
czimmel  a  Petőfi-kultusz  ápolására, 
a  lánglelkü  költő  életviszonyaira  és 
költészetére  vonatkozó  adatok  össze- 
gyűjtése, feldolgozása  s  részben  a 
már  megnyílt  Petőfi-ház  anyagának 
ismertetése  czéljából  uj  vállalatot 
indítottunk  meg,  mely  kéthavon- 
kénti 8 — 12  ives  füzetekben,  ízlé- 
ses kiállításban,  illusztrálva  ke- 
rülnek könyvpiaczra,  E  füzetek 
(számra  30  füzet)  15  díszes  kötet- 
ben bocsáttatnak  a  közönség  ren- 
delkezésére. 

Petőfi  költészete  kimeríthetetlen 
kincsesbányánk  s  a  vele  foglalkozás 


Kunossy,  Szilágyi  és  Társa  kiadása  Budapesten- 


mindig  édes  gyönyörűség.  Azt  hisz- 
szűk,  nem  végzünk  fölösleges  mun- 
kát, midőn  a  szétszórt  adatok  cso- 
portosításával hozzáférhetővéakarjuk 
tenni  a  rengeteg  anyaghalmazt  s 
előkészíteni  próbáljuk  egy  még  min- 
dig hiányzó,  kimerítő  és  hiteles  Petőfi- 
repertórium  nagy  munkáját. 

A  füzetek  egy  része  azonban 
már  az  ismert  anyag  feldolgozása 
lesz.  Eleven,  átszűrt  tartalom,  érde- 
kes, vonzó  olvasmány. 

Az  aránylag  olcsó  és  tartalmas 
füzetek,  melyeknek  bizonyos  száza- 
lékát a  Petőfi-ház  kapja,  a  követ- 
kező, de  megjelenésök  időpontját 
illetőleg  változást  is  szenvedhető  sor- 
rendben fognak  napvilágot  látni: 

1.  Kéry  Gyula:  Friss  nyomon. 

2.  Baróti  Lajos:  Petőfi-adomák. 

3.  Váradi  Antal :  Regényes  rajzok  Petőfi 
életéből. 

4.  Barabás  Ábel:  Felhők. 

5.  Gyulai  Pál:  Petőfi  Sándor    és   Urai 

költészetünk. 

6.  Dr,   Ferenczi  Zoltán:   Szabadság, 

szerelem. 

7.  Bihari  Mór  :  Petőfiné  Szendrey  Júlia 

Versei  és  Naplói. 

8.  —  Petőfiné  Szendrey  Júlia  eredeti  el- 

beszélései. 

9.  Endrődi  Béla:  Petőfi  és  Arany  le- 

velezése. 

10.  Méltzl  Hugó:  Petőfi  tanulmányai. 

11.  Farkas  Ernőd:  Petőfi  élete. 

12.  Egressy  Ákos:  Petőfi  Sándor  élete. 

13.  Palágyi  Menyhért :  Petőfi  művészete. 

14.  Dr,    Somogyi    Gyula:  Petőfi  köl- 

tészete. 

15.  Déri  Gyula :  Petőfi  Zoltán  és  müvei. 

16.  Krúdy  Gyula:  Petőfi   a   negyvenes 

években. 

17.  Di\   Bajza   József:    Petőfi    István 

versei. 

18.  Kacziány  Géza:  Petőfi  mesterei. 

19.  Váradi  Antal :   Az    elzárt   menny- 

ország. 

20.  Endrődi  Sándor  és  Baros  Gyula : 

Petőfi  a  magyar  költők  lantján. 

21.  Lenkei  Henrik :  Petőfi  és  a  természet. 

22.  Bar  ÓH  Lajos :  Petőfi  a  ponyván,  és 
Péter fy  Tamás:  Petőfi-regék. 

23.  Dr.  Badics  Ferencz:  Petőfi  levelei. 

24.  Dr.  Ferenczi  Zoltán:  Petőfi  szüle- 

tésének és  eltűnésének  irodalma. 

25.  Csernátoni    Gyula:     Petőfi-tanul- 

mányok. 

26—27.  Többektől,  névleg:  Kontignácz, 
Neugébauer  László,  Szana 
Tamás,  Körösi  Albin  és  Vikár 
Bélától :  Petőfi  a  világirodalomban. 

28.  Kéry  Gyula:  A  Petőfi-ház. 

29—30.  Endrödi  Sándor :  Petőfi  Napjai 
a  magyar  irodalomban. 


Budapest,  1909.  deczember  hó  31-én. 

Endrődi  Sándor,  dr.  Ferenczi  Zoltán, 
a  Petfffi-Könyvtár  szerKesztSi. 


Kunossy,  Szilágyi  és  Társa   kiadása  Budapesten, 

BUDAPEST,  1910 

KÜNOSSY.  SZILÁGYI  ÉS  TÁRSA 

könyvkiadóvAllalat  kiadása 


Kunossy  Vilmos  és  fia  nyomdai  mflintézetőből  Budapesten. 


Bevezetés. 

Petőfi  levelei  itt  jelennek  meg  először  a 
legteljesebb  s  az  eddigiektől  egészen  eltérő 
kiadásban.  Legteljesebb  e  kiadás,  mert  azon- 
felül, hogy  Petőfinek  eddig  gyűjteményekben 
s  ezek  kiadása  óta  folyóiratokban  közölt 
(LXXV.  és  LXXVIll.)  összes  levelein  kivül 
Petőfinek  három  olyan  levelét  (XXIII.,  XXIV. 
és  LXXXl.)  is  tartalmazza,  melyek  eddig 
sehol  sem  jelentek  meg  nyomtatásban.  Ki- 
adásunkban más  a  levelek  elrendezése  is. 
Az  eddig  megjelent  gyűjtemények*)  az  egy- 
egy  emberhez  írott  leveleket  együtt  adják  s 


*)  Petőfi    Vegyes  Müvei  (1863)  Gyulai   Páltól,  Petőfi- 
reliquidk  (1878)     Halasi   Aladártól,   Petőfi  ujabb  reliquiái 

(1887)  Baróti   Lajostól,   Arany   Hátrahagyott  Iratai    közt 

(1888)  Arany  és  Petőfi  teljes  levelezése,  Petőfi  Összes 
Müvei  végleges  kiadásában  (1896)  a  másokhoz  írt  s  addig 
nyilvánosságra  került  levelek. 

így  a  legkülönbözőbb  időbeli  levelek  kerül- 
nek együvé  a  legnagyobb  össze-visszaság- 
ban.  A  jelen  kiadás  az  első  gyűjtemény, 
mely  Petőfi  eddig  felkutatott  összes  leveleit 
szoros  időrendi  sorban  adja  s  így  ezek 
először  nyújtanak  régóta  kivánt  alkalmat 
Petőfi  egyénisége  s  lelki  élete  fejlődésének 
tanulmányozására.  Az  időrendi  elrendezésen 
kivül  van  e  gyűjteményben  más  csoportosí- 
tás is:  az  elsőben  a  magán-levelek,  a 
másodikban  a  nyílt,  a  harmadikban  a  tábori 
levelek  vannak;  voltakép  ez  utóbbiak  is  a 
nyilt  levelek  közé  tartoznak,  de  mégis  egé- 
szen más  természetűek;  a  második  és  harma- 
dik csoportbeli  levelek  időbelileg  szintén 
szorosan  egymás  után  következnek  s  mind- 
kettő kiegészíti  a  magán-leveleket,  főkép  a 
költő  életének  utolsó  két  évi  eseményeire 
vonatkozólag. 

Petőfinek  minden  költeménye,  de  mond- 
hatni minden  írása,  akár  vers  akár  próza, 
ha  másért  nem,  a  gondolatközlés,  a  kifejezés 
sajátos  módjánál  fogva  mindig  érdekes  s 
legtöbbször  egy-egy  adalék  a  költő  életé- 
nek s  egyéniségének  megismeréséhez.  De 
valamennyi  írásánál   alkalmasabb,    bővebb 

alapot  nyújtanak  erre  levelei,  sokkal  inkább 
mint  bármely  más  íróéi. 

A  világirodalom  nagy  levélírói  Cicerótól 
kezdve  Kazinczy  Ferenczig  rendesen  úgy 
írták  még  baráti  leveleiket  is,  hogy  ezek  — 
ha  előbb  vagy  utóbb  nyilvánosságra  kerülnek 
—  salon-kabátban  mutassák  be  írójukat;  ha 
nem  tagadják  is  meg  egyéniségöket,  gondo- 
lataik és  érzelmeik  nyilvánításában  mérsé- 
keltebbek, óvatosabbak,  előadásuk  gondos, 
stílusuk  választékos,  ahogy  ez  már  a  jól  öltöz- 
ködő, müveit  társaságban  kötelező.  Hiszen 
a  jó  levél  nem  is  más,  mint  a  távollevővel  való 
társalgás,  rövidebb-hosszabb  monológ,  a  dia- 
lóg másik  fele  majd  a  válaszban  lesz.  Ezért  a 
könnyed  és  szellemes,  egy  szóval  ügyes 
társalgó  rendesen  jó  levélíró  is  lehet;  ebben 
van  az  oka,  hogy  sehol  sincs  több  jó  levél- 
író mint  a  színműi  dialógokban  is  kiváló 
franczia  irodalomban. 

De  ez  a  fajta  levél  már  irodalmi  műfaj, 
tudatosan  ekként  is  művelték  íróik ;  a  barát 
és  barátnő,  az  írótárs  vagy  tanítvány  (akái 
valóságos  akár  költött)  csak  alkalom  az  író 
mondanivalóinak  előadására.  Petőfi  levelei 
nem  ilyen  művirágok,  legkevésbbé  a  magán- 

levelei,  melyek  —  akár  sebtiben  akár  hever- 
tében  írja  azokat  —  a  legteljesebb  pongyolá- 
ban mutatják  be  írójukat.  „Én  olyan  ember 
vagyok  —  írja  Aranyhoz  intézett  második 
levelében  (XXXIII.  sz.)  —  hogy  a  mely  házba 
bemegyek,  szeretem  magamat  hanyatt  vágni 
a  ládán."  Ilyen  fesztelenül  bizalmas  hely- 
zetben szeretett  diskurálgatni,  évődni  barátai- 
val, egyszer  pajkos  jókedvvel,  máskor  villámló 
haraggal,  amilyen  hangulatban  éppen  volt. 
Nagyon  bosszantotta  volna,  ha  e  fesztelen- 
ségében  rálesnek,  ha  kihallgatják ;  ezért,  hogy 
barátainak  valamikor  eszökbe  ne  jusson 
leveleit  kiadni  vagy  akárkinek  mutogatni, 
többször  szándékosan  használ  egy-egy  vas- 
kosabb vagy  csipkedő  kifejezést,  éppen  mint 
társalgása  közben.  Egyébként  a  keresetlen 
egyszerűség,  természetesség  és  őszinteség, 
mely  költeményeinek  főfő  sajátsága,  leveleit 
még  nagyobb  mértékben  jellemzi,  aminthogy 
szoros  rokonságban  is  vannak,  egy  tő  haj- 
tásai :  költeményeiben  és  leveleiben  egykép 
az  ő  sajátos  és  végtelenül  érdekes  egyéni- 
sége nyilatkozik  meg  minden  eredetiségé- 
vel és  szeretetreméltó  humorával. 

De  ha  ennélfogva  költeményeiből  meg 

lehetne  írni  élet-  és  jellemrajzát,  azt  kell 
mondanunk,  hogy  levelei  ismerete  nélkül 
meg  lehetetlen  volna  megírni.  Ezért  bár- 
mennyire irtózott  a  levelei  közlése  által 
való  leleplezéstől,  a  nagy  emberek  sorsát 
nem  kerülhette  el;  mióta  Gyulai  Pál  a 
Vegyes  Müvek  ^\diáéí^éiV2i\  (1863)  megkezdte 
leveleinek  közlését,  kegyeletes  szeretettel 
gyűjtögette,  közölgette  minden  betűjét  min- 
denki, aki  csak  talált  valami  tőle  eredő 
írást,  főképp  levelet.  Sajnos,  levelei  közül 
igen  sok  örökre  elveszett :  Tompa  és  Jókai, 
mikor  összevesztek  vele,  későbbi  nagy  saj- 
nálatukra maguk  égették  el  a  hozzájuk 
Írottakat ;  a  Pákh  Alberthez,  Vörösmartyhoz, 
Egressy  Gáborhoz,  Garayhoz  Írottak  sok 
mással  együtt  már  a  48— 49-iki  nagy  zava- 
rok idején  elkallódtak.  De  ami  elkerülte  az 
enyészetet,  a  költőnek  nemcsak  külső  élet- 
körülményeit ismertetik  meg,  hanem:  örö- 
mét és  aggodalmát,  keserűségét  és  harag- 
ját, életelveit  és  törekvéseit,  szóval  egész 
lelki  világát  és  gazdag  kedélyét  feltárják 
előttünk. 

Csak  rövid  szemlét  kell  tartanunk  leve- 
lein, hogy  erről  legalább  egy-két  vonatko- 

zásban  meggyőződjünk.  Igen  korán  {Uti 
jegyzetei  szerint  már  Aszódon)  kezdett  ver- 
seket írni;  1838-ban,  alig  tizenhat  éves  korá- 
ban, már  munkás  tagja  a  selmeczi  irodalmi 
társaságnak:  szaval,  olvas  (nyilván  költe- 
ményeket) s  kigúnyolja  gazdájának  sületlen 
verseit;  1840-ben  a  katonaság  nehéz  igája 
alatt  a  költészet  —  „a  mennyei,  a 
malasztos"  —  vigasztalja:  „Oh,  ha  ezt 
keblemben  nem  hordanám,  a  kétségbeesés 
ölne  meg!"  1842-ben  Pápáról  már  az 
Athenaeum  szerkesztőjének,  a  szigorú  Bajzá- 
nak küldi  költeményeit,  ha  „érdemesek  a 
megjelenésre",  a  képző-társulatban  pedig 
dicséretet  és  jutalmat  nyer  munkáival.  Már 
érzi  tehetségét,  tudja,  hogy  „nem  lesz  közép- 
szerű ember";  czélja  „nemcsak  a  minden- 
napi kenyér  keresése,  hanem  magasabbra 
törekszik":  „művész  és  költő"  akar  lenni. 
A  megélhetés  gondján  kivül  vágya  is  viszi  a 
színpadra;  így  barangol  1843-ban,  de  foly- 
vást ír  s  egyre  küldözi  költeményeit  Bajzá- 
nak, a  legnagyobb  szigorúságot  kérve  tőle 
a  megválogatásban.  Bajza  felismervén  Petőfi 
nagy  tehetségét,  nemcsak  verseit  közli, 
hanem  hogy  a  színészi  pályán  haladhasson. 

könyvekkel  és  tanácsokkal  látja  el  s  anya- 
giakban is  támogatja.  Petőfit  ez  a  jóindulat 
fiúi  bizalomra  indítja  s  őszintén  feltárja 
előtte  nyomorúságos  helyzetét  (IX.  és 
Xlll.  sz.);  Pozsonyban  is,  előbb  is  már 
sokat  nyomorgott,  mire  pedig  a  színészek- 
kel való  kóborlásából  november  végén 
Debreczenbe  ér,  —  „egész  csontváz"  lett. 
Betegen  s  a  legnagyobb  ínségben  tölti  itt 
a  telet;  de  a  következő  év  meghozza  a 
fordulatot:  első  verskötetével  Bajza  és 
Vörösmarty  karjain  lép  a  halhatatlanság 
útjára  s  végkép  ott  hagyja  a  színészetet; 
a  Pesti  Divatlap-ná\  1844  derekától  kezdve 
biztosítva  lesz  megélhetése  is.  Íme  valóra 
kezd  válni,  amit  mindig  hitt  és  remélt !  Ez 
a  tudat  boldoggá  s  büszkévé  teszi.  Meg- 
látszik ez  ettől  kezdve  (XVI.  sz.)  írt  levelei 
vidám,  majd  dévaj  hangulatán  s  termékeny 
költői  munkásságán  is. 

A  lapokban  megjelent  szebbnél-szebb 
költeményei  s  külön  kötetei  az  egész  ország- 
ban ismertté  tették  nevét;  meggyőződött 
erről  maga  is,  midőn  1845  tavaszán  a 
felvidékre  rándult  s  először  élvezte  nép- 
szerűségét. Az  ifjúság   mindenütt    lelkesen 

Petőfi-Könyvtár.  XXIII.  2 


18  Petőfi- Könyvtár 

Ünnepelte  s  fáklyás  zenével,  szerenáddal 
tisztelte  meg,  visszatérőben  pedig  Gömör- 
megyében  táblabíróvá  nevezték  ki.  Kirán- 
dulása emlékeit  remek  Uti  jegyzeteiben 
örökítette  meg,  de  itt  büszke  önérzete  s 
pajzán  kedve  többször  oly  csipős  meg- 
jegyzésekre ragadta,  hogy  megsértődött 
kritikusait  éles  támadásokra  ingerelte.  Ezek  őt 
is  egyre  ingerültebbé  teszik;  szerelmi  csalódás 
is  bántja,  közállapotaink  is  izgatják,  költői 
és  történelmi  olvasmányai  (Shelley,  Byron, 
a  franczia  forradalom)  pedig  szinte  ember- 
es világgyülöletig  fokozzák  hangulatát. 
Ekkor  írt  munkái  {Szerelem  átka,  Salgó, 
Szilaj  Pista,  A  hóhér  kötele,  a  Tigris  és 
hiéna,  Az  örült,  a  Felhők  ez.  lyrai  cziklus) 
hü  tükrei  lelki  hánykódásának  és  fájdalmának. 
Erről  a  másfél  évi  időszakról  (1845.  jún. 
24-től  1846.  okt.  28-ig)  egyetlen  egy  levele 
(XXI.  sz.)  maradt  fenn,  az  is  tele  van  a 
félreértések  miatt  érzett  panaszszal. 

Beteges  hangulatából  az  az  utazás  gyó- 
gyította ki,  mely  új  fordulatot  adott  egész 
életének.  1846.  nyarán  Obernyik  Károlylyal 
elhatározták,  hogy  Pap  Endre  látogatására 
Szatmármegyébe  s  innét  Erdélybe  rándul- 

nak.  Szeptember  8-án  a  főispán  beiktatása 
alkalmából  tartott  nagykárolyi  bálban  meg- 
ismerkedik a  környék  ünnepelt  szépségével, 
Szendrey  Júliával ;  heves  szerelemre  gyullad 
iránta  s  nemsokára  meggyőződik,  hogy 
érzelmei  viszonzásra  találnak.  Ez  a  boldog- 
ság árad  ki  a  Várady  Antalhoz  (XXII.)  és 
az  Orlai  Petrics  Somához  intézett  (XXVI.) 
leveléből  s  ezentúl  írt  minden  költeményé- 
ből. Pedig  még  sokat  kellett  küzdenie  s 
várnia  míg  keblére  ölelhette  a  lányt,  aki 
„Párizsnak  is  sok  volna". 

Az  1847-ik  év  nemcsak  ezt  a  vágyát 
teljesíti,  megtetézi  boldogságát  még  előbb 
az  Arany  barátságával.  Amint  elolvassa 
ennek  Toldi\át  (még  kéziratban)  éles  szeme 
nemcsak  a  nagy  költőt,  hanem  a  jó  embert 
is  felismeri  szerzőjében. 

„A  ki  ily  dicsőén  festette  a  gyermeki 
szeretetet  (mint  t.  i.  Arany  ToW/banj, 
annak  magának  is  jó  fiúnak  kell  vagy 
kellett  lennie,  s  a  ki  jó  fiú,  az  nem  lehet 
rósz  ember,  az  szép,  tiszta,  nemes  lélek''. 
(XXXIII.  sz.) 

1847.  február  4-én  írja  hozzá  első  levelét 
s  verses   üdvözletét,    lelkes    örömmel    és 

2* 


20  Petőfi-Könyvtár 

bámulattal  köszöntve  a  költőt,  kinek  „rögtön 
egész  koszorút  kell  adni",  míg  „más  csak 
levelenként  kapja  a  borostyánt".  Arany 
hasonló  elragadtatással  felel,  mert  boldoggá 
teszi  a  jutalomdíj  gazdag  „ráadása",  a  Petőfi 
barátsága.  Ezzel  indul  meg  köztük  az  a 
meleg  s  mindvégig  zavartalan  barátság,  mely 
még  bensőbbé  lett,  mikor  egymást  június 
első  hetében  s  Petőfi  esküvője  után  — 
személyesen  is  megismerték.  Egyéniségök, 
természetük  különböző  volt :  Aranyt  szelíd- 
ség, higgadtság,  szinte  öreges  nyugalom  és 
túlságos  szerénység,  Petőfit  hevesség,  lobogó 
tűz,  szinte  erőszakos  tettvágy  és  követelő 
önérzet  jellemezte ;  amaz  az  epikának,  emez 
a  lyrának  volt  leghivatottabb  művelője.  Köl- 
tészetök  mintegy  kiegészítette,  jellemök  ellen- 
tétessége még  vonzotta  egymást,  irányuk 
közössége  s  leikök  nemessége  pedig  a  leg- 
szorosabban egyesítette.  Levelezésök,  mely 
együtt  jelent  meg  Arany  Hátrahagyott  Iratai 
III.  kötetében,  de  csupán  Petőfinek  gyűjte- 
ményünkben levő  34  levele  is  a  legmélyebb 
bepillantást  engedi  a  két  költő  s  az  utóbbiak 
különösen  Petőfi  lelkületébe.  Míg  más 
barátjához  intézett  levele  legtöbbnyire  közlő 

természetű,  az  Aranyhoz  intézettek  sokkal  tar- 
talmasabbak s  tréfás  hangjuk  mellett  is 
komolyabbak.  Mindjárt  az  elsőkben  kifejti 
irodalmi  és  politikai  elveit  s  kitűzi  a  czélt : 
„A  népköltészet  —  úgymond  —  az  igazi 
költészet.  Legyünk  rajta,  hogy  ezt  tegyük 
uralkodóvá!  Ha  a  nép  uralkodni  fog  a 
költészetben,  közel  áll  ahhoz,  hogy  a  politiká- 
ban is  uralkodjék,  s  ez  a  század  feladata" 
stb.  (XXIX.  sz.)  Feltárja  előtte  a  maga  füg- 
getlenségi vágyait  s  rajongó  szabadság- 
szeretetét, megismerteti  vele  az  akkori  iro- 
dalmi viszonyokat  és  cselszövényeket,  ellátja 
jótanácsokkal  s  bátorítja  félénk  Múzsáját. 
Gyűlöli  a  tehetségtelen  írókat,  de  a  valódi 
tehetségeket  „leborulva  imádja".  Kiválogatja 
az  új  irány  vezető  embereit  is:  „Arany, 
Petőfi,  Tompa  triumvirátusa ''-ban  s  erélye- 
sen sürgeti  barátait  az  együttműködésre. 
A  népköltészet  ügyét  annyira  fontos- 
nak tartja,  hogy  kész  szakítani  is  Tompával, 
mikor  csatlakozását  nem  látja  elég  őszinté- 
nek. De  annál  ragaszkodóbb  Aranyhoz; 
őszintén  gyönyörködik  újabb  meg  újabb 
alkotásaiban,  készséggel  és  ügyesen  eljár 
azok    kiadása    ügyében,  biztatja  s   később 

egyszer  egyenesen  ráparancsol,  hogy  Toldi- 
ját  befejezze:  „Ha  már  a  fejét  és  a  lábát 
megcsináltad,  kötelességed  a  derekát  is  meg- 
csinálni, különben  vétkezel  isten  és  ember 
ellen.  Annak  meg  kell  lennie.  Olvaszd  egy 
nagyszerű  egészszé  stb.  Ha  így  bevégzed 
Toldit,  Homér  és  Ossian  szerencséjének 
fogja  tartani,  ha  kezet  fogsz  velők''.  (LXIX.) 
Ennek  az  erélyes  követelésnek  bizonyára 
sok  része  van  abban,  hogy  Arany,  ha  ké- 
sőre is,  befejezte  a  trilógiát. 

Petőfi  1847  őszén  elérte  vágyait:  bol- 
dog családi  tűzhelyet  alapít,  magához  veszi 
elszegényedett  szüleit  is  s  minden  idejét  az 
irodalomnak  szenteli.  1848  elején  Coriolánt 
fordítja  s  azt  tervezi,  hogy  Vörösmartyval 
és  Aranynyal  az  egész  Shakespearet  lefor- 
dítják. E  munkás  és  boldog  életet  egyszerre 
megzavarja  s  csakhamar  feldúlja  —  a  forra- 
dalom. Vége  az  enyelgő  tréfának,  itt  a  tet- 
tek ideje  és  alkalma.  „Elemében  volt'', 
mint  maga  írja  Aranynak,  s  büszke  a  már- 
cziusi  napokra,  a  sajtó  felszabadítására  s 
arra,  hogy  a  nép  megmutatta  erejét.  (LXVIII.) 
Most  minden  vágya  az,  hogy  barátját  fel- 
hozza a  fővárosba  a   kormány  által  meg- 

indítandó  s  jól  jövedelmező  Nép  Barátja 
szerkesztőjéül.  (LXX.)  Arany  fel  is  megy, 
de  kishitüségében  nem  bízik  sem  a  viszo- 
nyokban, sem  a  maga  erejében  s  csak  a 
társszerkesztői  állást  vállalja  el,  ami  mel- 
lett Szalontán  maradhatott. 

Petőfit  ezentúl  az  irodalomnál  jobban 
érdekli,  utóbb  egészen  lefoglalja  a  politika. 
A  kezdet  sikerei  után  nem  tudja  bevárni 
a  békés  átalakulást;  türelmetlenül  sürgeti 
s  követeli  a  gyökeres  átváltozást  s  mivel 
ez  nem  történik  kedve,  mondhatnók  a 
franczia  forradalom  mintája  szerint,  szen- 
vedélyes izgatásban  tör  ki  a  hatalom  birto- 
kosai ellen.  De  csak  magának  ártott  vele. 

—  „Márczius  után  néhány  hét  —  írja 
1848.  június  U-én  —  s  íme  egyike  vagyok 
a  leggyülöltebb  embereknek."  Szeretett 
volna  a  nemzetgyűlés  tagja  lenni  s  szülő- 
földje megbuktatta.  Ez  rendkívül  elkeseríti : 
ő,  —  „a  nép  legfanatikusabb  barátja",  csak  a 
galériáról  lesz  kénytelen  hallgatni,  mit  vé- 
geznek sorsáról.  (LXXIV.)  A  választások 
miatt  temérdek  kellemetlensége  s  izgalma 
támad.  Ez  az  izgalom  aztán  egyre  fokozódik 
lelkében  :  ebből  fakad  Az  apostol  megírása 

(1848  augusztus),  ez  magyarázza  jótevőjének, 
Vörösmartynak  megtámadását  országgyűlési 
szavazata  miatt ;  ez  a  legjobb  barátjával, 
Jókaival  való  teljes  szakítást.  Ez  a  sok 
izgalom  rendkívül  megviselte  idegeit  s 
maga  is  csodálkozik  utóbb,  hogy  kibirta 
az  ő  minden  benyomás  iránt  érzékeny  lelke, 
mely  „nagyító  üveg  módjára  jót  és  rosszat 
óriási  alakban  tüntet  vissza''. 

De  még  csak  ezután  következtek  a  meg- 
próbáltatás nehéz  napjai.  Mikor  Jellacsics 
betört  hazánkba,  nem  elégszik  meg  azzal, 
hogy  költeményeiben  lelkesíti  s  ádáz  bosszúra 
hívja  fel  a  nemzet  fiait,  maga  is  beáll 
honvédnek,  sőt  atyja  is  nemzetőrnek.  Keserűen 
emlegeti,  hogy  az  események  neki  adtak 
igazat;  ő  már  régen  (LXXIV.)  „republicanus"- 
nak  vallotta  magát  s  megjósolta  (LXXIX.), 
hogy  „egy  roppant  forradalom  előestéjén 
vagyunk".  Most  már  legalább  a  cselekvés 
terére  léptünk,  s  ő  maga  is  cselekvő  részt 
vehet  a  munkában.  Mindez  s  főképp  az  lij 
munkakör,  távol  a  főváros  izgalmaitól, 
nyugtatólag  hat  lelkére;  büszke  kapitányi 
rangjára,  örül,  hogy  Arany  is  résztvett  egy 
hadi   kirándulásban,   kezd    visszatérni   régi 

humora,  s  szerető  gondossággal  törődik 
otthon  hagyott  szüleivel  is.  Növeli  boldog- 
ságát a  deczemberben  reá  váró  családi 
öröm,  de  ezzel  aztán  vége  is  minden  öröm- 
nek és  boldogságnak.  Szabadságot  kért  s 
ennek  elintézését  be  sem  várva,  engedély 
nélkül  távozott  Debreczenből ;  Orlai  az 
e  miatt  várható  kellemetlenségekről  ír  neki 
(XCI.) ;  Egressy  Gábor  (decz.  6.)  a  vádakat 
emlegeti,  melyeket  hallania  kell  Petőfi 
következetlenségéről,  melyben  költészete  és 
élete  állanak:  „a  márcziusi  napok. után  őt 
a  harczosok  élén,  a  csaták  tüzében  kívánták" 
látni.  Hát  elmegy  oda,  a  csaták  tüzébe; 
áttéteti  magát  Bem  hadseregébe  s  résztvesz 
ennek  februári  diadalaiban.  Bem  adjutánsává 
teszi,  érdemrenddel  tünteti  ki  s  utóbb 
őrnagy gyá  nevezi  ki.  De  a  hadi  fáradalmak 
végképp  kimerítik,  idegességét  fokozzák 
családi  és  egyéb  bajai.  Szabadságot 
kérve  visszatér,  hogy  ezeket  rendezze.  De 
csak  még  nagyobb  bajokba  keveredik.  A 
hadügyminiszterrel  összeütközve  lemond 
katonai  rangjáról,  aztán  nem  rég  elhalt 
atyja  mellé  eltemeti  édesanyját  s  most  előtte 
áll   „régi   ellensége:    a   nyomor",    mely  a 

megszokásnál  fogva  „barátja  lett"  ugyan, 
de  sohasem  volt  nyomasztóbb,  mint  most; 
kedves  emlékét,  Bem  harczi  paripáját  is  el 
kell  adatnia,  hogy  élhessen.  Budavár  vissza- 
foglalása után  —  ligy  látszik,  mintha  jobb 
napok  kezdődnének:  ekkor  írja  a  kor- 
mánynak felajánlott  A  honvéd  ez.  költe- 
ményét ;  de  pár  hét  múlva  rémhírek  érkez- 
nek az  oroszok  közelgéséről,  a  kormány 
június  27-én  kiáltványban,  Petőfi  pedig 
Föl  a  szent  háborúra!  ez.  harsogó  költe- 
ményében hívja  fel  a  népet  önvédelemre. 
De  csakhamar  újabb  csalódás  éri:  maga 
a  kormány  is  menekül,  cserben  hagyva 
híveit,  július  2-án  elbujdokol  hát  ő  is  Orlai 
szüleihez,  a  félreeső  Mezőberénybe  „azon 
óhajtással,  vajha  soha  többé  a  nyilvános 
életnek  még  csak  küszöbére  se  kényszerítené 
sorsa**,  mint  utolsó  levelében  (CIX.)  júl. 
11-én  Aranynak  írja.  Mennyi  keserűség  van 
e  pár  szóban :  letört  reményeinek,  sok-sok 
csalódásának  valósággal  sírkeresztje  e  sóhaj. 
Vajha  teljesült  volna  óhaja!  De  más  volt 
a  végzete. 

Bem    a    múlt   hónapban    küldött  neki 
200   forintot,  hogy    újra  lemehessen  hozzá 

Erdélybe.  Petőfi  azonban  nem  tudta  magát 
elhatározni,  hogy  a  nagy  veszedelmek  közt 
védelem   nélkül  hagyja  kis  családját. 

De  fölkeresi  őt  a  Bem  adjutánsával  Erdélybe 
utazó  Egressy  Gábor ;  érte  jöttek,  nem  térhet 
ki,  velük  indul  hát,  de  magával  viszi  nejét 
és  csecsemő  fiát  is,  hogy  legalább  közelében 
lehessenek.  Mily  megható  az  a  két  levél, 
melyet  halála  előtt  pár  nappal  hozzájuk  ír. 
Iszonyú  fáradalmak  közt  jutnak  el  Bem  táborá- 
hoz. Petőfi  fásult  kedélylyel  megy ;  a  harczok- 
nál  jobban  érdekli  a  Székelyföld  gyönyörű 
vidéke;  újra  felszakad  lelkéből  egy  sóhaj: 
bár  ide  jöhetne  s  itt  is  maradhatna  család- 
jával együtt :  a  vitéz,  a  romlatlan  lelkű  székely 
nép  közé!  „Majd  körülményesebben  meg- 
vizsgáljuk, ha  együtt  utazzuk  be  Három- 
széket, mint  a  fészket  rakni  akaró  fecskék." 
Egy  pillanatra  még  felvillanyozza  az  a  párat- 
lanul meleg  fogadtatás,  melyben  Bem  része- 
síti, visszahelyezve  őt  előbbi  rangjába  s  még 
családjáról  is  gyöngéden  gondoskodva.  Követi 
hát  őt,  de  a  lelke  ott  jár  szerettei  közt. 
lm,  annyi  csalódás  után  —  van,  ki  őt  érdeme 
szerint  megbecsüli:  atyai  barátja,  a  nagy 
hadvezér,  van    szerető   hitvese  s   gügyögő 


28  Petőfi-Könyvtár 

gyermeke,  s  van  a  távolban  egy  páratlan 
hűségű  barátja,  nagy  költőtársa;  Arany. 
Ennyi  maradt  számára  a  nagy  világ  min- 
den öröméből ;  kevés  s  mégis  mily  gazdag 
jutalma  lenne  egy  küzdelmes  életnek,  —  ha 
élnie  lehetne.  De  a  jóslatnak,  a  maga  jós- 
latának („Egy  gondolat  bánt  engemet . .  .") 
be  kellett  teljesednie,  hogy  teljes  legyen 
végzete. 


I. 


Magán -levelek 


I. 

Csörföly  Lajoshoz. 

Barátom  Lajcsi! 

Minthogy  én  Selmeczi  poéta  vagyok,  tehát  ez 
alkalommal  Selmeczről  irok  Neked  levelet,  nem 
pedig  Aszódról ;  mert  ha  most  Aszódon  volnék, 
tehát  Aszódon  volnék.  No  tehát,  én  Selmeczen 
vagyok,  koszton  (vagy  is  ebéden)  az  Alumneum- 
ban,  szálason  pedig  és  félkoszton  Nemes  Prosz- 
perinyi  Mihály  érdemes  kamarahajdú  uraságnál,  s 
Krupecz  Imre  is  velem  van.  Te  ezen  széles  tudo- 
mányú derék  magyar  költőt  nem  ismered,  hanem 
Jakubovicsiak  majd  megmondják:  ki?  és  mi?  Az 
Alumneum,  édes  pajtásom !  engem  igen,  igen  víggá 
tesz.  Soha  sem  szomorkodom,   mindig-  jó  kedvem 

van ;  de  amellett 1 1 

n  .  .  .  m   i  .  .  .  n   g k.    Az   idevaló 

magyar  literatúrai  társaságnak,  melynek  elnöke 
Szeberinyi  Lajos,  rendes  tagja  vagyok,  s  épen  a 
múlt  szerdán  szavallottam,  a  jövőn  pedig  munkát 
olvasni  fogok.  Nálunk  October  13-kán  esett  először 
hó,  hanem  akkor  nem  voltam  Selmeczen ;  de  .  .  . 
Penczen,  Penczen ! !  Én,  Osztroluczky  s  Kosztolányi 

mentünk  oda  szüretre  s  ott  mulatánk  két  hétig. 
Azon  szomorú  hír  volt,  hogy  a  mi  derék  Bole- 
manunk  hozzátok  fog  költözni,  de  hála  az  égnek, 
meg  nem  történt.  A  másik  Professorunk  ezen  a 
héten  jövend  el:  Lichardus.  Most  nálunk  Német 
V.  is  német  színészek  vágynak,  s  én  ugyan  szor- 
galmatosan látogatom  a  színházat.  Hétfőn  egy 
Oratio  Jusiá-í  kell  hoznunk  Bolemannak. 

Ezzel,  kedves  Barátom !  befejezem  levelemet. 
Köszöntsd  Jakubovicsiakat  nevemben,  téged  bará- 
tilag csókollak  s  vagyok  szerető 

barátod 
írtam  Novemb.  l-jén  1838.  Selmeczen 

Petrovich  S. 

P.  S.  írj  vissza,  mihelyt  alkalom  adódik,  s 
tudósíts  a  pozsonyi  környülményekről. 

Barátom !  közöld  ezen  dicső  költeményeket 
Jakubovicsiakkal. 

I. 

Ej  hajdanán  volt  jó  idő, 
Származott  a  penna,  levegő ; 
De  szomorún  van  mostanában. 
Deák  nincsen  koszorúban, 
Elvesztette  s  pennáját 
Nem  veheti  hasznáját. 

II. 

Felkapja  poharát 
S  dühös  erkölcsével 
Kitölti  s  barátság 
S  legjobb  elméjével, 
Nem  az  a  barátság 
Fölemelett  pohár, 

S  megélte  ő  volna 
A  jó  barátjával. 
Dúrzással  kiölte, 
Földre  szórván  cseppjét, 
Volt  hamvai  közé 
Visszatette  tettjét. 
S  megkínáltam  pohárral 
Jó  barát  mohárral. 

Proszperinyi  Mihály. 

Az  elsőt  dictálta,  midőn  egykor  pennát  kerestem 
a  ládámban;  a  másodiknak  foglalatja:  Kínálta 
Szalayt  borral,  Szalay  fölvette  a  poharat  s  véletlenül 
kiöntötte  a  bort.  Szalay  szinte  Poéta,  s  velem 
együtt  van  kvártélyon.  Vale. 


Nagy  Imréhez. 

Tisztelt  barátom ! 

A  messze  Tyrol  hó  környezte  bérczei  megül 
véli  jönni  levelemet?  csalatkozik,  valamint  engem 
csalának  meg  reményeim,  azon  szép  honnal  meg- 
ismerkedhetni. A  sors  nekem  nem  akar  kedvezni, 
minden  léptemet,  tettemet  gáncsolja;  minden  fel- 
tételeimet dugába  dönti,  szóval,  ö  legnagyobb  ellen- 
ségem. Tyrolból  talán  örökre  —  kitiltott.  Graeczig 
jövénk  —  mely  mintegy  20—22  mérföld  Soprony- 
tól  —  (m.  hó  30-kán  érénk  be)  s  itt  vettük  azon 
hirt,  hogy  az  ezred  Tyrolt  elhagyván,  Horvátország, 
Zágráb  és  Karlstadt  városaiba  nxenend.  Koholmány- 

nak  hivém  ezen  hirt,  s  reménylék.  De  végre  meg- 
tudám,  hogy  bizonyos  s  változhatlan  rendelet. 
Holnap,  t.  i.  Május  elsején,  hagyja  el  az  ezred 
Bregenczet.  Nekünk  azon  parancsolat  van  hagyva, 
hogy  két  héttel  előbb,  mintsem  az  ezred,  érjünk 
Zágrábba.  E  szerint  még  mintegy  Június  elejéig 
Graeczben  maradunk. 

Az  1-ső,  2-ik  és  3-ik  Compánia  menend  Karl- 
stadtba,  s  így  én  is  (az  1-ső  Compániával).  Horvát- 
országban legfölebb  1  s  V2  évig  maradandunk,  s 
onnan  hihetőleg  Olaszországba  viend  utunk  Ha 
ez  megtörténik,  némikép  feledem  Tyrolt.  Azonban 
még  bizonytalan.  —  Ezek  körülményeim.  Mit 
mondjak  önmagamról?  Most  érzem,  mi  mélyen 
sülyedtem,  leszállva  a  tudományok  pályájáról, 
neveletlen,  érzéketlen  emberek  körébe,  s  egy  durva 
zsarnok  körmei  közé. 

Csak  néha  emel  ki  e  pokolból  a  költészet,  a 
mennyei,  a  malasztos.  Oh,  ha  ezt  keblemben  nem 
hordanám  :  a  kétségbeesés  ölne  meg !  Egy  hónapja 
már,  hogy  itt  vagyok,  s  még  igen  keveset  irtam; 
de  hogyan  is  irjak?  a  káplár,  mihelyest  tollat  lát 
kezemben,  lármáz,  szitkozódik  reám,  s  dolgot  ad. 
így  vagyok,  azonban  nem  csüggedek.  Non,  si 
male  nunc,  et  olim  sic  érit.  Mihelyt  irhát  tisztelt 
barátom,  irjon,  hogy  még  Graeczben  találjon  levele. 
Legyen  boldog  s  ne  felejtse 

Graecz,  apr.  30-dikán  1840. 
igaz  barátját 

Petrovichot,  s.  k. 

III. 

Bajza  Józsefhez. 

(1) 

Tekintetes  Szerkesztő  Ur! 

Ha  csekély  munkácskáim  a  megjelenésre  érde- 
mesek, kérem  őket  az  Athenaeumba  felvenni. 
Gyenge  erőmet  továbbra  is  ajánlva,  vagyok 

Tekintetes  Szerkesztő  Urnák 

alázatos  szolgája 

Petrovics  Sándor, 
tanuló. 
Pápán,  maj.  5.  1842. 


IV. 

Szeberényi  Lajoshoz. 

0) 

Édes  Lajos  Barátom! 

Mi  kínosan  vártam  az  időt,  melyben  felőled 
ismét  valamit  hallhassak,  hollétedet  végre  meg- 
tudhassam. És  eljött  az,  s  mondjam-e,  mi  örömömre  ? 
Használom  az  első  perczet,  s  elődbe  öntöm  baráti 
keblem  ömledéseit. 

Hollétedet  Domanovszky  barátunktól  tudtam 
meg,  aki  tanítványával  együtt  szünnapokra  Ajkára 
(gondolom  Veszprém  megyébe)  ment  Pápán  keresztül. 
Itt  beszéltem  vele.  De  tudnod  kell,  mint  jöttem 
Pápára,    mint   telepedtem  itt  meg,   mert   megtele- 

3* 

pedtem!  —  Veled  utoljára  Pozsonyban  beszéltem 
—  per  longum  et  latum  mondom  el  történetem, 
ha  meg  nem  unod,  —  onnan  szüleimhez  Pestre  men- 
tem, Pestről  fel  Selmeczre  testimoniumért,  s  onnan 
vissza  szüleimhez.  Ezek  örültek,  hogy  a  katona- 
ságtól megszabadultam,  de  —  képzeld,  barátom  !  — 
azt  akarják,  hogy  mészáros  legyek,  én  és  mester- 
ember !  Ennek  két  oka  volt.  Először  az  apám  min- 
dig jobban  szeretett  volna  látni :  húst  mérni,  mint 
jambusokat,  trochaeusokat  faragni.  Másodszor  — 
s  ez  már  fontosabb!  —  szüleim  elszegényedtek, 
annyira,  hogy  engem  tanulásomban  segíteni  nem 
voltak  képesek.  Azonban  —  gondolhatod  — 
hogy  ha  még  tíz  ily  fontos  ok  lett  volna  is,  ebben 
velők  meg  nem  egyezem.  Én  tehát  jobb  időket 
várva,  két  hónapot  (1841-ki  május  és  júniust)  honn 
tölték,  s  itt  annyira  hozzám  szokott  azon  ragaszkodó 
jó  vendég,  kiről  Vörösmarty  mondja:  „holdvilág 
az  arczod,  kályha  termeted"  stb.,  hogy  eltökélem, 
tőle  erővel  elszakadni.  S  úgy  lőn.  Pestre  menék, 
de  itt  semmi  kedvező  szél  nem  fútt,  nem  is  lenge- 
dezett, tovább  folytatám  hát  utamat  (á  la  „hü  bele 
Balázs")  Füred  felé,  s  innen  átkelve  a  Balatonon, 
Somogyon,  Veszprémen  keresztül  Tolnába  Ozorára 
(a  fentebbi  vármegyébe)  jövök,  itt  színészek  degál- 
nak,  velők  megbarátkozom,  s  —  szinészszé  leszek. 
Három  hónapig  színészkedtem,  társaságunk  tönkre 
jutott,  s  én  „annyi  balszerencse  közt,  oly  sok  viszály 
után,  megfogyva  bár,  de  törve  nem'  elbúcsúztam 
a  színészettől   Mohácson  (de  ha  isten   segít,  nem 

örökre)  s  per  varios  casus  et  tot  discrimina  rerum 
Mohácsról  Pécs,  Szigetvár,  Kaposvár,  Keszthely, 
Sümeg  és  Szombathelyen  keresztül  Sopronba  értem. 
Itt  tanulni  akartam,  de  nem  volt  semmim  s  „ex 
nihilo  nihil"  ;  onnan  Pozsonyba  mentem ;  itt  is  ugy 
jártam ;  végre  innen  Pápára,  s  itt  némileg  csillám- 
lani  kezdett  szerencsecsillagom.  Tarczy,  a  derék 
Tarczy  az,  kinek  mindent  köszönhetek.  S  igy  vagyok 
itt  Pápán,  s  noha  tengődöm,  de  még  is  itt  vagyok, 
és  némi  reménynyel,  hogy  dabit  Deus  his  quoque 
finem!  —  Édes  örömmel  függök  serdülő  „képző 
társaság"-unk  növekedésén;  és  az  valóban  növek- 
szik. Talán  tudod  már,  hogy  tavaly  voltak  pálya- 
kérdések kitűzve.  Az  idén  szinte  vágynak,  még 
pedig  1.  lyrára,  2.  balladára,  3.  novellára  és  4. 
tudományos  értekezésre.  A  legjobb  novella  jutalma 
3,  amazok  közt  a  legjobb  művé  2,  2  arany.  Czuczor, 
Kovács  Pál  és  Stettner  Ignácz  (ref.  lelkész)  a  bíráló. 
Már  beadtuk  pályamunkáinkat,  e  hónap  30-kán 
lesz  örömünnepünk,  melyben  a  jutalmat,  s  dicséretet 
nyert  munkák  elszavaltatnak  s  felolvastatnak.  A  jövő 
évre  zsebkönyvet  fogunk  kiadni,  érdemkönyvünk 
jobb  műveiből.  Tudod-e,  hogy  esztendőre  Doma- 
novszky  is  Pápára  jő  ? 

A  Kliegl-könyvet  még  nem  láttam,  melyben 
mint  literatort  idvezelhettelek  volna.  Nekem  az 
Athenaeumban  jött  ki  egy  versem  (nem  tudom, 
olvastad-e  ?  saját  nevem  alatt),  azonban  ez  az  első  és 
utósó  vers  melyet  főiem  lát  a  világ.  Lemondok,  bará- 
tom, a  verselésről,  le!  ez  a  mai  világban  szegény 


38  Petőfi-Könyvtár 

embernek  háládatlan  egy  mesterség,  átkozott  keveset 
hajt  a  konyhára;    lemondok  tehát  és  a   prósához 

/  állok,    barátom !    mitől    valaha    annyira   irtóztam. 

/)  r  Papirosom  már  tele,  édes  Lajosom !  s  még  szivem 
is  tele  van ;  mikor  ölelhetlek,  mikor  mondhatok  el 
mindent,  a  mit  le  nem  Írhattam?  Aug.  21-én  lesz 
examenünk  vége,  úgy  intézd  leveled,  hogy  addig 
ide  érjen.  Szeptembert  és  octobert  Békésben  töl- 
tendem.  Élj  boldogul ;  csókol 
igaz  barátod 
írtam  Pápán,  jul.  7.  1842. 

(jelenleg)  Petrovics  Sándor  tanuló, 

(hajdan)  Rónai  színész, 
(jövőben)  Sió  szinész  és  literátor. 


(2) 


Szeberényi  Lajoshoz. 


Szeretett  Barátom! 


Rövid  idővel  examen  előtt  vettem  leveled ;  azért 
nem  akartam  már  addig  írni,  míg  ismét  Pápára 
nem  jövök,  mert  szörnyű  ómenem  volt,  hogy  nagy 
változás  fog  rajtam  történni.  S  előjelem  nem  csalt. 
Feljöttem,  barátom.  Pápára ;  feljöttem,  hogy  örökre 
elhagyjam  azt,  hogy  örökre  elhagyjam  az  iskolát. 
Engem  rettenetesen  üldöz  a  sors.  Egy  borzasztó 
mélység  előtt  állok,  melyet  átlépnem  kell,  s  e  lépés- 

sel  talán  két  szivet  (szüléimét)  repesztek  meg.  S 
még  sem  tehetek  máskép.  Lásd,  barátom  !  szinészszé 
kell  lennem,  kell,  nincs  semmi  menedék;  szülőim 
nem  segíthetnek,  s  Pápán  nincs  semmi  alkalmam, 
melylyel  a  nyomorú  filléreket  életem  tengetésére 
megszerezhetném.  Most  már  harmadszor  szinészszé! 
Lássuk,  mit  ad  a  végzet.  Mondjam-e,  hogy  nem 
csak  a  mindennapi  kenyér  keresése  czélom  (mert 
úgy  kocsissá  vagy  béressé  lennék,  s  bizonyosabb 
kenyeret  eendném),  hanem,  hogy  magasabbra  törek- 
szem, s  a  czélt  szemem  elöl  soha  elveszteni  nem 
fogom  ?  Művész  és  költő !  barátom,  mint  hevülök. 
De  már  rég  meg  van  mondva,  hogy  én  közép- 
szerű ember  nem  leszek :  aut  Caesar  aut  nihil.  Ne 
nevess  ki,  barátom,  ha  bolondokat  beszélek. 

Nem  tudom,  hallád-e  már,  hogy  tavaly  a  pápai 
képző-társaság  egyik  pályadíját  (balladán)  én  nyerem 
meg ;  azonkívül  a  másik  balladám  s  két  lyrám 
(többet  nem  is  adtam  be)  dicséretet  nyertek.  Ez  is 
elég  egy  obsitos-logicusnak. 

írod,  hogy  közöljük  egymással  újabb  elme- 
szüleményeinket. Ezt  én  legnagyobb  szívességgel, 
készséggel  és  örömmel  teszem.  Arra  is  kérlek,  hogy 
bírálatot  küldj  verseimre  (ha  tán  arra  méltók),  de 
oly  elbízott  semmi  esetre  sem  vagyok,  hogy 
munkádat  bírálni  fognám.  Ismerem  e  dologban 
gyengeségemet.  E  levelet  Domanovszky  barátunknál 
írom.  Még  ma  elhagyom   Pápát.  Midőn   bizonyos 

helyen   leendek,   tudósítani   foglak.    Élj   boldogul, 
szeresd 

barátodat 
Petrovics  Sándort. 
Pápán,  nov.  2.   1842. 

íme  egy  kis  csekélység: 

Az  utolsó  éj  **  n. 
Miljom  átok !  stb.  (Költeményei  közt  Felköszön- 
tés ez.  alatt.) 

Máskor  többet,  édes  barátom! 


VI. 
Szeberényi  Lajoshoz. 

(3)  Kecskemét,  mart.  5"  1843. 

Édes  Barátom  ! 

Tudod-e  mi  vagyok?  színész.  —  Hiába,  natu- 
ram  expellas  furca  etc.  De  most  már  örökre  az 
vagyok,  az  maradok,  e  jelszóval :  áldjon,  vagy  verjen 
sors  keze,  itt  élned,  halnod  kell.  Oh  barátom, 
annyi  írni  valóm  volna,  s  nem  tudom,  mivel  kezd- 
jem? a  sok  között  mit  írjak?  —  Emlékszem  rá, 
hogy  Pápán  létemkor  írtam  neked  november  elején, 
de  már  nem  jut  eszembe  mit?  Megirtam-e  akkor 
mint  ütött  ki  dolgom,  s  mivé  valék  leendő?  — 
Tehát  miután  minden  tervem  az  ott  maradhatás 
ügyében  dugába  dőlt,  fájdalom-  és  örömtelt  szív- 
vel  értem    Fejérvárra,   hol    Szabó  József  igazgató 

(derék)  társaságába  felvétetem.  Örömmel  mentem 
oda,  mert  a  pálya  várt  rám,  melyért  élek,  melyért 
lélekzem  —  de  fájdalommal  is,  mert  tudtam,  hogy 
e  lépés  villámcsapás  lesz  szüleimre.  —  Mindenre 
elkészültem.  —  És  azóta  színész  vagyok,  s  noha 
igen  parányi  lény  még  a  színpadon,  de  remény- 
lem, egykor  nem  leszek  utósó ;  mert  nem  hiszem, 
hogy  az  ég  segédkeze  ne  lenne  azzal,  ki  oly  szent 
czélokkal,  oly  eltökéléssel,  annyit  áldozva  lépett  a 
színpadra  mint  én ! 

Pápán  vagy  két  napig  Domanovszky  barátunk- 
nál laktam,  kitől  a  többek  közt  haliam,  hogy 

szerelmi  bajaid  vannak;  s  te,  barátom,  ezt  eltit- 
kolád  előttem...  de  bocsánat,  bocsánat,  édes 
barátom,  hogy  ezt  várni  mertem  tőled;  bocsánat, 
hisz  én  még  nem  tettem  magam  érdemessé  bizal- 
madra, —  A  mit  utósó  leveledben  a  színészetről 
írsz,  helyeslem,  s  követni  fogom :  stúdium,  fáradatlan 
stúdium!  —  Iram,  hogy  lemondok  a  verselésről! 
„nem  tudják,  mit  beszélnek"  valami  ilyféle  van  a 
szent  írásban.  —Tehát  kitaláltad  volna  a  „borozó" 
szerzőjét,  ha  Petrovics  alatta  nem  volna  is?  No 
ugy  remélem,  még  könnyebben  kitalálád,  ki  az  a 
Petőfi  Sándor,  ugyan  az  Athenaeumban.  Karácsony- 
kor Pesten  valék,  s  megismerkedem  személyesen 
Bajzával  és  Vörösmartyval.  —  Vörösmartynak 
szembetűntek  verseim,  s  a  mint  Bajzától  haliam, 
ő  a  Petőfi  név  alatt  valami  régibb  írót  vélt  rejtezni. 
Fél  -napot  tölték  a  régtől  tisztelt,  szeretett  2  férfi 
körében.  Boldog  fél  nap !  Szinésztársaim  is  olvas- 

ták  az  Athenaeumban  Petőfi  verseit;  de  ők  nem 
hiszik,  hogy  én  vagyok  az.  Egyébiránt  nem  sokat 
törődöm  velők,  kik  többnyire  asini  ad  lyram. 
Tisztelj  meg,  szeretett  barátom,  nem  sokára  leve- 
leddel, mit  legforróbban  várok.  De  minél  előbb, 
hogy  még  itt  érhessen  Kecskeméten.  A  levél  czime 
legyen :  Petőfi  Sándor  színésznek,  Szabó  József 
társaságánál  Kecskeméten.  És  ezzel  csókol 

hű  barátod 
Petőfi  Sándor. 

íme    egy  pár    versem ;   észrevételeidet  fogom 

rajok  kérni. 

Az    álom. 

Románcz. 

Mondád,  anyám,  stb.  (Költeményei  közt  Jöven- 
delés  ez.   alatt.) 

Az  első  dal. 

Kit  a  dal  istene,  stb. 

Tőled,  kedves  barátom,  viszont  kérek  néhány 
verset. 


VII. 
Bajza  Józsefhez. 

(2)  Kecskemét,  Mart.  14-n  1843 

Tekintetes  Szerkesztő  Ur! 

Van   szerencsém    néhány    dalt   küldeni,   azon 
alázatos  kérelemmel,  hogy  szigorú   vizsgálat   után 

ha  lesz,  mely  világot  látni  érdemes,  azt  az  Athe- 
naeumba  fölvenni,  s  ha  jut,  közölök  a  Honderűnek 
is  adni  méltóztassék.  —  Bátorkodom  erre  a  Tekin- 
tetes Urat  kérni,  minthogy  Petrichevich  választá- 
sában nem  igen  bizom ;  s  üres  munkával  a  közön- 
séget fárasztani  nem  akarnám.  S  ha  egy  sem 
érdemes?  jó;  maradjon  mind  homályban.  Inkább 
semmi,  mint  rósz.  —  Három  versem  közöl,  mely 
még  ki  nem  jött,  kérem  a  „Könyeim"  s  „Újság" 
cziműt  örökre  kihagyni  az  Ath.-ból ;  nagy  ellen- 
szenvem támadt  irántok.  Nem  tudom,  mit  ér  az 
„első  szerep"  czimű ;  de  örülnék,  ha  méltó  volna 
a  megjelenésre;  mert  első  fölléptemre  emlékeztet. 
Egyébiránt  Tekintetes  úr  Ítéletére  bizom. 

Fejérvárt  oda  hagyok,  s  Kecskemétre  jövénk, 
hol  nem  a  legjobban  megy  társaságunknak.  A 
színészetben,  noha  még  csekély,  de  még  is  észre- 
vehető haladásom ;  egy  párszor  már  volt  szeren- 
csém a  közönség  figyelmét  megnyerni,  megtapsol- 
tatni;  mi  négy  hónapos  színésznek  elég.  Folyó 
hó  23^  lesz  jutalom  játékom,  nagy  ügy  gyei  bajjal, 
de  még  is  kivívtam,  hogy  Lear  legyen.  A  bohóczot 
játszandom  benne ;  a  mit  megkapni  szinte  nem 
kevés  küzdésembe  került ;  mert  mennyi  az  ármány 
a  színészetnél.  Gyakran  jajdulok  föl :  isteni  művé- 
szet, mért  ördögök  papjaid ! 

Minthogy  épen  jó  alkalom  van,  (Szabó  József 
igazgatóm  van  Pesten,)  bátorkodom  a  Tekintetes 
urat  kérni,  méltóztatnék  az  Ath.  azon  számait 
elküldeni,  melyekben  verseim  vannak.    A  múlt  év 

első  feléből  1  szám,  a  másodikból  2  szám,  s  az 
ideiből  szinte  kettő.  —  Szinésztársaim  kételkednek, 
hogy  én  volnék  az  a  Petőfi,  kinek  az  Athenaeumban 
versei  jőnek.  Kételkedjenek !  keveset  törődöm  rajt, 
nem  nekik  irok.  —  Ha  terhére  nem  lesz  a  Tekin- 
tetes urnák,  könyörgök,  méltóztassék  megírni, 
melyek  jőnek  ki  verseim  közül  az  Ath.-ban  s 
Honderűben.  Munkáim  megválasztásában  még 
egyszer  a  legnagyobb  szigorúságot  kérve,  maradok  a 
Tekintetes  Urnák 

tisztelő  szolgája 

Petőfi  Sándor. 


VIII. 
FranKenburg  Adolfhoz. 

Tekintetes  szerkesztő  úri 

Kéretik  a  versek  szerzői  által,  méltóztassék 
azokat  áttekinteni,  ha  megfelelők-e  az  1844-ki 
Emlény  kivánatainak  ?  s  ha  igen  vagy  nem,  azt 
t.  ez.  Heckenast  úrnál  kijelenteni,  hogy  tudják 
magokat  mihez  tartani. 

A  Tekintetes  szerkesztő  úr  tisztelői 

Petőfi  és  Jókay. 

P^5f,  april  io-kén.  1843. 

IX. 
Bajza  Józsefhez. 

(3)  Pozsony,  1.  Június.  1843. 

Mélyen  tisztelt  Tekintetes  úr! 

Örülnék,  —  ha  sorsom  jelenleg  bármin  is 
engedne  örülnöm,  —  hogy  forró  tiszteletemet 
kijelenthetem,  annyival  is  inkább,  minthogy  Vachott 
Sándor  Ur  által  van  szerencséje  levelemnek  a 
Tekintetes  Ur  kezeibe  jutni.  Oh  az  én  sorsom ! 
Mily  szép  reményekkel  jöttem  Pozsonyba,  mily 
kilátásokkal,  —  és  minden,  minden  oda!  Fekete 
Gábor  nem  fogadott  be  társaságához,  mert,  midőn 
ide  értem,  már  fölösleges  számmal  voltak  tagjai; 
s  így  nem  maradt  egyéb  hátra,  mint  irás  által 
biztosítani  itt  maradhatásomat.  És  most  így  vagyok: 
egész  nap  irom  a  Záborszky  által  szerkesztett 
országgyűlési  tudósításokat,  s  a  fizetés  oly  nyomorú, 
hogy  elég  megszereznem  mindennapi  kenyeremet. 
S  a  mellett  szemem,  mellem  gyengül;  s  e  száraz 
foglalkozásnál  a  múzsa  is  kerül.  Ily  körülmények 
kpzt  örömest  itt  hagynám  Pozsonyt,  s  színész- 
társaságot  keresnék,  bármilyet,  csak  hogy  időmet 
tökéletesen  el  ne  vesztegessem ;  de  így,  a  mint 
vagyok,  lehetetlen  —  koldus  vagyok! 

Meg  fog  a  Tekintetes  Ur  bocsátani,  hogy  sor- 
som panaszlásával  untatom ;  de  nekem  senkim 
sincs  a  világon,  senkim,  ki  elölt  bizalommal  nyit- 
hatnám meg  keblemet.  —  Itt  küldök  ismét  néhány 

verset,  azon  kérelmem  újításával :  hogy  velők  a 
legnagyobb  szigorral  bánni  méltóztassék ;  ha  csak 
egy  van  is  köztök  jó,  vagy  egy  sincs !  Nyugtasson 
legalább  az :  hogy  rósz  munkával  nem  léptem  a 
világ  elé.  Tekintetes  Ur  tanácsát,  miszerint  a  nép- 
dalokat is  mértékben  írjam,  követtem  a  „távolból "- 
lal;  aligha  sikerrel.  —  Lisznyayval  közelebbről 
megismerkedtem.  —  Mind  tens  Vörösmarty  urnák, 
mind  a  Tekintetes  Urnák  szíves  indulatába  ajánlva 
magamat,  vagyok 
A  Tekintetes  Urnák 

örök  tisztelője 
Petőfi  Sándor. 


X. 
Bajza  Józsefhez. 

(4)  Pozsony,  Jún.  3"  1843. 

Tekintetes  Szerkesztő  Ur! 

Pesten  létemkor  Garayhoz  vittem  négy  verset, 
hogy  azokat  ,, Andor  diák"  név  alatt  közölje  a 
Regélőben.  Megvallom  őszintén,  egyedüli  czélom 
volt,  azon  kíváncsiságom  kielégítése :  vallyon  mit 
szól  felölök  Verőczey?  S  ily  kíváncsiságot  fiatal 
írótól  rósz  néven  venni  tán  nem  lehet  Kéziratom 
alatt  is  a  föntebbi  név  állott,  szóval  is  megkérem, 
hogy  e  versek  szerzőjének  igaz  nevét  senkivel  se 
tudassa;  mert  legkevésbbé  sem  levén   szándékom 


k 


Petőfi  levelei  47 

azon  lapnak,  melyet  több  okból  oly  csekélyre 
becsülök,  rendes  iró-társává  lenni,  fölötte  ohajtám 
nevemnek  örök  titokban  maradását.  És  íme,  Garay 
mingyárt  az  első  vers  alá  (mi  okból  ?  el  nem  gon- 
dolhatom) szilárd  akaratom  ellenére  kiteszi  neve- 
met. Ez  gyalázatos  kijátszás !  —  Alázatosan  kérem 
a  Tekintetes  Urat,  méltóztassék  az  alábbi  néhány 
sornak  az  Athenaeum  legközelebbi  számában  helyet 
engedni,  teljes  szabadságot  hagyván  változtatni 
benne  azt,  ha  mi  tán  változtatást  kívánna.  — 
További  tisztelettel  vagyok  a 
Tekintetes  Urnák 

alázatos  szolgája 
Petőfi  Sándor. 

Garay  garabonczáskodása. 

Discite,  mortales,  non  temerare  fid^m ! 

Garay  János  ur  ő  szerkesztőségének  már 
egyszer  kegyelmetlenül  méltóztatott  kényuraságát 
(Emlényországban)  egy  „Apollóban  barátom  "-mai 
éreztetni.  Regélővármegyében  nekem  jutott  a  sze- 
rencsétlenség, ujabb  önkényének  áldozatául  esnem. 
Szegény  fejem !  — 

Minap  egész  bizalommal  kerék  pakszust  ő 
kényuraságától  néhány  magzatkám  számára,  kik 
a  fönnemlitett  vármegyét  incognito  szándékoztak 
beutazni,  kritika  úrral  szembeszállandók.  Ez  talán 
egy  kis  elbizottság  volt  ő  kelmöktől  ....  no  de 
hiszen  meg  is  lakoltak  érte!  mert,  ámbár  az 
incognito-utazhatás  ünnepélyesen   megígértetett,   az 

elsőről  mingyárt  lerántaték  az  álarcz,  köszönöm 
szépen  jó  'karatját,  drága  tisztelt  szerkesztő  ur! 
köszönöm.  Mert  hinnem  kell,  hogy  csupa  merő  jó 
szándokból  történt  az  egész.  Ön  t.  i.  kedves  gyer- 
mekeimet az  incognitoval  gyakran  járó  lenézés- 
félreismeréstől megóvandó,  nyoma  reájok  fényes 
születésök  bélyegét.  Szép,  szép,  helyes!  De  mind 
a  mellett  is  e  nemes  szándok  szószegéssel  volt 
egybekötve ;  a  mi  pedig  aligha  legragyogóbb  oldala 
az  ember  jellemének.  Én  tehát,  a  világ  minden 
kincseért  sem  akarván  lelkülettisztaságának  nap- 
fogyatkozására még  több  alkalmat  is  szolgáltatni, 
ezennel  kérem,  még  el  nem  indult  egy  pár  szü- 
löttöm előtt  a  Regélő  kapuit  elzárni ;  s  bizonyossá 
teszem  a  nagylelkű  szerkesztő  urat  a  felől,  hogy 
többé  nem  fogjuk  (mint  a  magyar  mondja)  ebre 
bízni  a  hájat. 

Petőfi  Sándor. 


XI. 
Szeberényi  Lajoshoz. 

(4)  Pest,  jül.  21.  1843. 

Drága  Barátom! 

Húsvét  után,  hogy  Pápáról  elmentem,  —  hol 
Domanovszky  barátunk  levelében  firkantottam  egy 
pár  szót  számodra,  —  Pozsonyban  töltém  egy 
ideig  az   időt.   Színésznek  mentem  föl,  de  Fekete 

Gábor  nem  vett  föl.  S  így  kénytelen  voltam  az 
országgyűlési  tudósításokat  borzasztó  olcsó  áron 
karczolgatni.  De  ezt  csakhamar  meguntam,  mint 
robotot.  Szerencsémre  megismerkedtem  Vachott 
Sándorral.  Ez  Pozsonyból  lerándult  kedveséhez 
Pestre  (ki  már  e  hónap  lO-ke  óta  neje),  s  itt  tud- 
tomon kivül  számomra  egy  aláírási  ivet  bocsátott 
ki  az  Athenaeisták  között,  melyen  30  pengő  forint 
gyűlt  össze.  Az  akakozók :  Vörösmarty  s  Vör.-né, 
Bajza  s  B.-né,  Vachott  Sándor  s  mátkája  s  ennek 
atyja  stb.  Ezzel  segítettem  ki  magamat  Pozsonyban. 
Később  maga  szólított  fel  Fekete,  hogy  álljak  tár- 
saságához, mit  azonnal  tettem  is.  De  mindjárt  az 
után  való  nap  kaptam  Nagy  Ignácztól  levelet,  mely- 
ben jelenti,  hogy  ha  Pestre  akarok  jőni,  kieszköz- 
lendik,  miszerint  a  nemzeti  színháznál  bevegyenek, 
s  azon  kívül  néhány  hónapra  fordítni  valót  is  ad 
a  Külföldi  Regénytár  számára.  Én  tehát  termé- 
szetesen azonnal  lejövék.  Három  hete,  hogy  itt 
vagyok,  s  már  egy  regényt  („a  negyvenéves  hölgy" 
Bemard  Károlytól)  le  is  fordítottam,  melyért  száz 
váltó  forintot  kapok.  Tennap  kezdtem  a  másikba: 
„Robin  Hood"  Jamestől.  Ez  németben  900  lap;  s 
jó  darabig  fog  elfoglalni.  Addig  Pesten  leszek, 
azután  pedig  hova  megyek  ?  még  nem  tudom.  Mert  a 
pesti  színpadra  lépni  most  még,  ez  oly  fa,  melybe 
nem  igen  merem  fejszémet  vágni,  noha  arra 
Vörösmarty  sine  fine  ösztönöz.  Majd  elhatározom 
magamat.  —  Fekete  Lajossal  együtt  lakom,  ki 
idvezel,  s  csodálkozik,  miért  nem  írsz  neki,  miután 

ő  már  külde  neked  levelet.  Körülbelül  így  állunk. 
S  most  engedj  egy  kérdést  terjesztenem  elődbe, 
melyet  szükségesnek  találok.  Érzesz-e  valóban  irán- 
tam oly  meleg,  forró  indulatot,  mi  szivet  szívhez 
kapcsol,  erős,  szent  lánczczal?  szóval  igazi  barát- 
ságot; vagy  csak  egy  fiút  látsz  bennem,  kivel  egy- 
kor egy  helyen  jártál  iskolába,  kivel  mint  sok 
mással,  tán  csak  a  pillanat  fölhevülésében,  vagy 
szokásból,  bruderschaftot  ivál  ?  —  Ha  az  első  áll : 
ugy  írjál  minél  előbb,  minél  többet;  írd  meg 
körülményeidet,  sorsodat,  írj  minden  félét;  olvas- 
tad, vagy  olvasod-e  verseimet,  s  ha  igen,  mondd 
el  felölök  véleményedet,  és  te  tudod,  még  mit, 
mit  ne  írj.  Ha  az  utóbbi  áll :  akkor  ne  felelj  leve- 
lemre, akkor  szakadjunk  el  örökre  egymástól,  mert 
bizon  hideg  levelezés  nem  méltó  az  időre,  nem  a 
tintára  és  papírra,  melyet  rá  vesztegetünk;  s 
egyikünknek  sem  válnék  nagy  gyönyörére,  és 
egészen  haszontalan  is.  Ha  írsz,  czímezd  ily  formán 
a  levelet:  Petőfi  Sándornak  stb.  Pilvax  kávéház- 
ban. —  De  a  mily  őszintén  tettem  én  fel  e  kér- 
dést, remélem,  oly  őszintén  követended  te  is 
szived  szavát.  Isten  veled. 

Barátod 
Petőfi  Sándor. 

Czim:  Teljes  czimű  Szeberényi  Lajos  Urnák, 

tt.  Platthy  László  Táblabíró  Urnái  házi  nevelőnek, 

barátilag. 

Galgócz,  Vág-Ujhely.  Vieszkán,  Trencsén  m. 

xn. 

Orlai  Petrics  Somához. 

(1)  (Debreczen,  1843.  október  elején.) 

Somám ! 

Ide  érvén  a  színházhoz  mentem ;  ott  több  isme- 
rőmre akadtam.  Azok  tudtára  adák  Komlósynak 
ittlétemet,  s  ez,  noha  nem  volt  szándékom,  itt 
marasztott.  E  szerint  Komlósy  társaságában  vagyok. 
Innen  egy  hét  múlva  Váradra  megyünk,  s  onnan 
november  elején  Kolozsvárra.  Csütörtökön  vagy 
szombaton  lépek  föl  először,  szerelmes  szerepeket 
fogok  játszani.  Tudom,  szeretnél  néha  helyettem 
játszani,  te  tudod  kiért.  Még  többet  is  irnék,  de 
már  nem  fog  a  pelejbászom. 

Ölellek,  csókollak  lelkem  barátja! 

Petőfid. 


XIII. 
Bajza  Józsefhez. 

(5)  Debreczen,  novemb.  28"  1843. 

Mélyen  tisztelt  Tekintetes  Ur! 

Szives  engedelménél  fogva  bátorkodom  röviden 
lerajzolni  körülményeimet,  s  noha  ezek  alkalmasint 
feketébbek  halvány  tintámnál :  mindazáltal  örömmel 

irom  le,  áthatottan  azon  édes  sejtéstől,  hogy  talán 
nincs  a  Tekintetes  Ur  minden  részvét  nélkül  sorsom 
iránt.  Legyen  szabad  ezt  remélnem,  legyek  oly 
szerencsés,  hogy  e  remény  valósuljon;  mert  el- 
hagyott pályámon  a  Tekintetes  Urnák  irántam 
mutatott  —  s  általam  aligha  megérdemlett  —  szives- 
sége,  leereszkedése  ösztönzőm  egy  magasabb  czél 
felé,  igen,  vezércsillagom,  büszkeségem. 

Elhagyva  Pestet  Debreczenbe  jövék,  innen  ismét 
tovább  utazandó  Erdély  felé.  De  több  szinész- 
ismerőm  unszolásából  Komlósyhoz  menék,  kinek 
társasága  akkor  itt  működött,  s  ki,  mint  monda, 
télre  Kolosvárra  menend.  Komlósy  meglehetősen 
fogada,  s  így  egy  hetet  tölték  Debreczenben,  már 
mintegy  tagja  a  társaságnak.  Ekkor  ismét  magához 
szólíta  Komlósy,  velem  körülményesebben  érteke- 
zendő. De  már  ekkor  nagy  meglepetésemre  egészen 
más  nótát  fútt,  s  többek  között  azt  is  kijelenté, 
hogy  Kolosvártt  énekelnem  is  kellend  az  operák- 
ban. Ez  különösen  nem  tetszett  nekem,  s  a  mint 
tőle  távoztam,  egy  kis  társaság  igazgatójával  talál- 
kozám.  Ez  hitt  magához  s  jó  szerepeket,  jó  fizetést 
Ígért.  Ennél  fogva  —  de  leginkább  azért,  mert 
pénzem  már  elfogyott,  s  tovább  nem  utazhattam  — 
hozzá  állék.  Diószegre  menénk  —  egy  Bihar 
megyei  mezővárosba  —  s  itt  játszánk  néhány  hétig. 
Kaptam  egy  pár  meglehetős  szerepet,  például 
Tornyayt  a  Tisztújitásban,  Warningot  a  30  éves 
kártyásban  stb.  és  50  frt  proportioba  tétettem. 
Innen  Székelyhidra  menénk,  s  itt  mintegy  3  hétig 

játszánk.  E  hónap  24"  felbomlott  társaságunk, 
mivel  mi  Nagy-Károly-  és  Szatmárba  akaránk  menni 
s  az  igazgató  erre  nem  állott.  Ennél  fogva  nem 
volt  mást  tennem,  mint  Debreczenbe  jőnöm  vissza, 
s  nem  csupán  azon  okból,  mert  társaságunk  szét- 
oszlott, de  leginkább  mert  beteg  vagyok,  s  beteg- 
ségem napról-napra  terhesül.  Már  Székelyhidon 
sem  játszhatám,  s  nincs  is  reményem,  hogy  egy- 
hamar játszhassam,  mert  annyira  el  vagyok  gyen- 
gülve, hogy  erőm  visszanyerése  bizonyosan  bele 
kerül  két-három  hónapba.  Egész  csontváz  vagyok, 
így  tengek  Ínséges  állapotban  s  itt  kell  a  telet 
Debreczenben  töltenem.  Azon  szemtelenségre  valék 
kénytelen  vetemedni,  hogy  Nagy  Ignácz  Úrtól 
pénzt  kérjek  költsön.  Mint  szégyenlem,  s  még  sem 
tehetek  máskép!  —  L  .  .  .  .  csakugyan  gazember; 
kicsalt  tőlem  vagy  nyolcz  pengő  forintot  Pesten 
létemkor,  s  három  pengőmmel  most  is  tartozik. 
A  múzsák  kerülnek;  minden,  a  mit  írni  tudtam, 
mióta  Pestet  elhagyám,  két  keserves  népdal.  Tieck 
dramat.  lapjait  s  Rötscher  Kunst  der  dramat. 
Darstellungját  szorgalmasan  olvasom ;  ezzel  telik 
minden  időm.  Vachott  Sándornak  igen  szerettem 
volna  írni,  de  tán  nem  is  érdekelné  levelem.  Vannak 
még,  kiket  annyira  tisztelek,  kiket  szeretnék  kérni, 
hogy  néha-néha  emlékezzenek  rám,  de  hiszen  én 
oly  csekély  vagyok,  s  ezt  tenni  nem  merem. 
Bocsásson  meg  a  Tekintetes  Ur,  hogy  ily  hosszan 

alkalmatlankodom  és  bocsásson  meg  levelem  zavart- 
ságaért.  Melyek  után,  szíves  indulatába  ajánlva 
magamat,  maradok 

a  tisztelt  Tekintetes  Urnák 

alázatos  szolgája 
Petőfi  Sándor. 
Czím:  Tekintetes  Bajza  József  Urnák, 
hites  Ügyvédnek,  tisztelettel 
Lövész-utcza,  Teleki  ház.  Pesten. 

XIV. 
Nagy  Ignáczhoz. 

Debreczen,  novemb.  28-"  1843. 
Mélyen  tisztelt  Tekintetes  Úr! 
Irántami  szives  tettei,  melyeket  meghálálni  nehe- 
zen leszek  képes,  de  mikre  hálás  érzettel  emlékezni 
meg  nem  szűnök,  bátorítanak  föl,  a  Tekintetes 
Urnái  egy  alázatos  kérelemmel  alkalmatlandkodni. 
A  balsors,  mely  engem  már  négy  év  óta  példás 
állandósággal  környékez,  most  ismét  különösen 
érezteti  velem  súlyos  hatalmát.  Már  az  utón,  hogy 
Pestet  elhagyám,  kezdek  betegeskedni,  s  beteg- 
ségem mindeddig  folyton  növekedik,  annyira,  hogy 
már  három  hét  óta  nem  is  játszhatom.  Ezen  okból, 
de  különben  is  szétoszolván  a  társaság,  melynél 
valék,  kénytelenittetém  Debreczenbe  jőni  vissza, 
hol  a  telet  töltenem  kell;  mert  ha  hamarjában 
kigyógyulok  is,  erőm  annyira  megfogyott,  hogy 
alig  lézengek,  s  egy  pár  hónapi  nyugalom  és  pihenés 
okvetlenül  szükséges.  Ily  körülmények  között  kény- 


Petőfi  levelei  55 

telén  vagyok  a  Tekintetes  Úrhoz  folyamodni,  szíves- 
kednék mintegy  negyven  pengő  forinttal  segélyemre 
lenni,  minek  visszatérítésére  mingyárt  felgyógyulá- 
som után  minden  erőmet  fordítani  el  nem  mulasz- 
tandom.  Ha  terhére  nem  esnék  a  Tekintetes  Urnák 
alázatos  kérelmem  teljesítése:  kiragadtatnám  a 
legnagyobb  ínségből,  melyben   ember  lehet. 

Ezen  esetben  méltóztassék  becses  levelét  ekkép 
czimezni :  Petőfi  Sándor  színésznek  özvegy  Fogas 
Józsefné  házában  közel  a  cath.  kórházhoz.  De  ha 
kérelmem  nem  teljesíthető :  azért  esdek,  ne  méltóz- 
tassék vakmerőségemért,  mire  végső  szükség  kiszte, 
neheztelni.  Melyek  után  maradok 
a  tisztelt  Tekintetes  Urnák 

alázatos  szolgája 
Petőfi  Sándor. 


XV. 
Tarkányi  Bélához. 

(1)  {Eger,  1844.  február  második  felében.) 

Tisztelt  barátom  !  (ha  meg  nem  sértem  e  czimmel.) 

Többször  kerestem  önt,  de  nem  találhattam 
honn.  Holnap  reggel  hét  óra  tájban  eljövök.  Igen 
örülni  fogok  önt  megismerhetni,  bár  jöttömnek  más 
indoka  is  van.  Igen  megszorultam  (holnap  bővebben 
elbeszélem),  addig  legyen  ön  szíves  nekem  útravalót 

szerezni,  melylyel  Pestig  elmehetek.  Ne  ütközzék 
meg  e  quasi  parancsoló  hangon,  de  bár  nagy 
szükségben  vagyok,  nem  koldulok.  Holnap  mindenről 
bővebben,  addig  isten  önnel. 

Petőfi  Sándor. 


XVI. 
Páhh  Alberthez. 

Pest,  Apr.  15.  1844. 

Friczi  barátom ! 

Mit  Írtam,  mit  nem  irtam  előbbi  levelemben? 
nem  tudom  —  az  igaz,  még  azt  sem  tudom,  mit 
fogok  most  Írni  ?  Tárgyam  ugyan  elég  volna,  de 
nem  tudom,  hol  kezdjem.  Tehát  rajtad  kezdem, 
azaz  Kaján  Ábel  barátunkon.  —  hisz  ismered? 
hogy  ne?  most  jött  ki  egy  czikkje  az  Életképek- 
ben, épen  ma.  Reggel  Frankenburgnál  vagyok, 
hát  a  mondja  hogy  aszondja :  ki  is  az  a  K.  A.  ? 
hát  aszondom,  hogy  izé,  Pakk  Adalbert,  jó  barátom. 
—  Ugy  hát,  aszondja  rá  Frankenburg,  csak  önnek 
adom  a  honoráriumot,  aszondja,  s  ön  majd  adja 
át  neki,  aszondja.  —  Jól  van,  mondok,  majd  áta- 
dom, csak  bizza  rám,  mondok.  De  később  jobban 
meggondolván  a  dolgot,  azt  határzám,  hogy  én 
bizon  nem  adom  oda  Kaján  Ábel  barátunknak  azt 
a  négy  pengő  forintot,  mert  magamnak  is  roppantott 
nagy  szükségem   van   rá.   Különben   sem   teszem 

föl  Kaján  barátunkban  azt  a  szemtelenséget,  hogy 
első  fellépteért  pénzt  vegyen  el.  Köszönje  meg, 
hogy  nevét  nyomtatva  látja.  Ebbeli  határozatomat 
légy  szives,  Berti  pajtás,  Kaján  barátunknak  tudtára 
adni.  —  Te  pedig,  ha  még  útra  nem  indítottad 
ládámat,  hát  csak  egymásután.  Vörösmarty  arczképe 
is  kinn  lóg  a  falon,  ott  ne  maradjon.  A  mi  pedig 
engem  illet,  barrrátom ! !  a  mi  engem  illet:  lelépek 
a  színészi  pályáról  (de  bizonyosan  mindazáltal  nem 
tudom,  örökre-e  vagy  sem  ?)  Lemondok  tehát  a  szini 
pályáról,  s  tudod  mi  leszek?  vagy  is  mi  vagyok 
már  úgy  szólván?  hát  izé:  a  Regélő  segédszer- 
kesztője, a  jövő  félévtől  kezdve  Vachott  Imre  mellett. 
Már  bizonyos  Bajza,  Vörösmarty,  Nagy  Ignácz  s 
átaljában  mindnyájan  helyeslik  e  lépésemet.  Vachott 
Imre  maga  szólított  föl.  Hát  te  nagy  itélőtehetségü 
barátom  (mint  a  physiognosisból  olvasók),  hát  te 
mit  tartasz  felőle?  Legközelebb  elvárom  leveledet 
Duna-Vecsére,  hol  a  következő  két  hónapot  tölteni 
fogom.  Húsvéti  ünnepekre  is  otthonn  voltam  néhány 
napig.  A  napokban  megyek  ismét  haza.  Tehát  írj 
minél  elébb.  A  levél  czime :  Petőfi  Sándornak, 
átadandó  a  mészárszéknél  Duna-Vecsén.  De  te 
többet  írj  ám,  mint  írt 

literátortársad 
Petőfi. 

XVII. 
Tarkányi  Bélához. 

(2)  Duna-Vecse,  april  28.  1844. 

Admodiim  reverende  barátom! 

Ha  nem  az  volnál,  a  mi  vagy :  türelmetlensé- 
ged már  ezóta  alkalmasint  néhány  adtateremtette- 
kővel emelte  volna  magasabbra  a  káromkodás 
díszes  Pantheonját;  de  pap  létedre,  ugy  hiszem, 
hozzád  illő  csendes  békével  vártad  soraim  meg- 
érkeztét. És  ime,  megérkezett  azoknak  megérkezése. 
Mert  ugy  gondolom,  mire  ezeket  olvasandod,  már 
nálad  lesz  levelem.  Miért  tettem  ily  irgalmatlan 
próbára  „békességes  tűrésedet"  (mint  mondják  a 
magyar  vándorszínészek  a  türelmet  mind  e  mai 
napiglan) :  ne  kérdezd ;  egy  hamarjában  magam 
sem  tudnék  rá  felelni.  Mentségemül  annyit  mond- 
hatok: hogy  kutyarest  levélíró  vagyok  —  ha  ez 
általában  mentség.  Egyébiránt,  igazat  szólva,  meg 
is  akartalak  lepni  mingyárt  első  levelemben  a  .  .  . 
legendával.  De  minthogy  ez  ideig  az  ihletés  semmi- 
kép sem  lepett  meg,  a  fent  említett  dologgal  én 
sem  lephettelek  meg  tégedet.  És,  barátom,  őszinte 
nyíltsággal  szólva,  aligha  lesz  valami  már  a  legendá- 
ból. Bizony  isten,  annyit  törtem  .rajta  fejemet,  hogy 
no !  és  csak  egy  kukkot  se  tudtam  összeeszkábálni... 
az  az  hazudok,  mintegy  negyven  sor  meg  van  biz 
abból,  de  itt  aztán  a  ne  tovább !  Már  más  valami 
tárgyat  keresek,   és   ha   csak   lehet,   elkészítem  a 

határideig,  mert  a  mellett,  hogy  szavamat  is  adtam, 
miszerint  az  Őrangyalba  dolgozandom :  igen  nagy 
gyönyörömre  válnék  veletek,  derék  ifjak !  egy  mezőn 
fölléphetni,  kiknek  meleg  barátságával  dicsekszem. 
Oh,  Béla  barátom  !  be  szép  napok  voltak,  melyeket 
körötökben  tölték ;  istenemre,  sohasem  feledem. 
Tőletek  eljővén,  mikor,  mikor  nem  ?  azt  már  nem 
tudom,  de  akármikor,  csakhogy  Pestre  értem.  A 
verseimet  sokat  hurczoltam  ide  oda,  s  nem  boldogul- 
hattam velők,  mert  egyik  könyvárus  sem  akarta 
megvenni :  minthogy  a  verseknek  egyátaljában  nincs 
kelendőségök.  Ügyem  végre  egészen  remény- 
telen, s  a  mennyire  reménytelen,  épen  annyira 
kedvező,  nem  különben  meglepő  fordulatot  vőn. 
Vörösmarty  tudniillik  a  Nemzeti  kör  elé  terjesztette. 
S  ez  elhatározá  verseimet  kiadni ;  a  mi  meg  is 
történendik,  olyformán :  hogy  a  verseket  előfizetés 
utján  kiadja  1000  példányban,  s  az  egész  jövedelem, 
a  költségeket  levonva,  enyém  lesz.  Július  eleje 
táján  kijön.  A  példány  egy  pengő  lesz.  Vörösmarty, 
Vachott  Sándor  és  Szigligeti  voltak  megbízva 
verseim  átnézésével,  s  ezek,  barátom,  vagy  tizen- 
ötöt kivetettek  belőlök,  s  nagy  részt  bordalokat. 
Csak  nézd,  a  „szomjas  ember  tűnődését"  is  ki 
akarták  küszöbölni,  de  már  ezt  nem  hagytam.  Ilyen- 
formán állok  verseimmel.  A  mi  a  szinészpályámat 
illeti . . .  annak  vége  van.  Igen,  barátom,  lemondtam 
a  színészetről,  s  július  elsejétől  a  Regélő  szerkesztője 
leszek  Vachott  Imre  mellett.  Ezentúl  tehát  kirekesz- 
tőleg  az  irodaturának  vagyis  literadalomnak   vagy 

irodalomnak  élendek.  Ha  jól  emlékszem,  ezt  is  te 
tanácsoltad.  Ergo  úgy  lett.  Június  közepéig  itthonn 
leszek  szüleimnél,  hová  leveledet  minél  előbb 
elvárom.  Derék  társaid  szives,  baráti  emlékezetébe 
ajánlva  magamat,  ölellek 

barátod 

Petőfi. 
Leveled  így  czimezd: 

Petőfi  Sándornak 

Duna-Vecsén. 
Fenteién  keresztül,  a  mészárszéknél. 

Az    „Ivás  közben"    kijött  a  Regélőben;   vagy 
már  tudod  is? 


XVIII. 
Dömök  Elekhez. 

{Pest,  1844.  október  20-ika  táján.) 

Lexikém,  oh  én  Lexikém ! 

Siralmas  pofával  vettem  el  a  minap  egy  levelet 
a  levélhordótól,  mert  hát  vagy  hét  pengő  krt  kellé 
érte  fizetnem,  azonban  látám,  hogy  a  levelet  te 
Írtad,  és  akkor  azt  gondolám,  hogy  ugyanannyi 
forintot  sem  sajnáltam  volna  érte.  (Nóta  bene  ha 
lett  volna  annyi  forintom.) 

Komisz  dolgokat  irsz,  pajtás,  a  levélben  —  azt 
mondhatom  én  te  néked  —  mint  például :  „Szeretett 

barátom  (remélem  még  annak  nevezhetlek)" — ezt 
írtad  pajtikám,  és  én  tudtodra  adom,  hogy  ezért 
kutyául  boszankodtam.  —  Hát  talán  az  hozott  afféle 
gondolatokra,  hogy  levelet  nem  küldtem  hozzád 
kocsiszámra?  Oh  ha  a  levélirás  nálad  a  barátság 
mértéke,  akkor  én  nem  vagyok  senki  barátja,  mert 
én  nem  tudok,  nem  akarok  senkinek,  nem  vagyok 
képes  Írni !  A  levélírás  több  mint  halál,  több  mint 
a  kínpadok,  hogy  Vörösmartyként  fejezzem  ki 
magamat.  És  így,  barátom,  ezután  se  hizlald  reményei- 
det e  dologban,  s  mindamellett  barátod  vagyok  és 
maradok  oly  mértékben,  mint  senkinek  e  világon, 
és  ha  Pestre  jösz  (quod  Deus  faxit),  „agyonszorít- 
lak  egy  öleléssel",  mint  Petőfi  mondja  Tompának. 
Van-e  tájatokon  előfizetési  ív  a  verseimre,  melyek 
a  pesti  novemberi  vásárra  kirohannak  a  nyomtatás 
alól  a  két  magyar  hazába  ?  Már  egy  más  munkám 
is  ki  van  nyomva,  s  a  jövő  héten  kapható  lesz, 
czime:  „A  helység  kalapácsa",  hősköltemény.  — 
Tehát  csak  vadászsz,  olvass,  járj  gyűlésekre  s  el 
ne  feledd  szeretni 

Petőfit 

Tegnap  írtam  egy  verset,  a  túlsó  lapon  olvas- 
hatod, ha  akarod. 

Legenda. 

Megint  panasz,  stb.  (1.  Összes  Művei  III.  k.) 

XIX. 
Degré  Alajoshoz. 

{Pest,  1845.  február.) 

Te  nagyfejű  vad  disznó !  Hát  nem  érted  a  tréfát? 
vagy  a  saját  árnyékodtól  is  megijedsz?  Ha  igaz, 
a  mit  Károlynak  mondtál,  hogy  visszaveszed 
darabodat,  mert  kifiguráztalak  pajtás!  körben,  akkor 
megérdemled,  hogy  a  Honderű  örökös  munkatársa 
légy,  Nádaskayval  meg  Zerffyvel  egy  són  és  kenyéren 
élj    Petricsevich     Horváth    Lázár    vendégszerető 

asztalánál.  Jó  étvágyat  kivan  hozzá 

Sándor. 


XX. 
A  PáKh-nővéreKhez. 

Pest,  jun.  24;  1845. 

Szerelmes  .  .  .  azaz   szeretett   édes   barátnéim 
(ábc  szerint:  Amália,  Johanna  és  Vilhelmina.) 

E  pillanatban  értem  Pestre,  még  sem  körülmé- 
nyeim, sem  eszem  nincsenek  rendben  ...  ha  ez 
meg  fog  történni:  hosszában-széltében  elétek  tálalom 
dolgaimat,  gondolataimat  és  érzéseimet.  Addig 
legyen  jó  dolgotok,  gondoljatok  gyakran  reám  és 
érzelmeitek  ne  változzanak  irántam,  valamint  titeket 
változatlanul  szeret 

barátotok 
Petőfi 

XXI. 
Kecskeméthy  Aurélhoz. 

Pest,  jan.  nem  t'om  hányadika,  1846. 

Kedves  Aurélom! 

A  mint  megkaptam  leveledet,  mingyárt  vála- 
szoltam; de  levelemet  zsebembe  dugtam,  s  addig 
hordoztam,  míg  ....  elveszett.  Ebadta,  ez  kutya 
vexa,  de  ki  tehet  róla ;  most  már  ugy  pótolom  ki, 
a  mint  lehet.  Ha  hazudni  akarnék,  azt  mondanám, 
hogy  az  fél  árkusos  levél  volt;  de  nem  mondom, 
mert ....  ugy  sem  hinnéd.  —  Leveledre  boszan- 
kodtam  egy  kicsit,  mert  igaztalan  vagy  benne 
irántam.    A  mit    én  Jókayról   irtam,    azért  egyik 

barátom  sem  apprehendálhat mit  én  Jókay 

iránt  érzek,  az  igazság  szerint  nem  is  barátság, 
nem  is  testvéri  szeretet,  vagy  tán  e  kettőnek  keve- 
réke, vagy  talán  mind  a  kettőnél  több valami 

le  nem  irható,  s  tagadhatatlan,  hogy  a  világon 
senki  iránt  sem  érzem  azt,  egyedül  ő  iránta;  de 
abból  nem  következik,  hogy  másokat  ne  szeret- 
hessek bármily  mértékben  is,  s  minthogy  tudod, 
miszerint  a  sentimentalis  ömlengéseket  nem  imádom, 
tehát  csak  simpliciter  köpöm  ki,  hogy  te  is  azok 
egyike  vagy  és  lészsz,   kiket  szeretek,  lelkemből 

szeretek.  Ha  ez  sem  elég,  akkor  kutyák , 

:udja  kend  ?  .  .  .  .  Én  meg  azért  apprehendálok, 
hogy  a  második  bécsi  levelet  már  nem  hozzám 
czimezted ;  ismersz,  e  szerint  tudni  fogod :   busz- 

kébb  vagyok,  semhogy  a  többit  elfogadjam,  ha 
már  egyszer  degradáltál.  Egyébiránt  az  egész  nem 
valami  világdöntő  baj.  Holnapután  (azaz  pénteken) 
megyek  ismét  falura,  hol  márcziusig  maradok,  mig 
tudniillik  „tigris  és  hiéna"  czimü  drámámat  adják. 
Be  nevetnék,  ha  akkorra  téged  is  Pesten  kapnálak. 
Tedd  meg  ezt  a  tréfát,  öcsém,  nagy  örömet  szer- 
zesz  vele  nekem,  a  te  hűséges  barátodnak,  a  ki 
ölelve  ölel  és  szerencsés  jó  egészséget  kivan. 

PS.  mpr. 
Czím :  Ketskeméthy  Aurélnak 

Bécsbe. 
XXII. 

Várady  Antalhoz 

(1)  Koltó,  október  28.  1846. 

Kedves  Tónim ! 
Elhagytam  Szatmárt,  és  hogy  hagytam  el ! . . . 
szerettetve,  barátom,  szerettetve  a  legdicsőbb  lénytől, 
mely  valaha  az  isten  kezéből  kikerült.  Alig  várom  az 
órát,  melyben  ölelhesselek,  melyben  boldogságo- 
mat rokon  kebledbe  önthessem.  Oh  mi  boldog 
vagyok !  —  Alkalmasint  nem  tudod,  hol  az  a  Koltó, 
honnan  e  levelemet  kapod ;  tehát  megmondom : 
Erdélyben,  Kővár  vidékén,  Nagybányától  egy  órá- 
nyira. Valami  egy  hét  múlva  megyek  innen 
Kolosvárra.  Pesten  november  közepén  leszek. 
Addig  ölelve  és  csókolva  nődet  és  tégedet,  vagyok 

igaz  barátod 
Sándor. 

Az  ide  mellékelt  levéllel  menj  az  első  hetivá- 
sáros napon  a  kerepesi-utra,  s  add  át  valami 
czinkotai  embernek,  hogy  szolgáltassa  apám  kezébe. 
Barátságunk  nevében  kérlek  erre. 

Czím:  Tekintetes  Várady  Antal  urnák,  hites 
ügyvédnek,  barátilag 

Pesten 
átadandó  a  Nemzeti-körben 
hatvani-utcza. 

XXIII. 
Urházy  Györgyhöz. 

{Koltó,  1846.  nov.) 

Édes  Gyurim  ! 

Nem  szeretem  azt  a  sok  ebadta  teketóriát, 
azért  simpliciter  te-nek  szólítlak.  Utóbb  is  erre 
kerülne  a  sor.  —  Ha  nem  késő,  vedd  te  ezt  a 
verset;  ha  tetszik,  hagyj  ki  helyette  mást  amazok 
közül,  vagy  add  mind  a  négyet,  a  hogy  jónak 
látod,  nekem  mindegy.  Már  megindultam  Erdélybe, 
s  megint  csak  vissza  kellett  fordulnom.  S  ez  most 
harmadszor  történt  velem  életemben.  Fátum.  De 
a  jövő  nyarat  végig  Erdélyben  töltöm ;  már  akkor 

bemegyek,  ha  minden  határon  egy mered  is 

elém,  azzal  ijesztő,  hogy  belém  búvik,  ha  tovább 
lépek.  Amint  Pap  Endre  által  izentettem,  az  elől 
a  szerelmes  versem  élői   hagyd  ki   mind  a  Júliát 

Petőfi-Könyvtár.  XXIU.  5 

mind  az  Erdődöt,  csupán  a  dátumot  tedd  czimül. 
S  aztán,  a  mint  megirtam,  az  Uniónak  nekem  járó 
példányát  küld  Riskóhoz,  ki  majd  az  illetőnek  átadja. 
Koltón  voltam  Teleki  druszámnál  másfél  hétig, 
most  vágtatok  Pestre,  mert  muszáj!  Isten  veled  s 
veletek  erdélyiekkel ! 

P.  S. 

A  levél  szélén : 

Azután  azon  légy,  hogy  verseimben  ne  legyen 
sajtóhiba,  mert  az  nagy  vexa ;  néha  az  egész  verset 
elrontja. 

XXIV. 
Bernát  Gáspárhoz. 

(1)  (1846?) 

Bálványom ! 

Háromszor  már  főbe  lőttem  magamat  s  ezt  még 
egy  párszor  da-capózom  a  miatti  kétségbe- 
esésemben, hogy  képtelen  vagyok  szolgálni.  Még 
csak  azt  sem  mondhatom  meg,  hol  lehetne  meg- 
kaparintható azon  „satira-kincs".  Különben  remélem, 
hogy  ezentúl  is  ugy  fogsz  imádni,  mint  ha  a  kivánt 
izét  30,000  példányban  küldtem  volna  meg  dísz- 
kiadásban. 

Barátod 

Petőfi  Sándor, 

XXV. 
Várady  Antalhoz. 

(2)  (Pest,  1846.  decz.  ?; 

Dunnye  sór! 
Dél  tájban  voltam  jegyért,  de  már  akkor  minden 
páholy  el  volt  kapva,  s  így  boldogabb   időre  kell 
a  mulatságot  halasztanunk.  Servus ! 

búbánatba  merült  barátod 

Kapanyéli  Gereblye  Richárd. 

Czím :  Nagy-Váradi  és  Kis-Váradi  Várady  Antal 
barátomnak 

helyben. 

XXVI. 
Orlai  Petrics  Somához. 

(2)  Pest,  deczember  26.  1846. 

Barátom  Rafael  en  miniatűré! 

Remélem,  levelem  meglep,  mert  eddig  nem 
igen  jogosítottalak  föl  azt  remélhetni,  hogy  ily 
hírtelen  válaszoljak.  De  vigasztalódjál,  minél  inkább 
siettem  e  levelet  elkezdeni,  annál  inkább  sietek 
bevégezni. 

Jelenleg  roppant  pimasz  állapotban  vagyok  . . . 
pénzem  nincs  .  .  .  többek  között ;  de  majd  lesz,  ha 

5* 

a  könyvárus  úgy  akarja,  mint  magam.  E  szomorú 
epochában  csak  a  múlt  emlékével  táplálkozom.  Be 
szép  időket  éltem  azóta,  hogy  elváltunk,  kedves 
öcsém !  .  .  .  Szatmárban  egy  olyan  lyánykát  ismer- 
tem meg,  a  milyen  Párizsnak  is  sok  volna,  a 
George  Sandok  hazájának,  nem  pedig  Szatmárnak, 
az  ólmos  fütykösök  termőföldének.  És  én  szeretem 
e  lyánykát,  és  ő  szeret  engem,  és  mi  boldogok 
vagyunk,  és  talán  még  boldogabbak  is  leszünk, 
mert  meglehet,  hogy  mielőtt  a  most  születendő  év 
meghal,  mi  így  fogjuk  egymást  szólitaní:  „Hallod, 
kedves  feleségem  ?  . . .  Hallom,  édes  férjem."  Ördög 
bújjék  beléd,  szeretett  barátom,  ha  nem  örülsz; 
mert  én  úgy  megörültem,  mikor  azt  olvastam 
leveledből,  hogy  ezer  pengőt  kaptál,  mintha  én 
kaptam  volna  két  ezer  pengőt.  Te  Soma!  hátha 
mi  még  nagyszerű  életet  is  élünk  valaha,  olyat, 
a  milyenről  sokszor  álmadoztunk,  tudod?  .  .  . 

Önkénytelenül  keserű  mosolyra  fanyarodott 
ajkam. 

Neked,  nem  mondom,  hogy  ne  lenne  szép 
életed  egykor ;  de  nekem  ?  soha !  Az  alföld  pusztáin 
barangol  képzeletem,  és  nézi  a  délibábokat  és 
reményeimet.  Egyik  oly  kézzelfogható,  mint  másik. 

Isten  veled,  kedves  barátom.  Ha  levelet  irsz, 
csak  Emich  Gusztávhoz  czimezd.  Ölel  hív  barátod 

Petőfi 

XXVII. 
Kovács  Pálhoz. 

(1)  (Pest,  1846.  deczember  végén.) 

Drága  tisztelt  barátom ! 

Örömmel  szolgálok  mind  jelenleg,  mind  jövő- 
ben verssel.  Legközelebbi  alkalommal  majd  többet 
küldök,  mert  készen  van  elég,  de  most  egyátaljában 
nem  érek  rá  többet  leírni.  Szeretném,  ha  a  föntebbi 
vers  az  első  számban  jelennék  meg.  Lisznyaival 
beszéltem.  Forró  idvezletemet  családjának!  Önt 
ölelve  vagyok 

tisztelő  barátja 

Petőfi. 

XXVIII. 
Gróf  Telehi  Sándorhoz. 

(1)  Pest,  deczember  29.  1846. 

Kedves  druszám! 

Nagy  szomorúság  éri  a  te  fejedet,  azért  tanács- 
lom neked,  hogy  légy  rá  elkészülve.  De  a  mily 
elkerülhetetlen  a  halál,  oly  elkerülhetetlen,  hogy 
te  nekem  hat  száz  pengő  forintot  adj,  vagy  adjál, 
a  mint  neked  tetszik;  még  pedig  úgy,  hogy  két 
száz  pengő  forintot  rögtön  útnak  indíts,  akár  addig 
végig  se  olvasd  e  levelet ;  négy  száz  pengőt  pedig 

márcziusi  pesti  vásárra  küldj  föl.  A  mi  a  vissza- 
fizetést illeti,  minden  év  végén  adok  neked  két 
száz  pengő  forintot,  s  így  három  év  alatt  kvittek 
leszünk.  Komolyan  beszélek,  kedves  barátom,  most 
mutathatod  ki,  ha  van  benned  emberség.  Életem- 
ben legeslegelőször  fordultam  mágnáshoz,  kimélj 
meg  a  szégyenpirulástól,  mely  a  ragyánál  jobban 
el  fogja  rágni  képemet,  ha  visszautasítasz.  Külön- 
ben mint  barátomhoz  s  nem  mint  mágnáshoz  for- 
dultam [hozzád].  Azt  mondhatod,  hogy  nincs 
pénzed,  akard  és  lesz;  s  a  ki  czigánynak  vet 
ezer  pengőt  ingyen,  az  nekem  mindig  adhat  hat 
száz  pengőt  kölcsön ;  mert  ingyen  el  sem  fogad- 
nám, már  annál  csak  büszkébb  vagyok,  hál'  isten- 
nek. Nem  kétlem,  hogy  szívesen  teljesíted  kivána- 
tomat,  még  pedig  két  száz  pengőt  e  pillanatban, 
mert  ha  óriási  szükségem  nem  volna,  nem  is  vete- 
medtem volna  e  lépésre.  Küldd  leveledet  a  pénzzel 
együtt  a  gyorskocsin.  Lakásom :  Hatvani-utcza, 
Jankovics-ház  585-dik  szám,  2-dik  emelet.  — 
Viktort  köszöntöm.  Vagyok  őszinte  barátod 

Petőfi. 


XXIX. 
Arany  Jánoshoz. 

(1)  Pest,  február  4.  1847. 

Üdvezlem  Önt !  Ma  olvastam  ToldiA,  ma  írtam 
e  verset,  s  még  ma  el  is  küldöm.';?  Az  Életképek- 

ben  ki  fog  ugyan  jőni,  de  én  minél  hamarabb 
akarom  Önnek  tudtára  adni  azon  meglepetést,  azon 
örömet,  azon  elragadtatást,  melyet  müve  költött 
bennem.  Hiába,  a  népköltészet  az  igazi  költészet. 
Legyünk  rajta,  hogy  ezt  tegyük  uralkodóvá !  Ha  a 
nép  uralkodni  fog  a  költészetben,  közel  áll  ahhoz, 
hogy  a  politikában  is  uralkodjék,  s  ez  a  század 
föladata,  ezt  kivívni  czélja  minden  nemes  kebel- 
nek, ki  megsokalta  már  látni,  mint  martírkodnak 
milliók,  hogy  egy  pár  ezren  henyélhessenek  és 
élvezzenek.  Égbe  a  népet,  pokolba  az  aristokratiát ! 
írjon  Ön  nekem,  ha  nem  fogja  restelni ;  írjon 
magáról,  akármit,  mindent,  hány  éves,  nőtlen-e 
vagy  házas,  szőke-e  vagy  barna,  magos-e  vagy 
alacsony  .  .  .  minden  érdekelni  fog.  Isten  Önnel, 
isten  Önnel.  Ab  invisis  őszinte  barátja 

Petőfi  Sándor. 

ARANY  JÁNOSHOZ. 
Toldi  Írójához  elküldöm  lelkemet 
Meleg  kézfogásra,  forró  ölelésre !  .  . .  . 
Olvastam,  költőtárs,  olvastam  művedet, 
S  nagy  az  én  szivemnek  ő  gyönyörűsége. 

Ha  hozzád  ér  lelkem  s  meg  talál  égetni : 
Nem  tehetek  róla , .  .  te  gyújtottad  úgy  fel ! 
Hol  is  tehettél  szert  ennyi  jóra,  ennyi 
Szépre,  mely  könyvedben  csillog  pazar  fénynyel  ? 

Ki  és  mi  vagy?  hogy  így  tűzokádó  gyanánt 
Tenger  mélységéből  egyszerre  bukkansz  ki. 
Más  csak  levelenként  kapja  a  borostyánt, 
S  neked  rögtön  egész  koszorút  kell  adni. 


72  Petőfi-Könyvtár 

Ki  volt  tanítód  ?  hol  jártál  iskolába  ? 
Hogy  lantod  ily  mesterkezekkel  pengeted. 
Az  iskolában  nem  tanulni,  hiába, 
Hlyet ...  a  természet  tanított  tégedet. 

Dalod,  mint  a  puszták  harangja,  egyszerű, 
De  oly  tiszta  is,  mint  a  puszták  harangja. 
Melynek  csengése  a  rónákon  keresztül 
Vándorol,  s  a  világ  zaja  nem  zavarja. 

S  ez  az  igaz  költő,  ki  a  nép  ajkára 
Hullatja  keblének  mennyei  mannáját. 
A  szegény  nép  !  olyan  felhős  láthatára, 
S  felhők  közt  kék  eget  csak  néha-napján  lát. 

Nagy  fáradalmait  ha  nem  enyhíti  más. 
Enyhítsük  mi  költők,  daloljunk  számára. 
Legyen  minden  dalunk  egy-egy  vigasztalás, 
Egy  édes  álom  a  kemény  nyoszolyára. 

Ezen  gondolatok  elmém  környékezték. 
Midőn  a  költői  szent  hegyre  jövék  fel; 
Mit  én  nem  egészen  dicstelenül  kezdek, 
Folytasd,  te,  barátom,  teljes  dicsőséggel ! 


XXX. 
Gróf  Telehi  Sándorhoz. 

(2)  Pest,  február  5.  1847. 

Szeretetre  méltó  barátom! 

Nem  hiszem,  hogy  meg  ne  kaptad  volna  levele- 
met, melyet  .új  esztendő  után  írtam.  Nagyon  nehe- 
zemre esik,  hogy  a  füledet  sem  mozgatod : 

—  —  e  vagy  kalapos  inas  ?  Ha  már  kérésemet 
nem  akarod  teljesíteni,  legalább  megirliatnád,  hogy 
ne  támaszkodjam  rád,  s  akkor  másfelé  fordítanám 
a  rudat,  mert  nagy  szükségben  lévén,  igy  bizony- 
talanban nem  maradhatok  sokáig.  Remélem,  máso- 
dik levelemet  nem  hagyod  válasz  nélkül,  még  pedig 
rögtöni,  azonnali,  tüsténti  válasz  nélkül.  Lakásom : 
Hatvani  utcza,  Jankovics-ház,  második  emelet.  — 
Isten  megáldjon ! 

őszinte  barátod 
Petőfi  Sándor. 


XXXI. 
Kovács  Pálhoz. 

(2)  Pest,  febr.  16.  1847. 

Édes  Palim  ! 

Nagy  meglepetéssel  pillantottam  meg  épen  most 
a  Kutyakaparót  a  Hazánkban,  miután  én  a  küldött 
verseket  megszámoztam,  s  kértem  önt,  hogy  a 
szerint  adja  őket.  Megvallom,  ilyesekhez  én  nem 
vagyok  hozzászokva.  Ez  egy  kis  szerkesztői  önkényt 
azonban  elnézem;  de  jövőre  határozottan  nyilat- 
koztatom, hogy  ha  önök  előleges  tudósítás  nélkül 
ilyesmit  tesznek  verseimmel,  kénytelen  leszek 
magamat  a  Hazánk  irótársainak  sorából  kitöröltetni^ 
először  azért,  mert  én  nem  ok  nélkül  számozom 
verseimet,  mulatságból  vagy  gyermekségből,  másod- 

szor  és  kiváltképen  pedig  azért,  mert  én  halálos, 
irtóztató  ellensége  vagyok  mindennek,  mi  az  önkény, 
despotismus  árnyékának  árnyékát  viseli  is!  — 
Pálffyt  s  Jókayt  egyre  sarkalom,  hogy  írjanak  a 
Hazánknak,  s  fognak  is  írni;  Tompának  is  irtam 
már  ez  ügyben  s  üzentem  Kerényinek.  Mindnyájától 
várhat  ön.  Isten  önnel. 

Őszinte  barátja 

Petőfi  Sándor. 
Czím:  Tekintetes   Kovács   Pál   úrnak, 
a   Hazánk  szerkesztőjének, 
barátilag 

Győrött. 


XXXII. 
Kovács  Pálhoz. 

(3)  Pest,  febr.  18.  1847. 

Édes  barátom  ! 

Meglehetősen  goromba  levelet  irtam  önnek 
tennapelőtt ;  bárcsak  elveszett  volna  a  postán !  De 
eszembe  sem  jutott  hirtelenében,  hogy  azok  az 
akasztófára  való  censorok  is  léteznek  a  dicső  szabad 
magyar  hazában,  s  hogy  ön  e  miatt  szegte  meg 
kívánságomat,  miszerint  ugy  adja  verseimet,  a  mint 
számozva  vannak.  A  Nagy-Károlyban  s  az  Egy 
gondolat  bánt  engemet  czimű  két  dal  kijön  összes 

verseim  között,  azért  akartam,  hogy  előbb  e  kettő 
jelenjék  meg.  E  helyett,  a  mit  a  censor  kitörölt, 
irok  a  tuisó  lapon  mást;  valamint  jövendőben  is, 
mindazok  helyett,  melyeket  a  censor  tiltó  aláírá- 
sával visszaküld  ön  hozzám.  Ez  igen  természetes 
és  igazságos  dolog!  Hazugság,  hogy  Pápa  táján 
jártam  ;  nem  biz  én,  még  gondolatban  sem.  Győrbe 
azért  nem  mehettem,  mert  minden  istenáldott  nap 
kétszer  kell  a  nyomdába  zarándokolnom.  Annyi 
bajom  van,  mint  az  istennyila,  avval  a  mennykő 
nagy  kötettel.  A  propos !  Ön  ugyan  befütyült  nekem  ; 
azt  Írja  a  minap  a  Hazánk:  „Petőfi  kiadja  összes 
költeményeit,  arczképével  együtt."  Ebből  azt  gondol- 
hatják, hogy  én  magam  adom  ki  arczképemet,  a 
mi  csakugyan  csúnyaság  volna  tőlem  s  legfölebb 
Császártól  telnék  ilyesmi.  Különben  Isten  önnel ! 
Igaz  barátja 

Petőfi  Sándor. 


XXXIII. 
Arany  Jánoshoz. 

(2)  Pest,  február  23.  1847. 

Lelkem  Aranyom  !  Nem  veszed  tán  rósz  nevén, 
ha  elhagyom  az  önözést.  Én  olyan  ember  vagyok, 
hogy,  a  mely  házba  bemegyek,  szeretem  maga- 
mat hanyatt  vágni  a  ládán  .  .  .  miután  tehát  nálad 
bekopogtattam,   s  te   ajtót  nyitottál :  megengeded. 

hogy  egész  kényelmemet  használjam,  annyival 
inkább,  mert  már  barátomnak  neveztelek  s  te 
engemet  viszont,  és  én,  részemről,  nem  szoktam  e 
szót  mindennapi  értelmében  használni,  s  remélem, 
te  sem  így  alkalmaztad  reám.  Igaz,  hogy  ismernünk 
kell  annak  jellemét,  kit  barátunknak  választunk; 
de  hiszen,  gondoltam,  te  az  enyémet  már  ismer- 
heted munkáimból,  valamint  én  kiismertem  a  tiédet 
Toldidból.  A  ki  ily  dicsőén  festette  a  gyermeki 
szeretetet,  annak  magának  is  jó  fiúnak  kell  vagy 
kellett  lennie,  s  a  ki  jó  fiú,  az  nem  lehet  rósz 
ember,  az  szép,  tiszta,  nemes  lélek.  Ilyennek  tartalak 
téged,  s  ezért  neveztelek  mingyárt  barátomnak. 
Leveled  csak  ma  került  kezemhez,  isten  tudja 
hányadik  embertől,  a  minek  magam  vagyok  oka, 
mert  elfelejtettem  megírni  szállásomat,  annyira 
magamon  kívül  voltam,  akkor  az  elragadtatás  miatt. 
Látod,  és  még  is  azzal  vádolnak  némelyek,  hogy 
én  el  vagyok  fogulva  a  'költők  ellen.  Ez  udvarias 
kifejezése  annak,  hogy  magamon  kívül  senkit  sem 
akarok  költőnek  ismerni,  s  az  élő  istenre  mondom, 
ez  a  legnyomorúbb  rágalom.  Az  igaz,  hogy  a  tehet- 
ség nélkül  vagy  a  fél  tehetséggel  előretolakodó 
embereket  nem  szeretem,  nem  szenvedhetem, 
elgázolom,  ha  lehet,  de  a  valódi  tehetség  előtt 
leborulok  és  imádom !  —  Nagy,  igen  nagy  örömemre 
volt  leveled,  s  versedet  már  annyiszor  elolvastam, 
hogy  könyv  nélkül  tudom.  Majd  leírom  és  elküldöm 
Tompának.  Legény  ám  még  az  is  a  talpán !  Átaljá- 
ban:    Arany,    Petőfi,    Tompa,   isten-krisztusugyse 

szép  triumvirátus,  s  ha  dicsőségünk  nem  lesz  is 
oly  nagy,  mint  a  római  triumvirátusé  volt,  de  érde- 
münk, úgy  hiszem,  lesz  annyi,  ha  több  nem.  S  az 
érdemdíj  ?  egy  falusi  papság,  egy  falusi  jegyzőség 
és  egy  nagy  városi  ...  izé  .  .  .  semmi.  De  se  baj ! 
én  igénytelen  ember  vagyok,  s  ezzel  is  beérem,  s 
ha  éhen  veszek  is,  megélek  holtom  napjáig,  azon 
túl  pedig  nem  szoktam  aggódni  sorsom  felől  .  .  . 
a  temetési  költségekről  gondoskodjék  más.  Bizony 
nyomorú  mesterség  ez  a  magyar  íróság!  valami 
hivatalt  tán  csak  magam  is  kaphatnék,  de  attól 
meg  irtózatosan  iszonyodom,  s  így  nem  marad 
más  hátra,  mint :  egyél,  öcsém,  ha  van  mit.  Ah,  a 
lelkem  fáj,  ha  elgondolom,  milyen  beduin  veszett 
el  bennem !  '  de  hiszem  az  istenemet,  hogy  itt 
nálunk  is  megjön  még  az  ideje,  mikor  a  szabad- 
ság-imádó pogány  emberek  is  megélhetnek,  nem 
csak  az  egy  igaz  úr  előtt  alázatosan  görnyedező 
jámbor  keresztyének.  Ezért  nem  is  házasodom, 
mert  megeshetik,  hogy,  a  mit  nem  akarnék,  özvegyet 
és  árvákat  hagynék  magam  után.  Nem  házasodom, 
barátom,  pedig  hejh  be  képzelem,  milyen  szép  az 
a  házas  élet,  milyen  boldog  lehetsz  te  benne! 

Azt  kérded  leveledben,  hogy  nem  lenne-e 
chimaera  a  népi  szellemben  és  nyelven  írt  komoly 
eposz?  meghiszem,  hogy  nem;  és  nagyon  jól 
teszed,  ha  minél  elébb  bele  kapsz.  Csak  királyt  ne 
végy  hősödnek,  még  Mátyást  se.  Ez  is  király  volt, 
s  egyik  kutya,  másik  eb.  Ha  már  a  szabadság 
eszméit  nem  olthatjuk  szabadon  a  népbe,  legalább 

a  szolgaság  képeit  ne  tartsuk  szeme  elé,  még  pedig 
a  szolgaságnak  a  költészet  színeivel  kellemessé, 
vonzóvá  festett  képeit.  Nekem  ily  eposz  már  régi 
eszmém,  hőseim  Trencséni  Csák  Máté  és  Rákóczy. 
Az  a  szerencsétlenségem,  hogy  egyiket  is,  másikat 
■^  j  is  agyonütné  a  censura,  s  későbbi,  tán  jobb  idők 
számára  azért  nem  írhatom  meg,  minthogy  napról 
napra  élek,  s  így  nem  fordíthatom  időmet  oly 
müvek  készítésére,  melyekért  mingyárt  nem  fizetnek. 
Látod,  barátom,  ilyen  a  nyomorúság.  Adna  csak 
nekem  a  nemzet  évenként  hét-nyolcz  száz  pengő 
forintot,  megmutatnám,  hogy  pénze  nem  lenne 
elvesztegetve.  Ezt  természetesen  csak  a  nemzettől 
fogadnám  el,  privát  embertől  a  félvilág  sem  kellene 
ajándékban;  persze,  hogy  a  nemzetnek  kisebb 
gondja  is  nagyobb,  mint  ilyesmire  csak  gondolni  is. 
Nincs  a  földön  gyermekeitől  zsarnokilag  követelőbb 
s  aztán  irántok  hálátlanabb  anya,  mint  édes  hazánk, 
ez  a  jó  Magyarország. 

De  már  annyit  pletykáztam,  hogy  bele  is  unhat- 
tál; megállj,  ha  arra  a  tájra  vetődöm,  majd  kibe- 
széljük magunkat.  Meglehet,  hogy  a  jövő  nyáron 
Erdélybe  utazom ;  akkor  semmi  esetre  sem  mulasz- 
talak el  meglátogatni.  Úgy  szeretnélek  már  látni, 
és  megölelni  és  fölkiáltani  a  múzsa  nevében : 
„telkemtől  lelkezett  gyönyörű  magzatom!"  mint 
Toldinak  mondja  az  anyja.  —  Én  ugyan  roppant 
kuvasz  levélíró  vagyok,  de  azért,  ha  nem  resteled, 
néha-néha  szívesen  firkantok  össze  egy  pár  bolond- 
ságot számodra,  s  a  te  leveleidet  mindig  gyönyör- 

rel  veszem.  Lakásom:  Hatvani-utcza,  Jankovícs-ház, 
585.  szám,  2-dik  emelet .  .  .  azonban,  ha  írsz,  tán 
még  is  inkább  a  Pillwax  kávéházba  czímezd ;  ott 
könnyebben  hozzá  jutok,  minthogy  itthonn  nagy 
néha  szoktam  lenni.  Márcziusi  vásárra  megjelennek 
összes  költeményeim  ;  ha  tudnám :  mi  úton-módon 
juthatna  hozzád,  küldenék  egy  példányt. 

Szilágyi  Pistával  levelezel  úgy-e  ?  írd  meg  neki, 
hogy  eddig  is  szerettem,  de  most  még  jobban 
szeretem,  azt  tudva,  hogy  ő  ösztönzött  téged  az 
írásra.  Eszköz  volt  ő  a  gondviselés  kezében,  mely 
ha  elrejti  is  gyöngyeit,  rendel  számára  halászokat, 
kik  azt  fölhozzák.  Te  új  példa  vagy  azon  régi 
állításomra,  hogy  a  világon  semmiféle  tehetség  el 
nem  vesz.  Nem  olyan  bolond  a  természet,  hogy 
hiába  teremtsen  erőket.  A  mit  teremt,  azért  teremti, 
hogy  hasznát  vegye.  Hanem  hát  áldjon  meg  a  jó 
isten,  és  ha  érdekli  hitvesedet  idvezletem,  mondd, 
hogy  idvezlem  őt  melegen.  Téged  pedig  ölel 
igaz  barátod 

Petőfi  Sándor. 

NB.  Hallom  visszakérted  Toldi-i  javítani  vagy 
mi.  Ugyan  minek  ?  Hanem  ha  már  ott  van,  legalább 
iparkodjál  felküldeni,  hogy  minél  hamarabb  kinyom- 
hassák, s  aztán  bámulhassa  két  ország! 

XXXIV. 
Sass  Károlyhoz. 

(1)  (A  boríték  postabélyege:  Pesth,  12/3.  1847.) 

Károly  barátom  ! 

Mindenek  előtt  arra  kérlek,  hogy  e  sorokat  csak 
magad  olvasd,  s  mihelyt  elolvastad,  égesd  hamuvá  a 
papírost.  Második  kérésem  pedig  az,  hogy  e  levélkét, 
melly  e  boríték  alatt  volt,  add  át  Júliának,  de  a 
legirtózatosabb  titokban,  tudod-e?  Mind  a  kettőt 
elvárom  barátságodtól.  Annak  a  Jezerniczkynek 
meg  (vagy  hogy  híják)  mondd  meg,  hagy  ha  azt 
merí  állítani,  hogy  én  bizonyos  naplóról  beszéltem 
neki,  ugy  ő  a  legalávalóbb  hazug  gazember.  Mondd 
meg  ezt  Júliának  is.  Barátod 

Petőfi  Sándor. 
Czím:   Sass  Károlynak  barátilag 
Debreczen  Erdődön 

Szatmár 

XXXV. 

Arany  Jánoshoz. 

(3)  P^sf,  márczius  31.  1847. 

Te  aranyok  Aranya !  Azt  akartam  oda  föl  írni, 
hogy  hány  próbás  arany,  de  nem  tudom,  hánya- 
dik próbás  a  legjobb,  mert  bizony  már  régen  nem 
bajlódtam  aranyokkal,  a  miért  tulajdonkép  ne 
engem  vádolj,  mert  nem  az  én  hibám.  Egressy 
Gábor  barátom   Székes-Fejérvárra   ment  vendég- 

szerepekre  s  engemet  is  elhitt  magával  és  csak 
tennapelőtt  jöttünk  meg.  Ezt  csak  azért  mondtam 
el,  hogy  okát  tudd,  miért  nem  írtam  mindeddig. 
Különben  még  hosszabb  pausákat  is  fogsz  megérni ; 
most  azért  vagyok  oly  pontos,  hogy  meg  ne 
hazudtoljam  a  példabeszédet,  mely  hangzik  ilyetén- 
képen :  új  söprő  jól  söpör.  Egyébiránt  meg  ne 
Ítélj,  ha  bekövetkeznek  a  hallgatás  epochái . . . 
szivem,  mint  minden  élő  halandóé,  folyvást  szokott 
dobogni,  és  dobogásában  hangzani  fog  neved,  ha 
majd  ritkábban  írok  is. 

Hanem,  édes  kedves  ecsém,  azokkal  a  dicsé- 
retekkel hagyj  föl,  mert  mikor  olvasom,  olyanokat 
pirulok,  mint  valami  meggyúlt  város,  s  ha  ilyen- 
kor a  tükörbe  találnék  pillantani,  azt  gondolnám, 
hogy  Nagy  Ignácz  orrát  látom.  Aztán  meg  azon 
pirulok,  hogy  pirultam.  Én  nem  vagyok  túlszérény 
ember,  ezt  legdühösebb  ellenségem  sem  foghatja 
rám;  őszintén  elismerem,  hogy  megérdemlem  a 
dicséretet ;  de  ha  szembe  dicsérnek,  tudj'  az  ördög, 
olyan  furcsán  érzem  magamat,  mintha  rühös  vol- 
nék s  nem  volna  szabad  vakaróznom.  Ez  ugyan 
nem  a  legaestheticusabb  hasonlítás,  de  igaz ;  s  én 
az  az  ember  vagyok,  ki  az  igazért  a  szépet  is 
föláldozom.  Ezt  sokan  vették  már  rósz  nevén 
tőlem,  de  ha  még  többen  veszik  sem  bánom.  A 
mi  igaz,  az  természetes,  a  mi  természetes,  az  jó 
és  szerintem  szép  is.  Ez  az  én  aestheticám.  Mikor 
Toldi  alszik  s  szájából  a  nyál  foly,  ezért  sokan 
le    fognak    téged    köpni,  de  én  megcsókollak.  — 

Petőfi-Könyvtár.  XXIII  Q 

Ebadta !  hogy  mered  azt  gondolni,  hogy  én  Dózsáról 
más  véleményen  vagyok,  mint  te?  Én  Dózsát  a 
magyar  történet  egyik  legdicsőbb  emberének  tartom, 
és  szentül  hiszem,  hogy  lesz  idő,  (ha  fönn  marad 
a  magyar  nemzet)  midőn  Dózsának  nagyszerű 
emlékszobrot  fognak  emelni,  és  talán  mellette  lesz 
az  . . .  enyém  is. 

Mit  kellett  olvasnom  a  Pesti  Divatlap-ban  \ ... 
te  kizárólagos  dolgozótársa  lettél.  Szerencsétlen! 
figyelj.  1845  elején  vagy  egy  hónapig  unszolt  en- 
gem Vahot  Imre  mindenképen,  hogy  kirekesztőleg 
az  ő  lapjában  dolgozzam.  Végre  beleegyeztem 
kérésébe  s  írtam  neki  esztendeig.  Ezért  a  másik 
két  szépirodalmi  lap,  egyik  nyiltan,  másik  úgy 
szűr  alatt,  ellenségem  lett,  s  elkezdtek  jobbra-balra 
csípni,  döfni,  rúgni,  köpni,  ki  így,  ki  úgy  ...  a 
mit  bizonynyal  nem  tesznek,  ha  nekik  is  dolgozom. 
S  e  bántogatások  addig  tartottak,  míg  mind  Horváth 
Lázival,  mind  Frankenburggal  rútul  összevesztem, 
azzal  publice,  ezzel  privátim.  így  telt  el  az  esztendő; 

ekkor  Vahottot  új  alkura  szólítom  föl,  mert  addig 

ff 

nyomorúság  volt,  a  mit  fizetett.  0  azonban,  a 
helyett,  hogy  most  többet  adna,  azt  nyilatkoztatja 
ki,  hogy  ezentúl  nem  fog  a  Pesti  Divatlap  minden 
számába  közleni  tőlem  verset,  csak  minden  második- 
ban, ennél  fogva  egy  versért  ugyan  valamivel  töb- 
bet, de  átalában  évnegyedenként  kevesebbet  kap- 
tam, mint  azelőtt.  Hanem,  azt  mondja  Vahot,  ezután 
a  többi  lapokba  is  írhatok.  Merci,  monsieur.  Mikor 
már   összevesztem    a  többi    szerkesztővel,    akkor 

menjek  hozzájuk,  hogy  itt  vagyok,  uraim,  fogad- 
jatok be !  s  ezt  épen  az  mondja,  a  ki  miatt  ama- 
zokkal meghasonlottam.  De  nem  szóltam  semmit, 
hanem  hallgattam  és  káromkodtam,  mint  a  menny- 
dörgés, míg  elfeledtem  a  dolgot.  Nem  sokára  azt 
nyilatkoztatja  Vahot,  hogy  csak  az  év  közepéig 
szerkeszt.  Jól  van,  mondok,  hát  én  is  csak  addig 
írok  lapba,  aztán  végkép  elvonulok  a  journalisticától. 
Ezt  elmondtam  másoknak  is,  kik  azt  mondák, 
hogy  szint'  azt  teszik,  s  ebből  keletkezett  a  Tizek 
társasága.  Eljön  az  év  közepe,  mi  lelépünk,  Vahot 
azonban  rég  megváltoztatta  előbbi  szándékát,  s 
nekem  esik,  hogy  én  milyen  komisz  fráter  vagyok, 
nemcsak  hogy  magam  elpártolok  tőle,  hanem  még 
dolgozó  társaitól  is  megfosztom,  et  caetera,  s  vá- 
dol égbekiáltó  hálátlansággal,  mondván,  hogy  ő 
emelt  föl  engemet  a  porból,  ő  tett  azzá,  a  mi 
vagyok,  ő  teremtett.  (Nem  mosolyogsz?  nem  ne- 
vetsz? nem  kaczagsz?  nem  röhögsz?)  S  ezt  azon 
embertől  kellett  hallanom,  ki  maga  megvallotta, 
hogy  előfizetőinek  nagy  részét  nekem  köszönheti, 
s  kinek  én  mindazon  antipathiákat  köszönhetem, 
melyek  ellenem  támadtak  Még  ez  nem  elég.  A 
múlt  július  elsejétől  kezdődött  a  Tizek  társasága, 
s  íme  mingyárt  a  Pesti  Divatlap  júliusi  első  szá- 
mában (a  tizek  közül  többek  munkáival  együtt) 
látom  egy  versemet.  Mondtam  Vahotnak,  hogy  ez 
ellen  fölszólalok  nyilvánosan.  Ö  azt  felelte,  hogy 
ha  komolyan  föl  merek  lépni,  megsemmisít. 
(„Merek" . . .  „megsemmisít' . . .  hallod  ezt?)  Meg- 

írtam  a  czikket,  s  benne  megmutattam  simpliciter, 
hogy  Vahot  kijött  versemet  lopta.  S  ez  világos  és 
elcsavarhatlan  tény  volt.  Ö  elolvasta  czikkemet,  s 
visszadobta,  hogy  nem  fogja  kiadni,  s  el  kezdett 
engem  gazemberezni  szemtől  szembe.  Erre  nem 
felelhettem  egyébbel,  mint  kardhegygyei  vagy  go- 
lyóval Elküldtem  hozzá  secundánsaimat,  de  ő 
másfél  napi  gatyázás  után  végre  határozottan  ki- 
mondta, hogy  ő  semmi  esetre  sem  fog  vívni.  Ezek 
voltak  végszavaim  hozzá :  No .  . .  a  milyen  alávaló 
gazember,  épen  olyan  gyáva  is  vagy !  —  És  most 
ítélj :  méltó-e  ilyen  ember  nem  arra,  hogy  valaki 
kizárólagos  dolgozótársa  legyen,  de  csak  arra  is,  hogy 
nevét  esztendőben  egyszer  tétesse  lapjába  ?  így  tett 
minden,  de  minden  emberrel,  így  tett  velem,  és 
hiszed-e,  hogy  veled  máskép  fog  tenni  ?  Magasztal, 
égbe  emel,  (kivált  ha  szerény  vagy  pénzbeli  követelé- 
seidben) aztán  pedig  f . . .  rúg,  és  azt  kürtöli,  hogy 
ő  teremtett  tégedet.  Legjobb  esetben  ezt  írja  majd, 
mint  most  rám  írta :  Arany  János  egy  idő  óta  nem 
szorult  dicséretünkre . . .  azaz  :  emlékszel-e  rá,  hogy 
ránk  voltál  egyszer  szorulva  ?  Meglehet,  hogy  csa- 
lódom, de  nem  hiszem,  hogy  csalódnám.  Ö  olyan, 
a  milyen  volt,  s  olyan  lesz,  a  milyen  most.  írtam 
pedig  mindezeket  hideg  vérrel  és  nem  szenve- 
délyből, mert  gyülölségem,  mint  szerelmem,  drága 
gyöngy,  melyet  nem  vetek  minden  szemétre.  Leve- 
ledet elvárom.  Ölellek  téged,  nődet,  gyermekeidet, 
mindnyájatokat,  kedveseim !  Igaz  barátod  : 

Petőfi  Sándor. 

XXXVI. 
Kovács  Pálhoz. 

(4)  Pest,  apr.  1.  1847. 

Kedves  Palim ! 
Szívesen  vettem  mind  a  pénzt,  mind  pedig  a 
te-t  Köszönöm.  Egyre  kérlek,  ird  meg  azon  költe- 
ményeim czimét,  melyek  nálad  vannak,  nehogy 
tévedésből  közülök  valamelyiket  Frankenburgnak 
adjam  ;  mert  már  elfeledtem,  mit  küldtem.  Aztán 
még  egyet:  most  első  aprilistől  légy  szives  a 
Hazánk  nekem  járó  példányát  öcsémnek  küldeni, 
s  czimezd  így:  Petőfi  Istvánnak  Palotán,  utósó 
posta  Veszprém.  Mészároslegény  az  öcsém,  de 
végtelenül  szeret  olvasni.  Az  Életképeim  is  neki 
járnak.  Én  máshol  is  megolvashatom  a  Hazánkat, 
aztán  meg  e  hónapban  különben  is  elhagyom 
Pestet.  Igaz  !  majd  elfeledtem  a  fődolgot.  A  meny- 
nyíre telik,  őrizkedjél  olyan  égbekiáltó  silány  por- 
tékákat közleni,  mint  a  minap  Bulyovszky  és  Halka 
vagy  ki  fene  versei  voltak.  A  mint  elolvastam,  hát 

aszkórságba  estem  és  három 

ízben  ütött  meg  a  guta.  Ha  kedves  előtted  életem, 
válogasd  meg  jobban  a  verseket.  Inkább  semmit, 
mint  rósz  verset.  Isten  veled;  csókol 

igaz  barátod 

Petőfi  Sándor. 

XXXVII. 

Térey  Marihoz. 

Pest,  apr.  6.  1847. 
Tisztelt  kisasszony ! 

Bocsánatot  kérek,  hogy  alkalmatlankodom,  de 
rövidebb  és  biztosabb  utat  nem  láttam,  e  könyvet 
Sz.  Júlia  kisasszony  kezeihez  szolgáltatni.  Kérem 
kegyedet,  méltóztassék  átadni  ő  neki  s  egyszersmind 
nevemben  igen-igen  boldog  házaséletet  kivánni, 
mert  hallom,  hogy  férjhez  megy.  Kezét  csókolva  s 
szives  emlékezetébe  ajánlva  magamat,  vagyok 

a  tisztelt  kisasszonynak 

alázatos  szolgája 

Petőfi  Sándor. 
Czím  : 

Térey  Mari  kisasszonynak 

tisztelettel. 


XXXVIII. 
Kubinyi  Rudolfhoz. 

(1)  Pest,  apr.  10.  1847. 

Kedves  Rudim! 

Miről  írjak  te  néked  ?  megírjam-e,  hol  és  hogy 
utaztam  három  hétig  Fejér  megyében  ?  megírjam-e, 
hogy  tennap  jöttem  haza  ?  leírjam-e  hogartho-ráfaeli 

ecsettel  utazásom  tragicomicus  kalandjait?  vagy 
az  európai  eseményekről  írjak,  melyeket  én  csak 
fülhegygyei  hallok  s  melyeket  te  egész  nagyságos 
füleiddel  szísz  be  ?  írjak-e  néked  sasokról  és  füle- 
milékről vagy  írjak  békákról  és  Császár  Ferenczek- 

ről  ?  avagy  talán  írjak  szent  György  napjáról  ? 

igen,  barátom,  végre  eltaláltam!  Szent  György 
napjáról  írok  neked,  és  semmi  egyébről,  mint  szent 
György  napjáról  és  a  te  ígéretedről  és  arról,  hogy 
kutyamódon  számítok  Ígéreted  beváltására,  mert 
különben  olyan  rakás  — ban  maradok,  mint  a 
babiloni  torony  vagy  Jókay  orra.  Azért  szent 
György  napja  for  ever.  Circiter  május  10-kén  leszek 
Gömörbe'  s  rohanok  a  te  ölelő  karjaidban.  Addig 
isten  veled  1  ölel 

igaz  barátod 

P.  S. 

NB.  Hát  a  mint  mondtam,  csak  Emich  Gusztáv- 
hoz küldd  az  utasításodat  vagy  mi  mennykőt.  Ott 
legegyenesebben  megkapom. 


XXXIX. 
Sass  Károlyhoz. 

(2)  {Pest,  1847.  april  20.) 

Édes  Károlyom  ! 

Kérlek,  add  e  levelet  az  illető  kezébe,  —  hisz 
tudod  kiébe,  —  s  mondd  meg  neki,  hogy  a  pél- 

dányt  összes  költeményeimből  már  ezelőtt  másfél 
vagy  két  héttel  átadtam  a  Károlyi-házhoz,  honnan 
N.-Károlyba  viszik  s  ő  Térey  Mari  kisasszonytól 
fogja  megkapni.  Ha  választ  ír  levelemre,  neked 
fogja  átadni  s  te  azt  küldd  bátyád  levelében 
hozzám,  mert  most  Szent-György  napra  szállást 
változtatok  s  még  nem  tudom,  hová  megyek.  Pista 
majd  át  fogja  nekem  adni.  Te  is  írj,  különösen  ő 
róla  mindent,  a  mit  tudsz,  mert  róla  a  világon 
minden  érdekel.  Isten  veled!  Igaz  barátod 

Petőfi  Sándor. 
Czím:  Sass  Károly  uradalmi  irnok 
barátomnak 

Debreczen  Erdődön 

Szatmár 

XL. 
Orlai  Petrícs  Somához. 

(3)  Pest,  apr.  24.  1847. 

Édes  kis  öcsém! 

„A  levélírás  valóban  borzalmas  csapás  az 
emberiségen",  ezt  mondja  Petrícs  Sámuel,  a  haj- 
danta leendő-novellász,  és  én  azt  mondom,  hogy 
neki  tökéletesen  igazságos  igazsága  van ;  ennek  az 
ő  okáért  egy  cseppet  se  lepjen  meg,  ha  levelem 
oly  rövid  találna  lenni,  mint  a  nyúlfark.  Különben 
is  akármilyen  hosszú  levelet  vágnék,  azt  mondja  a 
szentírás,  hogy  száz  szónak  is  egy  a  vége.  Szerelmes 

vagyok,  pénzem  nincs  ....  ez  biographiám.  Május 
7-kén  leszáguldok  ismét  Szatmárba,  barna  kis 
leánykámhoz,  onnan  odább  lengek  Zemplénbe, 
onnan  Gömörbe,  aztán  Nógrádba  s  ugy  vissza 
így  töltöm  majd  a  tavaszt  s  a  nyarat.  Ha  csavar- 
gásomból megjövök,  tudtodra  adom,  hogy  meg- 
jöttem. Ha  az  alatt  változtatnád  szállásodat,  írd  meg, 
s  czimezd  leveledet  Emich  G.  könyvkereskedésébe, 
hol  visszajöttömkor  megkapom,  vagy  ha  jobban 
tetszik :  megkapandom,  vagy  mea  pace :  meg  fogom 
kapandani.  Lásd  öcsém,  igy  szokták  a  papirost 
tölteni  ....  anana !  ....  ez  ásítás  volt,  tudd  meg, 
olyat  ásítottam,  mint  Jeruzsálem  kapuja.  Nem  csoda, 
már  egy  hét  óta  mindig  éjfél  után  kettőkor  fekszem 

le,  s  ma  is  egyszeribe  holnap  lesz anana ! 

ah,  ismét  ásítás.  Már  végzem  firkámat,  mert 
homeopathice  te  is  olyat  találsz  ásítani,  hogy 
leszakad  az  állkapczád.  Adjon  az  isten  neked  pénzt 
és  dicsőséget  ....  én  már  jól  laktam  az  utóbbival, 
nekem  hát  csak  az  első  kell.  Fene  csömörletes  is 
az  a  dicsőség  ....  Ha  majd  módod  lesz  benne, 
mohón  ne  fald,  mert  a  nélkíil  is  okádni  fogsz  tőle. 
Experto  crede  Ruperto.  Csak  képzeld,  most  is, 
hogy  e  levelet  kezdtem  írni,  kopogtatnak  ajtómon, 
bejön  egy  fiatal  ember,  s  mondja,  hogy  ő  tisztelőim 
egyike,  s  hogy  holnap  itt  hagyja  Pestet,  s  hogy 
elutazása  előtt  még  látni  akart,  minthogy  eddig  nem 
lehetett  szerencséje.  És  ez  éjfél  tájban  történt.  Vesztél 
volna  meg  tiszteleteddel  együtt !  gondoltam  magam- 
ban, s  iparkodtam,  hogy  minél  hamarább  lerázzam 

nyakamról.  Látod,  ezt  a  hirnek  köszönhetem,  hogy 
oly  sok  tisztelőm  van  ....  és  oly  kevés  pénzem. 
Isten  veled !  ölel,  csókol  karjaidba  s  egyszersmind 
az  ágyba  vágyakozó 

barátod 
Petőfi  Sándor. 


XLI. 
Ktibinyi  Rudolfhoz. 

(2)  .  Pest,  máj.  4.  1847. 

Édes  Rudim ! 

Legforróbb  köszenetemet  a  pénzért.  F.  évi  sept. 
1-én  kezedben  lesz  a  200  pengő.  Igaztalan  lészsz 
irántam,  ha  csak  egy  pillanatig  aggódol  is,  mert 
visszaküldöm  a  határidőre,  ha  a  világ  minden 
pénzét  száz  mérföldnyire  ássák  is  a  föld  alá.  A 
napokban  utazom,  de  még  magam  sem  tudom 
merre?  mert  egy  levelet  várok,  mely  lépteimet 
intézni  fogja.  Azonban  e  kettő  lesz  egyik  utam: 
vagy  egyenesen  Szatmárba,  vagy  felétek  Zemplénbe. 
—  Törtem  rajta  fejemet:  irjak-e  kötelezvényt  a 
föntebbi  összegről?  Ugy  hiszem,  e  sorok  is  szol- 
gálhatnak kötelezvényül,  de  ha  semmi  nem  volna  is . . . 
becsületemet  jobban  őrzöttem  eddig,  hogysem  most 
ily  összegért  a dobjam. 

Csókol  igaz  barátod 

Petőfi  Sándor. 

XLII. 

Pap  Zsigmondhoz. 

(1)  Szatmár,  május.  28.  1847. 

Édes  ecsém ! 

Holnapután  utazom  Pest  felé,  azért  az  arcz- 
képeket  ne  ide  küldd,  hanem  Pestre,  a  mint  mondám 
Emich  Gusztáv  könyvkereskedésébe,  de  ugy  ipar- 
kodjál, hogy  június  15-kén  okvetlenül  ott  legyen, 
mert  magammal  akarom  vinni  London  és  Parisba, 
hogy  együtt  járjuk  meg  a  külföldet.  A  mit  pedig 
most  mondok,  arra  meg  ne  ijedj,  szent  fiam,  mert 
a  mily  égberagadó  reám  nézve,  te  reád  nézve  oly 
pokolra  sújtó,  úgy  hiszem  .  .  .  Augustus  vége  felé 
megjövök,  lejövök  és  septemberben  lakodalom  lesz. 
Servus  ecsém!  Ölel  a  világ  legboldogabb  embere 

Petőfi  Sándor 
Czím : 

Pap  Zsigmondnak 

Nagy-Bányán. 

XLIII. 

Sass  Károlyhoz. 

(3)  Szalonta,  jun.  8.  1847. 

Édes  Károlyom ! 

Képzeld  nyugtalanságomat  vagy  is  képzelheted 
vagy  tulajdonképen  nem  is  képzelheted,  mióta 
elveszítem    szemeim    elől   rőt  szakállodat.    Annak 

okáért  markolj  tollat  szeretett  öcsém  és  illetőleg 
hazámfia,  markolj  tollat,  mondom,  de  abban  a 
szempillantásban,  a  mellyben  szemed  négy  lovas 
kocsija  végig  nyargalt  e  sorokon,  s  írj  meg  nekem 
mindent,  a  mi  azóta  a  várban  történt,  de  mindent. 
Ugy  iparkodjál,  hogy  leveled  circa  18.  június  Pesten 
legyen  a  Pillvax  kávéházban,  mert  legfölebb  20-kán 
indulok  a  külföldre.  Júliának  már  két  levelet  írtam ; 
kérdezd  meg,  hogy  megkapta-e  ?  s  mondd,  siessen 
nekem  írni,  hogy  levele  ott  találjon  még  Pesten. 
Ma  egy  hete  értem  ide  Szalontára  Arany  Jánoshoz, 
s  holnapután,  azaz  10.  júniusban  indulok  Pestre. 
Kérlek  még  egyszer,  Károlykám,  írj  rögtön  és  írjon 
Júlia  is,  ha  kétségbe  nem  akar  ejteni.  Isten  veled ! 

Ölel 

őszinte  barátod 

Petőfi  Sándor. 


XLIV. 
Arany  Jánoshoz. 

(4)  Pest,  június  18.  1847. 

Imádott  Jankóm!  A  te  lelked  a  Krisztus  lelke 
volt.  Elég  erről  ennyi.  Illyés  uramat  Túron  el- 
kergettem gorombaságai  miatt,  és  én  négy  nap 
alatt  értem  Pestre  esőben  és  szélben,  hanem  ezt 
te  kutyába  se  vedd,  valamint  én  nem  vettem,  mert 
hiszen :  vidi  alios  ego  jam  ventos !  .  .  .  Pontiustól 

Pilátushoz  lótottam  futottam  Toldi-ért  (vagy  Tholdy- 
ért?),  míg  megkaptam.  Tíz  példányt  adtak.  Hatot 
megtartok,  négyet  elküldök  a  legközelebbi  alka- 
lommal. Már  nem  megyek  a  külföldre ;  nincs  annyi 
lelkem,  barátom,  hogy  Juliskámat  oly  távol  hagyjam, 
nem  lehet ;  aztán  meg  Emich  is  fene  sovány  alkut 
akar  tenni  költeményeimre,  melyeket  örök  időre 
szándékozom  eladni  neki  Ezt  tudva,  hogy  nem 
fogok  utazni,  még  nálad  maradhattam  volna,  de 
ki  tudta?  .  .  .  Számtalanszor  gondolok  rátok, 
szeretteim,  és  azt  gondolom :  vajha  oly  boldog 
lenne  az  én  családi  életem,  mint  a  tiétek,  mert 
annál  boldogabb  már  nem  lehet.  Csókold  össze- 
vissza nevemben  komámasszonyt,  gyermekeidet  és 
magadat.  Laczinak  pedig  mondd  meg,  hogy  ne 
sírjon,  mert  egyszer  csak  azt  veszi  észre,  hogy  ott 
termek  s  még  nagyobbat  vágok  a  fenekére,  mint 
a  minap ;  akkor  aztán  majd  sírhat.  Felelt-e  már 
Tompa  Mihály  bátyám  ő  kegyelme,  és  mit  felelt? 
most  írok  neki  is  a  jövő  évi  Életképek  ügyében. 
Hát  arra  a  levélre  mit  mondasz,  a  mit  Vahot  Imre 
írt  hozzá  ?  ez  koronája  ostobaságának,  atque  pimasz- 
ságának. Ha  egy  szót  sem  írt  volna  többet,  ebből 
ki  lehetne  ismerni  a  veséjéig  és  májáig.  Leveledet 
mindig  örömmel,  lelkesedéssel  veszem,  de  csak 
úgy,  ha  nem  frankózod.  Hagyd  el  ezt  a  szamár 
falusi  tempót.  Én  restelek  itt  bejárni  a  postára  s 
ott  várakozni,  míg  rám  kerül  a  sor,  hogy  kifizessem. 
Isten  veled,  isten  veletek !  Igaz  barátod 

Petőfi  Sándor. 

XLV. 

Kovács  Pálhoz. 

(5) 

Pest,  június  19.  1847. 

Kedves  Palim! 

Itt  a  hat  vers  a  jövő  évnegyedre ;  kérlek,  küldd 
el  rögtön  a  járandóságot,  mert  nagy  szükségem 
van  rá.  Ha  postán  küldöd :  Hatvani  utcza,  Jankovics- 
ház,  a  körrel  átellenben,  2-dik  emelet.  A  novellát 
is  nem  sokára  megkapod.  Minthogy  pedig  septem- 
berben  házasodom,  kénytelen  vagyok  a  jövő  évre 
kerekszámot  kérni,  t.  i.  a  negyvenöt  helyett  ötven 
pengőt  évnegyedenként,  s  így  száznyolczvan  helyett 
kétszázat  évenként.  Aztán  ennél  maradunk.  Mint- 
hogy a  különbség  nem  nagy,  s  Jókayval  is  így 
egyeztem,  remélem,  veled  sem  kapok  hajba.  Arany 
Jánossal  beszéltem,  ő  is  ír  neked,  ha  kell ;  Jókayval 
már  megalkudott  annyi  összegben,  mint  velem, 
csak  hogy  kevesebb  verset  ad,  mint  én,  csak 
hónaponként  egyet.  Azt  tanácslom,  szerezd  meg, 
mert  nagy  költő,  annyit  mondhatok.  Hát  Tompával 
egyezkedtél-e?  —  Kérlek,  édes  Palim,  írj  és  küldd 
el  a  küldendőt  rögtön,  a  mint  levelemet  kapod. 
Ölellek. 

Igaz  barátod 

Petőfi. 

XLVI. 

Arany  Jánoshoz. 

(5)  London  ...  az  az  hogy  Beje,  július  5.  1847. 

Imádott  Jankóm !  A  mint  látod  ott  fönn,  nem 
Londonból  írok  (mint  ígértem),  hanem  Bejéből, 
hanem  hisz  az  mindegy,  kettejök  közt  csak  az  a 
különbség,  hogy  London  nagy  város,  Beje  pedig 
kis  falu,  London  Angliában  fekszik.  Beje  pedig 
Anticyrában  vagy  Kráhwin kelben,  vagy  pláne 
Magyarországban.  Denique  megmondtam  én  még 
ott  Szalontán,  hogy  aligha  lengek  én  a  tengereken 
tűnejd,  ha  tovább  is  így  tartanak  a  sóhajtozások, 
és  tovább  is  ügy  tartottak  mind  e  napig.  Vesze- 
delmes is  lett  volna  most  nekem  a  tengeren  jár- 
nom, mert  ezek  a  sóhajtások  orkánnak  is  beille- 
nék .  .  .  Lisznyay  stylusában  szólva.  Harmad  napja, 
hogy  master  Tompánál  dégálok.  Czivakodunk, 
mint  az  istennyila;  ismered  az  én  szende,  béke- 
szerető, angyali  természetemet,  hanem  ez  a  kap- 
czáskodó  komisz  páter  Tompa  mindig  dühbe  hoz. 
Holnapután  megyünk  Sáros-Patakra  .  .  .  érjünk 
csak  a  Tiszához  vagy  Bodroghoz,  majd  belelököm 
ő  kelmét.  Patakról  én  pedig  Szatmárra  és  illető- 
leg Erdődre  vágtatok.  Nagyon  várnak  ott,  hé,  hát 
sietek.  Sietek  pedig  nem  csak  Erdődre,  hanem 
ezen  levelet  bevégezni  is,  mit  azonnal  meg  is 
teszek,  mihelyt  téged  családostul,  különösen  ko- 
mámasszonyt, Julcsát,  Laczit  s  magadat  összevissza- 

csókollak  .  .  .  persze  csak  így  szárazon.  Ha  meg- 
házasodom, tudósítlak,  hogy  a  hányadik  égbe 
röpültem.  Addig  isten  velünk!  —  Hü,  igaz  stb. 
barátod 

Petőfi  Sándor. 

XLVII. 

Lisznyai  Kálmánhoz. 

Strassburg,  júl.  17.  1847. 
t 
Vándortárs ! 

így  kellett  Pestre  jönnöd  ?  Lásd,  nem  győztelek 
bevárni  —  végre  magamnak  kellett  indulnom  a 
roppant  útra.  Iparkodjál  utánam,  még  ott  lehetsz 
Párizsban,  mire  én  ott  leszek.  Hanem  egy  dolog 
meglepett :  hát  te  már  a  Pesther  Zeitunghoz  is  oda- 
szegődtél dolgozótársnak  ?  Olvastam  benne  művedet 
a  sequestrumról.  Servus  öcsém, 
imaadó 

Sangyid,  s.  k. 

XLVIII. 
Pap  Zsigmondhoz. 

(2)  Szatmár,  júl.  21.  1847. 

Ecsém,  Zsiga  ! 
(vagy  magad  szerint:  'Siga.) 

Már    egy    hete,    hogy    Szatmáron   vagyok,  de 
bizony  isten   nem   is  jutottál   eszembe,  mint  sok 

más  nem,  a  mit  egyébiránt  rósz  nevén  ne  végy, 
mert  bolond  vagy,  ha  ugy  veszed.  Csak  azt  aka- 
rom tudtodra  adni,  hogy  add  tudtára  Tarjányi 
urnák,  miszerint  tervem  megváltozott,  s  igy  nem 
fogok  Nagy-Bányán  lakni,  minél  való  fogvást  az 
emiitett  házat  sem  árendálom  ki,  természetes. 
Valamelyik  héten  elrándulok  Nagy-Bányára ;  addig, 
remélem,  elkészited  a  csárda  ruináit  (csak  azért 
tettem  a  „ruináit"  a  „romjait"  helyett,  mert  igen 
szép  hangzása  van  . . .  mintha  kis  malacz  röfögne.) 
Isten  áldjon  meg,    boldogtalan    barátom !   kivánja 

boldog  barátod 
Petőfi  Sándor,  s.  k. 

Czím :  Rivuli  Dominarumi  Pap  Zsigmond  urnák 
és  illetőleg  barátomnak,  nemkülönben  Nagyre- 
ményű  pictornak 

Nagy-Bányán. 


XLIX. 
Kovács  Pálhoz. 

(6)  Szatmár,  jul.  22.  1847. 

Édes  Palim ! 

E  leveleket  következő  feltételek  alatt  adom  oda ; 
1.  ha  minden  levélért  egy  aranyat  adhatsz;  2.  ha 
szóról  szóra  kiadod.  (Nem  értem  itt,  a  mit  netalán 

Petófi-Könyvtár  XXIII.  7 

a  censor  törölne,  de  olyasmi  belátásom  szerint  nem 
igen  van  bennök.)  Ha  így  kell,  jó ;  úgy  még  küldök 
ismét  nyolczat,  melyek  újabb  utamat  tárgyalják 
Nógrád,  Gömör,  Borsod,  Zemplén,  Ung  és  Bereg 
megyékben.  Ha  nincs  rajok  szükséged,  tartsd 
magadnál,  míg  Pestre  nem  megyek  s  akkor  el- 
hozatom tőled.  Akár  kiadod  akár  nem,  a  kéziratot 
visszakívánom  pontosan,  mert  nincs  többször  leírva. 
Azért,  kérlek,  vigyázz  rá.  írd  meg  első  alkalommal : 
kell-e  vagy  se  ?  hadd  tudjam  mihez  tartani  maga- 
mat. Leveledet  utasítsd  Szatmárra ;  átadandó  nekem 
Pap  Endrénél.  September  nyolczadíkán  házasodom. 
Légy  oly  boldog,  a  milyen  én  vagyok.  Isten  veled  i 
Csókol 

igaz  barátod 

Petőfi  Sándor. 


L. 
Luby  Zsigmondhoz. 

(1)  Szatmár,  július  3L  1847. 

Édes  Zsigám ! 

Itt  vagyok  Pap  Endrénél  s  itt  is  maradok 
september  elejéig;  végtelen  örömet  szereznél,  ha 
addig  bevetődnél  egy  kis  fecsegésre;  tudod, 
mennyire  szeret 

Petőfi  Sándor. 

LI. 
Arany  Jánoshoz. 

(6)  Szatmár,  augusztus  6.  1847. 

Meghaltál-e?  vagy  a  kezedet  görcs  bántja,  imádott 
Jankóm,  vagy  feledéd  végkép,  hogy  létezem  én  is, 
Vagy  mi  az  ördög  lelt?  .  .  .    híred  sem  hallja  az  ember. 
Hogyha  magába  fogadt  az  öröklét  bölcseje,  a  sír: 
Akkor  béke  veled,  legyenek  szép  álmaid  ott  lenn, 
Feddő  kérdésem  nem  fogja  zavarni  nyugalmad. 
Hogy  mi  okért  hallgatsz  ?  mért  késel  szólni  levélben  ? 
Hogyha  pedig  görcs  bánt,  menj  a  patikába  s  iparkodj' 
Meggyógyulni,  fiam,  s  aztán  írj  rögtön,  azonnal. 
S  ha  feledél  engem?  ha  barátod  volna  feledve? 
Dejsz'  ugy,  öcsém  veszsz  meg,   kívánom  tiszta  szivembül. 
Te  mikoron  nevedet  keblem  mélyébe  beírtad. 
Mit  tettél,  tudod  azt?  gránitsziklába  aczéllal 
Vágtál  életen  át  múlás  nélküli  betűket; 
Hát  én?  én  nevemet  karczoltam  volna  homokba, 
Mellyet,  névvel  együtt,  egy  hó  szellője  is  elfúj  ? 
Megköszönöm,  ha  netán  így  van  ...  no  de  elhiszem  inkább, 
Hogy  rossz  verseim  is  vannak,  mint  hogy  te  feledtél. 
Lomha  vagy,  itt  a  bibéd;  restelsz,  mint  jó  magam,  írni. 
Kérlek,  hagyd  nekem  a  restséget,  légy  te  serényebb, 
Lásd,  nekem  úgy  illik  (s  oly  jól  esik !) ;    úgy-e  lemondasz 
Róla,  ha  én  kérlek?  —  Hah  már  is  látlak  ugorni, 
Mint  ragadod  nyakon  a  tollat,  mint  vágod  az  orrát 
A  tintába,  miként  húzod  a  sok  hosszú  barázdát 
A  papíron,  ringy-rongy  eszméket  vetve  beléjök  .  .  . 
Mert  ne  is  írj  inkább,  hogysem  bölcs  gondolatokkal 
Terheld  meg  leveled   s  gyomrom,   mert  semmi  bolondabb 
Nincsen,  mint  az  okos  levelek,  s  én  isszonyuképen 
Irtózom  tőlük ;  tán  mert  én  nem  tudok  ollyat 
Komponálni,  azért.  Ez  meglehet.  Ámde  hogy  úgy  van, 

7' 

Esküszöm  erre  neked  túróstésztára,   dohányra, 

És  mindenfélére,  mi  csak  szent  s  kedves  előttem.  — 

Drága  komámasszony,  kegyedet  kérem  meg  alássan, 

Üsse  agyon  férjét  és  szidja  meg  istenesen,  ha 

Még  ezután  sem  fog  nekem  írni  az  illyen-amollyan. 

írjon  mindenről  hosszan,  de  kivált  ha  kegyedről 

ír  röviden,  haragunni  fogok  majd  hosszú  haraggal. 

El  ne  feledje  a  barna  Laczit  s  a  szőke  Julist,  e 

Kedves  gyermekeket  Hát  a  kert  hogy  van,  a  melynek 

Rózsáin  szemeim  sokszor  függenek,  a  míg  a 

Messzeröpült  lélek  hívemhez  vitte  szerelmét. 

És  a  csonka  torony,  melly  a  harczoknak  utána 

Most  szomorún  hallgat  gyér  fű-koszorúzta  fejével, 

S  várja  jövendőjét,  mely  lábát  ráteszi,  s  akkor 

Összeomol,  mint  a  koldus,  ha  kikapja  kezéből 

A  mankót  a  halál  ...  áll  még  a  gólya  fölötte, 

Méla  merengéssel  nézvén  a  messze  vidékbe? 

Mindenről  akarok,  mi  nekem  kedves  vala,  tudni. 

Jártam  azóta  dicső  szép  tájakon,  ám  de  tiétek 

Mindig  eszemben  volt,  bár  nincs  mit  rajta  csodálni; 

A  veletek  töltött  kor  tette  szivemben  örökké. 

S  jártam  azóta  magas  fényes  paloták  körül,  a  hol 

Minden,  minden  nagy ;  gazdáik  lelke  kicsiny  csak  .  .  . 

Akkor  eszembe  jutott  alacsony  hajlékotok,  ebben 

Mind  kicsinyecske,  de  a  gazdának  lelke  nagy  és  szép;  — 

Ejnye,  mi  a  fene  lelt  engem,  hogy  szembe  dicsérek? 

Most  veszem  észre,  hohó !  mind,  a  mit  mondtam,  hazugság, 

Csúnya  hazugság  volt.  Le  akartam  csak  kenyerezni 

A  nőtáros  urat,  hogy  . .  .  hogy  . . .  hogy  majd  beszerezzen 

Bakternak  vagy  kondásnak  falujába,  ha  e  szép 

Hivatalok  valamellyike  meg  fog  ürülni  idővel. 

Hja,  nekem  is  hozzá  kell  látnom  végre,  barátom. 

Házasodom,  tudod  azt,  s  tudod  azt  is,  hogy  jövedelmet 

Dús  uradalmam  nem  hullat  zsebeimbe,  mióta 

Századik  édesapám  eladá  vagy  meg  se  szerezte. 

S  így  az  eléléshez  nincsen  mód,  nincs!  hivatal  kelh 

Meghajtom  fejemet,  szépen  mosolyogni  tanulok, 

Nyájas  szófogadás,  kígyó-csúszásu  hízelgés 

Lesz  kenyerem  (s  zsíros  kenyerem) .  . .  hah,  lesz  a  kutyának. 

Nem  nekem !  oh  pusztán  a  gondolat  is  már 

Lángfelhőket  idéz  véres  szemeimnek  elébe, 

És  szívem  tombol,  mint  a  harmadfű  csikó,  ha 

A  pányvás  kötelet  legelőször  dobja  nyakába, 

A  pásztor,  hogy  a  ménesből  kocsirúdho'  vezesse. 

Nem  a  tehertől  fél,  a  mellyet  húznia  kell  majd. 

Nem,  hanem  a  hámtól,  mely  korlátozza  futását 

És  a  mit  így  elveszt,  azt  nem  pótolja  sem  abrak. 

Sem  pedig  a  ragyogó  szerszám.  Mit  néki  az  étel 

S  a  hiu  fény !  megelégszik  ő  a  pusztai  gyeppel, 

Bármi  sovány,  s  a  záporesők  szabad  égnek  alatta 

Verhetik  oldalait  s  a  bozót  hadd  tépje  sörényét, 

Csak  szabadon  járjon,  csak  kergethesse  tüzében 

A  sivatag  viharát  s  a  villám  sárga  kígyóit.  — 

Isten  hozzátok !  Lelkem  mulatni  szeretne 

Még  veletek,  kedves  hiveim,  de  az  elragadó  szél 

Képzeletem  százrétü  vitorlájába  belefújt, 

Szétszakad  a  horgony,  fut  gályám,  elmarad  a  part, 

S  ringat  habkarján  a  látkör  nélküli  tenger. 

És  míg  az  orkán  zúg,  a  felhők  dörgenek,  én  a 

Lant  idegébe  kapok  s  vad  tűzzel  zengi  el  ajkam 

Harsány  hymnusodat,  százszorszent  égi  szabadság! 

És  kijön  a  vizek  aljáról  a  szörnyetegek  s  a 

Tündérek  serege,  s  valamennyi  dalolja  utánam: 

„Téged  dicsérünk,  légy  áldva,  imádva,  szabadság ! 

Nélküled  élni  örök  szenny,  érted  halni  örök  fény! 

Éljünk  vagy  haljunk  ?  létünk  szentsége,  parancsolj !" 

És  a  nagy  mindenséget  betölti  ez  ének. 

És  a  szolgasereg,  melly  él  és  hallja  dalunkat. 

Térdre  borul  s  könyörög,  hogy  szállj  le  fülébe,  siketség, 

S  kik  már  meghaltak :   poraik  reszketnek  a  sírban. 

Petőfi  Sándor. 

Tennap  váltottam  jegyet,  szeptember  8-kán 
esküszöm.  Eddig  leszek  itt  Szatmáron,  akkor  megyek 
Koltóra.  írj  tüstént,  Jankó,  ha  istened  van.  Ölel, 
csókol  benneteket  igaz  barátod 

P.  5. 

Megkaptad  a  Tholdykat  és  verseimet?  mert 
elküldtem.  Remélem,  rigmusban  felelsz. 

Czím:  Arany  Jánosnak.    Nagy-Várad,  Szalontán, 


LII. 
Luby  Zsigmondhoz. 

(2)  Szatmár,  aug.  8.  1847. 

Drága  kedves  Zsigmond  barátom ! 

A  teens  asszony  pedig  igen  szépen  köszönteti 
velem  a  baraczkot,  vagy  is  világosabban  szólva: 
engem  szólított  föl,  hogy  köszönjem  meg  helyette, 
a  mit  fölötte  sajnál,  hogy  maga  nem  teheti,  de 
nagyon  el  van  foglalva  a  trónörökössel,  kinek 
most  van  az  a  szerencsétlen  szerencséje  agyarat 
kapni,  s  jónak  látja  a  születendő  agyar  tiszteletére 
nagyszerű  zenebonákat  csinálni.  Milyen  gyerekesek 
ezek  a  gyerekek  !  egy  foggal  is  milyen  zajt  ütnek . . . 
nekem  van  valami  harminczkettö  vagy  hány,  még 
sem  kiabálok.  „Ha  férfi  vagy,  légy  férfi", 
mondja  a  szentírás  vagy  tulajdonkép  én,  a  mi 
különben  mindegy,  a  dolog  vége  csak  az,  hogy 
hát  köszöni  a  baraczkot  és  csókolja    az   illetőket; 

de  mindazonáltal  is  én  sem  Erdődön  sem  Szat- 
máron  nem  vagyok  állandóan,  hanem  hol  itt,  hol 
ott*  Tegnapelőtt  voltam  kinn  és  váltottam  jegyet 
(!!!),  holnap  ismét  kimegyek,  noha  kedden 
Sziget  felé  indulunk  Niskó  Ráczival,  a  nélkül  hogy 
tudnók,  mikor  jövünk  vissza.  Ha  megkerüljük  a 
világot,  majd  tudósitlak,  hogy  kimeheték-e  vagy 
sem.  Addig  is  nőd  s  a  te  bájos  ajkacskáidat 
csókolván,  voltam,  vagyok  és  leszek  valódi  hü 
igaz  s  több  efféle 

barátod 
Petőfi  Sándor. 

LIII. 
Kovács  Pálhoz. 

(7)  Szatmár,  aug.  10.  1847. 

Édes  Palim ! 

Kaptam  leveledet,  s  többek  közt  azt  a  tanul- 
ságot merítettem  belőle,  hogy  kisebb  nagyobb 
mértékben  minden  szerkesztő  gyáva.  Ebadta,  mikor 
én  egy  becsületes  embert  sem  bántok,  csak  a 
haszontalan  pimasz  csőcseléket,  s  te  félsz  ezek 
neveit  kitenni  lapodban !  —  Ezt  előre  bocsátva 
kezdjünk  még  kellemetlenebb  dologba,  t.  i.  az 
alkudozásba.  Rám  nézve  legalább  ez  a  legkelle- 
metlenebb, mert  én  nem  vagyok  bátyus  zsidó, 
ki  egy  nadrágkelmét  6  pengőre  tart,  hogy  aztán 
25  garasért  eladhassa.  Én  tudom,  mit  ér  munkám, 
s  lelkiismeretes  dolognak  tartom  többet  nem  kérni. 

mint  a  mennyit  ér.  Ha  sokalod,  azaz  ha  nem 
telik  lapodtól  annyit  adni,  mondd,  hogy  nem  kell ; 
ne  félj,  nem  veszem  rósz  nevén,  olyan  kom'isz 
fráter  nem  vagyok.  Tehát: 

A  már  elküldött  8,  a  most  szállított  6  és  még 
küldendő  két  vagy  három  levelet  összesen  od'adom 
60  pengő  forintért  oly  föltétellel,  ha  a  még  járandó 
harmincz  pengőt  és  a  jövő  évnegyedi  verseimért 
a  negyvenöt  pengőt  (összesen  75  f.  p.  p.)  azonnal 
útnak  bocsátod.  Ezen  esetben  megengedem,  hogy 
kihagyd  leveleimből  azok  neveit,  kiket  megsérteni 
rettegsz,  iszonyodol.  A  versek  pedig  készen  vannak, 
ha  kell,  majd  a  nyugtatványnyal  együtt  azonnal 
elküldöm.  A  nevek  kihagyását  semmi  esetre  sem 
engedném  meg,  ha  házasodó  félben  nem  volnék 
s  ennélfogva  nem  volna  szükségem  minél  több 
pénzre,  még  pedig  hamarjában.  Azonban  e  nyilat- 
kozatom ne  birjon  arra,  édes  barátom,  hogy  föl- 
tételeimet csak  azért  fogadd  el ;  azt  a  világért  sem 
akarom,  annyival  kevésbbé,  mert  hála  istennek 
még  más  módjaim  is  vannak  segítni  magamon,  s 
az  megbántana,  ha  érettem  áldozatot  tennél.  Ha 
kell,  kell;  ha  nem  kell,  nem  kell.  Csak  írd  meg 
rögtön,  hogy  miben  leszünk.  Kaptad  levelemet  a 
verssel  a  napokban  ?  Válaszodat  csak  úgy  czimezd, 
mint  a  minapit,  simpliciter  nekem  Szatmárra.  Isten 
megáldjon  nagy  közönséggel  és  jó  dolgozótársakkal. 

Csókol 

igaz  barátod 

Petőfi  Sándor. 

Figyelmeztetlek,  hogy  kézirataimat  megőrizd. 
Ha  kiadod  leveleimet,  irasd  le  valaki  által  az  én 
költségemen,  s  abból  a  példányból  töröld  ki,  a 
mit  nem  akarsz  kiadni,  de  csak  azt,  a  mit  mondtál. 
Tisztán  szeretném  visszakapni  a  magamét. 


LIV. 

Arany  Jánoshoz. 

(7)  Szatmár,  augusztus  17.  1847. 

Aranyos  szájú  szent  János  barátom !  Kapva 
kaptam  két  leveledet,  melyekből  sok  szép  dolog 
esett  értésemre ;  valamennyi  között  legszebb 
pedig  az,  hogy  tiszteletes  tudós  Tompa  Mihály 
uram  csakugyan  lutheránus !  Szép  és  még  egyszer 
szép.  Ki  hitte  volna,  hogy  még  ez  iránt  az  ember 
iránt  is  meghűlök,  meg  kell  hűlnöm  .  .  .  mert  én 
csak  characteres,  szilárd  characterű  embernek  tudok 
barátja  lenni.  Fáj,  fáj,  fáj  .  .  .  fáj  a  szivem,  fáj. 
Egyszer  azt  mondja,  hogy  ő  mint  új  gazda  nem 
dolgozhatik  7  frt  30  krért,  máskor  meg  hogy  neki 
Vahottal  bonyolódott  viszonyai  vannak,  azonkívül 
meg  nekem  már  szavát  is  adta.  Azok  a  bonyolódott 
viszonyok  határtalanul  gyanúsak  előttem  minden- 
kor és  mindenben,  aztán  szeretném  én  látni,  kapott 
volna-e  különben  7  frt  30  krt  is,  ha  én  nem 
kívántam  volna  Jókaitól,  hogy  hármunkat  egyenlőn 
fizessen?  de   ha  húsz  annyit  kapna  is!  midőn  az 

Ügy  áldozatot  kivan,  áldozni   kell,  K fráter, 

a  ki  csak  haszonért  áll  a  szent  zászlóhoz.  Ez  minden 
bitangtól  kitelik.  Nekem  Vahot  Imre  igért  négy- 
száz forintot,  Horváth  Lázi  is  adna  négyszáz 
forintot,  sőt  megadna  a  kettő  évenként  400  pengőt, 
és  nem  kell !  .  .  .  hanem  persze  nekem  hivatalom- 
ból és  jószágaimból  és  mindenhonnan  csak  úgy 
dől  a  pénz,  és  magamon  kivül  nincs  senkire  gondom, 
csupán  feleségemet  és  szüleimet  kell  tartanom  és 
öcsémet  segítenem,  így  hát  könnyen  beszélek. 
Ezeket  meggondolva,  tökéletesen  átlátom,  hogy 
Miska  barátunk  nem  tehet  áldozatot.  Denique  a  pap 
csak  pap,  és  a  „telhetetlen  papzsák"  nem  chimaera. 
Te  is  mondtál  utolsó  leveledben  egy  titáni  otromba- 
ságot, tudniillik  hogy  Jókaihoz  a  kedvemért  csat- 
lakoztál. Quo  jure  a  kedvemért  ?  az  én  kedvemért, 
édes  öcsém,  ne  tégy  semmit,  effélét  legalább  ne. 
S  ha  ezt  csupán  az  én  kedvemért  tetted,  úgy  ezennel 
fölmentelek  minden  kötelezettséged  alól.  De  itt  több 
forog  kérdésben,  mint  becses  úri  személyem  kedve> 
ezt  beszédeim  után  nem  nagy  mesterség  volna 
belátnod.  Én  a  népköltészet  képviselőit  akartam 
egyesíteni.  Miért  az  Életképek-ben?  Mert  annak 
legtöbb  olvasója  van,  mert  ahhoz  szegődtek  a  leg- 
jobb fejek,  mert  annak  szerkesztője  egyik  főtagja  a 
fiatal  Magyarországnak,  hova  mindazokat  számítom, 
kik  valódi  szabadelvűek,  nem  szükkeblűek,  merészek, 
nagyot-akarók,  azon  fiatal  Magyarországnak,  mely 
nem  akarja  a  haza  kopott  bocskorát  örökké  foltozni, 
hogy   legyen   folt  hátán  folt,  hanem   tetőtől  talpig 

új  ruhába  akarja  öltöztetni  .  .  .  szóval  az  Életképek 
legnekünkvalóbb  orgánum.  Ha  nem  látod  át,  kedves 
barátom,  hogy  én  ezekért  híttalak  az  Életképek-hez, 
úgy  csak  maradj  Krahwinklben,  maradj  Vahotnál. 
Különben,  hogy  ezen  kedvetlen  dolgok  után 
áttérjünk  végre  .  .  .  még  kedvetlenebbre :  az  én 
vőlegényí  napjaim  nyomorúságosak.  Ipám  annyira 
nem  szeret,  hogy  formaliter  megtiltotta  a  kijárást 
hozzájok.  Már  megszegtem  ugyan  egy  párszor  e 
tilalmat,  de  vesztemre,  mert  utósó  kinnlétemben 
—  valami  tíz  vendég  szeme  láttára  —  oly  hidegen 
viselte  magát  irányomban,  mint  valami  jeges  medve, 
úgy  hogy  én  tökéletesen  jégcsappá  fagytam  volna, 
ha  mátkám  napvilág-pillantásai  nem  ónak.  Leve- 
lezünk erősen  egymással  és  ő  néha  berándul 
Szatmárra,  ez  menti  meg  lelkemet  az  éhhaláltól. 
Hanem  hiszen  holnaphoz  három  hét  nem  a  világ.  — 
Mostanában  bizony  már  nem  igen  látjuk  egymást, 
azonban  mondd  meg  az  én  kedves  komám- 
asszonyomnak, hogy  a  világ  minden  kincseért  se 
essék  kétségbe,  mert: 

Még  jőni  kell,  még  jőni  fog 
A  jobb  kor,  mely  után 
Buzgó  imádság  epedez 
Mind  hármunk  ajakán. 

Addig  türelem !  már  csak  folyamodjunk  a  sza- 
marak és  birkák  erényéhez.  Te  Jankó,  tudnál-e  te 
nekem  oly  sok  és  oly  hosszú  levelet  írni,  hogy 
beléjök  unjak?  Százezer  pengő  forintot  teszek  föl 
Császár   Ferencz    poémáira,    hogy    nem.    Próbáld 

meg.  Most  pedig  (valamint  mind  örökkön  örökké) 
áldjon  meg  benneteket  az  én  istenem  ...  ez  a  leg- 
bőkezűbb valamennyi  között,  azért  kérem  ezt;  hejh, 
derék  gyerek  ez  az  én  istenem,  bizony  isten. 
Csókollak,  ölellek  et  caetera,  s  maradok  hívetek: 
az  örök-dühösségű 

Petőfi  Sándor. 


LV. 
Várady  Antalhoz. 

(3)  Koltó,  aug.  26.  1847. 

Bájdús  Tónelém! 

...  Én  nem  értelek  benneteket.  Az  előbbeni 
postán  kaptam  Marczi  levelét,  mellyben  erősen 
fogadja,  hogy  september  másodikán  elindul,  most 
pedig  te  irod,  hogy  te  eljőnél,  de  ő  nem  akar. 
Már  mi  a  fene  ez?  én  bámulom  annak  idejében 
a  szemfényvesztés  mesterségét,  de  most  ne  bolon- 
dozzatok velem,  hanem  Írjátok  meg  együtt  kereken, 
hogy  jöttök-e  vagy  sem  ?  hadd  tudjam  már  mihez 
tartani  magamat,  mert  ha  nem  jöttök,  hát  kapok 
én  itt  is  embert,  a  ki  bir  annyi  műveltséggel,  ha 
többel  nem  is,  hogy  a  nevét  csak  be  tudja  irni  a 
matriculába  vagy  csízióba  vagy  minek  híják  azt  a 
papi  protocollumot.  Feleljetek  azonnal,  a  hogy  e 
soraimat  átgallopírozzátok,  és  feleljetek  határozottan, 

mert  az  idő  rövid  .  .  .  bár  csak  még  rövidebb 
volna,  mert  bizony  isten  meguntam  már  azt  a 
nagy-böjtöt,  melyet  völegénységnek  neveznek.  Több 
mondani  valóm  nincs;  ha  eljöttök,  majd  beszél- 
gethetünk bőségesen.  Idának  már  csak  a  kezét 
csókolom,  mert  mátkám  egyenesen  Othellótól  ered, 
hanem  neked  csókolom  szendebáju  ajkaidat,  ölelem 
herculesi  kebledet,  s  szorítom  sámsoni  kezedet,  s 
vagyok 

hűséges  barátod 

Petőfi  Sándor. 
Czím:  Hites  ügyvéd  Várady  Antal 
barátomnak 

Pesten. 
Zöldfa-utcza 
Salazár-ház 
2-dik  emelet. 


LVI. 
Arany  Jánoshoz. 

(8)  Szatmár,  szeptember  9.  1847. 

Bájdús  Jankóm !  Igazság  szerint  még  csak 
augusztus  29-ke  van,  de  miután  rám  parancsoltál, 
hogy  szeptember  9-kéről  írjak,  tehát  ezt  a  dátumot 
nyomintottam  föl  oda  az  eszterhéjra  .  .  .  már 
megbocsáss,  a  Jézus  áldjon  meg,  hogy  a  rendelt 
időnél  előbb  találok  írnya,  mint  Jókai  mondja.  De 
én  neked  meg  nem  bocsátok  azért,  hogy  nem  te 

írtad  leveled  borítékára  a  czímet.  Asszonyírás  .  .  . 
fekete  pecsét ...  no  d  .  .  .  teremtette,  ezt  az  embert 
az  ördög  elvitte !  ez  megszakadt  a  verscsinálásban, 
meghalt !  így  gondolkodtam,  s  remegve  bontottam 
föl  leveledet.  Máskor  ilyen  bolondot  ne  tégy,  mert 
én  nem  igen  szoktam  megijedni,  de  ha  megijedek, 
szörnyűt  ijedek.  Ha  meghalsz,  akkor  üss  fekete 
pecsétet,  de  legalább  a  czímet  még  akkor  is  te  írd. 

Tompát  pedig  héjjába.  mentegeted,  mert  ha  én 
magam  ki  nem  tudtam  őt  menteni,  bizony  senki 
más  nem  lesz  rá  képes.  Ha  Vahothoz  hosszabb 
időre  kötelezte  magát,  megmondhatta  volna  ő  ezt 
nekem,  a  helyett  hogy  oda  ígérkezett  az  Életképek- 
hez nagy  gyáván  vagy  nagy  kétszínűén.  Eh ! 

A  szavadra  tökéletesen  elhiszem,  hogy  silányok 
azok  a  versek,  melyeket  írtál,  hanem  azért  csak 
írd  le  őket  kedves  öcsém,  és  küldd  el  nekem,  mert 
két  orr  többet  lát.  Nem  cselekszel  bölcseség  nélkül, 
ha  afféle  balladákat  írsz,  mert  azoknak  nem  csak 
szűkében,  hanem  pláne  teljes  hiányában  vagyunk. 
Már  én  rég  megpróbáltam  volna,  de  tudj'isten, 
nem  igen  érzek  hozzá  tehetséget  magamban.  Toldi 
Estéjé-i,  ha  a  lelked  kinyögöd  is  bele,  elkészítsd 
október  10-kéig,  akkorára  majd  megírom,  hova 
küldd.  Én  megírtam  Szécsi  Máriát ...  el  ne  ájulj 
ijedtedben,  nem  pályázok  vele;  az  Életképek-be 
vagy  a  Szépek  Könyvé-be  adom. 

Koltóra  az  utolsó  posta  Nagy- Bánya.  Legköze- 
lebbi leveledet  már  oda  zarándokoltasd.  Szeptember 
8-kán  este  ott  leszünk,  s  ha  tőled  jön  a  levél,  ne 

búsulj,  házasságom  első  napján  is  elolvasom.  Akár 
hiszed,  akár  nem,  ezt  nem  minden  emberreí  tenném. 

Toldi-i  most  olvasom  hatodszor.  Csakugyan 
nyomorú  férczmü.  Még  vagy  hatszor  elolvasom  az 
idén,  hogy  silányságát  minél  jobban  fölfogjam. 

Tennap  voltam  ismét  Juliskámnál.  Hetenként 
egyszer  megyek  ki  hozzá  s  kétszer  kapok  tőle 
levelet.  Milyen  levelek !  .  .  .  Az  utósót  ezzel  végezte : 
„Rabszolgád  vagyok,  mert  szeretlek;  királynéd 
vagyok,  mert  szeretsz.  Úgy  hódolok  neked,  így  fel- 
ölellek magamhoz.  Mind  a  két  helyzet  boldogítóbb, 
mint  világok  fölött  uralkodhatni,  mint  istennek 
lehetni!" 

Arra  pedig  veszett  kutya  módra  számítok,  hogy 
Pesten  minélelébb  vendégem  lészsz.  Szegény  legény 
voltam  eddig  is,  ezután,  másod  magammal,  még 
szegényebb  leszek,  de  valahogy  csak  elférünk  majd, 
ha  szorulunk  is,  ha  mingyárt  hárman  fekszünk  is 
egy  ágyba,  s  hárman  eszünk  is  két  tányérból.  És 
ha  hármunknak  kevés  lesz  az  étel,  én  majd  azt 
mondom,  hogy  nem  ehetném  vagy  hogy  beteges 
vagyok,  s  ti  jól  laktok.  Denique  ne  aggódjál  egy 
garas  árát  se. 

Hanem  inkább  bíborba  bársonyba  öltöztetlek, 
hogysem  még  többet  írjak.  Elég  tőlem  ennyi,  „elég, 
talán  sok  is"  mint  Vachott  Sándor  mondja  egy 
költeményében  igen  költőileg.  Tehát  agyba-főbe 
ölelvén  és  csókolván  benneteket  egy  szálig,  vagyok 
atque  maradok  .  .  .  barátod 

Petőfi  Sándor. 

LVII. 
Arany  Jánoshoz. 

(9)  Koltó,  september  17.  1847. 

Szerelmetes  fa-Jankóm!  Leveledet  kapám  (és 
ásóm!).  Nagyon  szép  tőled,  hogy  olyan  hosszan 
írsz,  ezután  is  úgy  tégy,  de  tőlem  ezt  ne  kivánd 
viszont,  a  világért  se !  Mióta  megházasodtam,  olyan 
lusta  vagyok,  mint  valami  török  basa,  még  csak 
verset  se  írok,  hát  egyebet  hogy  írnék.  Tisztel  és 
ölel  atque  csókol  benneteket  barátod 

P.  Sándor. 

Október  vége  felé  nálatok  leszünk! 
Czim:  Arany  Jánosnak  barátilag. 
Nagyvárad.  Szalontán. 

LVIII. 

Kubinyi  Rudolfhoz. 

(3)  Koltó,  septemb.  17.  1847. 

Kedves  Rudim ! 

Megbocsátasz,  hogy  eddig  nem  írtam  .... 
házasodni  készültem,  most  pedig  azért  fogok  oly 
kutyafuttában  írni,  mert  megházasodtam.  September 
8-ka  óta  vonom  a  szent  házasság  arany  igáját, 
Nem  kétlem,  hogy  a  pénzt,  melyet  ezennel  ünne- 
pélyesen és  szivemből  köszönök,  megkaptad.  Száz 

pengőt  Győry  Daninál  hagytam,  a  másik  százról 
pedig  könyvárusomnál  rendelkeztem,  hogy  augustus 
végére  hozzád  küldje.  Tudósíts  és  illetőleg  nyugtass 
meg,  kérlek,  hogy  csakugyan  rendben  van  dolgunk, 
mint  remélem.  Leveledet  nevemmel  czimezd  Koltóra, 
utósó  posta  Nagy-Bánya,  De  ne  késsél  sokáig,  mert 
october  közepe  felé  elutazunk  innen.  Isten  veled  ! 
csókol 

igaz  barátod 
Petőfi  Sándor. 
Czím  : 

Kubínyi  Rudolf  barátomnak 
Miskolcz 
Rima-Szombat 

Várgedén. 

Postabélyeg:  Nagy-Bánya  19/9. 


LIX. 
Bernát  Gáspárhoz. 

(2)  KoHó,  sept.  30.  1847. 

Szent  Gáspár  barátom! 

Ha  tudod,  tudod ;  ha  nem  tudod,  tudd  meg, 
hogy  én  megházasodtam.  Minthogy  pedig  még 
csak  három  hete,  hogy  fejem  harangja  ünnepélye- 
sen elkongatta  a  holtomiglan  holtaiglant,  tehát  ha 
nem  bizonyos  is,  de  legalább  valószínű,  hogy 
életem   csupa   merő   édesség,   és  én  már  egy  kis 

Petőfi-Könyvtár  XXIU.  ,  8 

borsos  paprikás  ételre  éhezem.  Soká  gondolkoztam, 
hol  kerítsem  meg  e  gyomorerősítőt?  s  abban  álla- 
podtam meg,  hogy  az  ílyszerü  ételeknek  ország- 
szerte leghíresebb  konyhája  a  te  dicsőséges  elméd 
levén,  tégedet  kérlek  meg  egy  portíóért,  s  ugy 
hiszem,  e  csekélységet  nem  fogod  megtagadni 
barátodtól.  írj  egy  rakás  pesti  újdonságot,  ird  meg 
companiánk  tagjainak  legujabbkori  történetét ;  rám 
nézve  minden  újság,  a  mi  jiilius  óta  történt,  mert 
én  azóta  egy  hírmondó  madarat  se  láttam.  Egy 
lélek  se  ir  nekem  a  sok  k  .  .  .  a  közül.  Légy  te 
különb  ember  náluk  s  firkantsd  meg  a  levelet,  de 
abban  a  szempillantásban,  a  mint  e  sorokat 
átkalandoztad,  nehogy  akkor  érkezzék  ide  épen, 
mikor  én  Pestre  érek.  Még  csak  arra  figyelmez- 
tetlek, túlságosan  el  ne  paprikázd  leveledet,  hogy 
feleségem  is  élvezhesse.  Jehova  lír  és  Fortuna 
kisasszony  veled. 

Igaz  barátod 

Petőfi  Sándor. 

Igaz !  a  levelet  czimezd  Koltóra  per  Debreczen 
és  Nagy-Bánya. 

Czím :  Táblabíró  tekintetes  Bernát  Gáspár 
úrnak,  nemzetem  nagy  férfiának,  hódoló  tisztelettel. 
Pesten,  kalap-utcza,  Festetich-ház,  földszint. 

LX. 
Kovács  Pálhoz. 

(8)  Koltó,  oct    11.  1847. 

Édes  Palim  ! 

Élvén  házasságomnak  ötödik  hetében,  irok  te 
néked,  mondván :  a  hónap  tizenötödikéig  küldd 
a  Hazánkat,  s  azontúl  ne,  mert  20-ka  felé  indulok 
Pestre,  s  ott  leszek  e  hónap  végén,  a  hol  is  lakozni 
fogok  a  dohány-utczában,  Schiller-házban,  a  hová 
is  küldd  le  a  pénzemet  circiter  november  2-  vagy 
3-kára.  Szörnyen  vigan  vagyok,  csak  ez  a  mennykő 
hosszú  út  aggaszt,  lévén  feleségem,  a  ki  filigránabb 
a  colibri-tojásnál.  Hanem  hiszen  valahogy  csak 
följutunk.  A  tőled  való  búcsúvétel  helyett  pedig 
adpm  tudtodra,  hogy  a  Naplótöredék  feleségem 
által  Írva  és  leirva  a  Hazánk  számára  küldetik. 
Úgy  hiszem,  ez  elég  szivreható  búcsú,  melynek 
utána  is,  feleségemmel  együtt  tisztelve  családodat, 
ölellek,  csókollak  stb.  s  maradok 
igaz  barátod 

Petőfi  Sándor. 

NB.  November  elejéig  tartsd  magadnál  a  Hazánk 
számait  s  akkor  feleségem  számára  küldd  együtt 
s  aztán  folyvást  szállásunkra.  A  naplót,  kérlek, 
egy  számban  add,  ne  szakítsd  meg. 


8* 

LXI. 
Orlai  Petrics  Somához. 

(4)  Pest,  novemb.  17.  1847. 

My  dear  Sámuel ! 

Ma  kaptam  leveledet.  Sietek  válaszolni.  Én  fél- 
esztendő óta  ugy  szólván  nem  is  voltam  itt.  Innen 
hosszú  hallgatásom.  Holnap  lesz  két  hete,  hogy 
megérkeztem  Erdélyből  .  .  .  feleségestül.  Ma  tiz 
hete,  hogy  megházasodtam.  Biz  ugy,  öcsém.  Hosszú 
volna  boldogságomat  leirní,  s  az  irás  után  sem 
képzelnéd,  mig  feleségemet  személyesen  nem 
ismered.  Siess  le;  méltó,  hogy  megismerd.  Attól 
tartok,   hogy  te   soha   sem   házasodol   meg,   mert 

nagyon  készülsz   neki ex  tempore  kell 

ezt  tenni,  hogy. elsüljön.  Lásd  én  soha  sem  készül- 
tem. Denique  boldogságos  vagyok.  Verseim  második 
kiadása  most  van  nyomtatás  alatt,  ebből  okvetlenül 
küldök  egy  példányt;  az  elsőből  nem  küldhettem, 
mert  ingyen  példányaimat  elkapkodták  tőlem. 
Leveleidet  mindig  szivesen  veszem  és  várom  erősen. 
Lakásom  :  dohány-utcza,  nro  373.  Pingálj  dühösen 
és  szeresd  veszettül  téged  szerető 

Petőfi  Sándor 
bátyádat  vagy  öcsédet. 

LXII. 
Tyrolerhez. 

Pesth,  24.  nov.  1847. 
Lieber  Herr  von  Tyroler. 

Es  ist  mir  Leid,  dasz  ich  in  eigener  Person 
kann  nicht  Sie  besuchen ;  ich  bin  krank,  wie 
der  Teufel.  Wenn  mein  Brief  nicht  zu  spát 
kommt,  so  habén  Sie  die  Güte,  den  Bárt  mir  so 
machen,  wie  ich  habé  gezeichnet  hier  auf  diese 
Bild  manu  propria,  weil  ich  so  hab  lassen  vaxen 
den  Bárt  in  die  neuere  Zeit.  Aber  sonst  machen 
Sie  nichts  nach  von  diesem  Bild,  und  am  wenigsten 
die  Nasen.  Und  ich  bitté  Sie,  machen  Sie  nicht 
zu  dick  und  dunkel  das  Bárt,  weil  ist  mein  Bárt 
nicht  dick.  Wen  ich  werde  gesund,  werde  ich  Sie 
besuchen.  Lében  Sie  wohl ! 

Ihr 

verehrer 
A.  Petőfi. 

Czím:  Réz-  és  aczélmetsző  Tyroler  urnák 
Váczi-út,  kifelé  menet  balra  77.  sz. 

Pesten. 
LXIII. 

Arany  Jánoshoz. 

(10)  Pest,  deczember  1847-kén,  anno  3. 

Drága  barátom,  stibli !  Nagy  lehet  a  te  szóra- 
kozottságod.    Eltévesztetted    a   dolgot :    leveledet 

alkalmasint  lábad  fejére  tekerted,  a  kapczádat  pedig 
elküldted  levél  gyanánt  hozzám.  Az  valóban  kap- 
cza-levél  volt.  Üdvözlégy,  Hunniának  második . . . 
meghasonlott  kedélye  !  Hogy  meg  nem  dögönyözlek, 
csak  annak  köszönheted,  hogy  nem  vagyok  király, 
s  így  nincs  elég  hosszú  (egészen  Szalontáig  érő) 
kezem.  De  hisz  elkaplak  én  még  valahol  ebben  az 
életben,  s  akkor  fogadom,  hogy  eposz  helyet  elegiát 
zengesz.  Utazásunk  vígan  és  szerencsésen  ment 
végbe,  mert  kettőnknek  összevéve  is  csak  valami 
hatvan  oldalbordánkat  törte-zúzta  össze  Túr  kör- 
nyékének regényes  útja,  s  utána  a  feleségem  csak 
három  hétig  köhögött,  s  a  melle  sem  repedt  szét 
bele,  pedig  közel  járt  hozzá,  szegényke.  Én  pedig 
a  minapában  nemcsak  a  láng  lelkű,  hanem  egy- 
szersmind láng  torkú  Petőfi  voltam ...  t.  i.  irtóz- 
tató torokgyuladásom  volt.  De  csak  egy  hétig  tartott. 
Bagatelle !  s  most  már  mind  a  ketten  épek  vagyunk, 
mint  a  makk.  Úgy,  igaz!  egy  anekdotán,  melyet 
tőled  hallottunk,  a  feleségem  égbe  kiáltólag  töri 
fejét,  és  nem  jut  eszébe.  írd  meg,  ha  emlékszel 
rá  ;  az  ebédnél  mondtad  el,  de  nem  a  tentáróh 
melyet  a  paraszt  megivott.  Remélem,  sőt  hiszem, 
hogy  legközelebbi  leveledben,  szánva-bánva  bűnö- 
det ostoba  persvasiódat  illetőleg  a  nem-verselhetés 
tárgyában,  azt  fogod  írni,  hogy  már  mind  M arány 
Ostromá-val  mind  Toldi  Estéjé-vei  fikszomfertig 
vagy.  Ezt  elvárom,  s  ezzel  berekesztem  levelemet. 
Minthogy  oly  sokáig  várakoztattalak,  tehát  kárpót- 
lásul iparkodtam  minél  rövidebbre  szabni  levelemet- 

Tisztelve  csókolva  benneteket  jobbra-balra,  agyba- 
főbe, előre-hátra,  maradok  érdemes  barátod 

lord  Krumpli  Arthur. 

A  verseket  lassanként  küldheted  már  az   Élet- 
képek-be. 
Czím:  Arany  Jánosnak.  Szarvas.  Orosháza.  Szalontán. 

LXIV. 

Arany  Jánoshoz. 

(11)  Pest,  január  2.  1848. 

Koszorús  JanÁrd  (ficz)!  Megint  semmi  kilátás 
hosszú  levélre.  Vigasztaljon  legalább  az,  hogy  a 
papiros  nagy,  ha  a  levél  nem  az.  Aztán  meg  a  mi 
üresen  marad,  gondold  teli  az  én  gondolatimmal, 
a  mi  könnyű  munka  lesz,  mert  hiszen  magna 
convenia  ingeniunt  Immáron  pedig  a  mi  Murány 
Ostromdt-i  illeti,  arra  való  nézvést  czethalszájamnak 
kéne  lenni,  hogy  méltóképen  megdicsérjem,  azért 
bele  sem  kezdek,  csak  annyit  mondok,  hogy  mind 
a  hárman  (t.  i.  én,  Petöfiné  és  Jókai)  elragadódtunk 
általa.  Légy  nyugodt,  tovább  is  barátom  maradsz, 
mert  hisz  dicsőségednek  egy  új,  nem  selyemszálát, 
hanem  hajóhúzó  kötelét  eresztetted  . . .  Lisznyaiasan 
beszélve.  Alleluja!  —  Ennyit  materialis  oldaláról; 
a  mi  a  dolog  költői  oldalát  érinti,  voltam  vele 
Emichnél,  a  ki  munkádat  meg  is  venné,  de  oly 
csekély  árt  szabott  neki  (100  p.  frtot),  hogy  alkuba 

sem  ereszkedtem  vele.  Ezt  a  Kisfaludy-társaságnak 
köszönheted,  miért  árulja  Toldi-t  olyan  drágán,  hogy 
kevesen  veszik.  A  könyvárus  nem  a  munka  becsét, 
hanem  a  keletét  nézi,  és  ezt  kereskedőtől  nem  is 
vehetni  rósz  nevén.  Már  most  én  azt  gondoltam, 
hogy  legjobb  lesz  a  munkát  el  nem  adni,  hanem 
kinyomatni,  így  hosszabb  idő  alatt  ugyan,  de  két, 
sőt  három  vagy  négy  annyi  hasznod  is  lehet,  mint 
amúgy  lenne.  Ezt  tanácsolja  maga  Emich  is ;  azután 
a  többi  munkáidra,  ennek  a  keleté  szerint  szívesen 
alkuszik.  Ö  magára  vállalja  a  kinyomatást,  oly  föl- 
tétellel, hogy  a  munka  hozzá  menjen  bizományba. 
Természetesen,  a  nyomtatási  költségét  aztán  levonja 
a  jövedelemből.  Véleményem  szerint  ez  lesz  a  leg- 
jobb. Ha  rögtön  van  szükséged  pénzre,  eljárok  vele 
a  többi  könyvárushoz ;  ha  nincs,  maradjunk  emellett. 
Én  nekem  valamennyivel  volt  már  dolgom,  s  bizto- 
sítlak, hogy  Emich  a  legbecsületesebbb  ember 
köztök,  s  így  jó  lesz,  vele  jönnöd  összeköttetésbe, 
írd  meg  tehát  tüstént,  hogy  mit  csináljak?  ha  a 
föntebbi  terv  szerint  nyomatjuk  ki,  úgy  hiszem 
legjobb  lesz  János  Vitéz  formája  és  ára  mellett 
maradni.  Különben,  ha  akarod,  Emich  fényesen  is 
kiállítja.  Tégy  rendelést  tetszésed  szerint.  A  szerint 
végzek.  De  világosan  írj  meg  mindent,  hogy  aztán 
velem  össze  ne  veszsz,  s  barátságunk  meg  ne 
szakadjon,  s  gúlyáshússá  ne  aprítsuk  egymást. 
Kegyes  engedelmeddel,  Jókai  mutatványt  közöl 
belőle  legközelebb.  Hát  Tompa  Szécsi  Máriá-]k{ 
olvastad?  Nem  is  Szécsi  Mária  az,  hanem  Panyó 

Panni.  Isten  látja  lelkemet,  nem  irigységből  beszélek, 
nem  is  kárörömből . . ,  de  ő  velem  akart  versenyezni 
és  olyat  bukott,  a  milyet  csak  a  Rotschild-ház 
volna  képes  bukni,  noha  az  én  Marcsám  is  csak, 
a  mint  Miska  mondta  Adorján  Bódinak  „nagyon 
középszerű".  Meglásd,  Tompát  a  versenyzés  öli 
meg ;  ő  velem  akar  minden  áron  futtatni,  adja  isten, 
hogy  elhagyjon,  de  attól  tartok,  hogy  megszakad. 
Vahot  Imre  engem  akar  vele  ellensúlyozni  lapjában, 
a  Szemle  rovásomra  dicsérte  őt.  Gömör  vármegye 
Európa  csillagának  tartja ...  és  a  szegény  Miska . . . 
bizony  isten,  sajnálom.  Nevetséges  és  kisszerű 
minden  irodalmi  versenyzés.  Én  soha  sem  mondtam, 
hogy  ez  meg  ez  eddig  fut,  tehát  én  egy  mértfölddel 
még  tovább  nyargalok ;  hanem  föltettem,  hogy 
eddig  s  eddig  megyek,  ha  mehetek,  a  többivel  aztán 
nem  gondolok,  nem  nézek  sem  jobbra,  sem  balra. 
Vége  van  annak,  kit  csak  a  versenyzési  vágy  kerget, 
s  nem  lelke  viharja  ragadja !  —  Szeretném,  ha  ezt 
szóról  szóra  megírnád  neki ;  én  nem  teszem,  mert 
Jókainak  azt  irta,  hogy  „ha  Petőfi  ír  neki  néhány 
sort, ő  is  ír  Petőfinek  néhány  sort".  Köszönöm  szépen. 
—  Kegyelmetek  pedig  a  mennybeli  atya  áldja 
meg  ezen  új  esztendőben  minden  testi  lelki  áldás- 
sal, a  mi  francziául  így  hangzik:  legyetek  oly 
boldogok,  mint  mi  vagyunk.  És  ha  ezt  nem  teljesíti 
az  isten,  hát  én  vele  az  első  alkalommal  élet-halálra 
duellálok.  Tisztelünk,  csókolunk  benneteket  sorra ! 
s  vagyok  és  maradok 

A  ki  tavaly  voltam. 

Mégis  jó  hosszú  lett  a  levél,  hékás  ! . . .  de  van 
is  benne  csepű  és  csutka  és  szalma  stb. 

Coriolán-i  fordítom,  az  első  felvonással  készen 
leszek  a  napokban. 

Rittig!  Lakásunk:  dohány-utcza,  Schiller-ház, 
Nr.  373. 

Czím :  Arany  Jánosnak  az  én  drága  kedves  komám 
uramnak.  Szarvas.  Orosháza.  Túlatiszán.  Szalontán. 

LXV. 
Adorján  Boldizsárhoz. 

Pest,  január  6.  1848 

Kedves  ecsém  Trifunácz  ! 

Tanulj  ezen  versből,  igen  épületes  dolgok  vágy- 
nak benne,  s  megjavulásodat  azzal  kezd,  hogy 
firkancs  valami  hozzád  méltót  ezen  emléklapra,  a 
mi  én  hozzám  szóljon,  mert  az  enyém  a  lap,  nem 
feleségemé.  Aztán  küldd  el  rögtön  szinte  postán  és 
igy,  összegyüretlenül,  jó  vastag  borítékban,  hogy 
meg  ne  törődjék.  Sed  cito.  Ha  nem  tudod  a  ver- 
set elolvasni,  nem  tehetek  róla,  késő  éjjel  írtam 
álmosan  és  gyorsan.  Szeretetreméltó  Rudinkat  pedig 
kitelhetőképen  csókold  nyakon  a  nevemben.  Isten 

és  minden  szentéi  veletek ! 

őszinte  barátod 
P.  S. 
Czím :  Adorján  Boldizsár  barátomnak 
Losoncz.   Rimaszombat  Kisfaludon. 

LXVI. 
Arany  Jánoshoz. 

(12)  Pest,  január  29.  1848. 

Hazánk  östökös-csellagja,  Nagyrabecsült  bará- 
tom !  Nyisd  meg  a  te  méltóságos  füleidet  a  hal- 
lásra és  figyelj.  Véghetetlen  fontos  és  detto  sürgetős 
ügyben  írok  te  néked,  vagy  Vachott  Sándor 
szerint  teneked.  Rengeteg  zűrzavar  uralkodik  Euró- 
pában, melyet  egyedül  te  hozhatsz  tisztába.  Azt 
vitatják  pro  et  contra,  hogy  Toldi-ban  azon  oroszlán- 
bőrbe bújt  szamarat  énekelted  meg,  kinek  oroszlán- 
bőre Toldi,  saját  természettől  nyert  szamárbőre  pedig 
Schedel.  Barátom,  hogy  a  szakadatlan  káromlások- 
nak, fricskáknak,  fülrángatásoknak,  hajtépéseknek, 
pofozásoknak,  oldalbaveréseknek,  farbarúgásoknak 
és  mindennemű  dögönyözéseknek  vége  szakadjon, 
s  hogy  nemzetedet  megódd  a  Dózsánál  dózsább 
polgárháborútól,  nyilatkoztasd  ki  minél  előbb  min- 
den magyar,  chinai  és  hottentott  lapban,  hogy  te 
nem  a  tudós  Toldit  vagy  akarom  mondani  a  tudós- 
társasági Toldit  énekelted  meg.  Tedd  ezt,  barátom, 
kérlek  a  haza  és  az  emberiség  nevében,  tedd  ezt. 
Légy  a  béke  nemtője,  és  a  jövendő  századok 
áldani  fognak. 

Ez  az,  egyes-egyedül  ez  az,  miért  tollat  ragad- 
tam, vagy  tulajonkép  nem  is  tollat,  hanem  fából 
való  botot,  melynek  vége  hasított  hegyes  aczél 
vagy  réz  .  .  .  de   minthogy   már  kezemben   ez  a 


r 

szerszám  s  még  egy  pár  sorra  való  tiszta  papirosom 
is  maradt,  bocsáss  meg,  oh  dísze  Szalontának, 
hogy  tovább  is  fárasztom  a  te  türedelmességedet, 
kérek  pedig  bocsánatot  annyival  inkább,  minthogy 
a  többi  nem  lesz  oly  érdekes,  mint  becses  leve- 
lem eleje. 

Muránynak  Veselényi  által  való  ostromoltatása 
a  censor  bájos  körmei  között  lengedez,  február 
nyolczadikáig  ott  fog  fütyölni,  akkor  elhozom  s 
rögtön  nyomatom,  ha  ő  mindenhatósága  fölségsértést 
nem  lát  benne  s  nem  crucifigálja,  a  mitől  nincs 
mit  rettegni.  Az  ajánlást  pedig  csak  hadd  el,  hé,  vagy 
ajánld  Veselényi  inasának  vagy  kanászának,  azt 
nem  bánom,  de  Veselényi  akármilyen  derék  ember, 
csak  nagyúr,  hiába,  és  a  poéta  nagyúrnak  ne 
ajánlgassa  semmiét,  vagy  a  versét  legalább  ne,  ha 
más  valamit  ajánl  is  neki.  De  meg  annyival  inkább, 
mert  nem  hiszem,  hogy  Veselényi  büszkélkednék 
azon  ősében,  ki  a  császár  nevében  hadakozott . . . 
ez  különben  Csengery  Antal  észrevétele  (kivel 
közlöttem  a  dolgot)  és  helyes. 

Hogy  van  az  én  kedves  komámasszony?  a  te 
kedves  komádasszony  jól  van,  s  kivan  ja  tiszta 
szívből,  hogy  az  én  komámasszony  is  úgy  legyen, 
s  kivan  biz  ő  mindenféle  jót,  a  mit  ha  megad 
az  a  jó  isten,  nagyon  jó  lesz,  de  mindazt  leírni 
nem  nagyon  jó,  mert  unalmas  dolog,  mint  min- 
denféle tisztelem,  csókolom  stb.  Te  pedig,  bájdús 
Jankóm,  nagyon  szép  verset  küldtél  Jókainak,  azt 
a  Télben.  Csak  iparkodjál,  mindig  megmondtam  én. 

hogy  lesz  belőled  valami.  Én  most  Lehel-i  írom 
elbeszélő  költeményben,  röviden,  de  egész  életét 
Ázsiából  az  akasztófáig,  olyan  nyolcz  soros  alexan- 
drinusokban, mint  a  te  Schedeled  vagy  Toldid. 
Ez  a  Schedel,  ez  a  Schedel,  ez  engemet  agyon- 
üldöz !  .  .  .  Ma  este  (most  éjszaka  van)  Egressy 
Gáboréktól  igen  jó  lágy  czipót  kaptunk ;  gyere  föl 
Jankó,  neked  is  adunk  belőle.  De  milyen  rósz  ez 
a  toll,  azt  csak  az  képzelheti,  a  ki  ezt  az  írást 
látja,  a  melyet  vele  teszek;  a  földhöz  is  vágom 
mingyár ....  Bújj  el,  Jankó,  mert  háború  lesz,  már 
itt  van  a  szomszédban,  Olaszországban ...  de  sze- 
retnélek lóháton  látni  avval  a  pörge  kalapoddal. 
Úgy  igaz!  rendelj  valami  alkalmatosságot,  mert 
valami  paksaméta  van  itt  a  számodra ;  és  én  nem 
tudom  kitől  van  és  mi  van  benne?  írd  meg,  ki 
által  és  miképen  küldjem  el.  De  nem,  ne  írd  meg ; 
én  addig  ki  nem  adom,  míg  magad  el  nem  jösz 
érte  ...  Ez  jó  gondolat.  Az  egész  levelemben  alkal- 
masint a  legjobb.  De  már  nem  birok  ezzel  az  isten- 
verte tollal !  tisztelet,  csókolat  jobbra  balra,  a  leg- 
nagyobbtól a  legkisebbig!  —  Leveledet  minden 
pillanatban  várom;  sőt  várjuk!  Imádandó  barátod 

P.  S, 

LXVII. 
Arany  Jánoshoz. 

(13)  Pest,  februárius  10.  1848. 

Kedves  Jankóm !  Az  eső  esik,  a  hó  olvad,  mind 
a  mellett  is  nagy  a  sár.  Bocsáss  meg,  hogy  eső- 
ben sárban  végeztem  Murány  Ostoba . . .  akarom 
mondani  Ostroma  ügyében.  A  censor  három  vers- 
szakot meg  akart  benne  gyilkolni,  ott  a  hol  arról 
beszélsz  vagy  beszélteted  Máriát,  hogy  nézzünk 
csak  a  szegény  romlott  cseh  szomszédig  stb.  azt 
fogta  rá,  hogy  ez  allusió  a  mostani  politikai  viszo- 
nyokra, de  én  bizonyossá  tettem,  hogy  nem  lehet 
az,  már  csak  azért  sem,  mert  szerzője  olyan  szamár 
paraszt,  a  kinek  fogalma  sincs  politikáról  és  viszo- 
nyokról ;  denique  a  capacitatió  köszörűkövén  meg- 
tompítottam gyilkos  szándékú  tőrét,  s  kedves  raj- 
kód életben  és  tökéletes  épségben  maradt,  nem 
hogy  meg  nem  ölték,  hanem  még  csak  zsidóvá 
sem  lett,  azaz  környül  sem  metéltetett.  És  ezt 
nekem  köszönheted,  mert  a  censor  az  öreg  Rezseta 
volt,  az  öreg  Rezsetával  pedig  csak  én  tudok 
beszélni.  Tőle  a  nyomdába  mentem,  s  ott  is  vé- 
geztem. Olyan  formában  nyomják,  mint  a  János 
Vitéz  első  kiadása,  ívét  22  pengőért  szép  velinpa- 
piroson  1000  példányban.  A  nyomatási  költség  és  a 
bekötés  mindössze  mintegy  130  pengő,  ára  40  p.  kr. 
lesz,  s  így  levonva  a  nyomdai  költséget  és  a 
könyvárusi  procentet,  tiszta  hasznod   lesz,   ha   az 

1000  példány  elkel,  körülbelül  400  pengő.  Ha 
akarod,  e  400  pengőt  a  legközelebbi  alkalommal 
saját  erszényemből  elküldöm,  csak  arról  az  egyetlen- 
egyről biztosíts,  hogy  addig  a  legközelebbi  alkalomig 
megnyerem  a  nagy  lutrit. 

Shakespearet  erősen  fordítjuk  Vörösmartyval, 
én  e  hónapban  bevégzem  Coriolánus-í,  már  a 
negyedik  felvonás  vége  felé  járok,  Vörösmarty 
Lear-ez.  Én  Coriolán-on  kívül  még  okvetlen  lefor- 
dítom Romeó-i,  Othelló-i,  III.  Richard-oi  Athénéi 
Timon-i,  Cymbelin-i  s  talán  IV.  Henrik-ei  és  a 
Téli  regé-i;  Vörösmarty  Lear-en  kivül  Macbeth-QÍ, 
Hamlet-eí,  Violát-i,  a  Nyáréji  álmot  s  még  nem 
tudom  mit.  Hirdették,  hogy  a  könyvkiadótársulat 
megveszi  fordításainkat,  de  nem  igaz.  Úgy  volt, 
hogy  megveszi,  hanem  megint  mást  gondolt,  mint 
olyan  jóféle  magyar  társulat.  Most  azt  az  ajánlatot 
tette,  hogy  kinyomatja  (persze  a  jövedelemből  aztán 
levonja  a  költséget)  és  procent  nélkül  áruitatja. 
Már  most  majd  meglátjuk,  hogy  leszünk.  Hát  te 
meddig  vagy  a  Windsori  víg  dámák-kal?  úgy-e 
baromi  veszekedett  munka?  Küldj  legközelebb  az 
én  számomra /a/205  Király-bó\*  egy  kis  mutatványt, 
én  is  küldök  neked  a  másik  lapon  Coriolán-ból. 
Megláthatod  belőle,  mennyi  szabadságot  veszek 
mind  a  külsejére  mind  a  belsejére  nézve ;  úgy 
hiszem,  a  magyar  nyelvtől  nem  igen  kívánhatni 
ennél  többet,  már  ez  is  óriási  feladat.  Néhol  egy- 


*)  Ha  jól  emlékszem,  ezt  fordítottad. 

egy  sorral  hosszabbra  jövök  ki,  de  ezt  a  hires 
Schlegel  is  teszi,  pedig  ő  német,  s  angolból 
németre  fordítani,  a  magyarhoz  képest  valóságos 
gyerekjáték. 

Lehel-M  hallgatok,  míg  Coriolán-t  el  nem  vég- 
zem, akkor  egész  erővel  bele  kapaszkodom  ;  37 
strófa  van  meg  belőle  8  soros. 

Előbbeni  levelemre  még  nem  feleltél,  tán  ez 
az  első  alkalom,  hogy  emberi  lénynek  kétszer  írok 
egymás  után. 

Hogy  vagytok?  persze  jól;  mi  is,  rettentő  di- 
csőséges boldog  életünk  van,  de  azért  nem  feled- 
jük Szalontát,  hát  ti  Pestet?  Kész-e  már  Tholdy, 
hé?  iparkodj',  mer'  a  saraglyádba  hányok,  ha 
Pestre  jösz.  Készíti  már  komámasszony  az  elemó- 
zsiát az  útra?  Siessen,  kedves  komámasszony,  az 
isten  áldja  meg,  avval  a  libapecsenyével,  a  son- 
kával és  a  pogácsával . . .  Laczi,  te  meg  ne  pitye- 
regj aztán,  ha  eljön  apád,  lásd  Julcsa  nem  sír, 
hiszen  nem  lesz  itt  apátoknak  semmi  baja,  legfö- 
lebb  a  pénzét  lopják  ki  a  zsebéből,  az  megesik 
az  olyan  ostoba  falusi  emberen.  Azért  öcsém  Jankó, 
sok  pénzt  ne  hozz  magaddal,  beéred  egy  pár 
száz  pengővel.  Isten  megáldjon!  Barátod 

P.  Sándor. 

LXVIII. 
Arany  Jánoshoz. 

(14)  PesU  márczius  21.  1848. 

Öcsém  Jankó!  Megvallom,  nagyon  kár  volt 
azzal  fárasztanod  magad,  hogy  más  ember  levelét 
lemásold  s  azt  nekem  elküldd.  Ha  azt  gondolod, 
hogy  én  a  pletykákban  gyönyörködöm,  titán ilag 
csalatkozol.  Azért  semel  pro  semper,  hagyjuk  el 
a  pletykákat.  Kivált  ily  időkben  !  forradalomban ! 
Forradalom  van,  barátom,  s  így  képzelheted, 
mennyire  vagyok  elememben ! . . .  Sokan  el  akarják 
mozgalmainktól  e  nevet  disputálni,  és  miért? 
mert  vér  nem  folyt.  Ez  csak  dicsősége  a  dolog- 
nak, de  a  dolgot  nem  változtatja  meg.  Én  forra- 
dalomnak tartok  minden  erőszakos  átalakulást; 
már  pedig  mi  erőszakkal  vívtuk  ki  a  sajtó  szabad- 
ságot és  Stancsics  kibocsáttatását.  Hogy  ellensze- 
gülés nem  történt,  ez  csak  azt  mutatja,  hogy  az 
ellen  vagy  teljesen  átlátta  tehetetlen  gyöngeségét, 
vagy  gyáva  volt  megtámadni  bennünket.  Hah,  ha 
láttad  volna,  midőn  a  comité  du  salut  public-h6\ 
a  deputatió  megjelent  ezrek  és  ezrek  kíséretében 
követeléseível,  milyen  halvány  volt  s  mint  reszke- 
tett a  nagy  méltóságú  helytartó  tanács  ! . . . 

De  én  most  nem  érek  rá  hosszan  írni,  csak 
azt  adom  tudtodra,  hogy  Coriolanomai  már 
nyomják  s  ott  az  első  czím  ez :  „Shakspeare  összes 
színmüvei,  fordítják  Arany,  Petőfi  és  Vörösmarty", 

Petőfi-Könyvtár.  XXm.  9 

hát  ehhez  tartsd  magad.  Készítsd  el  vagy  János 
Király-i  vagy  a  Windsori  Víg  Nők-ti,  hogy  annak 
idejében,  ha  szükség  lesz  rá,  elküldhesd.  A  mu- 
tatványt mért  nem  küldted  János  Király-bó\?  s 
átaljában  mért  nem  írsz,  he  ?  —  A  később  for- 
dítandó müvekről  majd  később  beszéljünk.  Tisz- 
telünk, csókolunk  benneteket.  Isten  ójon,  kedves 
barátom,  minden  veszedelemtől  ott  a  kemencze 
mögött.  írj  minél  elébb !  Igaz  barátod  : 

Petőfi  Sándor. 
A  levél  szélén :  Az  ide  mellékelt  verset  nyomta 
ki   legelőször   a    magyar   szabad    sajtó.    Tedd    el 
emlékül  e  példányt  belőle. 


LXIX. 
Arany  Jánoshoz. 

(15)  Pest,  április  18.  1848. 

Kedves  Jankóm !  Azt  hallottam,  hogy  te  azt 
hallottad,  hogy  én  fogva  vagyok.  Elhiszem,  hogy 
van  elég  olyan  jóakaróm,  a  ki  szivéből  óhajtja, 
hogy  statusköltségen  tartsanak  holtom  napjáig,  de 
ezen  óhajtásuk  mind  e  napig  csak  pium  desi- 
derium.  Azért  is  szüntesd  meg  könnyhullatásaidat 
és  ne  búsulj  miattam,  úgy  is  eleget  búsulok  én 
a  te  bolond  fejed  miatt.  Bizony  isten,  nem  dicsé^ 
retképen  mondom  (hisz  tudod,  hogy  nem  igen 
szeretek  szembe  dicsérni)  de  el  nem  hallgathatom, 

hogy  nagy  szamár  vagy.  Mi  a  mennydörgő  mennykő 
jutott  eszedbe,  azt  mondanod,  hogy  Toldi  Estéje 
utósó  munkád?  Öcsém,  a  te  fejedben  még  igen 
sok  van,  és  ha  magad  szép  szerével  mind  azt  ki 
nem  bocsátod,  majd  kiverem  én,  ne  félj,  akár 
bunkósbottal  akár  kalapácscsal,  a  mit  választasz. 
Nekem  pedig  affélét  többé  ne  írj,  mert  mind  azon 
leveleidet,  melyekben  ilyesmik  lesznek,  fölbontat- 
lanul küldöm  vissza.  Legelőször  is  kapj  bele  ismét 
Toldi-ba. ;  ha  már  a  fejét  és  a  lábát  megcsináltad, 
kötelességed  a  derekát  is  megcsinálni,  különben 
vétkezel  isten  és  ember  ellen.  Annak  meg  kell 
lennie,  ha  háromszor  halsz  is  bele.  Olvaszd  egy 
nagyszerű  egészszé.  Hogy  a  história  nem  szolgál 
adatokkal,  ez  nem  baj,  sőt  még  jó,  mert  szaba- 
dabban költhetsz.  Hurczold  keresztül  a  magán  és 
nyilvános  élet  minden  viszonyain.  Ha  így  bevégzed 
Toldit,  Homér  és  Ossian  szerencséjének  fogja  tar- 
tani, ha  kezet  fogsz  velők.  Ezt  én  mondom,  és  én 
az  vagyok,  a  ki  soha  sem  hazudik.  Tompa  Miska 
itt  volt,  vagy  tán  még  most  is  itt  van,  nem  tudom. 
Többször  találkoztam  vele  a  napokban,  de  egy 
idő  óta  már  nem  láttam.  Neki  megvan  az  az  ere- 
deti szokása,  hogy  holmi  jöttment  emberekkel 
szivesebben  mulat,  mint  a  maga  szőrű  emberekkel. 
Egyébiránt  azt  is  fölteszem  róla,  hogy  már  elment, 
búcsúzás  nélkül  .  .  .  csak  egy  melegebb  sugár  sem 
volt  szemében,  míg  együtt  voltunk.  Ö  el  van 
veszve,  malcontentus  a  legnagyobb  mértékben,  se 
magával  se  mással  nincs  megelégedve.  Ez  minden 

szavából,  minden  tekintetéből  kirí,  s  én  őt  saj- 
nálom lelkemből,  sajnálom  kettősen:  mint  bará- 
tomat és  mint  költőt.  Landerer  néplapot  fog  kiadni, 
már  előlegesen,  hirdetés  előtt  is  van  4500  előfizető 
rá.  A  terv  készítésre  választmány  van  kinevezve, 
melynek  én  is  tagja  vagyok,  s  én  azt  nyilatkoz- 
tattam, hogy  a  szerkesztésre  te  kívüled  senkit  sem 
tartok  alkalmasnak.  Én  elvállaltam  volna,  de  már 
szerződésem  van  az  Életképek-hez  Jókai  mellé.  írd 
meg  rögtön,  micsoda  föltételekkel  fogadod  el  a 
szerkesztést,  úgy  hogy  feljőj  lakni  Pestre.  Ha 
például  biztosítanának  valami  öt  évre  mintegy  2000 
pengő  fizetéssel  évenként?  mi?  tüstént  írj,  a  föl- 
tételeket magad  fogod  legjobban  tudni,  több  kell-e 
vagy  kevesebb.  Te  Jankó,  a  lenne  ám  még  az 
élet,  ha  feljönnél!  gyere  föl,  az  isten  áldjon  meg. 
Úgy  élünk,  mint  a  Krisztus,  ha  egy  kicsit  szegé- 
nyecskén  is.  Tisztelünk,  csókolunk  benneteket, 
mindnyájotokat,  apraját,  nagyját,  és  én  vagyok, 
a  ki  voltam,  leszek  a  ki  vagyok,  igaz  barátod 

Petőfi  Sándor. 

A  levél  szélén:  Murány  Ostroma  már  réges- 
régen  kijött.  Toldi  Estéjéi  ajánlottam  a  könyv- 
kiadó társulatnak,  de  ez  fölfüggesztette  működését 
egész  júliusig,  már  most  nem  tudom,  mit  csináljak 
hamarjában  munkáddal.  Majd  gondoljunk  valamit. 
Ölellek  10000000000000000000-szor! 

LXX. 
Arany  Jánoshoz. 

(16)  Pest,  május  5.  1848. 

Kedves  aranyom,  Barát  János!  Röviden  írok 
de  fonto-  és  pontosan.  A  néplap  ügyében  tennap 
tartott  gyűlést  az  erre  kinevezett  választmány, 
melynek  tagjai :  Vörösmarti,  Stancsics,  Sükei, 
Nyári  Pál,  Fényes  Elek,  Petőfi  stb.  Mindenek  előtt 
tudnod  kell,  hogy  e  lapot  nem  könyvárus  adja  ki, 
hanem  kiadja  a  Pest  megyei  középponti  választ- 
mány, a  ministeriumnak  pénzbeli  segítségével.  E 
lapnak  főszerkesztője  lesz  egy  magyar  ember,  a 
mellett  lesz  négy  vagy  öt  segédszerkesztő,  a  kik 
ugyanazt,  a  mi  a  magyarban  megjelenik,  lefordít- 
ják németre,  tótra,  oláhra,  ráczra,  s  így  ezen  újság 
öt  nyelven  fog  megjelenni.  Most  nyisd  ki  mind  a 
hat  füledet,  hogy  megérts,  mert  különben  is  rósz 
magyarázó  vagyok.  A  megyei  választmány  a  mi- 
nisterium  segítségével  fizet  ezen  szerkesztőnek 
évenként  hatszáz  pengő  forintot  és  nyomat  1000 
példányt  ingyen  a  lapjából  a  maga  számára, 
azaz  a  szerkesztő  számára,  a  mi  ha  csak  két 
pengő  is  az  előfizetés  évenként,  már  2000  pengő, 
hozzá  adva  a  hatszáz  készpénzt,  2600  pengő 
évenként.  Ennyi  a  biztosíték,  de  ha  ezer  pél- 
dánynál több  elkel,  a  nyomtatási  költségen 
fölül  minden  haszon  egy  fillérig  a  szerkesztőé, 
ha  ötvenezer  előfizetője  lesz  is.   Azonfölül   kap   a 

szerkesztő  évenként  2000  pengőt  a  czikkek  hono- 
rálására, mert  díjazni  kell  minden  czikket,  a  mi 
a  lapba  bejön;  egy  ívre  gondolom  40  pengő 
honorárium  esik .  .  .  hetenként  egyszer  és  egy  íven 
fog  megjelenni.  Magában  értődik,  hogy  a  mit  a 
szerkesztő  maga  ír,  azért  szinte  40  pengőjével 
fizet  magának;  megírhat  egy  év  alatt  balkézzel  is 
tíz  ívet,  a  mi  400  pengő,  s  így  a  szerkesztőnek 
összes  bizonyos  fizetése  évenként  3000  pengő 
forint  ...  két  annyi  is  lehet,  de  ennyi  bizonyos. 
Öcsém  Jankó,  midőn  a  szerkesztőválasztásra  került 
a  dolog,  mindenekelőtt  én  emeltem  szót,  mondván : 
ajánlom  Arany  Jánost.  —  Nem  kellett  ajánlatomat 
ismételnem,  nem  kellett  magyaráznom,  az  egész 
választmány  beleegyezett,  egyetlen  egy  tag  sem 
szólott  ellene.  Ezt  azért  írom  meg,  hogy  azt  ne 
gondold,  hogy  én  isten  tudja,  mennyit  fáradtam, 
izzadtam,  szónokoltam  s  tán  veszekedtem,  míg 
téged  megtehettelek  szerkesztőnek.  A  efféle  kitelik 
a  kend  szamár  fejétől.  Én  nem  tettelek  szerkesztő- 
nek, tetted  magad  magadat,  azért  ha  nekem  valaha 
hálálkodni  mersz,  (a  mit  már  múlt  leveledben 
megkezdeni  elég  szemtelen  voltál)  én  agyonütlek.  — 
Egy  pillanatig  sem  kételkedem,  hogy  ott  hagyod 
Szalontát.  De  rögtön  kell  jönnöd,  mert  már  most 
megkezdhetnéd  a  lapot,  ha  itt  volnál.  A  mint 
levelemet  megkapod,  ülj  tüstént  kocsira  vagy  á  la 
Zajtay  István  uram  lóra,  s  rohanj.  Rögtön  egész 
perepútyostul  felzarándokolnod  bajos  lenne  már 
csak  a  szállásra  nézve  is.  Hagyd   rendben   otthon 

dolgaidat,  jőj  magad  s  itt  aztán  elvégezzük,  mikor 
és  hogy  jöjjenek  utánad  a  többiek.  Barátom, 
vannak  alkalmak,  melyeket  ha  elmulaszt  az  ember, 
az  isten  sem  teremti  meg  újra  .  .  .  úgy  hiszem  ez 
olyan ;  nem  teszem  föl  rólad,  hogy  ezt  elszalaszd. 
Siess,  siess,  siess!  ölelünk  csókolunk  benneteket! 

barátod 
Petőfi  Sándor, 
A  levél  szélén:  Te  úgy  jőj  fel,  hogy  aztán  ne 
kelljen  többé  visszamenned.  Levelet  már  nem 
várok  tőled,  mert  remélem,  hogy  előbb  ide  érsz, 
mint  érne  a  levél.  A  szalontaiak  gondoskodjanak 
más  jegyzőről,  mintha  meghaltál  volna.  Az  ő  dolgok. 
Czím :  Arany  Jánosnak.  Szarvas.  Orosháza.  Szalontán. 

LXXI. 

Bankos  Károlyhoz. 

(1)  Pest,  május  25.  1848. 

Barátom  Károly! 

Szándékom  követté  lenni  a  küszöbön  álló  ország- 
gyűlésen, ha  elválasztatom.  Fordulhatnék  többfelé, 
de  egyenesen  és  csak  szülőföldem  ajtaján  kopog- 
tatok, Kis-Kunságban.  Leszesz  oly  szives,  ugy-e 
barátom,  hogy  azonnal  megírod,  hol  fog  Kun- 
Szentmiklós  választani,  helyben-e  vagy  máshol? 
remélem,  ti  meg  fogtok  választani  s  ha  megválaszto- 
tok, úgy  hiszem,  nem  vallotok  szégyent  velem.  Isten 
látja  lelkemet,  nem  dicsvágyból  vagy  önérzetből  óhaj- 

tom  a  követséget,  hanem  egyedül  azért,  hogy  a  hazá- 
nak szolgálhassak,  a  mennyire  tőlem  telik.  Nem  két- 
lem, elég  okos  ember  lesz  az  országgyűlésen,  de 
lesznek-e  lelkesedettek  és  lelkesítni  tudók,  az  kérdés, 
pedig  most  leginkább  ilyenek  kellenek . . .  fanaticus 
lelkesedés  kell,  hogy  világítson  a  nemzet  előtt, 
mint  világított  Mózes  bujdosó  népe  előtt  a  tűz- 
oszlop a  pusztában.  Ismételve  kérlek,  válaszolj 
tüstént,  mert  az  idő  sürgetős.  Lakásom :  dohány 
utcza,  373.  szám.  Valamennyi  jó  embereimet  üdvö- 
zölve s  téged  ölelve  vagyok  őszinte  barátod 

Petőfi  Sándor. 


(17) 


LXXII. 
Arany  Jánoshoz. 


A  következő  levél,  mely  a  postabélyeg   szerint  június 
21-én  Pesten  adatott  postára,  csak  ennyiből  áll : 

Mért  nem  írsz,  Jankó? 

Czím:  Arany  Jánosnak  barátilag.  Szalontán. 

LXXIII. 
Bacsó  Jánoshoz. 

(1)  Pest,  június  30.  1848. 

Kedves  barátom ! 

Mind  a  két  leveledet  megkaptam,  az  aranyat  is 
benne,  melyért  ezennel  küldöm  az  illető  példányt. 
Ára  így  bekötve  körülbelül  egy  arany,  néhány 
krajczárral  több  vagy  kevesebb.  A  kár  vagy  nyere- 
ség tehát  nem  sok.  Ezt  azért  találtam  szükségesnek 
elmondani,  mert  pénz  dolgában  nagyon  scrupulosus 
vagyok.  Hogy  eddig  nem  válaszoltam  leveleidre, 
ne  vedd  rósz  nevén,  barátom ;  én  mindig  rósz 
levelező  voltam,  ilyen  zavaros  időkben  pedig  külö- 
nösen az  vagyok,  hol  az  ember  azt  sem  tudja, 
mihez  kapjon.  Végtelenül  sajnálom,  hogy  nem  tud- 
tam, miszerint  te  jelenleg  Fülöpszálláson  lakol. 
Hiszen  ha  én  ezt  tudom,  bizonyosan  meglátogat- 
talak volna.  Át  akartam  én  oda  rándulni  Szent- 
miklósról, de  mondok:  kihez  menjek,  mikor  egy 
ismerősöm  sincs  ott?  .  .  .  akkor  mindenesetre  sok 
máskép  történt  volna ;  de  már  megvan,  aztán  majd 
megváltoznak  még  a  dolgok.  A  verificationalis 
választmány  okvetlenül  visszakergeti  Nagy  Károlyt, 
s  akkor  meg  vagyok  győződve,  hogy  a  másodszori 
választásnál  én  leszek  a  követ.  Financiális  körül- 
ményeim nehezen  fogják  megengedni,  hogy  ismét 
leutazzam,  de  bízom  bennetek,  kik  barátaim  vagytok 
néhányan,  hogy  meg  fogjátok  irányomban  azt  tenni, 

a  mit  az  igazság  és  a  magatok  joga  is  kivan.  Ha 
feljösz  Pestre,  mindenkor  szívesen  látlak,  lakásom 
dohány-utcza  373.  szám.  Isten  veled! 
őszinte  barátod 

Petőfi  Sándor. 


LXXIV. 
Arany  Jánoshoz. 

(18)  Pest,  július  1.  1848. 

Kedves  Jankóm!  Leveledet  nem  csak  hogy 
elolvastam,  de  meg  is  kaptam.  A  helyett,  hogy 
vigasztalt  volna  a  belőle  vonható  „dulce  est  socios 
habuisse  malorum",  még  inkább  elkeseredtem. 
Disznóság,  a  mit  azok  az  emberek  országszerte 
elkövetnek,  disznóság.  Lesz  ugyan  elég  derék 
gyerek  az  országgyűlésen,  de  a  nép  legbuzgóbb 
és  legönzéstelenebb  baráti  úgyszólván  egészen 
kimaradnak.  Éljen  a  népképviselet!  ...  te  még 
annyiban  mennyiben  megnyughatol  a  választáson, 
mert  a  mint  én  ismerem  legalább  híréből,  a  követ- 
nek van  esze  és  becsületessége  ...  De  én !  Diadal- 
mas vetélytársam  olyan  dicső  virág,  mely  Augias 
istállójának  legkirívóbb  éke  lett  volna.  Nem  azt 
sajnálom,  hogy  én  nem  lettem  követ,  hanem  hogy 
ő  lett  az,  ki  nem  méltó  arra  a  kötélre,  melyen 
egykor  függeni  fog.  De  ha  a  verificationalis  választ- 
mány nem  kergeti  is  őt  rögtön  vissza,  nem  fogja  ő 

azért  kitölteni  a  három  esztendőt  .  .  .  hohó,  három 
esztendő  leforgása  múlva  vagy  előtt  is  egészen 
más  szőrű  követek  fogják  képviselni  a  nemzetet .  .  . 
az  lesz  az  igazi  nemzetgyűlés.  Ne  félj,  öcsém,  mi 
is  olt  leszünk.  Most  azt  mondták  „ez  republicanus, 
nem  kell!"  azon  az  új  követválasztáson  azt  fogják 
mondani  „ez  nem  republicanus,  tehát  nem  kell" 
vagy  „ez  republicanus,  tehát  kell  követnek".  Milyen 
szép  lesz  az  a  jövendő,  barátom,  milyen  szép! 
azt  te  nem  képzelheted,  azt  csak  én  tudom,  mert 
látom,  olyan  tisztán  látom,  mint  ott  a  falon  arcz- 
képedet  és  emitt  Marat  arczképét  .  .  .  nem  csuklói 
ijedtedben,  hogy  Marattál  együtt  találtalak  emlí- 
teni ?  .  .  .  de  ördög  bújjék  abb'  a  politikába,  úgy 
is  eleget  politizálok  éjjel-nappal,  hagyjunk  föl  vele. 
—  Ma  mondja  Vas  Gereben,  hogy  a  lapból  tiszta 
hasznotok  van  már  erre  az  évre  hatszáz  pengő 
egynek-egynek.  Ezzel  falun  beéred  nyolcz  esztendeig, 
hanem  azért  az  Életképekbe  is  sominthatnál  egy- 
egy  szellemforgácsot.  Jókai  már  dühödik,  s  én 
hidegvérű  ember  vagyok  ugyan,  de  már  én  is 
kijövök  ma-holnap  a  phlegmámból  vagy  Vahot 
Imreként  a  flegmámból.  Az  a  Rákóczi-féle  versed 
itt  maradt;  elküldjem,  vagy  otthonn  is  megvan? 
A  Toldi  Estéje  végett  majd  beszélek  Jókaival,  de 
előbb  írd  meg,  hogy  mit  kívánsz  érte,  mert  ha  én 
bocskort  akarok  venni,  hát  nem  szólok  először, 
hogy  ennyit  adok  érte,  hanem  a  varga  mondja : 
hogy  ennyiért  adom  .  .  .  egyébiránt  ezzel  nem  azt 
akarom  mondani,  hogy  te  bocskor  vagy,  a    Toldi 

Estéje  pedig  varga.  Ejh,  ejh,  Jankó,  hogy  te  nem 
lettél  követ !  ez  valódi  csapás,  ha  nem  a  hazára 
is,  de  legalább  rám,  ki  már  erősen  számítottam 
arra,  hogy  a  jegyedet  nekem  fogod  adni,  mely 
szükséges  lesz,  hogy  az  ember  a  nemzetgyűlést  a 
galériáról !  bámulhassa  .  .  .  hahaha !  Én  tehát  a 
galeriára  szorultam !  én  a  galeriára !  Szegény  nép, 
szegény  nép,  legfanaticusabb  barátod  csak  úgy  a 
távolból  fogja  hallgatni,  mit  végeznek  sorsodról,  s 
ha  el  találja  magát  ott  fönn  köhinteni,  még  onnan 
is  szépen  kiutasítják.  Szegény  nép !  .  .  .  de  ne 
busúlj,  ez  volt  ellenségeid  végvonaglása,  melylyel 
engem  elrúgtak,  ez  volt  végvonaglásuk  .  .  .  még 
egy  koppintás  a  fejökre  és  aztán  sak  matt !  — 
Servus  Jankó,  feleségemmel  együtt  tisztelünk 
csókolunk  mindnyájatokat  de  nagyon  ám!  Isten 
veletek!  barátod 

Petőfi  Nándor. 

Igaz !  arczképeidböl  csak  négy  példányt  kapa- 
ríthattam  meg,  azt  majd  legközelebb  elküldöm, 
ha  Emich  Váradra  küld  könyveket.  Te  meg  írj 
aztán,  tudod-e?  te  exkövet,  vagy  Vahot  Imre- 
ként ekszkövet! 

Czítn:  Arany  Jánosnak  polgártársilag. 

Szarvas.  Orosháza.  Szalontán. 

LXXV. 

Heckenast  Gusztávhoz. 

Pest,  július  3.  1848. 

Tisztelt  kiadó  úr! 

Ma  tudtam  meg,  hogy  a  múlt  szerdán  nem  volt 
Barabásnál  Nyári,  részint  temérdek  elfoglaltatása, 
részint  közbejött  betegsége  miatt.  Voltam  Barabás- 
nál s  ő  megígérte,  hogy  akármely  napon  és  órán 
kész  Nyárit  lerajzolni ;  elmentem  tehát  Nyárihoz, 
ki  az  ülés  idejét  holnap  négy  órára  határozta. 
Méltóztassék  tehát  Barabásnak  (még  ma)  tudtára 
adni,  hogy  holnap,  azaz  kedden  délután  négy 
órakor  legyen  szives  itt  Pesten  lenni.  Nyári  okvet- 
lenül elmegy  hozzá.  Ha  most  elszalasztjuk  az 
alkalmat,  nem  hiszem,  hogy  az  országgyűlés  folyta 
alatt  megkaphatnók  Nyárit. 

Tisztelő  polgártársa 

Petőíi  Sándor. 

LXXVI. 
Bankos  Károlyhoz. 

(2)  Pest,  július  9.  1848. 

Kedves  barátom ! 

Alkalmasint  olvastad  már  a  hírlapokból  Nagy 
Károlynak,  Kis-Kunság  dicsőségének,  heroicus 
magaviseletét.   Soha   Kis-Kunság  magát   még  oly 


142  Petőfi-Könyvtár 

csúfosan  pelengérre  nem  tette,  mint  ezzel  a  nyomorú 
fattyúval.  Már  nem  is  jár  a  gyűlésekbe  és  átaljá- 
ban  nyilvános  helyen  sehol  sem  láthatni.  Ha  a  leg- 
utolsó hitvány  borbélylegényt  provocáltam  volna,  nem 
hátrált  volna  oly  förtelmesen  mint  ő.  Midőn  először 
hozzá  küldtem  secundansaimat,  nem  csak  hogy  el 
nem  fogadta  a  párbajt  határozottan,  de  rögtön  futott 
Perczel  Móriczhoz,  mint  policzájfönökhöz,  hogy 
ótalmazza  az  életét,  mert  én  törvénytelen  úton  akarok 
elégtételt  venni  rajta.  Már  ekkor  föl  voltam  e  példa 
nélküli  gyávasága  által  mentve  minden  további 
elégtételadás  vagy  vevéstől,  csak  az  volt  hátra,  hogy 
fölpofozzam  vagy  megkorbácsoljam ;  mindazáltal, 
hogy  más  nap  az  a  hír  terjedt,  miszerint  kész  már 
a  párbajt  elfogadni,  magam  küldtem  ismét  secun- 
dansaimat hozzá  vagy  is  az  ő  secundansához,  ki  azt 
nyilatkoztatta,  hogy  csak  kardra  megy,  de  pisztolyra 
nem  ...  ezt  azon  ember  nevében  nyilatkoztatta,  ki 
néhány  nappal  (azelőtt)  nyilvánosan  merte  írni, 
hogy  ha  bajom  van  vele,  ki  a  síkra  nyílt  sisakkal, 
ö  semmiben  sem  hátrál  előttem.  Gyáva  kutya. 
Secundansaim  a  pisztolyt  sürgették,  minthogy  erő- 
sebb  fegyvert  mindig  szabad  akármelyiknek 
választani  s  a  másik  köteles  elfogadni,  a  pisztolyt 
is  ugy  ajánlották  secundansaim,  hogy  ha  az  első 
lövésre  nem  találunk,  újra  töltünk  és  mindaddig, 
líiíg  egyikünk  a  fűbe  nem  harap.  Képzelheted, 
hogy  visszahökkent  erre  az  ellenfelem  secundansa 
is,  hát  még  maga  az  ellenfél !  .  .  .  .  Nekem  elvem, 
hogy  csak  ugy  a  hiriért  soha  sem  vívok ;  ha  egyszer 


Petőfi  levelei  143 

kiállók,  annak  élethalálra  kell  mennie,  mert  a  párbaj 
nem  tréfa ;  csak  azzal  vivők  meg,  a  ki  ugy  megsért, 
mint  az  a  nyomorék,  hogy  aztán  oly  passióval 
süthessem  rá  fegyveremet,  mint  a  felém  közelgő 
veszett  kutyára.  De  elég  erről  ennyi,  ezt  sem  érde- 
melte, hogy  eddig  vesződtem  vele,  oly  emberrel, 
kiről  a  gyalázatot  az  özönviz  és  az  örökkévalóság 
sem  mossa  le.  Hanem  igaz,  még  egyet :  a  követek 
nem  ismerik  őt  személyesen,  csak  az  én  leírásom 
után,  s  most  mindenik  fél  a  gyűlésen  magas  barna 
emberrel  ülni  egy  padon,  attól  tartva,  hogy  hátha 
az  azon  bélyegzett  ember.  —  A  tennapi  gyűlésben 
neveztek  három  tagot  a  követek  közül,  kik  hozzátok 
mennek  vizsgálat  végett :  Asztalos  Pál,  Besze  János, 
Bónis  Samu.  Nagyon  meg  vagyok  elégedve  velők, 
majd  napfényre  hozzák  ezek  az  igazságot ;  csak  te 
is  szólítsd  vagy  szólítasd  föl  az  illetőket  a  nép 
közül,  hogy  a  szükséges  tanúságot  letegyék,  s 
magad  is  állj  elé  aztán,  mint  tanú.  Ha  Nagy  Károly- 
ból  a  becsületérzés  legutósó  szikrája  is  ki  nem 
lobbant  volna,  e  vizsgálatra  már  nem  is  lenne 
szükség,  itt  hagyná  Pestet  nyakrafőre  és  örökre, 
mert  itt  akárhová  fordul,  azt  várhatja,  hogy  szembe 
köpik  vagy  megpofozzák,  a  nélkül,  hogy  valaha 
elégtétellel  tartoznék  neki  az,  ki  valamely  csúfját 
követ  el  rajta.  Isten  veled !  ha  feljösz  elvárlak, 

őszinte  barátod 
Petőfi  Sándor. 

Megírtam  ugy-e,  hogy  ne  bántsanak,  mert  végre 

kiállók,  s  azokat,  a  kik  bántanak,  megnyúzom, 
mint  Apolló  Marsiast.  Én  szavamat  szoktam  tartani. 
Ajánld  ezt  az  illetők  figyelmébe. 


LXXVII. 
Arany  Jánoshoz. 

(19)  Pest,  \ü\ms  14.  1848. 

Kedves  öcsém  !  Jankó !  Oh !  Épen  a  mai  na- 
pon, úgy  mint  július  14-kén,  ötvenkilencz  eszten- 
deje, hogy  a  párizsi  nép  ostromolta  és  elfoglalta 
a  Bastille-t.  Minthogy  ez  ily  nevezetes  nap,  föl- 
tevém magamban,  hogy  én  is  teszek  valami  ne- 
vezetest. És  tettem.  Kölcsön  vettem  Arany  János- 
tól 108  pengő  forintot.  Ha  nem  hiszed,  nem  tehe- 
tek róla,  de  úgy  van.  Itt  a  commentár : 

Nekem  a  napokban  208  pengő  forintos  váltót 
kell  kifizetnem.  Mentem  Heckenasthoz,  hogy  az 
Életképek  szerkesztéseért  előlegesen  fölvegyek  200 
pengőt,  de  az  a  silány  fráter  nem  adott  többet 
száz  pengőnél,  aszongya,  hogy  nincs  pénze.  No, 
mondok,  se  baj,  száz  pengőm  van,  a  másik  száz 
pengőt  fölveszem  Emichtől,  ki  épen  annyival  tar- 
tozik e  hónapra  contractusunk  következtében  .  .  . 
tudakozódom  Emich  után,  hát  az  elutazott  Stájer- 
országba valami  fürdőbe  s  csak  hetek  multával 
jön  meg.  Már  ez  fájt,  nagyon  fájt,  és  fájdalmas 
érzéseimmel  mentem  az  országgyűlésre.  Ott  talál- 
koztam Vas  Gerebennel,  ki  azon  nyilatkozatot  tette, 

hogy  3000  bankó  forint  esik  már  rád  a  lap  jöve- 
delméből. E  szavak  rózsaszínű  görögtüzet  gyújtottak 
keblem  elsötétedett  templomában  .  .  .  abból  a  3000 
forintból  jut  nekem  108  pengő,  gondolám,  s  föl- 
szólítottam Vas  Gerebent,  és  ő  a  napokban  át 
fogja  adni  az  összeget  a  te  osztalékodból.  Már 
most  sírj  és  jajgass,  öcsém,  mint  a  pusztuló  Jeru- 
zsálem, én  nem  bánom,  csak  nálam  legyen  a  pénz. 
Mire  megírhatnád  Vas  Gerebennek,  hogy  a  világ 
minden  kincséért  se  adjon  egy  fillért  se,  én  már 
akkorára  elcsapom  az  egész  sommát,  hahaha! 
Ebből  az  a  rövid,  de  fontos  tanulság,  hogy  máskor 
szemesebb  légy. 

Komolyan  szólva,  talán  csúfság,  hogy  épen 
tégedet  csíplek  nyakon,  mert  meglehet,  hogy  színt 
olyan  szükséged  van  a  pénzre,  mint  magamnak, 
de  gondoltam,  hogy  ha  már  fölharagítok  magam 
ellen  valakit,  inkább  te  haragugyál  rám,  mint  más ; 
te  nem  lakol  Pesten,  ritkán  is  jösz  ide,  nem  kell 
remegnem  minden  pillanatban,  hogy  hátha  talál- 
kozom hitelezőmmel.  Villámló,  mennydörgő  vála- 
szodat szívszakadva  várom,  hogy  minél  elébb  át- 
essünk a  zivataron.  Isten  veletek  ...  de  nem  kívánok 
most  semmi  jót,  még  csak  el  sem  búcsúzom,  nehogy 
azt  gondold,  hogy  le  akarlak  kenyerezni,  nem !  én 
férfi  vagyok,  bátran  nézek  a  vész  elébe,  igen  ! 

Petőfi  Sándor. 

Czím:  Arany  Jánosnak,  a  Pesten  megjelenő 
„Nép  Barátja"  czímü  lap  egyik  bokros  érdemű 
szerkesztőjének.  Szarvas.  Orosháza.  Szalontán. 

Petófi-Könyvtár    XXIII.  IQ 

LXXVIIL 

Bacsó  Jánoshoz. 

(2)  Pest,  július  16.  1848. 

Barátom  Jancsi ! 

Nem  szeretem  a  levélírást,  nem  is  igen  érek  rá 
a  levélírásra,  azonfölül  épen  ma  adtam  postára  egy 
hozzád  szóló  levelemet;  mindezek  daczára  sem 
hagyhatom  felelet  nélkül  most  kapott  leveledet.  Mi 
annak  első  részét  illeti,  sok  hamis  állítás  között 
sok  igazat  mondasz.  Igaz,  hogy  ollyan  a  nép,  a 
millyennek  te  rajzolod,  de  csalatkozol  abban,  ha 
hiszed,  hogy  én  valami  ideális  testületnek  képzelem, 
nem,  barátom,  én  egy  szikrával  sem  képzelem 
különbnek,  mint  a  millyennek  lenni  te  állítod,  de 
életem  főtörekvése  az,  hogy  ollyan  ne  maradjon, 
a  millyen  jelenleg.  Sokan  a  nép  nemesítését,  müve- 
lését sysíphusi  munkának  tartják ;  én  nem  ;  s  épen 
azért  van  erőm  csüggedetlenül  küzdeni  az  ő  érde- 
kében, s  ha  én  nem  érném  meg  a  boldogabb  szebb 
időt,  megéri  más,  s  enyészszék  el  bár  az  óriási 
munkában  az  én  fáradozásim  nyomdoka,  ne  említsék 
bár  az  én  nevemet  a  népregeneratorok  nevei  között, 
azért  én  boldogan  halok  meg  azon  öntudattal,  hogy 
lelkemből  is  cseppent  egy  harmat  azon  szentelt 
vízbe,  melly  az  emberiséget  újonnan  meg  fogja 
keresztelni.  —  Leveled  második  részét  a  párbajt 
illetőleg,  attól  én  nem  kevésbbé  undorodom  vagy 
is  nem  tartom  kisebb   bolondságnak,   esztelenség- 

nek,  mint  te.  Tudom  én,  hogy  becsületemet  senki 
el  nem  veszi,  el  nem  veheti,  és  ha  valaki  elvenné, 
azt  ugyan  párbajjal  vissza  nem  szerezhetném ;  de 
itt  nem  is  becsületem  jött  kérdésbe,  hanem  bátor- 
ságom, s  annak  tanuját,  fényes  tanuját  kellett 
adnom,  nehogy  feljogosítsak,  felbátorítsak  minden 
pimaszt,  minden  sehonnait,  hogy  velem  paczkázzék, 
hogy  insultáljon,  hogy  piszkoljon.  Nagy  Károly  azt 
mondja  azon  szemét  czikkében,  hogy  „ha  bajom 
van  vele,  álljak  ki  nyílt  sisakkal,  ő  nem  fog  hát- 
rálni előttem  semmiben!"  Nem  a  meghiúsult 
követség,  nem  Nagy  Károly  czikkének  csárdai 
gorombaságai,  hanem  ezen  szavai,  ezen  hetven- 
kedése  tetette  velem,  a  mit  tettem.  Ez  nyilvános 
kihívás  a  párbajra,  s  ha  én  hátrálok  vagy  is  ki 
nem  lépek,  minden  ember  leköphetett  volna,  és 
leköpött  volna  s  diadalmaskodott  volna  bizonyosan 
Nagy  Károly,  pedig  ezt  soha  sem  fogja  velem  tenni 
nem  csak  olyan  ember,  kinek  a  vezeték  neve  Nagy, 
hanem  még  ollyan  sem,  a  kinek  a  nagy  epithetona  ! 
—  Soha  magam  iránt  mellőzhetlenebb  kötelességem 
nem  volt,  mint  ezen  nyilatkozata  után  öt  provo- 
cálnom,  s  ezt  megtettem  Jókai  és  Pálfi  által.  Ök 
elmentek  hozzá,  s  kihíták,  de  ő  semmi  szín  alatt 
el  nem  fogadta  a  párbajt,  s  miután  secundansaim 
elhagyták  őt,  rohant  Perczelhez,  s  föladott  ben- 
nünket. Perczel  kinevette  őt  .  .  .  épen  azután  talál- 
koztam vele,  hogy  Nagy  Károly  eltávozott  tőle  s 
kaczagva  beszélte  el  a  megtörtént  jelenést.  Ekkor 
Írtam  azon  néhány  sornyi   kis  nyilatkozatot,  melly 

10* 

a  Pesti  Hírlapban  s  egyéb  lapokban  megjelent, 
mellyben  előadom,  hogy  Nagy  Károly  gyáván 
hátrált.  Más  nap  azon  hír  terjedt,  hogy  már  kész 
elfogadni  a  párbajt,  s  én  —  túlságos  lovagiasság- 
ból —  azonnal  küldtem  secundansaimat  az  övéhez. 
Szeleshez,  ki  a  kihivott  nevében  kijelenté,  hogy  ez 
kész  vívni  karddal,  mibe  secundansaim  nem  egyeztek 
bele,  ajánlván  a  párbaj  szabályaival  megegyezőleg 
a  pisztolyt,  mint  erősebb  fegyvert.  Én  nem  akartam 
puszta  parádét,  puszta  kardpengetést  vagy  legfölebb 
néhány  karczolást,  én  koczkára  akartam  tenni 
életemet  azon  remény  fejében,  hogy  lelövöm  azt  a 
silány  fattyút,  ki  vakmerő  volt  olly  veszettkutya 
módon  nekem  rohanni  ....  de,  a  ki  néhány  nap 
előtt  azon  hetvenkedő  phrasissal  ijesztett  a  közön- 
ség előtt,  nyomorúságosan  visszahökkent  a  pisztoly 
előtt.  És  ennyiből  áll  az  egész  affaire.  Én  eleget 
tettem  magam  iránti  kötelességemnek,  ő  pedig  szép 
mellékneveit  a  gyávával  szaporította.  Hogy  föl  nem 
pofoztam,  annak  köszönheti,  mert  nem  akarom 
tenyeremet  bemocskolni  piszkos  pofájával  .... 
a  mit  mások  tesznek  vele,  ahhoz  semmi  közöm, 
én  senkit  se  nem  csillapítok,  se  nem  ingerlek 
ellene.  —  A  ki  ennyit  mond  ez  ügyről,  mint  én 
mondtam,  az  igazat  beszél,  a  ki  kevesebbet  vagy 
többet  mond,  annak  ne  higy,  mert  hazudik.  — 
Végre  a  mi  a  követséget  illeti,  annak  megnyerése 
végett  soha  és  sehol  egy  lépést  sem  teszek  többé 
ez  életben  ...  ha  széles  e  hazában  egyetlen  egy 
kerületnek   sem    lesz    annyi    becsületérzése    vagy 

tulajdonképen   belátása,   hogy  engem   megválasz- 
szon,  ugy  isten  szentháromság  úgyse  nem  érdemli 
meg  Magyarország,  hogy  képviseljem! 
Isten  veled ! 

őszinte  barátod 
Petőfi  Sándor. 

Czím:  Bacsó  Jánosnak  barátilag 

Laczháza  Fülöpszálláson. 

Kún-Szentmiklós. 
Posta-bélyegen:  Pesth  ^Vt. 

LXXIX. 
Arany  Jánoshoz. 

(20)  Pest,  augusztus  16.  1848. 

Kedves  barátom  !  Olvastad-e  Tacitust  ?  ha  nem, 
olvasd  el,  tapasztalod,  hogy  köztem  s  közte  (leg- 
alább e  levelet  tekintve)  nagy  hasonlatosság  léte- 
zik, a  mi  a  rövidséget  illeti. 

Mindeddig    nem   irtad    meg,   mennyi    hono- 
ráriumot kivánsz  az  Életképek-tői   Toldi  Estéje-ért 

Arczképeidből  a  példányokat  hogy  küldjem 
el  ?  —  Utósó  marha  leveled  után  Ítélve,  azt  gon- 
doltam, hogy  ott  lenn  vagy  valahol  a  bunyeváczok 
között,  s  erősen  .  .  .  bujkálsz  a  kukoriczában,  azért 
nem  írtam  mind  eddig.  —  Új  lakásom  :  Lövész- 
utcza,  391.  —  A  legpecsovicsabb  lap  széles  e 
hazában  a  Nép  Barátja,  értve  benne  kedves  collegád 
royalistico-ministerialis  czikkeit.   Ezt  én   mingyárt 

eleinte  vagy  is  előre  sejtettem,  sőt  neked  is  meg- 
mondtam, hogy  Vas  G.  ha  nem  gazember  is,  de 
éretlen  legény.  De  én  ő  kelme  becsületében  sem 
bízom  határtalanul,  azért  hatalmazz  föl  engem 
világosan  legközelebbi  leveledben,  hogy  megszámol- 
tassam őt  a  lap  jövedelméről,  ha  jónak  látod.  Én 
jónak  látom.  Emichnél  voltam  ügyedben ;  felelete 
az,  hogy  csak  a  jövő  évi  áprilisban  fogja  meg- 
mondhatni bizonyosan,  mennyi  kelt  el  Murány 
Ostromából,  mert  csak  akkor  számol  a  vidéki 
könyvárusokkal ;  annyit  azonban  mondhat,  hogy 
ha  a  vidéken  is  oly  kelendősége  volt,  mint  helyben, 
úgy  már  bejött  a  nyomtatási  költségnek  vagy  fele. 
—  Én  a  minap  fejeztem  be  egy  hosszú  költeményt 
(valami  3400  sornyi)  melynek  czime :   Az  apostol. 

Mi  jól  vagyunk,  egészséghiány  és  pénzbőség 
nem  háborgat.  De  a  haza  czudarúl  van ;  vagy  jön 
egy  mindent  fölforgató,  de  mindent  megmentő 
forradalom,  vagy  elveszünk,  de  oly  gyalázatosan, 
mint  még  nemzet  nem  veszett  el.  Én  hiszem,  hogy 
egy  roppant  forradalom  előestéjén  vagyunk,  s  tudod, 
nekem  nincsenek  vak  sejtelmeim.  Akkor  aztán  első 
dolgunk  egy  óriási  akasztófát  álh'tani  s  rá  kilencz 
embert ! 

Isten  veletek  mindnyájatokkal.  Ölelünk,  csó- 
kolunk benneteket!  —  barátod 

P.  S. 

írj  minélelébb  ! 

Czím:  Arany  Jánosnak.  Szarvas.  Orosháza. 
Szalontán. 


Petőfi  levelei  151 

LXXX. 
Bankos  Károlyhoz. 

(3)  Pest,  augusztus  18.  1848. 

Károly  barátom! 

Mindössze  három  levelet  kaptam  onnan  alulról. 
A  két  első  megjelent  az  Életképekben,  a  harmadik 
ma  érkezett  hozzám,  azt  is  ki  fogom  adni.  Ha 
tudnád  körülményeimet,  nem  neheztelnél  eddigi 
hallgatásomért.  Nem  annyira  foglalkozásaim  tartóz- 
tattak, mint  épen  az,  a  mi  úgy  szólván  minden 
foglalkozásra  alkalmatlanná  tesz :  a  szórakozottság, 
mi  abnormis,  kétségbeejtő  állapotunkból  ered. 
Nyomorúságosan  vagyunk.  Soha  silányabb,  haszon- 
talanabb országgyűlés  és  ministerium  nem  volt, 
mint  ez  a  mienk.  Ti  szerencsétlen  minister-imádók! 
felnyilt-e  már  szemetek?  látjátok-e  már,  hogy  én 
a  ministerium  iránti  legkeserűbb  kifakadásaimban 
nem  hogy  igazságtalan  lettem  volna,  sőt  inkább 
igen  is  szelíden  és  lágyan  beszéltem  róluk  ?  Épen 
most  foly  a  vita,  az  élethalálküzdés  a  gyűlésben, 
a  fölállítandó  katonaságról,  mit  Mészáros,  ez  az 
őrült  .  .  .  erőnek  erejével  a  régi  német  katonaság 
kaptafájára  akar  ütni.  Láttál-e  ennél  czudarabb 
hazaárulást,  a  magyar  nemzetre  nagyobb  gyalázatot 
hozó  dolgot,  akár  ostobaságból,  akár  gazságból 
ered?  de  most  jut  eszembe,  hogy  épen  utósó 
leveledben  beszéltél  Mészárosról  .  .  .  borulj  hát  le 
előtte   és   csókold   meg  lábát,  azon  lábat,  mely  a 

magyar  függetlenséget  és  a  magyar  nemzet  méltó- 
ságát olyan  csúful  oldalba  rúgja!  Ha  mindent 
elbeszélnék,  mindnyájan,  a  kik  alant  vagytok,  fel- 
rohannátok és  először  is  a  ministereket  és  az 
országgyűlést  irtanátok  ki,  mert  szabadságunk  és 
leendő  nagyságunk  legmegrögzöttebb  ellenségei  itt 
vannak  Pesten.  Pista  öcsémmel  nem  találkoztál 
még?  a  Vl-ik  zászlóalj  negyedik  századában  van. 
Leveleidet  ezután  is  szivesen  veszem,  sőt  kérlek, 
hogy  tudósits  többször!  Isten  veled! 

igaz  barátod 
Petőfi  Sándor. 
Czím :  Bankos  Károly  nemzetőr  barátomnak  a  jász- 
kun táborban  Ó-Verbász  alatt. 

LXXXI. 
Őzv.  Jóhainéhoz. 

Pest,  september  6.  1848. 

Tisztelt  Asszonynéném ! 

A  küldött  egyetmást  szives  köszönettel  vettük. 
Laborfalvi  Móriczról  nem  sokat  tudok,  a  régi  barátság 
tökéletesen  ketté  szakadt  köztünk  és  örök  időkre. 
Móricz  oly  nemtelenül,  oly  gyalázatosan  viselte 
magát  irányomban,  hogy  rá  sem  nézhetek  többé 
soha.  Midőn  meghallottam,  hogy  megjött  faluról 
már  mint  férj,  oda  mentem  Emődihez  s  kihivattam 
őt  (mint  azelőtt  szokásom  volt,  mert  L.  Rózához 
soha  sem  mentem  be),  de  Móricz,  a  helyett,  hogy 
kijött  volna,  azt    üzente  ki  nagy  gorombán,  hogy 


Petőfi  levelei  153 

menjek  be,  ha  dolgom  van  vele,  s  én  erre  boszan- 
kodva  haza  jöttem.  Másnap  legényemet  küldtem 
oda,  hogy  jöjjön  hozzám,  mert  igen  fontos  végezni 
valóm  van  vele,  s  erre  a  tennapi  pimasz  goromba- 
sággal ismét  azt  üzente :  én  is  csak  annyira  lakom 
tőle,  mint  ő  én  tőlem,  ha  dolgom  van  vele,  sétáljak 
hozzá.  Láttam  hányadán  vagyunk  s  egy  levelet 
Írtam  neki,  mely  utósó  levelem  hozzá  az  életben, 
s  mellyben  keserűen  szemére  hánytam  irántami 
silány  magaviseletét  s  különösen  bizalmatlanságát, 
hogy  házassága  ügyében  soha  egy  őszinte  szót  sem 
hallottam  tőle.  Ö  e  levelemért  s  különösen  azért, 
hogy  akkor  a  városban  és  a  hegyek  között  kerestem 
őt,  hogy  állott  rajtam  boszút  ?  Csúfondárosan ! 
hirem  és  tudtom  nélkül  egy  komisz  czikket  irt 
ellenem  az  Életképek  utósó  számában,  mellyben 
engemet  többek  közt  Vörösmarti  iránti  háládatlan- 
sággal vádol  stb.  pedig  Móricz  sokkal  több  hálával 
tartozik  nekem,  mint  én  Vörösmartinak.  Isten  neki, 
már  mindennek  vége  van,  s  ő  bánja  meg  a  dolgot, 
nem  én,  mert  nekem,  azért,  hogy  ő  elhagyott,  még 
maradtak  barátaim,  de  neki  én  voltam  egyetlen 
egy  igaz  barátja.  Én  Móriczot  gyönge  embernek 
ismertem,  de  elnézéssel  viseltettem  iránta,  mert 
ezen  hibáját  fiatalságának  tulajdonítottam,  s  abban 
a  hiszemben  voltam,  hogy  majd  megemberedik 
idővel;  gyönge  embernek  ismertem  őt,  mondom, 
de  azt  nem  tettem  föl  róla,  hogy  alávaló,  pedig 
ime  világosan  kimutatta,  hogy  az.  Ezentúl  ne  kér- 
dezősködjék felőle  Asszonynéném  én  nálam,   mert 

én  semmit,  de  semmit  nem  tudok,  nem  is  akarok 
tudni  felőle.  Nem  érdemli  meg,  hogy  figyelmemet 
csak  egy  pillanatig  is  rá  forditottam.  A  contractusunk 
deczember  végén  telik  le,  addig  már  nem  hagyhatom 
el  az  Életképek  szerkesztését,  de  akkor  tüstént  el 
fogom  hagyni.  Szomorú  vigasztalás,  de  én  egyéb- 
bel nem  vigasztalhatom  Asszonynénémet,  mint 
azzal,  hogy  elvesztette  ugyan  a  fiát,  de  igen  igen 
rósz  fiút  veszitett,  ki  után  nem  méltó  bánkódni. 
Feleségemmel  együtt  tisztelvén  kedves  Asszony- 
nénéméket,  maradok 

őszinte  jóakarójuk 
Petőfi  Sándor. 

Czím:   Özvegy   Jókainé  asszonyságnak  tiszte- 
lettel Komáromban. 


LXXXII. 
Ötvös  Mihályhoz  Szatmár  megye  alispánjához. 

Színfala,  1848.  september  30. 

Tisztelt  alispán  úr! 

Nagybányáról  jövök.  A  Székelyföldre  szándé- 
koztam utazni,  némileg  országos  küldetésben,  de 
Nagybányáról  vissza  kellett  fordulnom,  miután  hite- 
les tudomás  szerint  Kővárvidékén  az  utazás  bizonyos 
veszély  minden  kaputos  magyar  emberre  nézve. 
Tizezer  oláh    van   talpon,  kik  az  ellenségeskedést 

azzal  kezdték  meg,  hogy  a  kővárvidéki  cassát, 
mintegy  18,000  pengőt,  elrabolták.  Tegnap  egy 
helyen  már  gyújtani  kezdtek.  Teleki  Sándort,  a 
kővárvidéki  főispánt  és  Mihályi  kormánybiztost 
elfogták  s  csak  csel  által  sikerült  elillanniok,  s  midőn 
kocsira  ugortak  és  vágtatni  kezdtek,  egy  vasvillát 
hajítottak  utánok  és  két  puskát  sütöttek  el  rajok. 
Szerencsére  egyik  sem  talált.  Mindezt  magától 
Telekitől  és  a  kormánybiztostól  tudom,  kik  Nagy- 
bányán vannak  több  kővárvidéki  urakkal,  kik  szinte 
megszöktek  hazulról,  mert  életök  nem  biztos  többé. 

Tisztelt  alispán  úr !  a  veszély  nagy,  néhány  nap 
alatt  roppant  lehet;  nem  én  kérem  önt,  hanem  a 
haza  követeli,  hogy  minden  kitelhető  lépést  meg- 
tegyen ön,  mi  a  veszély  megszüntetésére  szolgál. 
Véleményem  szerint  nem  lesz  elég  az  a  néhány 
száz  nemzetőr,  kik  már  útban  vannak;  hirdessen 
ön  általános  népfölkelést  e  megyében  s  különösen 
rendeljen  minden  meglevő  ágyút  a  hely  szinére. 
Ismerve  önnek  erélyes  jellemét,  nem  kételkedem, 
hogy  mindez  a  legrövidebb  idő  alatt  meg  fog  történni 
s  önt  a  haza '  köszönete  s  a  fenyegetett  vidékek 
hálája  követendi. 

Én  legszentebb  hazafiúi  kötelességemnek  tartom 
itt  maradni  s  az  önök  zászlója  alatt  harczolni. 
A  sereggel  együtt  Nagybányán  termek.  Addig  is- 
Isten  önnel! 

Tisztelő  polgártársa 

Petőfi  Sándor. 

LXXXIII. 
Arany  Jánoshoz. 

(21)  Erdőd,  október  18.  1848. 

Fiam  Jankó!  Egy  hónap  kéne  rá,  hogy  az 
utósó  egy  hónapi  eseményeimet  leírjam  csak  váz- 
latban is.  Bejártam  Tolnát,  Baranyát.  Pestről  el, 
Pestre  vissza,  meg  onnan  ide.  A  dolog  vége  az, 
hogy  katonává  lettem,  s  most  itt  vagyok  biicsút 
venni  Juliskámtól.  Folyó  hó  23-kán  Debreczenben 
leszek,  hova,  remélem,  te  is  compareálsz  búcsút 
való  vétel  végett,  mert  ki  tudja,  hova  vet  a  sors 
és  mikor  látjuk  megint  egymást?  pedig  lásd, 
nagyon  szeretlek  téged,  s  szeretnék  nagyot  ölelni 
rajtad  a  hosszúra  terjedő  viszontlátásig.  Azért 
23-án  Debreczenbe.  Telegdi  könyvárusnál  keress. 
Várni  foglak  en  pleine  parade  kapitányi  újdonatúj 
díszruhámban.  No  már  csak  ezer  is  .  .  .  Tisztelünk 
csókolunk  mindnyájatokat  nagyba !  barátod 

Petőfi  Sándor. 

Ha  23-kán  ott  nem  lehetnél,  hát  minél  hama- 
rébb azután. 

Czím:  Arany  János  uram  ő  kegyelmének. 
Debreczen.  Nagy-Várad.  Szalontán. 

LXXXIV. 
Orlai  Petrics  Somához. 

(5)  Erdőd,  october  18.  1848. 

Öcsém  Samu! 

Szerencsésen  megérkeztem.  Az  idevalókat  egész- 
ségben találtam.  Négy  napig  maradok  itt,  aztán 
megyek Debreczenbe  zászlóaljamhoz.  Erdődöt  nekem 
okvetlenül  lepingáld,  csak  annyit  mondok.  írj 
nekem  tüstént,  ird  meg,  ha  tudsz  valamit  apám- 
ról, s  ird  meg  a  legújabb  újságokat.  Leveledbe 
zárd  be  feleségemnek  azon  két  levelét,  mely  eddig 
alkalmasint  oda  érkezett.  Czimezd  a  levelet  nevem 
alatt  Debreczenbe,  poste  restante,  majd  magam 
megyek  érte.  Kérdezd  meg  Dobsától,  megkapta-e 
a  pénzt  M  ....  tói?  s  azt  is  ird  meg  nekem. 
Minthogy  én  a  vén  hunczfut  Györgyöt  elobsitoltam, 
ugy  hiszem,  te  fogadsz  magadnak  valami  legényt. 
Ez  füthet  majd  az  anyáméknak  is,  és  hébe-hóba 
egy  kis  vizet,  mi  egymást  is  hozhat,  hogy  anyám- 
nak kevesebb  fáradsága  legyen.  írj,  minél  hamarább, 
s  megírd  mindazt,  a  mire  fölszólítottalak,  különben 
csúful  jársz.  Édes  anyámat  tisztelem,  csókolom 
Juliskával  együtt.  Igaz!  a  mi  leveleim  jönnek, 
bontsd  föl,  s  ha  lapba  valók,  küldd  el  Jókainak, 
ha  egyenesen  nekem  szólnak,  tedd  borítékba  és 
küldd  Debreczenbe.  Isten  veled  1 

barátod,  rokonod  és 

több  efféléd 

Petőfi  Sándor. 


158  Petőfi-Könyvtár 

Még  egyszer  igaz!  Eredj  az  Életképek  kiadó- 
hivatalába (Landerer  és  Heckenast  nyomdájába)  s 
mondd  meg  ott  az  emiitett  lap  expeditorának,  hogy 
e  hónapban  még  nem  jött  lap  ide,  tehát  a  hiányzó 
számokat  utólagosan  küldje  meg,  s  rendelkezzék, 
hogy  ezután  pontosan  járjanak  az  Életképek  a 
feleségemnek.  Azonkívül  még  egyet:  feleségem  az 
egyik  levelét  apámnak  czimezte ;  szakítsd  le  róla 
a  felső  borítékot,  s  a  másik  levéllel  együtt  küldd 
utánam. 


LXXXV. 
Arany  Jánoshoz. 

(22)  Debreczen,  október  31.  1848. 

Oh  Jankó  1  írtam  vala  néked  Erdődről  a  minap, 
hogy  röpülj  ide  Debreczenbe,  és  te  nem  röpültél. 
Nem  kaptad  meg  levelemet?  vagy  makacskodol, 
oh  Jankó  ?  Lánczos  lobogós,  ha  te  makacskodni 
mernél !  De  ezt  nem  teszem  föl  rólad :  inkább 
vagyok  hajlandó  hinni,  hogy  el\^"eszett  a  levelem. 
Abban  az  volt  szép  ékesen  megírva,  hogy  itt 
vagyok  a  28.  zászlóaljnál  Debreczenben,  s  hogy 
minél  elébb  told  ide  (milyen  szójáték !  a  told  ide- 
ben  benne  van  Toldi !  ezért  meggyilkolna  Vahot 
Imre,  hogy  ezt  nem  ö  találta  ki)  tehát  hogy  minél 
elébb  told  ide  imádott  pofádat,  melyet  még  egy- 
szer óhajtanék  látni,  mielőtt   a   harczok  fergetege 

hetedhét  országon  túl  sodor,  mint  a  leszakított 
nefelejtset.  Óhajtalak  látni,  hogy  hozzászokjam  a 
szörnyetegekhez.  Oh  Jankó,  tehát  siess,  mert  Toldid 
is  itt  van,  a  ki  már  vén  legény  arra,  hogy  hadi 
társam  legyen ;  jobb  lesz  neki  Szalontán  a  kuczkó- 
ban.  Azért  siess,  oh  Jankó,  ajánlom  neked,  hogy 
siess.  Ha  megérkezel,  Telegdi  könyvárusnál  kérde- 
zősködjél utánam.  Tisztelem  a  tisztelendőket,  és 
csókolom  a  Bábel  tornyának  az  ő  képmását,  a  te 
ormányodat,  oh  Jankó !  s  maradok  koporsóm 
bezártáig  a  te  hűséges  Benczéd 

Petőfi  Sándor, 
capitaneus. 

Czím :  Arany  Jánosnak.  Nagy- Várad.  Szalontán. 


LXXXVl. 
Orlai  Petrics  Somához. 

(6)  Debreczen,  nov.  3.  1848. 

Öcsém  Samu! 

Megkaptam  a  levélcsomagot,  melyet  küldtél. 
Ideje  is  volt  már,  hogy  elküld.  A  mit  Pákh  ügyé- 
ben tettél,  nagyon  jól  tetted.  Buzdítsd  azokat  a 
fiukat  az  én  nevemben  is.  Szeretném,  ha  compo- 
sitióidat  megkaphatnám ;  a  gyorskocsin  kívül  más 
alkalmat  nem  tudok.  Egészségem  tökéletesen  jó; 
de  mennyi  a  dolgom?  arról  csak  annak  lehet 
fogalma,  a  ki  tudja,  mit  tesz  az :  két  száz  paraszt- 

ból  két  száz  katonát  csinálni.  Eredj  el  a  „Kossuth 
hirlapja"  szerkesztőségébe,  s  kérd  el  Bajzától  (ha 
lapjában  közölni  nem  akarja)  „a  vén  zászlótartó" 
czimü  versemet,  s  add  át  Jókainak.  Kérdezd  meg 
egyszersmind  ettől:  hány  verset  kell  még  az  idén 
az  Életképekbe  adnom  azokon  kivűi,  melyek  nála 
vannak.  Szüleimet  ezerszer  tisztelem,  csókolom; 
ha  fogyófélben  lesz  a  pénzök,  tüstént  írjanak,  hogy 
rendelkezzem.  A  mennyire  lehet,  őrizkedjetek  a 
cholerától.  És  te  minél  többször  irj.  Még  bizony- 
talan ideig  maradunk  Debreczenben.  Ha  György 
ide  kullog,  mondd  meg  neki,  hogy  befogadom,  s 
ha  holta  napjáig  becsületesen  viseli  magát,  holta 
napjáig  nálam  maradhat.  Isten  veled! 

igaz  barátod 
Petöíi  Sándor. 


LXXXVII. 
Arany  Jánoshoz. 

(23)  Debreczenchesfer,  november  15.  1848. 

My  dear  Dzsenkó !  Áj  em  itthagying  Debre- 
czent,  zászlóaljunk  Becskerekre  megy  holnapután, 
én  pedig  Erdődre  with  Úrláb  januáriusig.  Tehát 
oda  légy  nekem  firkáiing  még  pedig  mocs.  Tisz- 
teleting end  csókoling  a  tied  falamia  és  kendet, 
vagyok  barátod 

P.  5. 

In  the  közepe  of  deczember  cease  the  száraz- 
komaság. 

Czím:  Arany  Jánosnak.  Nagy- Várad.  Szalontán. 

LXXXVIII. 

Arany  Jánoshoz. 

(24)  Erdőd,  november  22.  1848. 

Hősök  virága,  Jankó !  Meghallod-e  az  erdődi 
magány  szende  fülemüléjét  a  te  hadi  pályád  dicső- 
ségének Chimborassoján  ?  .  .  .  visszavonultam  egy 
pár  hónapra  Erdődre,  tudod,  hogy  mi  okból,  vagy 
legalább  gondolhatod,  Toldi-i  ott  hagytam  Deb- 
reczenben  Kis  Lajos  városi  főjegyzőnél ;  ha  érte 
mégy  vagy  küldesz  s  Kis  Lajos  nem  találna  ott- 
honn  lenni,  csak  mondd  vagy  üzend  meg  annak, 
a  ki  otthonn  lesz,  hogy  mi  kell,  majd  od'adják. 
írj  már  egyszer  ismét  valami  baromi  vagy  is 
aranyjánosi  hosszúságú  levelet,  aztán  én  is  köve- 
tem nyomdokaidat.  Megírd,  hol  vagy,  ha  a  pokol- 
ban lészsz  is.  Tiszt.    csók.   benn.  ket.   Srvs !  brtd 

P.  S. 

Czím :  Az  úrnak,  az  úrnak  Arany  János  úrnak, 
nótárius  úrnak.  Debreczen.  Nagy- Várad.  Szalontán. 

LXXXIX. 
Orlai  Petrics  Somához. 

(7),  Erdőd,  november  22.  1848. 

Öcsém  Samu ! 

Add  át  e  40  pengő  forintot  Dobsa  Lajosnak, 
s  vedd  vissza  tőle  kötelezvényemet  és  tépd  széjjel, 
miután  ezzel  az  egész  adósság  le  van  tisztázva. 
Azt  a  nyugtatványt,  melyet  szüleim  levelébe  zártam, 

vidd  el  V nek  s  vedd  föl  érte  a  pénzt 

azonnal,  s  add  át  szüleimnek.  Ha  szüleimnek  nincs 
az  egészre  szüksége,  magadnál  tarthatsz  belőle 
húsz  pengőt  mindaddig,  mig  édes  apámék  nélkü- 
lözhetik, ha  te  netalán  hasznát  vennéd.  Csak  azon 
iparkodjál  ebben  az  esetben,  hogy  majd  annak 
idejében  visszatérítsd.  írj  minél  hamarabb,  s  irj 
már  egyszer  valami  érdekest  is.  Györgyre  már 
mostanában  nem  igen  lesz  szükségem.  Isten  veled ! 
barátod 

Sándor. 

XC. 
Arany  Jánoshoz. 

(25)  Debreczen,  deczember  1.  1848. 

Druszája  Hunyadi  Mátyás  apjának  és  az  ide 
való  bika-vendégfogadó  egyik  pinczérének!  Sza- 
lonta  pennája  és  Mars  panganétja!  nakunknak 
jó  barátom,  isten  úgyse !  azzal  kezdem  levelemet, 
a  mivel  ma  már  két  levelet  kezdtem,  hogy  „megint 

Debreczenben  vagyok".  Bejöttem  Erdődrül  pere- 
pútyostul,  mert  a  környékbeli  oláhok  nagyon  szerel- 
mesen mosolyognak  az  odavaló  magtárra  és  pinczére, 
s  én  nem  akartam,  hogy  családom  útjokban  legyen  ; 
különben  emberhúsra  is  nagy  gusztusuk  jött, 
eltanulták  a  szatmármegyei  nemzetőröktől  és  önkény- 
tesektül,  kik  Urbán  emberein  oly  diadalmat  vívtak 
ki  ma  egy  hete,  hogy  Dézsnél  el  kezdtek  futni 
„s  a  Tiszáig  meg  sem  álltak",  noha  csak  tizenöt- 
ezerén  voltak,  amazok  pedig  legalább  is  hétszázan.  És 
ezt,  barátom,  ne  vedd  nagyitásnak,  bernátgazsiféle 
hyperbolának,  hanem  vedd  betűszerinti  igazságnak, 
és  kaczagj  a  megbolondulásig,  mint  én  tettem,  mert 
erre  ilyen  alkalmad  több  nem  volt  és  nem  lesz, 
hidd  el  nekem.  De  én  tennap  este  értem  Debreczenbe, 
ma  reggeltül  estig  lótottam-futottam,  s  most  nem 
azért  fogtam  tollat,  hogy  satyrico-philosopho-politi- 
záljak,  hanem  csak  azt  akarom  tudtodra  adni,  hogy 
ezentúl  ide  írj,  vagy  üsse  mennykő  a  leveledet,  jőj 
magad  helyette.  Óhajtva  óhajtom  látni  cserfakoszorús 
füleidet,  aztán  meg  a  keresztfiatok  vagy  lyányotok 
is  meg  lesz  15-ke  táján  Komámasszony  is  be- 
jöhetne, mert  komádasszony  igen-igen  szeretné,  ha 
bejönne,  hát  jöjjön  be,  az  isten  áldja  meg.  Hallgasd 
meg  kérelmemet,  Jánoskám,  te  szende  bivaly !  s 
akkor  a  többit  szóval  mondja  el  hőstetteid  bámu- 
latában nyakig  úszó  barátod 

Petőfi  Sándor. 

Czím :  Az  én  kedves  komámnak  Arany  Nepomuk 
Jánosnak.  Nagy- Várad.  Szalontán. 

11* 

XCI. 

Orlai  Petrics  Somához. 

(8)  Debreczen,  deczember  12.  1848. 

Tennap    kaptam    leveledet,    Samu    pajtás,    az 

a V iszonyú  dühbe  hozott.  Ha 

már  megadta  a  pénzt,  ugy  tépd  el  ezt  a  levelet, 
de  ha  még  mindeddig  nem  fizetett,  ugy  keresd 
föl  őt  rögtön  s  add  át  neki,  tudom,  fizetni  fog,  ha 
elolvassa.  Megkaptátok-e  már  azt  a  levelemet, 
melyben  20  pengő  forintot  küldtem?  ezóta  régen 
ott  kéne  lennie.  Ha  még  azon  levelemre  sem  fizetne 
V sa  húsz  pengős  levelet  sem  kap- 
tátok volna  meg,  akkor  eredj  tüstént  Vörösmarty- 
hoz, s  kérj  tőle  a  nevemben  annyi  pénzt  kölcsön, 
a  mennyire  szüksége  van  szüleimnek.  Mondd  el 
neki  az  egész  dolgot,  ő  bizonyosan  adni  fog.  — 
Az  igaz,  hogy  én,  miután  egyáltalában  nem  kaptam 
engedelmet,  engedelem  nélkül  jöttem  el  a  zászló- 
aljtól, de  ezért  nem  volt  szükség  bevádoltatnom, 
mert  magam  azonnal  tudtára  adtam  a  honvédelmi 
bizottmánynak.  Ha  ezért  engemet  kitörölnek  a 
kapitányok  sorából,  fogadom,  hogy  én  meg  őket 
kitörlöm  moraliter  az  élők  sorából.  Körülményeim 
rémitő  bonyolodottak,  minden  áron  föl  kéne  Pestre 
mennem,  de  az  út  most  oly  rósz,  hogy  oda-vissza 
kéne  legalább  tiz  nap,  s  ennyi  időre  nem  hagy- 
hatom el  feleségemet,  ki  napról  napra  közeledik 
a  szüléshez.  A    honv.  bizottmánytól    még   semmi 

feleletet  nem  kaptam  ;  kérdezősködjél  dolgom  felől, 
s  ha  hallasz  valamit,  írd  meg.  írj  minél  előbb  és 
világosan,  hogy  végre  mindenképen  tisztában 
legyünk.  Tiszteljük,  csókoljuk  édes  szüleinket  mind 
a  ketten.  Téged  üdvözöl  feleségem,  én  ölellek. 

barátod 
Petőfi  Sándor, 


XCII. 
Arany  Jánoshoz. 

(26)'  Debreczen,  deczember  15.  1848. 

Kedves  barátom,  csak  két  szót  írok  :  apa  vagyok, 
a  többit  olvasd  a  fehérpapirosról ;  szintúgy  leolvas- 
hatod, mintha  ráírnám.  Ma  délben  született  fiam, 
kit  holnap  vagy  holnapután  fognak  megkeresztelni. 
Keresztapja  és  keresztanyja  bizonyos  Arany  János 
és  Arany  Jánosné  lesz.  A  fiú  neve  Zoltán.  Ölelünk 
bennetekek !  szerető  barátod 

Petőfi  Sándor. 

Czim:  Arany  Jánosnak  barátilag.  Nagy- Várad. 
Szalontán. 

XCIII. 
Arany  Jánoshoz. 

(27)         Dhebreczen  (á  la  Szalonthci),  januárius  7.  1849. 

Kedves  Jánoskám,  te  nagy  papirosra  írtál  nekem^ 
én  még  nagyobbra  irok,  te  keveset  írtál,  én  még 
kevesebbet  írok.  Nem  is  reméltem,  hogy  valaha 
még  írunk  egymásnak,  mert  már  bizonyosnak 
hittem,  hogy  Windíschgraetz  elcsípett  Pesten  s 
besorozott  cserepárnak.  Hál'  istennek,  nem  úgy 
történt.  A  haza  elveszett  ugyan,  de  te  legalább 
megmaradtál.  Bizony,  ad  vocem  kapanyél,  kedves 
barátom,  kutttttyául  vagyunk  ...  de  ne  búsulj,  én 
még  élek,  s  kardomat  még  nem  húztam  ki  hüve- 
lyéből, és  ki  fogom  húzni,  s  ki  tudja,  kardommal 
együtt  mit  húzok  ki  a  hüvelyből,  milyen  díadalmak 
fognak  ragyogni  e  kard  élén !  De  mielőtt  hazámat 
menteném  meg,  meg  kell  mentenem  családomat, 
és  ezt  a  ti  segítségtek  nélkül  talán  nem  tehetem. 
Azért  figyelj.  Nem  kérlek,  mert  ha  barátom  vagy, 
kérelem  nélKül  is  teljesíted,  a  mi  tőled  telik,  ha 
barátom  nem  vagy,  kérelmemre  sem  fogsz  tenni 
semmit,  és  én  nem  csak  hiszem,  de  tudom,  hogy 
barátom  vagy,  tehát  minden  kérelem  nélkül  elő- 
adom szándékomat.  Feleségemet,  mihelyt  egy 
kicsit  fölépül,  gyermekével  együtt  hozzád  szállí- 
tom jobb  idők  bekövetkeztéig,  bízván  őket  a  ti 
gondjaitokra.  És  ebben  úgy  hiszem  semmi  nehéz- 
ség sincs,  ez  megtörténhetik,  de  a  fődolog  az,  a 
mi  következik.  Nekem,  meglehet,  hogy  távoznom 
kell,  s  nem  tudom  mikor  ?  tán  ha  ma  nem,   hol- 

nap.  Napám  is  haza  fog  menni,  mert  tennap  úgy 
összevesztünk,  hogy  csaknem  pofozásra  került  a 
dolog,  sőt  ennél  is  többre.  Feleségem  tehát  egyedül 
maradhat  itt  gyermekével,  s  egyik  oly  tehetetlen, 
mint  a  másik,  és  nem  lesz  senkiök  egész  Debre- 
czenben.  Azért  (ha  engedik  körülményeitek !)  küldd 
vagy  hozd  ide  komámasszonyt,  hogy  együtt  legyen 
feleségemmel  vagy  két  hétig,  mikor  aztán  Szalontára 
mehetnek  mind  a  ketten,  sőt  hárman  vagy  is 
harmadfelen.  Ha  nem  jöttök,  nem  fogok  zúgolódni, 
mert  tudni  fogom,  hogy  teljes  lehetetlen  jönnötök ; 
ismerlek  benneteket.  Sőt  még  azt  is  hozzá  teszem  : 
ha  jöhettek,  de  csak  igen  nagy  áldozattal,  úgy  ne 
jöjjetek,  mert  nem  tudom,  leszek-e  valaha  képes 
nektek  igen  nagy  áldozatot  meghálálni?  legfölebb 
annyit  Ígérhetek,  hogy  a  költséget  levonom  abból 
a  pénzből,  melylyel  én  tartozom  nektek.  Többet 
nem  szólok  erről.  A  huszonöt  pengőt  eltagadom, 
hogy  nem  kaptam  meg ;  megkaptam  ugyan,  de  én 
eltagadom;  hírét  sem  hallottam  annak  a  levelednek, 
melyben  az  a  pénz  volt.  Zoltán  fiam  csókolja  kereszt- 
anyját, kedves  keresztapjának  pedig,  nagyokat  prüsz- 
szent . . .  a . . .  Én  meg  azt  izenem  neki,  hogy  minél 
előbb  írja  meg  a  verset  rája,  ha  még  oly  podagrában 
vagy  lethargiában  van  is.  Isten  veletek  mindnyájatok- 
kal! tisztelünk  csókolunk  illendőképen,  s  elvárunk 
benneteket  akár  személyesen  akár  levélben,  a  mint 
lehet.  En  pedig  vagyok  kedves  komád  Petőfi  Sándor. 
Czím:  Arany  János  jegyzőnek  barátilag  stb. 
Nagy-Várad.  Szalontán. 


168  Petőfi-Könyvtár 

XCIV. 
Kossuth  Lajoshoz. 

Debreczen,  januárius  13.  1849. 

'Tisztelt  Polgártárs! 

Bocsásson  meg  Ön,  hogy  másodszor  is  alkal- 
matlankodom;  másodszor  és  utójára.  Mindenek 
előtt  arra  kérem  Önt,  legyen  szíves  levelemet 
egészen  végig  átolvasni,  mert  az  igen  fontos  nem 
csak  rám,  hanem  talán  a  hazára  nézve  is.  Ipar- 
kodom, hogy  minél  rövidebb  legyek.  Kérelmem 
inkább  Vetter  tábornok  elé  tartozik  tán,  mint  Ön 
elé,  de  azzal  az  emberrel  egyszer  beszéltem  és 
többször  nem  fogok  beszélni,  nehogy  hamisnak 
tapasztaljam  azon  hitemet,  hogy  a  bakonyi  kanászok 
a  legcivilisálatlanabb  emberek  a  világon.  A  história 
bizonysága  szerint  némely  emberek  arra  vannak 
kárhoztatva,  hogy  minél  többet  tesznek  a  hazáért, 
annál  több  lealáztatást  és  méltatlanságot  szenved- 
jenek, s  én  ezek  közé  tartozom.  Úgy  hiszem,  van 
jogom  némi  öntudattal  tekinteni  vissza  pályámra, 
mert  (nem  praetensiót,  hanem  tényt  mondok)  a 
magyar  köznép  között  az  én  dalaim  voltak  a 
szabadság  első  leczkéje,  megjelenésem  előtt  hírét 
sem  hallotta  ennek  az  eszmének,  a  melyért  most 
harczol ;  és  ezért  nem  volt  egyéb  jutalmam,  mint 
a  folytonos  megalázások,  de  soha  még  csúfabbul 
senki  nem  bánt  velem,  mint  Vetter.  Windischgraez 
különben  viselte  volna   magát  irányomban.   Azért 

Önhöz  fordulok;  ha  meghallgat  Ön,  jó,  ha  meg 
nem  hallgat,  ugy  az  isten  sem  kívánhatja  tőlem, 
hogy  még  tovább  is  járjak  házról  házra  a  végett 
könyörögni,  hogy  legyen  szabad  karom  és  fejem 
erejével  a  hazának  szolgálni.  Nem  előléptetést  kérek 
többé,  nem  is  fogadom  el  mindaddig,  míg  hadi 
tetteim  azt  követelni  nem  fogják ;  csak  arra  kérem 
Önt,  tetessen  át  a  28-dik  zászlóaljtól  Bem  táborá- 
hoz; ha  dicsőséggel  nem  harczolhatok,  gyalázatot 
sem  akarok  nevemre  hozni,  s  mostanában,  véle- 
ményem szerint,  gyalázat  nélkül  csak  Bem  oldala 
mellett  lehet  az  ember.  Ha  ez  sem  teljesíthető,  ha 
például  ott  nincs  üres  kapitányi  hely  vagy  más 
efféle,  akkor  még  egyet :  a  demokraták  a  legsze- 
gényebb emberek  Magyarországban,  s  én  vala- 
mennyi között  a  legszegényebb  vagyok,  mert  a 
legrendületlenebb  demokraták  egyike  voltam  első 
föllépésem  óta;  még  arra  sincs  pénzem,  hogy  a 
hazának  tegyek  ebbeli  áldozatot ;  azért  adjon  nekem 
a  nemzet  nevében  a  kormány  egy  kicsiny  összeget, 
csak  annyit,  a  mennyit  legalább  megérnek  költe- 
ményeim, melyek  szerénytelenség  nélkül  mond- 
hatom, nem  legutósó  kincse  a  hazának.  E  kis 
összeget  is  nem  díjul  vagy  ajándékba,  hanem  csak 
kölcsön  kérem,  hogy  vele  Bemhez  menjek,  s  mel- 
lette mint  magányember  tanulhassam  a  katonás- 
kodást, s  ha  megtanultam,  le  fogom  róni  tetteim- 
mel e  kölcsönt,  mert  nekem  meggyőződésem,  hogy 
egyike  leszek  a  haza  megmentőinek.  Meglehet, 
hogy  e  hit  őrültség  bennem,  de  ha  az,  ugy  olyan 

szent  őrültség,  melyért  legalább  is  kíméletet  érdem- 
lek minden  igaz  hazafitól.  Legjobban  szeretném, 
ha  szóval  végezne  Ön  velem,  s  rendelne  órát  meg- 
jelenésemre; különben  a  mint  Ön  akarja.  Isten 
Önnel ! 

tisztelő  polgártársa 
Petőfi  Sándor. 
Czím  : 

Kossuth  Lajos  polgártársnak  tisztelettel 

helyben. 


xcv. 

Arany  Jánoshoz. 

(28)  Debreczen,  február  14.  1849. 

Kedves  öcsém,  illetőleg  bátyám!  élsz-e  még? 
én  még  élek,  pedig  ott  jártam,  a  hol  a  halál 
kézzel-lábbal  dolgozott,  s  dőlt  belé  az  ember,  mint 
a  bőgőbe  a  húszas.  Bem  táborába  tetettem  át  ma- 
gamat s  Bem  adjutánsává  tett,  s  csak  az  tudja, 
mi  a  csata,  a  ki  Bem  oldalánál  van,  mint  én  vol- 
tam öt  véres  ütközetben.  Hadi  tetteimről  szeré- 
nyen hallgatok,  csak  annyit  jegyzek  meg,  hogy 
hozzám  méltólag  viseltem  magamat ;  ez  úgy  hiszem 
elég.  Jelenleg  mint  futár  vagyok  Debreczenben 
s  egy  pár  nap  múlva  lódulok  vissza.  Feleségemet 
s  fiamat,  mikor  Erdélybe  mentem,  hozzátok  akar- 
tam vinni,    csak   az   utósó   napon  határoztuk   el. 

hogy  itt  maradunk  Debreczenben  és  ez  volt  mind- 
nyájunk szerencséje,  mert  Szalontáig  mind  a  ketten 
elfagytak  volna.  Itt  laknak  Vörösmartyéknál,  mind 
a  kettő  egészséges;  feleségemtől  ne  vegyétek 
rósz  nevén,  hogy  nem  tudósított  benneteket,  sze- 
gény semmit  sem  tudott  csinálni  bújában.  Kép- 
zelhetitek napjait,  melyeket  itt  töltött,  mig  én  a 
csatatéren  voltam.  S  hogy  én  nem  írtam  nektek 
Erdélyből,  azon  sem  fogtok  fölakadni,  ha  meg- 
mondom, hogy  feleségemnek  is  csak  egyetlen  egy 
levelet  írhattam  az  események  rendkívüli  össze- 
tolulása  miatt.  Hogy  szeretlek  benneteket,  bizo- 
nyítja e  levelem,  bármily  rövid  lesz . . .  nem  gye- 
rekség csak  néhány  perczet  is  kiszakítani  időmből, 
midőn  az  oly  rövid  s  a  boldogság  szárnyain  oly 
gyorsan  repül.  Tudod,  mindig  édes  volt  előttem 
a  családi  élet,  de  soha  oly  édes,  mint  most,  midőn 
elmúlt  csaták  után  és  új  csaták  előtt  ölelhetem 
feleségemet,  fiamat.  Isten  veletek!  ölelünk,  csóko- 
lunk benneteket !  irtál-e  már  a  keresztfiadnak  vagy 
egy  verset  ?  írj . . .  isten  hozzád  !  igaz  barátod 

Petőfi  Sándor. 


XCVI. 
Mészáros  Lázárhoz. 

Tisztelt  hadügyminister  úr! 

Megfontoltam  a  dolgot,  melyért  tegnap  magához 
hivatott  ön,  s  annak  következtében  jelentem,  hogy 

kapitányi  egyenruhámat  levetettem,  miután  azt 
nyakravaló  nélkül  egyátaljában  nem  lehet  viselni, 
s  miután  a  nyakravaló-nem-hordás  végett  több 
leczkéztetést,  vagy  pláne  kényszerítést  nincs  kedvem 
tűrni.  Én  tettem  már  annyi  szolgálatot  a  hazának, 
hogy  nekem  meg  lehetne  azt  engedni,  hogy  a 
hazát  nyakravaló  nélkül  védhessem;  ha  önöknek 
máskép  tetszik,  ám  legyen  meg  az  önök  akarata. 
Egyébiránt :  önök  letéphették  rólam  az  egyenruhát, 
de  nem  téphetik  ki  kezemből  a  kardot ....  telje- 
síteni fogom  hazafiúi  kötelességemet,  egyszerű 
polgári  öltözetben  mint  közkatona;  csak  arra 
bátorkodom  önöket  figyelmeztetni,  ne  iparkodjanak 
a  honvéd-egyenruhából  kirázni  az  olyan  tiszteket, 
kik  minden  erejökkel  arra  törekszenek,  hogy  e 
ruhának  elveszitett  becsületét  visszaszerezzék ;  mert 
az  ilyen  emberek  úgy  is  nem  nagy  számmal  vannak. 
Különben  tisztelettel  maradok 

Hadügyminister  urnák 

Debreczenben,  febr.   17.  1849. 

polgártársa 
Petőfi  Sándor,  s.  k. 

XCVII. 
Arany  Jánoshoz. 

(29)  Debreczen,  február  22. 1849. 

Kedves  komám,  rövid  de  nagy  fontosságú  lesz 
levelem.  Feleségemnek  minden  áron  hozzátok  keíl 

mennie ;  magam  szeretném  őt  Szalontára  kisérni, 
de  ő  holnap  még  nem  indulhat,  s  nekem  holnap 
mennem  kell  Erdélybe.  Ha  egy  kis  barátság  van 
bennetek,  megteszitek  értünk,  hogy  bejöttök,  mi- 
helyt jöhettek  e  levelem  kézbekerülte  után,  s  el- 
viszitek magatokkal  feleségemet  és  gyermekemet. 
Igen-igen  kérlek  erre;  hogy  őket  aztán  gondjai- 
tokba ajánljam,  az  fölösleges.  Én  Bemhez  megyek 
vissza.  Tisztelünk,  csókolunk  benneteket! 
A  nem  sokárai  viszontlátásig!  barátod 

Petőfi  Sándor. 

NB.   A  jóféle   bundákból   annyit   hozzatok,  ha 
jöttök,  mennyit  csak  összeszerezhettek. 


XCVIII. 
Arany  Jánoshoz. 

(30)  Lügos,  április  21.  1849. 

Kedves  barátom,  tennap  és  tennapelőtt  a  fele- 
ségemnek írtam ;  kérd  meg  őt  szépen  nem  az  én 
nevemben,  hanem  a  tiedben,  hogy  bocsássa  meg, 
hogy  a  harmadnapi  alkalmat  a  te  néked  való 
írásra  használom  ;  már  csak  veled  is  óhajtok  szóba 
állani.  De  nem  ez  a  fődolog,  hanem  az,  hogy 
elkezdtem  a  levelet  s  nem  tudom,  mit  írjak.  Egy 
pár  nap  óta  tökéletesen  szélcsend  van  a  háború 
tengerén,  s  mi  ülünk  és  unatkozunk.  Be  kell  itt 
várnunk  seregünknek  egy  és   nagy   részét,   csak 

miután  egyesültünk,  fogunk  ismét  verekedni,  ha 
ugyan  lesz  kivel,  mert  az  ellenség  minden  felől 
infamiter  nyargal  előlünk.  Te  [ankó,  vigyázz  egy 
kicsit  azokra  az  én  kis  enyéimre,  „ne  quid  respublica 
detrimenti  capiat" ;  még  azt  is  megengedem,  hogy 
a  nevemben  megcsókold  őket,  csak  vigyázz  rajok, 
ámbár  a  milyen  ügyefogyott  fellownak  ismerlek, 
inkább  ő  nekik  kell  reád  vigyázniok.  írtál-e  már 
verset  a  keresztfiadra  ?  —  Dolgom  lesz,  hínak  be 
a  generálishoz,  nem  folytathalom  tovább.  Tisztelem 
a  tisztelendőket  I  Isten  veletek !  barátod 

Petőfi  Sándor. 

Czím  :  Arany  Jánosnak.  Arad.  Szalontán. 


XCíX. 
Arany  Jánoshoz. 

(31)  Debreczen,  május  6.  1849. 

Kedves  barátom,  nekünk  innen  egyenest  Pestre 
kell  mennünk,  holnap  korán  reggel  megyünk.  Sok 
okunk  van  rá,  legfő  az,  hogy  szegény  jó  apám 
meghalt,  s  édes  anyámról  semmit  sem  tudok. 
Rendbe  kell  hozni  földúlt  családi  ügyeimet.  Szed- 
jétek össze  holminkat,  s  tartsátok  készen,  mire 
visszajövünk  vagy  valakit  küldünk.  Nem  szükség, 
hogy  kérjelek  benneteket,  hogy  legyetek  szülei 
kis  fiacskámnak,  míg  ismét  szülei  kezébe  kerül. 
Körülményesebben    majd    szóval    értekezünk,    ha 

Pestre  jöttök.  Verd  a  vasat  keményen,  de  hirtelen, 
nehogy  elkéssél.  Tőlem  igen  kevés  telik  ügyed- 
ben, de  a  mennyi  telik,  azt  megteszem,  elhiheted. 
Isten  veletek!  barátod 

Petőfi. 


C. 

KlapKa  György  tábornoKhoz. 

(1) 

Tisztelt  hadügyminister  iir ! 

Őrnagyi    rangomról    megromlott    egészségem 

következtében  ezennel  hivatalosan  lemondok. 

Debreczen,  május  6.  1849. 

Petőfi  Sándor. 


Cl. 
Klapha  György  tábornoKhoz. 

(2)  Szolnok,  május  8.  1849. 

Hadügyminister  ur  ! 

Ön  1)  nem  tartotta  elegendőnek  az  én  becsü- 
letszavamat bizonyos  dologban ;  Ön  2)  föltette 
felőlem,  hogy  kineveztetés  nélkül  viselem  az  őrnagyi 
ruhát;  Ön  3)  csak  orvosi  bizonyitvány  mellett  akart 
szabadságra  bocsájtani,  s  Ön  4)  megtiltotta,  hogy 

ne  Írjak;  mindez  röviden  ennyi:  1)  Petőfi  nem 
becsületes  ember.  2)  Petőfi  szemtelen  s  hiu  világ- 
csaló. 3)  Petőfi  rósz  hazafi,  mert  távozik  a  csata- 
térről s  betegséget  hazud.  4)  Ön  Petőfinek  korlát- 
lan ura,  mint  voltak  a  nemzetnek  a  Habsburgok, 
kik  azt  előleges  censura  alá  vetették. 

Uram!  Ezek  olyan  dolgok,  a  melyekért  békés 
időben  személyes  elégtételre  hivtam  volna  s  tán 
lelőttem  volna  Önt,  mint  a  verebet,  mert  én  meg- 
lehetősen lövök;  most  azonban,  miután  nem  ma- 
gunkkal, hanem  az  ellenséggel  kell  küzdenünk, 
választottam  a  második  utat,  melyre  hazafiságom 
ösztönzött,  némán,  szerényen  ott  hagytam  azon 
hadsereget,  melynek  ministere  nem  hisz  saját 
tiszteinek  becsületszavában,  holott  pedig  az  elfogott 
schwarz-gelb  tisztek  becsületszava  is  érvényes. 

Ez  eddig  rendén  van :  de  itt  vége  nem  lehet 
a  dolognak,  ha  a  közvélemény  előtt  magamat  tönkre 
tenni  nem  akarom,  s  ez  nem  szándékom,  mert 
nekem  szebb  nevem  van,  hogysem  én  azt  csak 
ugy  könnyedén  sárba  hagyjam  dobni.  Hát  én  most 
hallgatok  a  lemondásomról:  a  csak  kósza,  ferde 
hirek  által  értesített  közönség  reám  —  az  igazat 
nem  tudva  —  kígyót  békát  fog  kiáltani ;  hogy 
tehát  ez  ne  történhessék,  nekem  meg  kell  írni,  a 
magam  igazolása  végett,  egész  találkozásomat  és 
beszélgetésemet  Önnel,  s  ha  megírom,  igen  élesen 
fogom  megírni,  mert  az  én  tollam  oly  éles,  mint 
akármelyik  kard  a  hadseregben,  és  ha  ezt  teszem, 
én  istenemre  mondom,    nem  tudom,  mi  követke- 

zése  lesz,  de  ha  legkisebb  lesz  is,  lesz  annyi,  hogy 
ön  elveszti  a  magyar  nemzet  előtt  minden  igényét 
a  humánus  és  illedelmes  ember  czímre.  Én  ezt 
nem  fölhevülve,  hanem  nyugott  megfontolás  után 
irom,  s  ha  Ön  magába  száll,  át  fogja  látni,  hogy 
ugy  lesz. 

Én  nekem  írnom,  nyilatkoznom  kell  okvetlen  a 
közönség  előtt.  Egy  esztendeje  múlt,  mióta  a  nem- 
zet teherhordó  napszámosa  vagyok,  mióta  minden- 
napi kenyeremet,  boldogságomat,  családomat  és 
mindenemet  feláldoztam  a  hazának,  s  egy  esztendő 
óta  áldozataim  jutalma  folytonosan  csak  a  leg- 
égbekiáltóbb  méltatlanság,  egy  esztendeje,  hogy 
lábbal  tiporják  az  én  büszke  és  méltán  büszke 
fejemet.  Tűrtem  eddig  a  haza  javáért,  de  tovább 
tűrni  minden  erőm  összeszedése  mellett  sem  va- 
gyok képes;  szólnom  kell,  szólni  fogok,  meg- 
bántott lelkem  minden  keserűségével  s  lángjával, 
s  ha  kortársaim  nem  hallgatnak  meg,  fölállok  a 
história  tribünjére  s  onnan  kiáltom  le  vadaimat  az 
igazságos  utókor  fülébe. 

Akarja  Ön  ezt  7  Ha  igen,  ugy  jól  van,  ha  nem 
akarja,  van  egy  mód  reá,  hogy  e  szomorú  dolgok 
nyilvánosságra  ne  kerüljenek:  iktassa  ön  a  Köz- 
lönybe őrnagygyá  kineveztetésemet,  küldje  meg  a 
kinevezési  diplomát  s  szabadságra  menetelem 
engedélyét,  mert  fölbomlott  egészségem  miatt  egy 
ideig  semmi  esetre  nem  tehetek  szolgálatot,  ha 
végkép  elpusztulni  nem  akarok.  Minden  ember, 
még  azok    is,   kikkel   oly   összeütközésbe   jöttem, 

mint  önnel,  lesznek  oly  méltányosak  irántam,  hogy 
az  őrnagyságróli  lemondásom  visszaadását  nem 
azért  kivánom,  hogy  ismét  őrnagy  legyek,  mert  a 
mily  kevéssé  vágytam  erre,  oly  könnyen  nélkülö- 
zöm ;  ezen  kívánságom  oka  egyedül  az,  hogy  ha 
Ön  ezt  teljesíti,  nekem  erkölcsi  elégtételt  fog  adni, 
mert  ez  annyi  lesz,  hogy  irántami  —  kíméletesen 
szólva  is  —  igen  igen  kemény  szavait  visszavonja 
Ön.  Ez  esetben  a  hozzám  szóló  iratokat  kezeimbe 
juttatni  Irányi  Dániel  pesti  kormánybiztos  által 
kérem,  ellenkező  esetben  a  másik  útra  fogom  ma- 
gam kényszerítve  látni. 

Hadügyminister  urnák 

alázatos  szolgája 
Petőfi  Sándor  m.  k. 


CII. 
Arany  Jánoshoz. 

(32)  Pest,  május  17.  1849. 

Kedves  barátom,  oly  csapások  érnek,  melyek 
megsemmisítenének,  ha  csupán  fiú  volnék  s  nem 
férj  és  apa  is.  Alig  egy  hete,  hogy  megtudtam 
apám  halálát,  s  holnap  anyámat  temetjük  el,  azt 
az  anyát,  kinél  jobbat  soha  nem  teremtett  az  isten, 
s  kit  én  úgy  szerettem,  mint  soha  anyát  nem 
szeretett  senki.  Sem  apám,  sem  anyám   többé !   s 

e  két  csapás  oly  hirtelen  jött  egymás  után  .  .  . 
Egészséges-e  fiam?  írd  meg  ezt  a  legelső  postai 
alkalommal.  Leveledet  czímezd  a  pesti  térparancs- 
noksághoz :  kerepesi-út,  Mátyás-fogadó.  —  Budát 
ostromolják  a  mieink,  de  még  nem  vették  be.  — 
Őrnagyi  lemondásomat  nem  fogadták  el ;  három 
hétre  szabadságot  adtak;  itt  töltöm-e  azt  el  vagy 
máshol  ?  nem  tudom,  most  átaljában  semmit  sem 
tudok.  Lovászom  csak  maradjon  a  lóval  Szalontán 
további  rendelkezésemig;  adj  neki  vagy  hat  pengő 
forintot.  Hát  te  végeztél-e  valamit  a  ministerium- 
nál?  írd  meg  ezt  is.  Én  nem  tehettem  értted 
semmit,  mert  azon  vettem  észre  magam,  hogy 
nagyon  kegyvesztett  ember  lettem,  a  miről  máskor 
bővebben.  Isten  veletek!  ölelünk,  csókolunk  ben- 
neteket, írj  tüstént!  barátod 

Petőfi  Sándor. 


ClIL 
Bem  József  tábornagyhoz. 

(1)  Pest,  le  17  mai,  1849. 

Monsieur  le  Général ! 

Permettez  moi,  que  je  Vous  racontes  les  jours 
noirs  et  améres  qui  sönt  passés  sur  ma  tété  depuis 
ce  temps,  oü  je  me  trouvai  dans  la  triste  nécessité 
de  Vous  quitter,  Vous  qui  étes  l'objet  de  ma  plus 
haute  estimé  et  de  mon  arnour  filial. 

12* 

Arrivé  á  Debreczen  je  me  présentais  chez  mon- 
sieur  Kossuth  avec  Vos  lettres.  II  m'a  regu  trés 
froidement  et  peutétre  plus  que  froidement.  J'en 
étais  étonné,  parceque  je  ne  comprenais  pas  cetté 
conduite  étrange  envers  moi  qui  fus  accoutumé 
d'étre  toujours  accueill  par  lui  avec  bien  de 
douceur.  Je  lui  demandais,  qu'est  ce  qu'il  aura  la 
bonté  d'ordonner  quant  á  mon  avenir?  II  donna 
la  reponse  laconique:  ce  n'est  pas  lui,  que  con- 
cerne  la  chose,  que  je  m'adresse  au  ministre  de 
la  guerre. 

Je  m'en  allais,  et  avant  que  je  me  fusse  pré- 
senté  chez  le  ministre  pour  ma  cause,  j'ai  regu 
l'ordre  de  comparaitre  devant  lui;  c'est  [ce]  que 
je  fesais.  Le  ministre  provisoire  de  la  guerre,  le 
général  Klapka,  était  plus  froid  encore  ....  que 
dis-le  ?  froid  ?  mais  incivil,  impertinent,  revoltant ! 
Jugez,  mon  Général,  je  Vous  prie.  Je  prends  la 
liberté  d'écrire  un  part  de  notre  dialogue  mot 
a  mot. 

—  Qui  a  publié  la  lettre  du  général  Bem 
concernant  la  cause  du  gén.  Vécsei  dans  le  Jour- 
nal Honvéd? 

~  C'est  moi. 

—  Et  comment  osiez  Vous  fairé  cela? 

—  Parceque  l'on  m'ordonna. 

—  Qui  l'a  ordonné  ? 

—  Le  général  Bem. 

—  Ce  n'est  pas  vrai! 

—  C'est    vrai,    Mr.    le    ministre,   je   n'ai   pas 

rhabitude  de  mentir  ni  devant  Vous  ni  devant  un 
autre,  qui  que  ce  sóit. 

—  Mais  tout  le  monde  dit,  que  vous  avez 
publié  cetté  lettre  de  vous  mérne  sans  un  ordre 
du  général  Bem. 

—  Ce  n'est  pas  ma  faute,  qu'on  babille  dans 
les  rues. 

—  Vous  resterez  á  Debreczen  jusqu'á  ce 
qu'arrivera  la  reponse  du  général  Bem  sur  cetté 
chose. 

—  Je  resterais  volontiers,  mais  j'ai  des  affaires 
importants  a  Pest,  et  je  dois  partir  demain.  Je 
crois,  qu'il  sera  assez  de  donner  mon  parole 
d'honneur  .... 

—  Pas  assez!  etc.  etc. 

C'est  ainsi,  mon  Général,  qu'on  me  traita,  et 
ce  n'est  pas  l'unique  et  la  moindre  injure  du 
ministre  de  la  guerre.  U  parla  dans  cetté  maniére 
plus  d'une  heure  et  je  n'aurais  pas  eu  la  force 
de  rester  tranquille,  si  je  n'eus  pas  souffert  pour 
Vous,  mon  bienfaiteur  et  sauveur  de   ma   patrie! 

Aprés  une  telle  scéne  l'unique  chose,  qu'il  me 
restait  á  fairé,  c'était  :  abdiquer  de  nouveau,  car 
je  ne  voulais  et  je  ne  pouvais  pas  étre  le  membre 
d'une  armée,  dönt  le  ministre  ne  croit  pas  la 
parole  d'honneur  d'un  officier.  II  accepta  mon 
abdication.  De  Szolnok  j'ai  lui  écrit  une  lettre 
convenante  a  sa  conduite,  déja  comme  un  homme 
civil  et  pas  comme  militaire ;  pourtant  il  me  laissa 
arreter  ici,  il  était  assez  impudent  pour  nier  l'ac- 


182  Petőfi-Könyvtár 

ceptation  de  mon  abdication,  affirma  que  conse- 
quemment  j'appartiens  encore  sous  sa  jurisdiction, 
et  si  je  ne  serais  pas  Petőfi,  á  cause  de  ma  lettre 
il  me  ferait  pendre  dans  vingt  quatre  heures ! 
etc.  etc. 

Ce  sönt  les  recompenses,  que  je  regois  de  ma 
patrie  pour  mes  travaux  continuels  de  sept  ans! 
et  qui  me  les  donnent?  des  parvenus  miserables, 
qui  n'étaient  encore  rien,  quand  déja  je  fus  quel- 
que  chose,  et  qui  ne  seront  déja  rien,  quand  je 
serais  encore  quelque  chose ! 

Je  ne  sais  pas,  qu'est  ce  que  je  ferai  désor- 
mais,  car  mon  ame  est  tout  troublée,  tout  boule- 
versée  d'un  part  par  ces  injures  criantes,  d'autre 
part  par  la  mórt  subite  de  mon  pere  vénéré  et 
de  ma  mére  bien-aimée,  qui  étaient  tous  deux 
l'objet  de  ma  plus  ardente  adoration.  II  y  a  une 
semaine  seulement,  que  j'ai  appris  la  mórt  de  mon 
pere  et  c'est  aujourdhui,  que  ma  mére  cessa  de 
vivre.  Pauvre  poéte !  Vous  m'avez  dit  quelquefois  ; 
pauvre  poéte,  vraiment ! 

Pardonnez  moi,  mon  Général  estimé,  ces  détails, 
qui  ont  peutétre  peu  d 'interessé  pour  Vous,  mais 
dönt  l'effusion  soulage  mon  coeur  brisé.  C'est 
Vous,  qui  m'avez  traité  toujours  avec  tant  de 
bonté ;  a  qui  devrais-je,  á  qui  pourrais-je  adresser 
des  mots  sincéres,  si  non  á  Vous? 

Dieu  Vous  bénisse ! 

Je  ne  Vous  oublierais  pas  jamais,  comme  je 
Vous  prie  de  ne  pas  oublier    ma   pauvre   patrie, 

dönt  Vous  étes  le  principal   et  peutétre    Tunique 
soutien.  Adieu,  mon  Général,  adieu,  mon  pere  í 

Votre  fils  reconnaissant 
Alexandre  Petőfi. 

CIV. 

Bem  József  tábornagyhoz. 

(Töredék.) 

(2)  Szalonta,  1849  május  végén. 

Aprés  la  prise  de  Buda,  je  venais  á  Szalonta 
pour  rejoindre  ma  famille,  avec  laquelle  je  partirai 
ces  jours  á  Pest  pour  toujours.  J'ai  réitéré  mon 
abdication.  Je  veux  demeurer  a  Pest  lóin  de  la 
vie  publique  dans  la  solitude  de  mon  áme  blessée 
jusqu'á  ce  qu'elle  serait  une  peu  guérie  de  ces 
plaies,  que  j'ai  regu  de  mes  compatriotes  et  de 
Dieu,  qui  m'a  privé  depuis  peu  de  mon  pere 
vénéré  et  de  ma  mére  bien-aimée,  qui  tous  deux 
étaient  l'objet  de  ma  plus  ardente   adoration.  — 

Encore  une  chose,  Mr  le  Général.  Mon  cheval, 
—  je  fais  cetté  confession  avec  des  larmes  dans 
mes  yeux,  —  qui  m'était  si  cher,  parceque  c'est 
Vous,  qui  me  l'avez  donné,  je  le  dois  vendre  pour 
pouvoir  m'acheter  du  pain,  qui  me  manquerait 
absolument  en  perdant  ma  gage  militaire.  Je  Vous 
avoue  cela  non  pour  Vous  plaindre  ma  misére, 
mais  pour  Vous  fairé  savoir,  quel  suffisant  motif 
j'ai  eu  á  la  vente  de  Votre  don  précieux. 

CV. 
Arany  Jánoshoz. 

(33)  Szalonta,  május  27.  1849. 

Kedves  barátom !  Itt  vagyok  ismét  Szalontán  s 
egy  pár  nap  alatt  ismét  Pesten  leszek  „czakonpak". 
Szállásom  a  kerepesi  úton  a  Marczibányi-házban 
a  magyar  színház  közelében  lesz.  Ott  lakik  Egressy 
Gábor  is.  Ö  öt  szobát  vett  ki,  de  neki  csak  háromra 
van  szüksége,  abból  kiad  kettőt  (konyha  is  van 
hozzá),  ezt  a  kettőt  mi  nektek  szántuk.  Komám- 
asszonynyal szóltam  e  felől,  de  ő  nem  akar  bele 
avatkozni,  rád  bízza.  Ha  jónak  látod,  írj  tüstént 
Egressynek,  hogy  megtartod.  Csak  annyit  mond- 
hatok felőle,  hogy  olcsóbb  szállást  egész  Pesten 
nem  fogsz  kapni,  jó  helyen  is  fekszik.  De  —  ha 
meg  akarod  tartani  —  írj  tüstént  Egressynek,  nehogy 
elkapják.  —  Ide  mellékelt  lemondásomat  add  be  a 
hadügyministeriumnak,  s  mondd  meg  Korponai 
alezredesnek,  hogy  lemondásom  írásbeli  elfogadását 
s  érdemjelem  oklevelét  is  neked  adja  át:  te  aztán 
majd  felhozod  Pestre.  —  Eredj  el  Szentpáli  tér- 
parancsnokhoz, s  kérd  meg  őt  igen  szépen  a 
nevemben,  hogy  lovamat  adja  el  árverés  utján. 
Légy  jelen  te  is  az  árverésen,  s  megmondhatod  a 
vevőknek,  hogy  az  a  ló  Bem  csatalova  volt,  ő  adta 
Petőfinek  s  Petőfi  most  eladja,  hogy  árán  kenyeret 
vegyen  magának !  A  pénzt  vedd  át  és  hozd  föl  Pestre. 
—  Tedd  meg  ezeket  a  szívességeket,  édes  barátom, 

ha  egy  kis  fáradságodba  kerül  is;  nagy  jót  fogsz 
velem  tenni.  Ha  elvégezted,  írd  meg  nekem  Pestre 
az  eredményt.  Leveled  átadandó  lesz  Pesten  Egressy 
Gábornál  a  fölebb  említett  házban.  Isten  veled! 
ölel  barátod 

Petőfi  Sándor. 


CVl. 
Szemere  Bertalanhoz. 

(Fogalmazvány.) 

{Pest,  1849.  június  első  felében ) 

Tisztelt  Miniszterelnök  Úr! 

Tennap  Csengeri  és  Kemény  Zsigmondra  bíztam, 
hogy  beszéljenek  Önnel  egy,  a  hadseregnek  szánt 
versem  felől.  A  mint  Csengeri  szavaiból  kivettem, 
a  dolog  azon  múlt,  hogy  versemet  nem  hagytam 
ott.  Ide  melléklem  tehát  azt,  de  föltételem  (melyet 
nem  tudom  közlöttek-e  Önnel  a  fenntisztelt  urak  ?) 
megváltozott.  Én  versemet  kinyomatom  saját  költ- 
ségemen s  Önt  kérem  a  magam  és  fölhívom  a 
nemzet  érdekében,  hogy  abból  bizonyos  mennyi- 
ségű példányokat  rendeljen  meg.  Minthogy  versem 
olyan,  hogy  azt  minden  honvédnek  bírnia  sem 
lenne  haszontalan,  ugy  hiszem,  legalább  ötvenezer 
példányt  megrendelhet  belőle  a  haza.  Annyival 
inkább,  mert  egy  példány  ára  csak  egy  bankó  garas 
lesz.  Ezáltal  egyrészt  talán  szaporodni  fog  a  had- 

sereg  lelkesedése,  más  részt  segítve  lesz  egy  irón, 
ki  buzgó  és  szakadatlan  hazafiúi  fáradozásért  még 
nem  kapott  egyéb  jutalmat,  mint  lelki  sebeket  és 
naponkénti  nehéz  gondokat  a  fölött,  hogy  lesz-e 
holnap  mit  ennie,  neki  és  csaladjának  ?  De  e  nyilat- 
kozatomat ne  vegye  Ön  koldulásnak ;  erre  egy 
kicsit  magas  a  fejem  és  kemény  a  derekam.  Ha 
nem  látja  Ön  hasznosnak  versemet  a  hadseregre 
nézve,  dobja  el  minden  reám  való  tekintet  nélkül. 
A  szegénység  nekem  olyan  régi  ellenségem,  hogy  a 
megszokás  által  már  szinte  barátokká  váltunk. 
Szerénytelenségnek  se  vegye  Ön  ajánlatomat ;  ha 
más  nemzet  tagja  volnék,  nem  szorultam  volna  rá, 
hogy  én  tegyem  ez  ajánlatot,  mert  nekem  tette 
volna  azt  a  nemzet. 

Ha  válasza   nem   lesz  tagadó,  szives   lesz  Ön 
azt  nekem  írásban  elküldeni,  hogy  a  szerint  intéz- 
hessem versem  nyomtatását,  mit  azonnal  megkezdek. 
Miniszterelnök  Urnák 

tisztelő  polgártársa 


CVII. 

Pest,  június  18.  1849. 
Telegdi  Lajoshoz. 

Tisztelt  barátom  I 

Itt   küldök   önnek   5,000,  azaz  ötezer  példányt 
,a  honvéd"  czimü  versemből.  Nyerekedjék  rajta  s 

gazdagodjék  meg  ...  ára  enormis !  három  váltó 
krajczár,  a  mint  rá  is  van  nyomva.  Adom  önnek 
25  perczent  nyereségre ;  ha  mind  elfogy,  küldje 
meg  a  pénzt,  s  akkor  uj  példányokkal  szolgálok. 
Ha  július  l-ig  megküldi  ön  az  árát,  ugy  50  per- 
czentet  kap,  azaz  fele  árában  veszi.  A  kormány 
25,000  példányt  vett  meg  belőle  a  hadsereg  számára. 
Ha  valami  irnivalója  lesz,  levelét  poste  restante 
küldje  nevem  alatt;  mindennap  küldök  a  postára. 
Isten  önnel ! 

barátja 
Petőfi  Sándor. 

Czím : 

Telegdi  Lajos  könyvárusnak  barátilag 

Debreczenben. 


CVIÍI. 
Bem  József  tábornagyhoz. 

(3)  Pest,  le  20.  juin,  1849. 

Monsieur  le  Général ! 

J'ai  regu  aujourdhui  la  lettre  écrite  par  Mr 
Kurz,  dans  laquelle  Vous  daignez  me  rappeler  et 
m'envoyez  200  fi.  m.  c.  pour  fairé  le  voyage. 
Vous  éles  bon,  Vous  étes  génereux,  comme  tou- 
jours,  oh  mon  Général  chéri,  et  je  me  prosterne 
devant  Votre  noble  et  adorable  coeur;  seulment 
(quoique  Vos  bienfaits  surpassent   déja  beaucoup 

mes  mérits,  si  j'ai  quelquesuns)  je  Vous  prie,  de 
m'accorder  encore  une  bonté,  c'est  de  me  pardonner, 
que  je  n'accepte  pas  Vos  touchantes  et  délicates 
offres.  Vous  le  savez,  Vous  le  devez  savoir,  les 
chaudes  larmes  de  mes  yeux  á  l'heure  de  mon 
départ  Vous  le  fesaient  voir,  combién  je  Vous 
aime,  et  Vous  le  pouvez  imaginer,  que  mon  plus 
ardent  désir  serait  de  Vous  réjoindre,  d'étre  tou- 
jours  avec  Vous,  mon  bienfaiteur,  mon  pere !  mais 
hélas,  le  sort  veut,  que  ce  sóit  absolument  impos- 
sible.  C'est  avant  quelques  jours,  que  j'ai  publié 
mon  abdication  entiére  pour  toujours  dans  les 
journaux,  et  ce  serait  de  démentir  brusquement 
mes  propres  paroles  en  entrant  de  nouveau  dans 
l'armée.  Et  puis  cetté  uniformé,  dans  laquelle  j'ai 
souffert  innocemment  de  tels  criants  injures  et 
affronts,  je  ne  la  peux  plus  porter  sans  rougir  de 
ragé  et  sans  rouvrir  violemment  mes  plaies,  qui 
m'ont  causés  des  douleurs  mortels. 

Je  servirai  ma  patrie  avec  la  plume,  et  pas 
avec  l'épée,  avec  cetté  épée,  que  était  peutétre  sans 
gloire,  mais  aussi  sans  opprobre,  et  qu'on  a  arraché 
de  mes  mains.  Je  ne  peux  plus  étre  sóidat  surtout, 
parceque  c'était  de  la  vengeance,  qu'on  avait 
exercé  envers  moi,  une  vengeance  calculée  et 
ignoble,  qui  ne  cesserait  jusqu'  á  ce  que  je  serais 
sóidat  et  peutétre  Vous  auriez  aussi  des  désagré- 
ments  en  me  protégeant.  C'est  une  chose,  que  ma 
conscience  m'ordonne  d'éviter  de  toute  mon  ame. 
Recevez  donc  l'argent,  je  Vous   prie,   que   Vous 

avez  eu  la  bonté  de  m'envoyer  pour  fairé  le  voyage, 
et  laissez  moi  vivre  dans  ma  paisible  retraite,  ou 
je  vis  pour  trois  chose :  pour  servir  ma  patrie  en 
silence,  pour  aimer  ma  petité  famille,  et  pour 
garder  un  immortel  et  réconnaissant  souvenir  de 
Vos  bienfaits  paternels  envers  moi  et  mon  pays. 
J'ai  regié  passablement  mes  affaires,  et  nous  vivrons 
en  amis  avec  mon  vieux  compagnon,  la  pauvreté 
.  .  .  .  si  Vous  voudriez  bien  m'enrichir,  jetez 
quelquefois  un  rayon  de  souvenir  sur  mon  ame  .... 
alors  je  serais  assez  riche.  Soutenez  la  cause  de 
ma  patrie,  et  n'oubliez  pas,  oh  mon  Général,  ce 
jeune  homme,  qui,  par  son  estimé  profonde  et  son 
amour  sacré  envers  Vous,  s'ose  appeler 

Votre  fils 
Alexandre  Petőfi. 

CIX. 
Arany  Jánoshoz. 

(34)  Mező-Berény,  július  11.  1849. 

Kedves  barátom,  az  napon,  melyre  hirdettük  a 
népgyűlést,  a  melyre  föllovalt  volt  bennünket  Kossuth, 
hogy  fanatizáljuk  a  pesti  népet  a  főváros  környékén 
vívandó  véres,  elhatározó,  utolsó  leheletünkig  tartó 
csatára,  hol  Kossuth  maga  is  jelen  lesz,  s  ha  kell, 
meghal  Pest  romjai  alatt  stb.  mint  ő  maga  monda : 
ugyan  az  napon  adta  tudtára  a  kormány  a  fővárosi 
népnek  —  hegedű  szóban  persze  —  hogy  eszeágá- 

ban  sincs  Pest  környékén  harczolni,  még  kevésbbé 
ott  hagyni  becses  fogát,  hanem  az  első  bokor  zörre- 
nésére  el  fog  eblábolni  világtalan  világig,  hol  Árpád 
óta  nem  volt  ellenség,  s  hol  hazamentő  irhája 
nagyobb  biztonságban  lehet.  És  ezen  komiszságra 
teljes  erőm  és  tehetségem  szerint  dühbe  jővén,  s 
megemlékezvén  még  előbbeni  sebeimről  is,  kaptam 
magamat,  fölszedtem  sátorfámat  s  másnap  csalá- 
dommal együtt  ide  e  békési  magányba  bujdokoltam 
azon  óhajtással,  vajha  soha  többé  a  nyilvános  élet- 
nek még  csak  küszöbére  se  kényszerítene  sorsom  ; 
s  most  itt  vagyunk,  s  a  mely  perczekben  végkép 
felejtem,  hogy  hazám  van,  tökéletesen  boldog 
vagyok.  Hát  ti  mit  csináltok,  hogy  vagytok?  add 
tudtomra,  valamint  azokat  is,  amik  az  utóbbi  idők- 
ben a  világon  és  Magyarországban  történtek,  mert 
én,  mióta  Pestet  elhagytam,  semmit  sem  tudok.  Te 
mégis  csak  közelebb  állasz  az  eseményekhez  vagy 
legalább  a  hírekhez.  írj  mielőbb.  Az  utolsó  posták 
ide  Gyula  és  Cr>aba.  Isten  veletek,  ölelünk  benne- 
teket! barátod 

Petőfi  Sándor. 


CX. 
Petőfi  Sándornéhoz. 

(1)  Maros-Vásárhely,  jul.  22.  1849. 

Kedves    lelkem    Juliskám,    késő    este  van.  Az 
imént   értünk   ide.    Holnap  korán  reggel  indulunk 

Udvarhelyre.  Bem  utolsó  levelét  Brassótól  félnapi 
járó  földre  irta  ide  ezelőtt  három  nappal.  Nem 
tudom,  hol  kapjuk  meg?  talán  Brassóban  vagy 
már  azon  is  túl. 

Tisztelem  Miklósékat. 

Csókollak  titeket,  szentségeim. 

Írni  fogok,  valahányszor  lehet. 

Légy  nyugott  és  béketűrő,  a  mennyire  lehetsz. 

Higyj ! 


Remélj ! 
Szeress ! 


Czím 


a  sírig  és  a  síron  túl  örökké 
hűséges  férjed 
Sándor, 

Petőfi  Sándornénak 

Tordán 
a  református  papnál  Miklós  Miklósnál. 


CXI. 
Petőfi  Sándornéhoz. 

(2)  Maros-Vásárhely,  jul.  29.  1849. 

Kedves  édes  Juliskám,  e  szempillantásban  értem 
ide  vissza  hat  napi  szakadatlan  utazás  után.  Fáradt 
vagyok;  kezem  ugy  reszket,  alig  bírom  a  tollat^ 
Megkaptad-e  előbbeni  két  levelemet?  egyiket  innen, 
a  másikat  Kézdi-Vásárhelyről  írtam.  Elmondom 
röviden  utamat.  Itt  hallottuk,  hogy  Bem  egy  csapat- 
tal Moldvába  ment.  Utána  rugaszkodtunk  Udvarhely 

Csik-Szerda,  Kézdi-Vásárhely,  Bereczk  felé;  ott 
találkoztam  vele,  már  visszajött  Moldvából,  hova 
lázító  proclamatiókat  vitt  be  s  ráadásul  kegyetlenül 
megdöngetett  négy  ezer  oroszt  egy  zászlóaljjal. 
Bereczken  jön  hozzá  a  tudósítás,  hogy  Szász- 
Régennél  megverték  a  mieinket,  s  ezek  borzasztóan 
szétfutottak,  vágtatott  tehát  ide  a  bajt  helyrehozni 
Kezdi- Vásárhelyen,  Sepsi-Szentgyörgyön,  az  Erdő- 
vidéken,  Udvarhelyen  keresztül ;  én  vele.  Rohantunk 
szinte  megállás  nélkül.  Iszonyú  út  volt.  Most  vagy 
két  napig  itt  leszünk,  mig  a  sereget  egy  kissé 
rendbe  szedi,  aztán  mit  teszünk  ?  ő  tudja.  Előbbeni 
levelemben  írtam,  hogy  Csík-Szerdának  és  Kézdí- 
Vásárhelynek  gyönyörű  vidéke  van;  Sepsi-Szent- 
györgyé  talán  még  szebb,  a  város  is  jobban  tetszik. 
Majd  körülményesebben  megvizsgáljuk,  ha  együtt 
utazzuk  be  Háromszéket,  mint  a  fészket  rakni 
akaró  fecskék.  Bemmel  Bereczken  találkoztam; 
megálltam  hintaja  mellett,  s  köszöntem  neki,  ő  oda 
pillant,  megismer,  elkiáltja  magát  és  kinyújtja  felém 
karjait,  én  fölugrom,  nyakába  borultam,  összeöleltük 
és  csókoltuk  egymást:  „mon  fils,  mon  fils,  mon 
fíls!*  szólt  az  öreg  sírva.  A  körülálló  népség  azt 
kérdezte  Egresi  Gábortól,  hogy  „fia  ez  a  generális- 
nak?" Most  még  sokkal  nyájasabb,  szívesebb, 
atyaibb  irántam,  mint  eddig,  pedig  eddig  is  az 
volt.  Ma  azt  mondta  a  másik  segédtisztnek :  „Mel- 
den  Síe  dem  Kriegsministerium,  aber  gebén  Sie 
Acht,  melden  Síe  das  wörtlich :  Mein  Adjutant  der 
Major  Petőfi,   welcher  abgedankt   hat  wegen  der 

schándlíchen  Behandlung  des  Generals  Klapka,  ist 
wieder  in  Dienst  getreten."  Szinte  ma  az  útban 
mondta,  hogy  neked  itt  Maros- Vásárhelyt  csináljunk 
szállást,  s  ide  hozzalak.  Nekem  is  ez  a  fő  vágyam, 
de  míg  erősebb  lábra  nem  állunk  a  szomszédban 
levő  oroszok  irányában,  addig  ezt  tenni  nem  merem. 
Csak  két  mérföldnyire  vannak  innen,  s  az  ide 
valók  a  napokban  is  szétfutottak,  mint  a  csirkék. 
De  mihelyt  némileg  biztos  lesz  e  hely,  az  lesz  első 
dolgom,  meg  lehetsz  felőle  győződve.  Hogyan 
vagytok,  kedves  imádott  lelkeim  ?  ha  én  hallhatnék 
valamit  felőletek!  ha  lehet,  ha  valahogy  szerét 
ejtheted,  írj  csak  egy  szócskát  is,  édes  angyalom. 
Én  nem  mulasztom  el  az  arra  menő  alkalmakat. 
Szopik-e  még  a  fiam  ?  válaszszátok  el  minél  elébb, 
s  tanítsd  beszélni,  hogy  meglepjen.  Csókolom  a 
lelketeket  és  sziveteket   miljomszor  számtalanszor 

imádó  férjed 

Sándor. 

Czím:  mint  a  CX-ik  levélen. 

II. 


Nyilt  levelek 


13* 


I. 

Egy  szó  Tarczy  Lajos  úrhoz. 

Tisztelt  professor  úr!  Ha  már  nem  volt  ön 
szives  —  mint  igérte  —  verseimből  a  Pápára  járó 
példányokat  elvinni  s  az  illetőknek  átadni :  azt 
legalább  szeretném,  ha  méltóztatott  volna  a  dolog 
mibenlétét  előfizetőimmel  tudatni  (kik  mind  tagjai 
azon  társaságnak,  melynek  ön  elnöke),  mi  által 
meg  lettem  volna  kiméivé  azon  piszkos  megtá- 
madástól a  Hírnökben.  Egyébiránt  ha  tudja  azon 
Hirnöki  úr  a  körülményeket,  s  mégis  felszólalt : 
ugy  ez  csak  becsületére  válik  ....  de  e  becsületet 
nem  irigylem  tőle.  —  Az  ott  hagyott  példányokból 
csak  egy  jutott  kezemhez ;  ha  a  többit  megkapom 
(vagy  az  árát),  ki  lesznek  elégítve  t.  ez.  pápai 
előfizetőim,  addig  méltóztassék  őket  nyugtatni 
professor  urnák;  mert  én  oka  nem  vagyok. 

Minthogy  Pápáról  van  szó,  izenem  egyúttal 
annak  a  pápai  hánykolódó  ficzkónak,  hogy  „ki 
tudja  merre,  hol  ?  de  lobogómmal  még  találkozol", 
s  e  pár  sort  (bár  ennyit  sem  érdemelt)  azzal  végzem, 
amivel  ő  végzé:  „Az  én  kardom  sem  fűzfa!" 

(P.  Divatlap,  1845.  május  8.)  PetŐfL 

11. 
Nyilt  levél  Vahot  Imréhez. 

Kedves  Imrém !  Gömör  egyik  kellemes  völgyé- 
ben irom  e  sorokat  K.  R.  uj  barátom  házánál, 
kinek  vendégszeretete  előtted  is  ösmeretes.  Mostaná- 
ban nem  igen  csinálok  verseket,  miből  az  követ- 
kezik, vagyis  mi  annak  az  eredménye,  hogy  pom- 
pásan folynak  napjaim.  Akkor  szoktam  legdühöseb- 
ben  dolgozni,  ha  roszúl  van  dolgom.  Egyébiránt 
van  elég  kész  versem,  sőt  volt  még  Pestről  eljöt- 
temkor  is  annyi,  mennyi  egy  esztendőre  is  sok  lesz, 
ennélfogva  lapod  nem  szenved  e  részben  fogyat- 
kozást. 

Ad  vocem  vers !  a  Hirlapi  méh  csak  dehones- 
tálgat  engem  példás  fáradhatatlansággal.  Nem 
bánom;  írjak  oly  hitvány  verset,  mint  az  egyszeri, 
úgynevezett  csodaszép  költemény  volt:  ha  bánom. 
Ismerem  azt  a  szennyes  inditóokot,  melynél  fogva 
a  Hirlapi  méh  nekem-nekem  esik;  s  hogy  ezt 
teszi,  nem  csodálkozom,  miután  tudom :  ki  az  a 
derék  bogár.  Az  is  felötlött,  hogy  a  Hirlapi  méh 
azon  Írókat  különösen  kiemeli  s  magasztalja,  kik 
az  egykori  Regélőben  léptek  föl.  Tudod  honnan 
van  ez?  én  tudom. 

A  Honderű  kritikusa  meg  a  fölött  lamentál, 
hogy  nem  akarok  tanácsokat  elfogadni.  Már  ebben 
igaza  van.  Biz  én  nekem  nem  minden  ember  tanácsa 
kell,  olyan  simplex  fráteré  éppen  nem,  mint  ő,  ki 
„a  régi  jó  Gvadányi"  czimü  versemet —  per  deos 

immortales !  —  iróniának  véli.  (A  Hírlapi  méh  meg 
azt  a  kadencziát,  hogy :  tölts,  bölcSy  rosznak  tartja ; 
hát  nem  kötözni  való  már  az  ilyen  ember  vagy 
micsoda  ?) 

Ezeken  kivül  az  Életképekben  még  valami  moly 
is  rágódik  rajtam  ....  no,   ki   látott  ily    xerxesi 

hadat?  bizony  még  kikergetnek  hazámból hohó ! 

de  már  azt  még  sem  teszik;  nem  vagyok  olyan 
bolond,  hogy  egy-két  bagoly  huhogása  által  ki 
hagyjam   magamat   kergetni   abból   az   országból, 

hol  engemet  annyian  szeretnek minden  kritikusi 

anathemák  daczára  is.  Szeretnek  engemet,  barátom, 
büszke  indulattal  irom  le,  mit  napról  napra  mind- 
inkább tapasztalok.  És  azt  is  mondhatom  neked, 
hogy  arczképemet  erősen  várják,  erősebben,  sem- 
mint némely  urak  meg  is  álmodnák. 

De  térjünk  okosabb  dolgokra,  mint  a  kritikusok. 
Néprománczomat  a  szamárról  mindenfelé  éneklik, 
énekelték  most  a  gömöri  restauratión  még  a  kortesek 
is.  Magam  is  jelen  voltam  Rima-Szombatban  e 
tisztújításon,  melyről  bővebben  tudósítanálak,  ha 
nem   készülnék  az   utazási  naplómba  írni,  mit  ha 

Pestre    megyek,    Frankenburgnak   adok ha 

ugyan  elfogadja,  mert  régi  jó  indulata,  ugy  tetszik, 
csökkent  irántam,  miután  ugy  uszítja  rám  embereit- 
A  föntebbi  oknál  fogva  nem  írok  utam  egyéb 
eseményeiről  sem;  csak  azt  adom  tudtodra,  hogy 
e  hónapban  még  Pesten  leszek,  s  ismét  ellátlak 
egy  időre  versekkel.  Onnan  aztán  hova  fordulok? 
nem  tudom. 

íme  levelem  végéhez  ért,  s  most  látom,  hogy 
még  semmiről  sem  irtam,  s  most  jut  eszembe,  hogy 
elfelejtettem :  miről  akartam  írni  tulajonkép  ?  No 
semmi,*  majd  mire  ölelni  foglak,  eszembe  jut,  s 
akkor  szóval  mondom  el.  Isten  veled  hát  a  viszont- 
látásig. Petőfi  Sándor, 
(P.  Divatlap,  1845  június  19.) 


III. 
A  his-kunohhoz. 

Polgártársaim  és  hazámfiai !  Hazámfiai  nemcsak 
mint  magyarok,  hanem  ugy  is  mint  kunok,  meit 
Kis-Kunságban  születtem.  Ugy  hiszem,  emlékeztek 
még  arra  az  alacsony  köpczös  mészárosra,  ki  egykor 
a  félegyházi,  szabadszállási  és  szentmiklósi  mészár- 
székeket árendálta ;  az  az  én  apám.  Nem  gondolnám* 
hogy  őtet  egészen  elfelejtettétek  volna,  mert  hiszen 
akkor,  mig  itt  lakott,  minden  becsületes  ember 
szerette  őtet  közületek,  minthogy  a  becsületes 
emberek  szeretik  egymást.  De  én  rám  nehezen 
fogtok  emlékezni;  én  még  gyermekkoromban  el- 
szakadtam közületek  s  azóta  csak  nagyon  ritkán 
juthattam  ahhoz  az  örömhöz,  hogy  szülőföldemet 
meglátogathassam.  Ennélfogva  nem  mervén  bízvást 
remélleni,  hogy  köztetek  szószólóm  akad,  magam 
vagyok  kénytelen  szószóló  lenni  magamért. 

Igazság  szerint  nem  is  magamért,  hanem  itt 
értetek  szólok,  legalább  azon  jó  szándékból,  hogy 

előmozditsam  a  javatokat.  Én  szerszámnak  ajánlom 
magamat  a  ti  kezeitekbe,  semmi  másnak.  Magyar- 
ország az  utóbbi  időkben  sokat  tett,  de  még  koránt 
sem  tett  eleget  arra,  hogy  boldog  és  szabad  legyen 
.  .  .  mert  minden  nemzetnek  ez  a  két  főczélja: 
boldogság  és  szabadság.  Magyarország  eddig  egy 
nyers  fenyőfa  volt,  —  most  már  le  van  vágva  és 
föl  van  deszkákra  fürészelve,  de  még  nincsen  ám 
meggyalulva,  pedig  előbb  meg  kell  gyalulni,  hogy 
asztal  készüljön  belőle,  —  az  a  dicső  asztal,  mely- 
hez majd  oda  ül  vendégeskedni  a  két  földi  istenség : 
a  boldogság  és  a  szabadság. 

Amint  mondám,  Magyarország  gyalulatlan 
deszka,  ti  meg  akarjátok  gyalulni;  jól  van,  én 
ajánlom  magamat  a  ti  kezeitekbe  egyik  gyalunak. 
Annyit  jó  lélekkel  mondhatok,  hogy  én  már  meg- 
próbált gyalu  vagyok,  meggyalultam  sok  faragatlan 
tuskót  és  nem  esett  rajtam  csorba.  Ennek  a  czifra 
beszédnek  egyszerű  értelme  az,  hogy  közeledik  az 
országgyűlés,  az  országgyűlésre  követeket  kell 
választani  ...  Ha  engem  megválasztotok  követnek, 
én  azt  dicsőségemnek  fogom  tartani,  —  ti  pedig, 
ugy  hiszem,  nem  vallotok  velem  sem  kárt  sem 
szégyent. 

Ez  elég  világosan  van  mondva,  minden  ember 
megértheti,  sőt  némelyek  azt  fogják  rá  mondani, 
hogy  nagyon  világos.  Meglehet,  de  nem  tehetek 
róla.  Már  az  a  jó  vagy  rósz  szokásom  megvan, 
—  amint  veszszük,  —  hogy  mindig  őszintén  és 
himezés-hámozás  nélkül  szoktam  beszélni.  Abban 

a  pillanatban  vágnám  ki  nyelvemet,  amelyben  nem 
ugy  szólna,  mint  érez  szivem.  Egyébiránt,  ha  az 
őszinteség  hiba,  ugy  az  nem  az  én  hibám,  hanem 
az  egész  magyar  nemzeté,  mely  őszinte  volt  a  világ 
teremtése  óta  és  én  megvallom,  nem  akarok  jobb 
lenni  nemzetemnél,  azt  akarom,  hogy  legyenek 
meg  bennem  a  magyar  nemzet  jó  és  rósz  szokásai 
egyaránt,  legyek  tetőtől  talpig  magyar. 

így  gondolkodom  én,  azért  nem  csürtem- 
csavartam  a  dolgot,  hanem  kereken  kimondtam, 
hogy  szándékom  követté  lenni,  ha  megválasztotok, 
atyámfiai.  Miért  óhajtom  épen  azt,  hogy  ti  válasz- 
szátok  meg  követnek?  —  azért,  mert  ez  a  föld, 
melyen  ti  laktok,  ez  a  szép  Kis-Kunság,  az  én 
szülőföldem,  s  bármily  közel  áll  az  ember  szivéhez 
az  egész  haza,  még  közelebb  áll  az  a  hely  a 
hazában,  a  hol  született. 

Megnyerem-e  bizalmatokat  vagy  nem?  azt  ti 
tudjátok  és  az  isten  .  .  .  nem  becsülöm  túl  maga- 
mat, nem  akarok  dicsekedni,  de  isten  szent  úgyse' ! 
tehetségemhez  képest  tettem  annyit  a  hazáért,  külö- 
nösen a  köznépért,  hogy  bizodalmára  érdemes 
legyek.  Olvassátok  el  azokat  a  könyveket,  a  melyeket 
Írtam,  jó  rakás;  abból  meg  fogjátok  látni,  meny- 
nyire szerettem  mindig  a  népet  és  pártját  fogtam 
és  küzdöttem  érte.  Könnyű  most  a  nép  barátjának 
lenni,  most,  mikor  a  nép  az  úr  a  hazában  és  a 
világon ;  de  én  már  akkor  barátja  voltam  a  népnek, 
mikor  azt  még  parasztnak  hivták  és  megvetették 
s  engemet  szinte  megvetettek  és  keserűséggel  illettek, 

mint  a  nép  pártfogóját.  E  fáradozásaimért  egy 
jutalmat  kívánok,  azt  a  jutalmat  kívánom,  hogy 
olyan  helyre  állítsatok,  ahol  értetek  tovább  is  fára- 
dozhassak, s  ahol  tán  többet  használhatok  nektek, 
mint  eddig  használtam. 

Szükségesnek  láttam  ezeket  elmondani  magam- 
ról a  végett,  hogy  némíképen  megismerjetek,  hogy 
legalább  tudják,  hogy  ki  és  mi  vagyok,  akik  még 
nem  tudták.  Azt,  hogy  az  ember  így  nyilvánosan 
beszélget  magáról,  talán  néminemű  orczátlanságnak 
lehet  nevezni.  Jól  van,  nevezzétek  orczátlanságnak, 
vagy  a  minek  tetszik,  de  tudjátok  meg:  a  magam 
hasznáért  soha,  senki  előtt  sem  szólnék  egy  szót 
se,  s  ha  most  itt  az  orczátlanságig  vetemedtem, 
ezt  azon  szent  czél  elérésének  óhajtásából  tevém, 
hogy  a  hazának  szolgálhassak  ...  ha  ez  a  törekvés 
bün,  ugy  itt  a  szemem,  köpjetek  bele,  itt  a  fejem, 
kövezzétek  meg. 

Ha  valaki  csakugyan  dicsekedésnek  veszi  elöb- 
bení  szavaimat,  ám  vegye ;  megengedem  hát,  hogy 
olyan  pimasz  voltam,  hogy  hetvenkedtem,  de  olyan 
alávaló  soha  sem  voltam,  hogy  akárkinek  is  hízel- 
kedjem. A  legjobb  alkalmam  volna  rá  most  meg- 
szerettetni magamat  veletek  az  által,  ha  az  egekig 
magasztalnálak  benneteket,  hogy  ti  kunok,  ti  ilyen 
meg  ilyen  dicső,  páratlan,  hasonremek  emberek 
vagytok !  Ha  én  azt  amúgy  hosszas  kacskaringósan 
kikanyargatnám,  tudom,  nem  esnék  roszul  egyík- 
teknek  sem,  sőt  közületek  többen  megsimítanák  a 
bajuszokat  és  a  hajókat  s  azt  mondanák:   „ejnye, 

mégis  derék  ember  ez  a  Petőfi,  tegyük  meg  követ- 
nek." Hanem  azt  korán  se  várjátok,  hogy  én  titeket 
magasztaljalak,  mert  akkor  szemtelenül  hazudnám. 
Becsületemre  mondom,  hogy  ti  nem  vagytok  remek 
emberek,  vagy  eddig  legalább  nem  voltatok. 
Márczius  15-kéig  az  egész  Magyarország  nagyon 
szolgalelkü„  kutyaalázatosságu  ország  volt,  és  ti 
ebben  a  virtusban  közelebb  álltatok  az  elsőkhöz, 
mint  az  utósókhoz.  Gondoljatok  csak  vissza  arra 
a  Szluha  kapitányra,  hogy'  süvegeltétek,  hogy' 
csúsztatok-másztatok  előtte.  Ah,  ha  eszembe  jut, 
még  most  is  szégyenlem  magamat  a  ti  nevetekben. 
A  zsidók  hajdan  Mózes  idejében  az  isten  helyett 
egy  aranyborjút  imádtak,  de  ti  még  lejebb  sülyed- 
tetek,  —  ti  egy  ólomszamarat  imádtatok.  Azonban 
ez  az  idő  lejárt  és  remélem,  hogy  lejárt  mind- 
örökre. Fölemeltétek  fejeteket,  s  fölteszem  rólatok, 
hogy  soha  többé  meg  nem  hajoltok  semmiféle 
ember  előtt  a  kerek  világon.  Az  isten  az  állatnak 
teremtett  négy  lábat,  az  embernek  csak  kettőt, 
azért,  hogy  egyenesen  járjon  és  embertársainak 
egyenest  a  szeme  közé  nézzen,  —  mert  az  ég  alatt 
minden  ember  egyenlő,  egynek  sem  szabad  másokra 
lenézni,  egynek  sem  szabad  másokra  fölnézni.  Nem 
ismerek  magamnál  se  kisebbet  se  nagyobbat. 

Ennyit  akartam  mondani,  atyámfiai,  ebből  meg- 
ítélhetitek, hogyan  érzek  és  hogyan  gondolkodom. 
Ha  kedvetekre  való  vagyok,  meg  fogtok  követnek 
választani,  s  akkor  minden  erőmet  nagy  és  szent 
kötelességem  teljesítésére  fordítom.  Ha  pedig  meg 

nem  választotok  követnek,  abból  látni  fogom,  hogy 
különb  emberetek  akadt,  mint  én,  s  ez  hazafiúi 
szivem  legszebb  öröme  lesz,  mert  fő  óhajtásom, 
hogy  én  nálam  minden  ember  nagyobb  tehetségű 
és  nagyobb  buzgósága  legyen  a  magyar  hazában, 
a  mely  haza,  adja  a  magyarok  istene,  hogy  mind- 
örökkön örökké  éljen! 

(1848.  június.)  Pető}i  Sándor. 


IV. 
Nyilt  levél  a  szabadszállásiakhoz. 

Polgártársaim !  ti  ellenséges  kezet  emeltetek  reám, 
én  baráti  kezet  nyújtok  ti  nektek ;  követem  a  szent- 
irást,  mely  azt  mondja:  „a  ki  követ  hajít  utánad, 
hajíts  te  vissza  kenyeret  \  Istenemre  mondom,  akkor 
sem  haraguttam  rátok,  mikor  engem  vadállatok 
módjára  megrohantatok,  hogy  széttépjetek:  annál 
kevésbbé  haragszom  most;  de  haragszom  azokra, 
a  kik  annyira  elámítottak  benneteket,  hogy  ellenem 
fordultatok,  mint  ellenségtek  ellen,  a  ki  legjobb 
barátotok  vagyok  széles  e  világon !  .  .  .  titeket  csak 
sajnálni  tudlak,  sajnállak  szivemből. 

Ha  még  át  nem  láttátok,  majd  át  fogjátok  látni, 
hogy  vétkeztetek,  nagyot  vétkeztetek  ellenem  és 
magatok  ellen,  és  akkor  pirulni  fogtok,  szégyenleni 
fogjátok  magatokat  és  sokért  nem  adnátok,  ha  nem 
történt  volna  meg  az,  a  mi  megtörtént.  Az  egész 
magyar   nemzet   ujjal   fog   rátok   mutatni,  hogy  ti 

vagytok  azok,  a  kik  engem  kikergettetek  városotok- 
ból —  és  nektek  az  ujjmutatás  jobban  fáj  majd 
a  pofoncsapásnái. 

Polgártársaim !  ha  azok  az  urak,  a  kik  engem 
becstelenitettek  előttetek,  igaz  útban  jártak:  miért 
nem  hagytak  engem  szóhoz  jutni  ?  .  .  .  én  azt  akar- 
tam, hogy  ha  majd  minden  választó  együtt  lesz, 
fölállok  előttetek  és  azt  mondom :  most  jöjjön  ide, 
a  kinek  vádja  van  ellenem,  itt  szemtül  szembe 
mondja  el  vádját,  majd  megfelelek  rá !  Ekkor  kisült 
volna,  ki  a  becsületes  ember,  ki  nem  ?  .  . .  .  de 
épen  ezért  nem  hagytak  engem  beszélni,  mert 
nagyon  jól  tudták  ők,  hogy  ha  szót  emelek,  ők 
vesztenek . . .  kimutattam  volna,  hogy  minden  vádjuk 
csak  rágalom,  hazugság,  gyalázatos  hazugság. 
Hiszen,  ha  igazat  beszéltek  volna,  szemembe  is 
merték  volna  mondani,  —  de  mindig  csak  a 
hátam  mögött  piszkoltak,  a  gyávák! 

Első  felindulásomban  azt  határoztam,  hogy  tör- 
vény elébe  állitom  becsületem  megsértőit ;  de  most 
már  máskép  gondolkozom  ....  azzal  csak  maga- 
mat szennyezném  be,  ha  egy  sorompó  elébe  álla- 
nék olyan  piszok  fajjal,  mint  azok.  Ez  csak  annyi 
volna,  mintha  a  hold  bepörölné  azokat  a  kutyákat, 
a  melyek  őtet  megugatják.  Hadd  ugassanak,  a  hold- 
nak az  nem  árt.  Nincs  Magyarországon  egyetlen 
egy  becsületes  ember,  ki  az  én  becsületemben  két- 
kedhetnék, s  ennél  többet  az  isten  törvényszéke 
előtt  sem  nyerhetnék. 

Nagy  Károly  uram  pedig  hiába  diadalmaskodik, 


Petőfi  levelei  207 

mert  azt  a  választást  meg  fogja  semmisíteni  az 
országgyűlés,  mint  törvénytelent,  és  őtet  ebrúdon 
fogják  kivetni  a  követek  közül,  és  ugy  kell  neki, 
mert  aki  mint  vet,  ugy  arat.  Útra  mehet  aztán 
szépen  és  zsebre  rakhatja  a  dicsőséget,  melyet 
számotokra  és  a  maga  számára  aratott.  Fogadom, 
hogy  ezután  húsz  mérföldnyire  megy  onnan,  a  hol 
követet  választanak,  hogy  még  hirét  se  hallja! 

Ti,  polgártársaim,  készüljetek  az  uj  követválasz- 
tásra, mely  egy  hónap  múlva  bizonyosan  meglesz; 
készüljetek  el  jobban,  mint  az  elöbbenire.  Ha  körül- 
ményeim engedik,  akkor  megint  lerándulok  hozzá- 
tok, —  ha  nem  egyébért,  csak  azért  is,  hogy  néhány 
embernek  a  szeme  közé  nézzek.  Válaszszatok  követ- 
nek akárkit,  csak  olyat  ne,  a  ki  étellel  és  itallal 
veszteget  benneteket,  mert  az  olyan  nem  hogy 
barátotok  volna,  sőt  inkább  legnagyobb  ellenségtek; 
az  olyan  a  ti  veszedelmetekre  törekszik  és  előbb- 
utóbb  megsiratjátok,  de  már  akkor  késő  lesz. 

A  derék  szentmiklósiakat,  fülöpszállásiakat  és 
laczháziakat  köszöntöm,  titeket  is  köszöntlek  s  arra 
kérem  az  istent,  világosítson  fel  benneteket,  hogy 
ezentúl  ne  tartsátok  ellenségteknek  azt,  a  ki  legbuz- 
góbb  jóakarótok,  legőszintébb  barátotok.  Nem  szük- 
ség azt  az  intést  adnom,  hogy  ezután  ne  higyjetek 
azoknak,  kik  a  minap  ugy  bolonddá  tettek  titeket, 
ugy  sem  fogtok  nekik  hinni  többet  az  életben. 
A  helyett,  hogy  titeket  ámítanak,  —  azoknak  jobb 
volna  bizony,  ha  számot  adnának  nektek  a  város 
jövedelmeiről,   melyek   isten   tudja  hova  gurultak. 

mig  ök  tisztviselősködtek.  Vonjátok  őket  szám- 
adásra, ha  olyan  nagyon  becsületes  emberek; 
azután  gyalázzanak  mást,  ha  a  maguk  becsülete 
tisztában  lesz.  —  Isten  veletek! 

Június  végén.  Petőfi  Sándor, 


A  nemzetgyűlési  KöveteKhez. 

Nagy  Károly,  ki  a  kiskunsági  követséget  el- 
rabolta tőlem,  a  Pesti  Hirlap  99.  számába  egy 
czikket  lopott  be  ellenem.  E  czikk  egészen  ö  hozzá 
méltó,  s  én  őt  érte  én  hozzám  méltólag  vontam 
kérdőre,  s  kivántam  elégtételt.  A  mily  szemtelen 
hetvenkedéssel  irta  Nagy  Károly  e  czikket,  oly  pél- 
dátlan gyávasággal  tagadta  meg  az  elégtételt,  oly 
gyávasággal,  melynek  párját  nem  férfiak,  de  vén 
banyák  életrajzában  is  hiába  keressük  Figyelmez- 
tetem és  kérem  a  nemzetgyűlési  követeket,  hogy 
e  megbélyegzett  emberrel  senki  közülök  egy  sorba 
ne  üljön,  nem  az  én  irántami  szívesség  vagy  barát- 
ságnál, hanem  azon  tiszteletnél  fogva,  melylyel  e 
testület  magának  tartozik. 

(Pesti  Hirlap,  1848.  július  9.) '       Petőfi  Sándor. 

VI. 
Válasz  Vörösmartynak. 

Nem  szeretem  a  feleselgetést,  kivált  ily  időkben, 
midőn  a  közönségnek  kisebb  gondja  is  nagyobb, 
mint  egyes  emberek  szóváltogatásait  hallgatni; 
mindamellett  nem  hagyhatom  szó  nélkül  Vörös- 
martynak e  lapok  58-ik  számában  hozzám  intézett 
sorait.  Nem  bocsátkozom  e  czikk  pontonkénti 
czáfolatába,  nehogy  mind  a  magam  mind  a  mások 
becses  idejéből  sokat  raboljak  el;  csak  átalános- 
ságban  egy  pár  rövid  észrevételt. 

Azt  én  gondoltam  előre,  hogy  Vörösmarty 
felelni  fog  versemre,  de  megvallom,  ingyen  sem 
hittem,  hogy  ugy  fog  felelni,  a  mint  felelt.  Nem 
hittem,  hogy  olyan  fegyvereket  fog  használni,  minő- 
ket senkitől  sem  érdemlék  s  ő  tőle  legkevésbbé, 
s  amelyek  ő  hozzá  nem  is  méltók:  a  gyanúsítás, 
a  lenézés  fegyvereit.  Ha  kardot  szúrt  volna  belém, 
hallgatnék,  de  miután  bunkósbottal  támadt  meg, 
nem  hallgathatok. 

Azt  mondja:  Nem  tünik-e  ki,  hogy  Petőfi 
kegyelettel  akarván  szólani,  szólt  igen  roszul  palás- 
tolt s  mondhatom,  igen  idétlen  szánakozással  ?"  stb. 
Erre  minden  elfogulatlan  ember  azt  fogja  mondani, 
hogy  nem  tűnik  ki,  de  ha  csakugyan  ez  tűnnék 
ki,  ugy  megvallom,  nem  oly  hangon  irtam,  mint 
lelkem  mélyében  akartam. 

Azt  mondja  :  „Petőfi  Vörösmartyról,  kivel  barát- 
ságos viszonyban  van,  mindeddig  még  egy  jó  szót 

sem  szólt;  honnan  van  az,  hogy  oly  mohón 
ragadta  meg  az  alkalmat,  róla  kárhoztatását  kimon- 
dani?" stb.  Engedjen  meg  Vörösmarty,  de  azt  nem 
tudja,  nem  tudhatja,  hogy  én  ez  alkalmat  mohón 
ragadtam- e  meg  vagy  hosszú  és  kínos  lelki  harcz 
után?  és  amit  előbb  mond,  az  egyátalában  nem 
áll,  mert  én  már  nem  egyszer  mondtam  róla  jót  és 
igen  sok  jót  nyilvánosan  (az  1845-ki  Életképekben 
megjelent  Uti  jegyzeteimben,  az  1847-ki  Hazánk- 
ban megjelent  Uti  leveleimben  stb.),  de  arról  nem 
tehetek,  ha  elmulasztotta  elolvasni,  vagy  arra 
méltónak  nem  tartotta.  És  azon  felül  tettem  azt, 
mit  senkivel  sem  tettem,  összes  költeményeimet 
neki  ajánlottam  „tisztelet  és  szeretet  jeléül '.  Hogyan 
mondhatja  hát,  hogy  mindeddig  egy  jó  szót  sem 
mondtam  felőle?  miért  akar  tényeket  megsemmi- 
síteni ?  Én  legfölebb  hibáztam  azon  versemben,  de 
ő  vétkezett,  midőn  azt  nem  a  legtisztább  baráti  és 
hazafiúi  fájdalom,  hanem  isten  tudja  milyen  rósz 
indulat  kifolyásának  magyarázta.  Ezzel  azon  gyanút 
vágja  arczomhoz,  hogy  én  soha  sem  voltam  őszinte 
tisztelője,  hogy  én  csak  tettetem  iránta  a  tiszteletet, 
szóval,  hogy  kétszínű  ember  vagyok,  s  ez  a  leg- 
czudarabb  jellemtelenség,  mi  embertől  telik,  s  ezt 
nem  engedhetem  meg,  hogy  magamon  száradjon. 
Fölhívom  mindazokat  széles  e  világon,  kik  engem 
ismernek,  nyilatkozzanak  valamennyien,  tapasztal- 
ták-e bennem  csak  árnyékát  is  a  kétszinüségnek? 
ha  igen,  borítsa  fejemet  a  nemzet  megvetése! 
E  gyanúsítás  fáj,   és  fáj  az   a  lenéző  hang, 

melyen  beszél  velem  Vörösmarty,  mondván  többek 
között:  „én  elitélem  őt!  kicsoda?  Petőfi,  kit? 
Vörösmartyt"  stb.  Már  kérem  alázatosan,  akárki  az 
a  Petőfi,  de  mindenesetre  olyan  ember,  kit  Vörös- 
martynak sincs  semmi  joga  lenézni.  S  ha  épen 
kedve  volt  Vörösmartynak  a  szerénységről  beszélni, 
inkább  akárhol  beszélt  volna  róla,  mint  itt,  midőn 
ő  is  feledni  látszik  a  szerénységet.  Egyébiránt  a  mi 
a  szerénységet  illeti :  én  azt  igen  silány  portékának 
tartom,  melynek  betanulását  soha  sem  találtam  fárad- 
ságra méltónak,  mert  az  a  jezsuiták  találmánya.  Göthe 
teljes  hosszú  életében  egyszer  mondott  okosat,  akkor, 
midőn  azt  mondta:  „Nur  Lumpé sind  bescheiden." 

Czikke  végén,  miután  a  szerénységet  repetálta, 
igy  szól  Vörösmarty:  „bírónak  még  te  kicsiny 
vagy".  Nincs  mit  szólnom  ellene,  elismerem  telje- 
sen, ha  azon  érdemes  táblabirói  hiszemben  él 
Vörösmarty  is,  hogy  mindaddig  kicsiny  az  ember 
bírónak,  míg  nagy  hasa  nincs. 

Különben,  a  mit  ő  gondol,  én  is  azt  gondolom, 
hogy  t.  í.  e  tollharcz  nem  bontja  föl  közöttünk  a 
jó  viszonyt.  De  ha  ellenkezőleg  lenne  is,  nemcsak 
ő  vele,  hanem  akárkivel  szemben  a  föld  hátán, 
mindig  kimondanám  szabadon  meggyőződésemet. 
Inkább  legyek  ezután  is,  mint  ekkorig  voltam, 
bátran  és  kérlelhetlenűl  kiínondott  meggyőződé- 
sem martyrja,  hogysem  gyávasággal  vádolhassam 
enmagamat.  Én  magammal  akarok  békében  élni, 
nem  a  világgal.  Petőfi  Sándor. 

(Kossuth  Hírlapja,  1848.  szeptember  8.) 

III. 


Tábori  levelek, 


I. 

Levél  a  Pesti  Hírlap  szerkesztőjéhez. 

Erdőd,  oct.  1.  1848. 

Kővárvidékén  keresztül  akartam  kiküldetésem 
helyére,  a  Székelyföldre  utazni,  s  Nagy-Bányáról 
kénytelen  valék  visszafordulni.  Ott  találkoztam  Teleki 
Sándorral,  Kővárvidéke  főispánjával  és  Mihályi 
Gábor  kormánybiztossal.  TőIök  tudom  a  követke- 
zendőket.  Az  egész  krasznamegyei  és  kővárvidéki 
oláhság  föl  van  lázadva.  A  lázadás  középpontja 
Naszód,  hol  valami  Jovics  ezredes  és  Urbán 
alezredes  fegyvereket  és  pénzt  osztogat  az  oláhok 
között,  kik  hozzájok  csatlakoznak.  Már  mintegy 
tizezeren  vannak  talpon ;  a  kővárvidéki  megyei 
pénztárt  (mintegy  18,000  pengőt)  elrabolták,  s  egy 
házat  fölgyújtottak.  A  magyar  urak  azon  helyekről 
már  mind  Nagy-Bányán  vannak,  minthogy  életök 
nem  biztos  többé.  Maga  Teleki  és  a  kormánybiztos 
majd  elfogatott;  csak  csellel  sikerült  elillanniok,  s 
midőn  kocsira  ültek  s  elvágtattak,  két  puskát 
sütöttek  rajok  az  oláhok,  de  szerencsére  egyik  sem 

talált.  Több  megyei  tisztviselőt  vasra  verve  vittek 
Naszódra;  mi  sorsra  jutottak  ott,  nem  tudni.  Szatmár 
megye  már  teszi  a  szükséges  lépéseket,  a  mennyire 
tőle  telik ;  egy  pár  ágyú  és  néhány  száz  nemzetőr 
van  útban.  Én  is  velők  megyek.  Tennap  szólitottam 
föl  levélben  az  alispánt,  hogy  átalános  népfölkelést 
hirdessen  a  megyében,  miután  a  megindult  sereg 
igen  csekély  az  ellen  erejéhez  képest.  Remélem, 
az  alispán  meg  fogja  azt  tenni,  s  nem  vár  ministeri 
rendeletekre.  Hát  Pesten  mi  történik?  hol  van  már 
Jellasics?  hátrált-e  vagy  előbb  jött?  semmit  nem 
tudunk.  Irtóztató  körülmények,  de  bátorság  nem- 
zetem, bátorság  és  ismét  bátorság,  s  a  haza 
mentve  lesz !    . 

(Pesti  Hirlap,  október  10.)  Petőfi  Sándor. 


II. 
Levél  a  képviselőházhoz. 

Debreczen,  deczember  8-kán  1848. 

Képviselő  polgárok!  Milyen  nagy  fontosságú 
lehet  egy  kis  költemény,  bizonyitja  egy  franczia 
tábornok  levele,  ki  azt  irta  a  conventnek,  hogy  vagy 
küldjenek  neki  tetemes  segédsereget,  vagy  küldje- 
nek egy  kiadást  a  marseillaiseből.  —  Ha  elég 
buzditónak  találják  önök  a  következő  költeményt, 
nyomassák  ki  annyi  példányban,  a  mennyit  szük- 
ségesnek fognak  látni,  s  küldjék  szét  országszerte 

a  magyar  táborba.  Részemről  igen  óhajtom,  hogy 
miután  szigorú  körülményeim  elvonták  egy  kis 
időre  a  hadi  pályáról  személyemet,  legalább  lélek- 
ben azalatt  is  részt  vegyek  nemzetem  harczaiban. 
(Következik  a  Csatadal) 
(Közlöny,  1848.  deczember  20.)       Petőfi  Sándor, 


III. 
Levél  a  Közlöny  szerkesztőjéhez. 

(1)  Vízakna,  február  3.  1849. 

Bem  táborában  vagyok.  Alkalmasint  nekem  van 
az  egész  táborban  legkevesebb  dolgom,  s  mégis 
csak  annyira  érek  rá,  hogy  a  történteket  és  tör- 
ténendőket  csupán  rövid  vázlatban  futólag  közöl- 
hetem. A  januárius  21 -ki  Szeben  alatti  véres  csata 
után,  melyben  nem  az  ellenség,  hanem  a  fátum 
kényszeritett  hátrálni,  seregünk  Szelindékre  vonult 
s  onnan  két  ízben  verte  vissza  diadalmasan  a 
császáriakat.  Soha  vezér,  soha  sereg  dicsőbb  hősi- 
séget  nem  fejtett  ki,  mint  a  mieink  e  két  alkalom- 
mal. Most  csak  ennyit  mondok  rólok;  később,  a 
mennyire  tollamtól  telik,  örökíteni  fogom  őket. 
Szelinc|ekről  január  31 -kén  ide  jöttünk  át  Vízaknára, 
a  mennyire  én  értem  azért,  hogy  Temesvár  és 
Szeben  közötti  közlekedését  a  császáriaknak  meg- 
szakítsuk, s  ez  tökéletesen  sikerült.  Egy  osztály 
Kemény  alezredes  vezérlete  alatt  előnyomult  Déva 

felé,  hogy  az  Aradról  jövő  Beké  őrnagygyal  egye- 
süljön, s  a  Temesvárból  Szebenbe  érkező  ember- 
es lőszerbeli  segítséget  elfogják,  a  mi  ezóta  meg- 
történt. A  lefoglalt  szászsebes!  posta  leveleiből, 
miket  Kemény  már  megküldött  tábornokunknak, 
kitűnik,  hogy  a  szebeni  lakosok  és  a  császári  katonák 
Szebenben  igen  gonoszul  vannak.  A  császáriaknak 
sem  pénzök,  sem  kenyerök,  sem  lőszerök,  s  a 
lakosság  kétségbeesett  félelmek  közt. 

Útban  van  hozzánk  Háromszékből  8000  és 
Csik^^zékből  3000  székely,  de  ezeket  be  sem  várva, 
mihelyt  Beké  őrnagy  megérkezik,  azonnal  meg- 
rohanjuk Szebent,  s  Bemtől  az  utósó  honvédig 
reméljük,  hiszszük,  hogy  urai  leszünk  Szebennek, 
a  mivel  annyi  van  mondva,  hogy  Erdélyben  tönkre 
lesz  téve  a  reactio  utósó  íziglen.  Akkor  aztán 
megyünk  vezérestül  seregestül  a  Tisza  partjaira, 
hogy  a  rónák  hazájának  is  megmutassuk  diada'mas 
zászlóinkat .  .  .  megyünk  bérezi  folyamok  gyanánt, 
mint  hajdan  a  Betlenek,  Rákócziak,  Tököliek,  s 
hullámainkon  viszszük  a  szabadság  bárkáját! 

(Közlöny,  1849.  február  9.)  Petőfi  Sándor. 

IV. 
Ugyanahhoz. 

(2)  Debreczen,  febr.  15.  1849. 

A  magyar  hadtörténet  nem  legszerencsésebb,  de 
legdicsöbb  napjai  után  írom  e  sorokat.   Az  erdélyi 

táborból  érkezem  ;  a  kiállóit  óriási  fáradalmak  után 
jól  esnék  egy  kicsit  melegednem  és  pihennem 
családi  tűzhelyemnél,  de  kiszakítok  drága  perczeim- 
ből  néhányat,  hogy  tudassam  a  hazával,  ha  csak 
röviden  is,  az  erdélyi  utósó  eseményeket,  melyek 
a  gyávákat  talán  csüggeszteni  (a  mi  különben 
semmi  veszteség),  de  a  bátrakat  még  inkább  lelke- 
síteni fogják,  mert  a  valódi  férfira  nézve  nem  lehet 
lelkesitőbb  példa,  mint  a  balsorsban  is  meg  nem 
tört,  sőt  meg  nem  hajlott  emberek  működése.  — 
Bem  februárius  1-én,  mint  már  előbb  megírtam, 
seregével  Vízaknára  vonult  át,  s  ott  4-kéig  csen- 
desen voltunk.  Febr.  4-kén  kijött  elénk  az  ellenség 
Szebenből,  hol  erdélyi  minden,  de  minden  erejét 
összepontositotta.Vizaknaelőttmegtámadott  bennün- 
ket; a  szó  betű  szerinti  értelmében  10-szer,  mondd 
tízszer  nagyobb  ereje  volt,  mint  nekünk.  Négy  óráig 
tartó  ütközet  után,  mely  egyike  volt  a  legvéreseb- 
beknek, miket  e  korban  vívtak  a  magyar  seregek, 
kénytelenek  voltunk  hátrálni.  Kölcsönös  ágyúzás 
közt  értünk  Szerdahelyre,  az  első  állomásra;  az 
ellenség  csaknem  odáig  követett.  Szerdahelyi  meg- 
pihenvén, éjfél  után  indultunk  Szászsebes  felé, 
hova  virradatkor  értünk,  s  hol  a  gyulafejérvári 
garnison,  mely  értesítve  volt  visszavonulásunkról, 
ágy  úszóval  fogadott.  Egy  órai  ágyúzás  és  csatár- 
tüzelés után  rohammal  vettük  be  Szászsebest, 
melyet  a  fejérváriak  eszeveszett  futással  hagytak 
el ;  zsákmányunkul  egy  pár  töltényes  szekér  jutott, 
mi    nekünk   igen   jól    esett.    Dél   tájban   utóiértek 

bennünket  a  szebeniek,  csatárainkat  egy  pár  órai 
harcz  után  beszorították  a  városba,  s  ágyúztak 
ránk  késő  estig,  de  sikeretlenül.  Másnap  reggel 
az  éjen  át  ismét  tetemesen  szaporodott  ellenség 
csaknem  egészen  körülvett;  egyszer  jelentik  Bem 
tábornoknak,  hogy  parlamentaire  jött.  Bem  azt 
felelte,  hogy  küldjék  őt  vissza.  A  parlamentaire 
lengyel,  mondja  a  jelentő.  „Annyival  inkább '',  felelt 
Bem;  „olyan  lengyellel  nem  beszélek,  ki  most 
ausztriai  szolgálatban  van."  Mindamellett  eléje 
vezették  a  parlamentairet,  de  a  tábornok  röviden 
csak  azt  mondta  neki :  ,nem  alkuszom',  s  ezzel 
kikísértette  őt.  Ezalatt  mi  is  vonultunk  ki  a  városból 
Szászváros  felé.  Fél  órányira  haladtunk,  midőn  az 
ellenség  észrevette  kitakarodásunkat,  s  ekkor  egész 
erejével  utánunk  rugaszkodott,  s  igy  jöttünk 
szakadatlan  ágyúzás  között,  mely  azonban  semmi 
veszteségünkbe  nem  került,  valami  egy  órányira 
Szászvárostól,  hol  egy  falut  fölgyújtottunk,  mi 
által  ketté  lett  vágva  az  üt  közöttünk  s  a  császáriak 
között.  Este  volt,  mikor  oda  értünk.  Azt  gondoltuk, 
egész  békével  húzódhatunk  be  Szászvárosba,  de 
csakhamar  megdördültek  előttünk  az  ágyúk;  a 
szász  és  oláh  népfelkelés  fogadott  bennünket. 
Szászvárost  is  rohammal  kellett  bevennünk.  Virradat 
előtt  jött  a  jelentés,  hogy  a  szebeniek  utóiértek. 
Visszamentünk  eléjök,  s  mintegy  két  óráig  harczol- 
tunk  velők,  nem  a  diadalért,  mely  lehetetlen  volt, 
hanem  a  becsületért,  melyet  annyi  bajnak  utána 
is  épségben  hoztunk  meg  az  nap  délben  Dévára, 

hol  a  Magyarországból  érkezett  segédseregekkel 
egyesültünk.  Ez  volt  7-kén;  8-kán  én  elhagytam 
(de  csak  rövid  időre)  a  tábort,  s  azóta  mi  történt? 
nem  tudhatom,  csak  annyit  tudok  a  tábornoktól, 
hogy  ő  másnap  azonnal  indult  visszafelé,  s  hiszem, 
hogy  seregünk  most  ismét,  ha  Szebenben  nincs 
is,  bizonyosan  Szeben  alatt  van,  és  nem  sokára 
benn  lesz.  Azon  sereg,  mely  négy  napi  szinte 
szakadatlan  csatatüzben  ugy  viselte  magát,  azon 
sereg,  melyet  Bem  vezérel,  lehetetlen,  hogy  ne 
győzzön!  Szeretném  Bemet  egész  nagyságában 
felmutatni  a  nemzet,  a  világ  előtt,  de  ahhoz  több 
és  nyugott  idő  kellene,  hogy  lelkem  minden  erejét 
összeszedhessem,  —  most  csak  e  puszta  vázlatban 
leirt  tények  szóljanak  mellette.  Bármily  derék  hősi 
volt  e  sereg,  az,  hogy  egy  csomóban  és  épségben 
maradt  e  viharos  napok  után,  egyedül  tábornoká- 
nak érdeme. 

(Közlöny,  1849.  február  17.)  Petőfi  Sándor. 


V. 
Ugyanahhoz. 

(3)  Szászsebes,  április  11. 

Néhány  heti  betegeskedésem  után  visszatértem 
e  hó  elején  azon  hadsereghez,  melynek  hogy  tagja 
vagyok,  büszkeségem,  mert  vezére  Bem ;  és  boldog- 
ságom, mert  Bem  nekem  barátom,  atyám.  A  sors 
ugy  akarta,  hogy  részt  vegyek   e  hadsereg  annyi 

fáradalmaiban,  veszélyeiben  és  szerencsétlenségei- 
ben, s  hogy  diadalmánál  ne  legyek  jelen.  Nem 
zúgott  az  ágyú,  nem  csengtek,  csörögtek,  ropogtak 
a  fegyverek,  midőn  Szebenbe  bementem,  csend 
és  béke  volt,  —  az  ellenség  akkor  már  Oláhor- 
szágban bujdosott,  német  és  muszka.  Szebenben 
találtam  Bemet;  mint  egyszerű  közember  mentem 
hozzá,  minden  igény  és  vágy  nélkül ;  ő  visszaadta 
a  kapitányságot  s  kinevezett  segédének;  az  elsőt 
közönyösen,  a  másodikat  gyönyörrel  fogadtam  el. 
Másnap  Gyulafejérvár  alá  mentünk,  s  azt  még  az 
nap  mintegy  3  óra  hosszat  ágyúztuk,  s  föladásra 
szólítottuk  föl ;  a  várbeliek  egyikre  is  másikra  is 
huszonnégy  fontosokkal  feleltek.  A  tábornok  annyi 
sereget  hagyván  a  vár  körül,  mennyi  elegendő 
annak  teljes  bekerítésére,  ide  jött  Szászsebesbe,  s 
azóta  itt  vagyunk.  Holnap  vagy  holnapután  indu- 
lunk Magyarországra.  —  A  napokban  voltak  itt  a 
hadügyministernek  s  a  nemzetgyűlésnek  küldöttei, 
kik  meghozák  Bemnek  az  elsőrendű  érdemjelt. 
Az  átadás  csak  szobában,  néhány  tiszt  jelenlétében 
történt,  mert  helyben  nincs  sereg  s  különben  is 
a  mi  vezérünk  nem  szokott  az  efféle  sallangos 
és  csattogó  czeremoniákhoz.  Volt  ennek  a  kis  szobai 
ünnepnek  mindamellett  sok  pedanti  és  táblabírói 
oldala,  de  volt  olyan  momentuma  is,  mely  meg- 
ható, megrázó,  mondhatni  nagyszerű  volt,  midőn 
az  öreg  Németh  alezredes  e  szavakkal  adta  át 
tábornokunknak  az  érdemjelet:  „Én  nem  vagyok 
szónok,  s  ha  az  volnék  sem  tudnék  most  beszélni ; 


Petőfi  levelei  223 

engedje  meg  ön,  hogy  megcsókoljam  önnek  jobb 
kezét,  mely  az  én  hazámért  vérzett!"  és  sírva 
csókolta  meg  a  tábornok  csonka  kezét,  s  mi,  kik 
jelen  voltunk,  mindnyájan  sirtunk  —  de  ezt  nem 
olvasni  kell,  ezt  hallani  és  látni  kellett  volna.  — 
Tennap  küldötte  szét  Bem  a  kisebb  érdemjeleket 
serege  jobbjainak.  E  sorok  Írójának  szerencséje 
van  ezek  közé  tartozni.  S  igy  meg  vagyok  végre 
jutalmazva  is,  pedig  túlságosan,  nem  az  által,  hogy 
érdemjelet  kaptam,  hanem  azon  mód  által,  mely- 
lyel  azt  nekem  átadta  Bem.  Legyen  gyöngeség 
tőlem,  vagy  akármi,  én  meg  nem  állhatom,  hogy 
e  jelenetet  ki  ne  irjam.  Saját  kezével  tűzte  mellemre 
az  érdemjelt  Bem,  bal  kezével,  mert  jobbja  még 
föl  van  kötve,  s  ezt  monda:  „bal  kézzel  tűzöm 
föl,  szivem  felőli  kezemmel!"  s  midőn  elvégezé^ 
megölelt,  hosszan  és  melegen  ölelt!  —  az  egész 
világ  tudja,  hogy  én  nem  vagyok  szerény  ember, 
de  istenemre  mondom,  ennyit  nem  érdemeltem. 
Oly  megilletődéssel,  melytől,  ha  eszembe  jut,  most 
is  reszket  a  lelkem,  ezt  feleltem  :  „Tábornokom, 
többel  tartozom  önnek,  mint  atyámnak ;  atyám  csak 
életet  adott  nekem,  ön  pedig  becsületet." 

(Közlöny,  1849.  április  26.)  Petőfi  Sándor. 

VI. 
Ugyanahhoz. 

(4)  Karánsebes,  április  17.  1849. 

Kijöttünk  Erdélyből,  még  pedig  jó  ómennel, 
mert  első  lépé5.ünk  is  diadal.  Vaskapun  innen, 
Vaiszlova  határőr  falunál  vár  bennünket  az  ellen- 
ség. Megtámadtuk,  megvertük.  Veni  vidi,  vici.  Két 
zászlóalj  volt  ellenünk,  seregünkből  csak  négy 
század  (a  78.  számú  székely  zászlóaljból)  volt  a 
tűzben,  s  e  négy  század  a  legalább  2000  ember- 
ből álló  ellenséget  mintegy  két  órai  harcz  után 
oly  kétségbeesett  futásnak  lódította,  hogy  Karán- 
sebesig meg  sem  állt,  s  onnan  is  még  az  nap 
tovább  futott,  ugy  hogy  tennap  reggel,  midőn  ide 
énünk,  a  városiak  fejér  zászlókkal  fogadtak.  Az 
ellenség  elesettéinek  számát  nem  tudjuk  bizonyosan, 
láttunk  valami  húsz  agyonlőttet  s  mintegy  ötven 
vizbe  fultat,  kik  a  Tüneten  keresztül  akarták  életö- 
ket  a  hegyekbe  vinni.  Mi  nekünk  —  a  mi  talán 
hihetetlen,  magam  sem  hinném,  ha  jelen  nem  let- 
tem volna  —  még  csak  sebesültünk  sincs  egyet- 
len egy  sem.  Két  ágyujok  is  nálunk  maradt;  az 
egyiket  négy  székely  a  szemem  láttára  veűe  el 
példátlan  bátorsággal.  Tábornokunk  ma  jutalmazta 
meg  őket  érdemjellel  és  pénzzel,  de  méltók,  hogy 
neveiket  is  tudja  a  haza :  Deák  Máté,  Nagy  József, 
Nagy  Imre,  Szabó  Márton  közlegények.  Ataljában 
csak  annak  lehet  fogalma  a  székely  vitézségről,  a 
ki  maga  látja.  Ezek  valóban  csodagyermekek,  mert 

nagy  részök  jóformán  gyermek  még.  Nyugott  bátor- 
sággal, mondhatni  kimért  lépésekkel  haladnak  a 
csatában  előre  folyvást  biztosan,  mint  a  réten  a 
kaszások,  s  még  énekelnek,  mikor  már  ropognak 
fegyvereik.  A  lövöldözést  hamar  megunják,  szuronyt 
szegeznek,  s  rohannak,  és  velők  rohan  az  enyészet ; 
az  ellenségnek  nem  marad  más,  mint  futni  vagy 
meghalni.  De  a  székely  csak  egy  feltét  alatt  ily 
vitéz:  ha  vezére  még  vitézebb,  mint  ö,  s  azért 
szükséges,  hogy  Bem  legyen  a  vezérök.  De  a  mily 
hóditó  a  mi  tábornokunk  rettenetes  fegyvere,  ián 
még  hódítóbb  hasonlithatlanul  szelid  bánásmódja 
a  harcz  után.  A  környékbeli  lakosság,  mely  esze- 
veszetten futott  el  előttünk,  jövöget  visszafelé, 
látván,  hogy  a  honmaradtaknak  semmi  bántása 
nincs.  Ha  e  szerencsétlen  nép  még  egyszer  fellázad 
ellenünk,  méltó,  hogy  extermináltassék.  Jövő  leve- 
lemet honnan  irom?  nem  tudom,  tán  onnan,  a 
honnét  legkevésbbé  gondolnók.  A  mi  öreg  urunktól 
sok  kitelik. 


(Közlöny,  1849.  május  1.) 


Petőfi  Sándor. 


VII. 

Ugyanahhoz. 

(5)  Pest,  június  11.  1849. 

Ismét  lemondtam,  és  pedig  most  nemcsak 
őrnagyi  rangomról,  hanem  a  katonaságról  egészen 
és  örökre.  A  roszakaratuak  és  avatatlanok  e  lépé- 

semet  a  legbotrányosabb  magyarázatokkal  kisérik. 
Én  egyetlen  nyilatkozatommal  megczáfolhatnám 
őket  a  megsemmisítésig,  de  czáfolatom  oly  zava- 
rokat idézhetne  elő,  melyeket  most  elkerülni  hazafiúi 
kötelesség.  Ezen  kötelesség  mindig  szent  volt 
előttem,  most  tízszeresen  az;  tehát  hogysem  ezt 
megsértsem,  inkább  hagyom  magamat  rágalmazni, 
kisebbíteni  azon  ideig,  midőn  körülményeink  vál- 
toztával  elmondhatom  lelépésem  okait,  elmond- 
hatom, hogyan  bántak  velem,  hazafiúi  áldozataim-, 
irataim-  és  tetteimért.  Addig  csak  arra  figyelmez- 
tetem a  nemzetet,  hogy  rágalmazóim  olyan  emberek, 
kik  egyik-másik  sutban  hunnyászkodtak,  míg  én 
Bem  oldalánál,  Bem  által  megkoszorúzva  harczoltam 

az  erdélyi  csatatereken ! 

Petőfi  Sándor. 

(Közlöny,  1849.  június  17.) 

1.    Magán-leveleK. 

I.  Csörföly  Lajoshoz.  Először:  Békésmegyei  Közlöny 
1885.  márcz.  1.  Eredeti  kézirata  a  Petőfi-társaság  birtoká- 
ban. —  Csörföly  Lajos,  Petőfi  aszódi  tanulótársa,  ekkor  a 
pozsonyi  lyceumban  tanult,  később  tótkomlósi  jegyző  lett. 
A/ű^í/öov/cs-testvérek  szintén  aszódi  társai  s  ekkor  pozsonyi 
tanulók  voltak.  Boleman  István  {\79d—\S82.)  1820— 1840-ig 
volt  a  selmeczi  lyceum  tanára. 

II.  Nagy  Imréhez.  Először:  Vasárnapi  Újság  1866. 
jún.  10.  —  Nagy  Imre  akkor  Petőfi  rokonaival,  Orlai  Petrics 
Somával  és  Salkovics  Károlylyal  együtt  volt  szálláson  s 
mindhárman  a   soproni  lyceumban  tanultak. 

III.  Bajza  Józsefhez.  Először :  Petőfi  Vegyes  Művei  III. 
(Gyulai  kiad.)  Eredeti  kézirata,  valamint  a  levélhez  mellé- 
kelt versek  (A  borozó,  Dalforrás,  Változó  izlés,  Ideál  és 
való)  kéziratai  elvesztek, 

IV— Ví.  Szeberényi  Lajoshoz.  Először:  Szeberényi, 
Néhány  év  P.  életéből.  Szeged,  1861.  A  IV— V.  sz.  eredeti 
kézirata  nincs  meg,  a  Vl-iké  a  Nemzeti  Múzeum  Petőfi- 
szekrényében. —  Szeberényi  L.  (1820—1875.),  kivel  P- 
Selmeczen  ismerkedett  meg  (1.  I.  lev.),  ekkor  Vieszkán 
(Trencsén  vm.)  nevelősködött,  később  ügyvéd,  hírlapíró, 
tanár,  végre  pozsonyi  lelkész  lett.  —  Domanovszky  Endre 
(1 8 17—  1 895.)  ekkor  Pozsonyban  theologí át,  a  következő  évben 
Pápán  jogot  tanult,  később  középísk,  majd  jogakadémiai  tanár 
lett.  —  Petőfi  az  említett  képzötársulatí  pályázaton  Szín  és 
való    czimű    balladájával    jutalmat,   a   Lehel   cziművel   és 


230  Petőfi-Könyvtár 

més:  két  lyrai  költeményével  (1.  V.  1.),  dicséretet  nyert ; 
mindl<ettöt  barátai  szavalták  az  „Öröm-ünnep"-en,  ő  pedig 
az  Ólmos  botokdX  szavalta  Gaaltól,  oly  sikerülten,  hogy 
a  jelen  volt  gróf  Eszterházy  Pál  egy  aranyat  adott  neki 
jutalmul. 

VII.  Bajza  Józsefhez.  Először:  Nővilág,  1860.  márcz.  25. 
Eredeti  kézirata  a   Nemzeti  Múzeum    Petőfi-szekrényében. 

VIII.  Frankenburg  Adolfhoz.  Először:  Koszorú,  1880. 
IV.  193.  Frankenburg  megjegyzi,  hogy  a  kiadó  nem  díjazván 
a  verseket,  az  Emlényhöl  kénytelen  volt  minden  beküldött 
verset  kizárni,  de  Petőfinek  Az  utolsó  alamizsna  ez.  s  egyéb 
költeményét  közölte  a  még  azon  évben  megindított  Magyar 
Életképek  ez.  folyóiratában. 

IX.  Bajza  Józsefhez.  Először :  Nővilág,  1860.  márcz.  25. 
Kézirata  a  Nemzeti  Múzeum  Petőfi-szekrényében.  Vachott 
S.  már  Pozsonyban  gyűjtött  pár  forintot  a  nyomorgó  költő 
számára,  Pestre  rándulva  ismét  gyűjtött  számára.  Nagy 
Ignácznál  pedig  kieszközölte,  hogy  munkát  adjon  neki  az 
általa  szerkesztett  Külföldi  Regénytárnál.  (L.  a  Xí.  lev.) 

X.  U.  a.'hoz.  Először:  Petőfi  Vegyes  Müvei  III.  k. 
Kézirata  a  Nemzeti  Múzeum  Petőfi-szekrényében.  —  Verőczey 
álnév  alatt  Bajza  szokott  szigorú  lapszemlét  írni  az 
Athenaeumba.  Bajza  most  Petőfinek  a  Regélőben  megjelent 
Én  ez.  költeményéről  ezt  írta :  „Én  Petőfitől  nem  üres,  de 
kevés  gond  a  rímekre.  Ily  játszi  schema  szigorúbb  tiszta- 
ságú mértéket  is  kivan." 

XI.  Szeberényi  Lajoshoz.  Először:  Szeberényi  id.  k. 
Kézirata  a  Nemzeti  Múzeum  Petőfi- szekrényében.  —  A  levél- 
ben említett  regények  közül:  A  koros  hölgy.  Franczia 
regény.  Irta  Bemard  Károly,  1843-ban,  Robin  Hood.  Angol 
regény.  Irta  James  György,  1844-ben  jelent  meg,  mindkettő 
Hartlebennél.  Petőfi  mindkettőt  németből  fordította,  mert 
a  franczia   és  angol    nyelveket   csak  később   tanulta  me<T. 

XII.  Orlai  Petrics  Somához.  Először:  Petőfi  Vegyes 
Művei  III.  k.  Kéziratai  nincsenek  meg.  Dátuma  csak  az 
életrajzi   adatokból   és   a  XIII.  levélből   következtethető. 

XIII.  Bajza  Józsefhez.  Először :  Nővilág,  1860.  márcz.  25. 
Eredeti  kézirata  a  Nemzeti  Múzeum  Petőfi-szekrényében. 
A  levélben  említett  dramaturgiai  munkákat  nyilván  Bajza  aján- 
lotta neki  tanulmányozásra ;  maga  is  kora  ifjúságától  kezdve 
szívesen  forgatta  az  efféle  munkákat  s  Petőfit  színészi 
pályáján   kívánta   velők  művészi   törekvéseiben  támogatni. 

XIV.  Nagy  Ignáczhoz.  Először :  Nővilág,  1860.  márcz.  25. 
(Bajza  leveleível  együtt )  Eredeti  kézirata  a  Nemzeti  Múzeum 
Petőfi-szekrényében.  Ekkori  debreczeni  napjaira,  v.  ö. 
Petőfinek  Egy  telem  Debreczenben  ez.  költeményével. 

XV.  Tarkányi  Bétához.  Először:  Fővárosi  Lapok,  1870. 
aug.  25.  Dátuma  csak   életrajzi  adataiból    következtethető. 

XVI.  Pákh  Alberthez.  Először:  Vasárnapi  Újság,  1889- 
51.  szám.  Eredeti  kéziratának  hasonmása  a  Vasárnapi 
Újság  1901.  44.  számában.  Az  Athenaeum  kiadásában  (P.  S. 
Összes  Müvei  vegyes  III.)  három  sor:  „Te  pedig  — 
maradjon"  kimaradt  a  levélből,  pedig  ez  Vörösmarty  iránt 
való  tiszteletéről  fontos  életrajzi  adalék.  A  levélben  említett 
előbbi  levél  elveszett ;  ezzel  küldte  meg  Pákhnak  a  pénzt, 
melyért  Fogasnénál  kezeskedett.  Jókai  emlékezete  szerint 
ez  is  nagyon  bohókás  hangú  volt. 

XVII.  Tarkányi  Bélához.  Először :  Petőfi-reliquiák.  1878. 
—  A  levélben  említett  legenda  Sujánszky  Antal  Őrangyal 
ez.  (1845.)  vallási  almanachjába  volt  szánva. 

XVIII.  Dömök  Elekhez.  Először :  Bihar,  1878.  jan.  — 
A  levél  dátuma  a  Helység  kalapácsának  megjelenési  idejé- 
ből tehető  okt.  végére.  A  levél  végén  említett  Legendát  a 
czimzett  az  Üstökös  1873.  3.  sz.  adta  ki.  —  Dömök  Elek 
Petőfi  aszódi  tanulótársa  volt. 

XIX  Degré  Alajoshoz.  Először :  Degré  Visszaemléke- 
zései I.  k.  Itt  említi,  hogy  Petőfitől  több  levelet  is  kapott, 
de  mind  elveszett.  Degrének  a  levélben  említett  „darabja" 
az  Eljegyzés  álarcz  alatt.  ez.  vígjáték  előadása  febr.  19-re 
volt  kitűzve,  de  csak  ápr.  14-én  került  színre.  —  Petőfi  a 
finomkodó  Honderűvel  és  szerkesztőjével  P.  Horváth  Lázár- 
ral már  szakított,   ezért  gúnyolódik  rajta  és  munkatársain. 

XX.  A  Pákh-nővérekhez.  Először:  Vasárnapi  Újság, 
1889.  51.  sz.  Petőfi  felvidéki  útján  ismerkedett  s  barátkozott 
meg  régi  barátja  nővéreivel  s  a  Pákh  Albert  haza  küldendő 
levelében  emlékezik   meg  róluk. 

XXÍ.  Kecskeméthy  Aurélhoz.  Először :  Koszorú,  1882. 
VIII.  572.  Kézirata  a  Petőfi-társaság  birtokában.  „Amit  én 
Jókairól  irtam  ..."  Petőfi  t.  i.  a  Pesti  Divatlap  1845.  decz. 
11-iki  számában  Jókai  Mórhoz  ez.  költeményt  írt,  amiért 
többi  barátai,  köztük  Kecskeméthy  is,  megnehezteltek 
Petőfire.  A  többire  nézve  1.  alább  az  Özv.  Jókainéhoz  czím- 
zett  LXXXI.  sz.  levelet  s  a  hozzá  irt  jegyzetet.  —  Kecske- 
méthy A.  ügyvéd  és  hírlapíró.  Meghalt  1877-ben. 

XXII.  Várady  Antalhoz.  Először:  Budapesti  Hírlap 
1893.  máj.  12.  Várady  Antal  (1819—1885.)  még  mint  jurátus 
ismerkedett  meg  Petőfivel ;  mint  a  Kör  jegyzője,  jó  szol- 
gálatokat tett  neki  költeményei  kiadása  és  terjesztése  körül. 
Jó  ideig  (1846.  nyaráig)  együtt  is  laktak,  míg  V.  meg 
nem  nősült ;  esküvőjén  Petőfi  és  Jókai  szerepeltek,  mint 
tanuk. 

XXIII.  Urházy  Györgyhöz.  Itt  jelenik  meg  először. 
Eredeti  kézirata  a  Petőfi-társ. -nál.  —  Urházy  György 
(1823  —  1873.)  hírlapíró,  ki  Magyarország  és  Erdély  egye- 
sítése érdekében  ekkor  az  Unió  ez.  zsebkönyvet  szerkesztette. 

XXIV.  Bernát  Gáspárhoz.  Itt  jelenik  meg  először. 
Eredeti  kézirata  a  Petőfi-társ.  bit  tokában,  mint  ismeret- 
lenhez'' intézett  levél,  dátum  nélkül.  A  „Satira  kincs"  azon- 
ban, melyről  a  levélben  szó  van,  biztos  nyomra  vezet. 
Bernát  Gáspár  ugyanis  egy  Petőfihez  (szintén  dátum  nélkül) 
intézett  kacskaringós  nyelvű  levélkében  a  „Kont  vitéz 
paródiájáért"  (Pákh  Albert  „Csont "-ja)  küldi  hozzá  szolgáját : 
„Ha  tehát  birtoklatod,  avagy  tudomásod  istenei  által  nyomára 
jöhetnék  ezen  kedély  dús  Satira  kincsnek"  stb.  Erre  feleli 
Petőfi  —  Bernát  Gáspár  képtelen  beszédét  utánzó  stílusban, 
hogy  nem  tudja  megszerezni  a  kért  paródiát.  A  levél  hangja 
legjobban  odaillővé  teszi  a  XXV.  számú  levél  mellé,  de  lehet, 
hogy  még  későbbi.  —  L.  még  az  LIX.  sz.  1.-hez  írt  jegyzetet. 

XXV.  Várady  Antalhoz.  Először:  mint  a  XXII.  sz.  Dátuma 
(1846.  végéről)  bizonytalan.  A  tréfás  Dunnye  sór  megszólítás 
az  oláh  nyelvben  =  úrfi. 

XXVI.  Orlai  Pefrics  Somához.  Először:  P.  Vegyes 
Művei  III.  k.  —  Petőfi  ekkori  anyagi  helyzetére  nézve  1. 
a  XXVII.  levelet. 

XXVII.  Kovács  Pálhoz.  Először:  Petőfi  Ujabb  Reliquái. 
86.1.  —  Kovács  Pű/ (1808-1885.)  ekkor  győri  orvos  s  ter- 
mékeny novellaíró,  a  Vaterlandoi  1847.  januártól  Hazánk 
czím  alatt  szerkesztette  s  mivel  az  akkori  ifjabb  írók  leg- 
kiválóbbjait tudta  megnyerni  munkatársaiul,  a  lap  igen  tar- 
talmassá vált.  Petőfi  annál  szivesebben  vállalkozott  dolgo- 
zásra, mivel  ekkor  csak  az  Életképekbe  dolgozott  s  Kovács 
jól  fizetett ;  igyekezett  barátait  is  megnyerni  munkatársakul. 
(Ezekre  nézve  1.  Kovácshoz  később  írt  leveleit.)  Az  1847-iki 
első  számban  csakugyan  megjelent  a  Csalogányok  és  pacsir- 
ták ez.  költeménye. 

XXVIII.  Gróf  Teleki  Sándorhoz.  Először:  Koszorú. 
1880.  III.  44.  —  Gróf  Teleki  Sándorral  (1821— 1892)  Petőfi 
1846.  őszén  Nagykárolyban  ismerkedett  meg  s  rokon  tulaj- 
donságaiknál fogva  hamar  összebarátkoztak.  L.  Petőfi  követ- 
kező leveleit.  —  Viktor  =  Haray  Viktor,  Teleki  titkára. 

XXIX.  Arany  Jánoshoz.  Először:  Aranyhoz  írt  vala- 
mennyi levél  Arany  J.  Hátrahagyott  Iratai  és  Levelezései 
III.  k.—  A  kézirat  és  költemény  hasonmása  u.  o.  mellékletül. 
—  Arany  prózai  válasza  nem  maradt  fenn,  költői  Válasza 
is  csak  halála  után  jelent  meg  Összes  Munkái  kiadásában. 

XXX.  Gróf  Teleki  Sándorhoz.  Először:  Koszorú,  1880. 
III.  43.  —  Megkapta-e  Petőfi  e  második  sürgetésre  a  pénzt, 
nem  dönthető  el ;  Teleki  Sándor  emlékirataiból  nem  tűnik 
ki  világosan,  hogy  az  ekkor  kölcsönzött  pénzt  fizette-e  vissza 
Petőfi  1849-ben  vagy  későbbi  kölcsönét  rendezte.  Annyi 
bizonyos,  hogy  a  kölcsönkérdés  nem  zavarta  meg  barátsá- 
gukat, mert  Petőfi  ezen  év  szeptemberében  Koltóra  vitte 
ifjú  nejét. 

XXXI.  Kovács  Pálhoz.   Először:   Képes   Újság.  1859. 

aug.  14.  —  Mivel  a  Kutyakaparó  a  Hazánk  febr.  16-iki 
számában  jelent  meg,  a  levél  dátuma  hibás:  18  helyett, 
aminthogy  a  postabélyeg  is  ezt  mutatja:  Pesth  ^^hi. 

XXXII.  Kovács  Pálhoz.  Ennek  kelte  is  hibás :  18  helyett 
20-at  mutat  a  postabélyeg  is.  —  A  levél  hátlapján  említett 
költemény :  A  XIX.  század  költői. 

XXXI n.  Arany  Jánoshoz.  Arany  válaszait  1.  Hátra- 
hagyott Iratai  stb.  III.  k. 

XXXIV.  Sass  Károlyhoz.  Először :  Halasi  Újság,  1883. 
7.  sz.  A  kézirat  hasonmása  :  Vasárnapi  Újság  1901.  41.  sz.  — 
Sass  Károly,  kivel  Petőfi  még  Sopronban  kötött  ismerett- 
séget,  ekkor  uradalmi  irnok  volt  gróf  Károlyi  Lajos  erdődi 
birtokán. 

XXXV.  Arany  Jánoshoz.  Arany  ezután  még  két  levelet 
írt  (ápr.  21-én  a  szalontai  nagy  tűzvészről),  de  Petőfi  leg- 
közelebbi levelét  (XLIV.  sz.)  csak  jún.  18-án  írta;  idő- 
közben Szatmármegyében  járt  s  jún.  első  felében  Aranyt 
is  meglátogatta. 

XXXVI.  Kovács  Pálhoz.  Petőfi  öcscse,  István,  később 
honvéd,  majd  ügyes  gazdatiszt,  (1825—1880.)  nemcsak 
olvasgatni  szeretett  „végtelenül",  hanem  —  nyilván  bátyja 
hatása  alatt  —  irogatni  is  kezdett.  Verseit  és  egész  életét  1. 
a  Petőfi-Könyvtár  XVII.  k. 

XXXVII.  Térey  Marihoz.  Először:  P.  Ujabb  reliquái, 
100  1.  Eredeti  kézirata  a  Petőfi-társaság  birtokában.  — 
Térey  Mari,  Szendrei  Júlia  barátnéja,  1857-ben  mint  Kovács 
Edéné  halt  meg.  —  A  levélben  említett  könyv  Petőfi  Összes 
Költeményei. 

XXXVIII.  Kubinyi  Rudolfhoz.  Először:  P.  Ujabb 
reliquái  101.  1.  Eredeti  kézirata  a  Petőfi-társaság  birtoká- 
ban. —  Kubinyi  Rudolf  (1817—1896.)  ekkor  tiszt,  megyei 
főjegyző,  később  többször  képviselő,  végre  főispán.  Várgedei 
birtokán  lakott  s  vendégszerető  házában  kötött  barátságot 
Petőfivel,  ennek  felvidéki  útja  alkalmával. 

XXXIX.  Sass  Károlyhoz.  Először:  HalasiUjság,  1883. 7.sz. 
^  Pista  —  dr.  Sass  István,  Károly  bátyja  s  Petőfi  régi  barátja. 

XL.  Oriai  Petrics  Somához.  Először :  P.  Vegyes  Művei 
111.  k.  Kézirata  nincs  meg. 

XLl.  Kubinyi  Rudolfhoz.  Először:  Zilahy  K.  Petőfi 
életrajza.  1864.  Kézirata  nincs  meg.  —  Petőfi  pénz  dol- 
gában nagyon  scrupulosus  volt  (saját  szavai  a  LXXIII.  sz. 
levélben)  s  bárhonnét  kerítette  elő,  a  határidőre  mindig 
pontosan  megfizette  tartozását.  Ezt  is,  1.  LVIH.  sz. 

XLII.  Pap  Zsigmondhoz.  Először:  Tört.  Lapok,  1874. 
ápr.  2  —  Pap  Zs.  (később  kir.  járásbiró  Nagybányán)  még 
pesti  ismerőse  volt  Petőfinek,  s  megígérte  neki,  hogy 
lefesti  számára  Szendrey  Júliát,  kinek  különben  udvarolt  is, 
azért  boszantja  őt  Petőfi  azzal,  hogy  szeptemberben  meg- 
lesz   a  lakodalma. 

XUW.  Sass  Károlyhoz.  Először:  Halasi  Újság,  1883. 
7.  sz.  A  kézirat  hasonmása :  Vasárnapi  Újság,  1901.  41.  sz. 
—  Petőfi  külföldi  útja,  amiről  az  előbbi  levélben  is  szól, 
csak  terv  maradt;   okát  1.  a  köv.  Aranyhoz   írt  levelében. 

XLIV.  Arany  Jánoshoz.  Petőfi  Szatmárból  jövet  meg- 
látogatta Aranyt  Szalontán  s  jún.  1  — 10-ig  felejthetetlen 
napokat  töltött  nála.  Ott  irla  Sári  néni  ez.  versét  arra  az 
öreg  asszonyra,  ki  a  tavaszi  tűzvész  után  Aranynál  a  szín- 
ben vonta  meg  magát,  s  az  Arany  Laczihoz  ez.  költeményét, 
mely  —  ha  Arany  maga  nem  állítaná  is  —  fényes  bizony- 
sága annak,  mennyire  szerette  költő-barátja  gyermekeit :  a 
három  éves  Laczit  s  kis  nénjét,  Juliskát.  A  szalontai  kedves 
napokról  különben  maga  is  részletesen  szól  alább  LI.  sz. 
verses  levelében.  —  Illyés  uram  =  Szalontán  fogadott 
kocsisa. 

XLV.  Kovács  Pálhoz.  Aranynyal  nyilván  szalontai  láto- 
gatásakor beszélték  meg  az  írói  liszteleídíjakat. 

XLVI.  Arany  Jánoshoz.  Először:  Arany  Hátrahagyott 
Iratai  III.  k.  jegyzetei  közt,  493.  1.  Eredetije  Tompa  levelé- 
nek hátlapjára  volt  írva.  Tompa  később  (1848)  Petőfivel 
összeveszvén  (elhidegülésük  kezdetét  és  okát  1.  alább  az 
LIV.  sz.  levélben),  ennek  minden  levelét  tűzbe  dobta. 
Mivel   ekként   nagy   sajnálatára   semmi   emléke  sem   volt 

Petőfitől,  utóbb  Arany  neki  ajándékozta  Petőfi  róla  szóló 
levelét,  Tompa  halála  után  pedig  özvegye  ajándékából 
Szász  Károlyhoz  került.  V.  ö.  Petőfi  Tompa  Mihálynál  ez. 
költeményével. 

XLVII.  Lisznyai  Kálmánhoz.  Először:  Zilahy  Petőfi 
életrajza,  1864.  —  Lisznyai  Damó  Kálmánnal  (1823-1863) 
még  Pozsonyban  (1843)  ismerkedett  meg  Petőfi;  együtt 
tervezett  külföldi  útjukra  s  L.  palóczos  beszédére  czóloz 
a  levélben ;  a  „sequestrum"  pedig  arra  vonatkozik,  hogy 
L.  ellen  csődöt  hirdettek. 

XLVIII.  Pap  Zsigmondhoz.  Először :  Lendvay  Emléklap, 
Nagy-Bánya.  1881.  máj.  29.  —  Petőfinek  annyira  tetszett 
Nagybánya  és  környékének  szépsége,  hogy  azzal  a  tervvel 
foglalkozott,  hogy  ide  jön  lakni  s  már  egy  házat  ki  is 
szemelt  lakásul ;  de  terve  hamar  megváltozott.  —  Rivuli 
Dominarum  =  Nagybánya  régi  magyar  nevének  (Asszony- 
pataka)  latin  fordítása. 

XLIX.  Kovács  Pálhoz.  A  „levelek"  alatt  az  Uti-levelek 
értendők. 

L.  Luby  Zsigmondhoz.  Először :  Ellenzék,  1888.  decz.  31. 

—  Luby  Zs.  Fülpös-Daróczon,   Szatmár   közelében  lakott- 

LI.  Arany  Jánoshoz.  Először:  Arany  Hátrahagyott 
Iratai.  III.  k.  —  Petőfi  oly  könnyen  folyó  hexametereket  ir, 
mintha  mindig  méretes  versekben  gyakorolta  volna  magát, 
pedig  alig  egy-két  kísérlete  van  ilyen.  Petőfi  óhajtása 
szerint  Arany  is  versben  felelt  (1.  u.  o ),  de  nem  hexa- 
meterekben, hanem  jambusokban. 

LII.  Luby  Zsigmondhoz.  Először :  A  Hon,  1877.  305.  sz. 

—  Petőfi  eljegyzése  aug.  5-én  volt,  a  levél  dátuma  tehát 
aug  7,  s  egy  későbbi  lenyomat  a  kézirat  alapján  így  is 
közli.  Teens  asszony  ==  Pap  Endréné,  Petőfi  vendégszerető 
háziasszonya  Szatmáron.  Niskó  Ráczi  =  Riskó  Ignácz 
ekkor  megyei  aljegyző,  majd  képviselő,  végre  min.  tanácsos 
(1812-1890.)  nevének  tréfás  elferdítése.  A  tervezett 
raármarosi  kirándulás  különben  elmaradt. 

Lili.    Kovács   Pálhoz.    „Az    megbántana,    ha   érettem 

áldozatot  tennél."  Aranyhoz  (1.  LIV.  lev.^  is  szakasztott 
ilyen  önérzettel  ír :  „Az  én  kedvemért  ne  tégy  semmit, 
effélét  (t.  i.  hogy  Jókai  lapjába  ír)  legalább  ne  " 

LIV.  Arany  Jánoshoz.  Itt  kezdődik  Petőfi  elhidegülése 
Tompa  iránt,  mivel  ez  —  pénzbeli  tekintetek  miatt,  ami 
Petőfi  előtt  szorult  helyzetében  is  mellékes  volt  —  nem 
akarta  ott  hagyni  Vahot  Imre  lapját  s  nem  akart  a  Jókai 
által  szerkesztett  Életképek  kizárólagos  munkatársa  lenni, 
ahol  pedig  ő  —  éppen  e  levélben  kifejtett  elveinél  fogva  — 
egyesíteni  akarta  az  ifjú  Magyarország  legtehetségesebb 
íróit,  kik  az  irodalomban  a  népköltészet  művelői  s  politikai 
törekvéseikben  a  népszabadságot  irták  zászlajukra. 

LV.  Várady  Antalhoz.  Először:  mint  a  XXII.  sz.  — 
Marczi  =  Jókait  szokta  így  szólítani  Petőfi.  —  Ida  = 
Várady  neje,  Ruffy  Ida. 

LVI.  Arany  Jánoshoz.  „A  szavadra  —  elhiszem,  hogy 
silányok  azok  a  versek  .  .  ."  Arany  írta  aug.  25-én  kelt 
levelében,  hogy  „írt  egynéhány  verset,  de  rosszak  mint  a 
vaczkor  .  .  .  Nem  megy  nekem  —  így  folytatja  —  a  lyra, 
az  ömlengések  kora  elmúlt  tőlem,  vén  vagyok.  Fejér  László- 
forma,  balladákban  kellene  próbát  tennem,  azok  lapban  is 
adhatók  volnának  és  mégis  elememben  maradnék."  írja 
továbbá,  hogy  alighanem  pályázni  fog  a  Kisfal udy-társaság 
Szécsi  Mária-versenyére.  Mivel  Arany  balkézzel  írta  levele 
czímét,  tréfából  Petőfi  is  reszkető  kézzel  írta  a  borítékra: 
Tekintetes  Arany  János  urnák  barácságos  tisztelettel.  Nagy- 
Várad.  Nagy-Szalontán. 

LVII.  Arany  Jánoshoz.  „Olyan  lusta  vagyok  ..."  V.  ö. 
Amióta  én  megházasodtam   ez.   és   kezdetű  költeményével. 

LVIII.  Kubinyi  Rudolfhoz.  Először:  Petőfi  Ujabb 
Reliquái  102.  1.  Eredeti  kézirata  a  Petőfi-társaság  birtoká- 
ban. —  Györy  Dani  ekkor  Gömörmegye  első  jegyzője.  A  tar- 
tozásra nézve  1.   a  XLI.  sz.  levelet  s  a  hozzáírt  jegyzetet. 

LIX.  Bernát  Gáspárhoz.  Először :  Hazánk  s  a  Külföld, 
1867.  júl.  4.  Kézirata  nincs  meg.  —  Bernát  G.  (1810— 
1873.)  ügyvédi  oklevelet  szerzett,  de  soha   sem   ügyvéd- 

kedett,  hanem  a  30-as  és  40-es  évek  folyóirataiba  dolgozott ;  1 

adomákat,  tréfás  freskóképeket  írt,  melyek  akkor  az  író 
eredeti  ötletei  és  szertelen  hasonlatai  miatt  kedveltek  voltak 
s  utóbb  összegyűjtve  is  megjelentek. 

LX,  Kovács  Pálhoz.  Petőfiné  Naplótöredéke  —  a  költő 
óhajtása  szerint  —  megjelent  a  Hazánk  okt.  30.  számában.  í 

LXl.  Orlai  Petrics  Somához.  Orlai  P.  S.  (1822-1880) 
festő  pályára  készült  s  csak  néhány  nappal  volt  idősebb  a 
költőnél.  Ezekre  vonatkoznak  a  levél  czélzásai. 

LXII.  Tyrolerhez.  Először :  Színházi  Látcső,  1863.  okt.  20. 
az  eredeti  kéziratról.  —  Tyroler  réz-  és  aczélmetsző  volt 
s  Petőfi  arczképét  Összes  Költeményei  2-ik  kiadása  elé 
készítette,  mely  az  utasítások  következtében  hívebb  is  mint 
Barabás  rajza  az  Ö.  K.  első  kiadása  előtt.  —  A  levél  tele 
van  hibával ;  Petőfi  bizonyára  jobban  olvasott  és  beszélt 
mint  írt  németül,  de  más  német  fogalmazása  (1.  Beck 
Károly  német  költő  számára  írt  önéletrajzi  vázlatát  Összes 
müvei,  vegyes  III.  k.  490-1.  1.)  nyelvtanilag  és  helyesírás 
tekintetében  is  jobb,  úgy  hogy  azt  kell  hinnünk,  hogy  csak 
tréfából  ~  Tyroler  mulattatására  —  törte  így  kerékbe  a 
német  nyelvet. 

LXIII.  Arany  Jánoshoz.  A  levél  eleje  nyilván  Arany 
levelének  arra  a  részére  vonatkozik,  hogy  Petőfi  elmenetele 
óta  sehogy  sem  megy  neki  a  versírás  stb.  Arany  Tompáról 
is  írt  neki:  „Engem  kér,  hogy  írjak  felőled  sokat,  mint 
vagy.  Sokkal  kevélyebb  vagyok,  úgymond,  mint  hogy  ezt 
most,  haragván  ő  (Petőfi)  énrám,  tőle  kérdezzem  ;  de  sokkal 
jobban  szeretem  őt,  mint  sorsa  iránt  közönyös  lehessek, 
tehát  írj  nekem  a  gazemberről."  Erre  Petőfi  semmit  sem 
felel,  de  a  következő  (1.  LXIV.  sz.)  levél  megint  szól  róla, 
úgy  hogy  egyre  mélyebbé  vált  köztük  a  szakadás. 

LXIV.  Arany  Jánoshoz.  „Semmi  kilátás  hosszú  levélre." 
—  Arany  t.  i.  az  előbbi  levélre  „John  Stibli  shoe-maker 
and  poet"  aláírással  csak  egy  tíz  soros  angol  levelet  írt 
„Lord  Arthur  Krumply"-nak,  de  egy  hosszú,  több  utóirattal 
fűszerezett  magyar  levelet  is  tett  melléje,  elküldvén  nek' 

Murány  Ostroma  ez.  elbeszélő  költeményét  is,  a  kiadásra 
vonatkozó  észrevételekkel. 

LXV.  Adorján  Boldizsárhoz.  Először :  Vasárnapi  Újság, 
1880.  29.  sz.  —  A  levélhez  mellékelt  vers:  Adorján  B.-hoz  szól. 

LXVI.  Arany  Jánoshoz.  „Háború  lesz  ..."  Arany  e 
levélre  versekben  felel  (alexandrin  sorok  virtuóz  rímekkel), 
s  a  háború  hírére  tréfásan  megjósolja,  hogy  Petőfi  száguldó 
paripán  megy  csatába  s  olyan  hősiesen  harczol,  hogy  ö 
XXIV.  énekes  eposzt  fog  róla  írni. 

LXVII.  Arany  Jánoshoz.  Ha  pár  hét  múlva  be  nem 
következnek  a  márcziusi  s  aztán  a  forradalom  zajos  napjai, 
Petőfi  —  Vörösmartyval  és  Aranynyal  szövetkezve  —  a 
levélben  említett  terve  szerint  a  következő  hónapok  és 
évek  alatt  valószínűleg  belemerül  Shakespeare  fordításába, 
így  csak  Coriolánnal  készült  el,  melynek  ekkor  már  vége 
felé  járt,  de  Lehellé  töredék  maradt. 

LXVIII.  Arany  Jánoshoz.  „Más  ember  levelét  .  .  ." 
Tompának  azt  a  levelét,  melyet  ez  Aranyhoz  intézett  s 
abban  Petőfiről  „a  legmelegebb  indulattal  s  érdemei  teljes 
méltánylásával  nyilatkozik",  mint  Arany  mondja.  Ö  szerette 
volna  összebékíteni  két  barátját,  kiket  egyformán  szeretett, 
de  nem  ért  czélt.  Petőfit  ekkor,  —  mint  levele  mutatja  — 
márcz.  15.  után  már  teljesen  elfoglalta  a  forradalom  ügye. 
Aranynak  ez  a  levele  különben  elveszett.  Tompáé  Arany 
Hátrahagyott  Iratai  III.  k.-ben  megjelent.  A  nemzeti  dal- 
nak a  levélben  említett  példányát  Arany  1863-ban  Petőfi 
fiának  adta  emlékül. 

LXIX.  Arany  Jánoshoz.  Tompa  M.  —  mint  Arany  egy 
előbbi  levelében  jelezte  —  csakugyan  meglátogatta  Petőfit, 
de  a  találkozás.  Tompa  részéről  legalább,  oly  hideg  volt, 
hogy  nem  javított  a  régi  helyzeten ;  Petőfi  sem  tudott  föl- 
melegedni iránta,  annál  kevésbbé,  mert  többet  nem  kereste 
föl  Tompa,  így  ez  volt  utolsó  találkozásuk. 

LXX.  Arany  Jánoshoz.  Arany  e  levél  következtében 
csakugyan  fölment  Pestre,  ahol  egy  hétig  Petőfiék  vendége 
volt,   de   —   mint  maga   írja  —  nem   látván   a  dologban 

(A  Nép  Barátja  szerkesztésében)  elég  állandóságot,  nem 
akarta  koczkáztatni  családját,  ezért  a  szerkesztést  átengedte 
Vas  Gerebennek,  az  ő  neve  csak  mint  szerkesztőtársé  állt 
a  lapon  s  ezért  a  tiszta  jövedelem  felét  biztosította  neki 
Vas  G.  Aranynak  különben  sokkal  magasabb  fogalmai 
voltak  egy  néplapról,  mint  aminővé  a  Nép  Barátja  lett. 
L.  erre  vonatkozó  elveit  Petőfihez  (1848.  jún.  30  és  aug. 
12-én)  írt  leveleiben.  —  A  Nép  Barátja  1848.  jún.  4401 
1849.  jún.  10-ig  állt  fenn,  de  Arany  neve  mint  szerkesztő- 
társé csak  1849.  januárig  szerepelt. 

LXXI.  Bankos  Károlyhoz.  Először :  Zilahy,  Petőfi  élet- 
rajza. 112.  1.  —  Bankos  Károly,  kivel  Petőfi  még  pesti 
jurátus  korában  ismerkedett  meg,  városi  hivatalokat  viselt 
Kun-Szentmiklóson  s  mint  nyugalmazott  aljárásbiró  halt  meg. 
Mint  a  helyi  viszonyokkal  ismerős  jó  baráthoz  fordult 
hozzá  Petőfi  a  választás  ügyében  még  többször  is. 

LXXII.  Arany  Jánoshoz  Ez  idétt  —  hivatalos  dolgain 
kivül  —  Aranyt  is  a  választás  dolgai  foglalták  el,  de  a 
jún.  26-iki  választáskor  kisebbségben  maradt.  Petőfi  négy 
szónyi  levelét  —  „miért  fájdalmas  zsebbel  fizetette  a  12  kr. 
postaköltséget"  —  azzal  boszulta  meg,  hogy  fél  ívet  tele  írt 
a  szalontai  választás  történetével. 

LXXIII.  Bacsó  Jánoshoz.  Először :  A  Hon,  1879.  decz.  4. 
Eredeti  kézirata  a  Nemzeti  Múzeum  Petőfi-szekrényében. 
A  levél  még  Petőfi  Összes  Müvei  végleges  kiadásában  is 
úgy  jelent  meg,  mint  egy  „fülöpszállási  barátjához"  írt  levél, 
s  a  kiadó  a  jegyzetek  közt  is  csak  bizonytalan  sejtéskép 
említi  Hentaller  után,  hogy  a  Szentpéteriek  és  Bankosok 
Petőfi  „fülöpszállási  biztos  emberei".  Az  alább  közölt 
LXXVIII.  sz.  levél  kétségtelenné  teszi,  hogy  a  levél  Bacsóhoz 
volt  intézve.  —  Bacsó  /.  (1818-1871)  előbb  Szalk-Szt.- 
Mártonban,  majd  Laczházán,  1848.  máj.  1-től  Fülöpszálláson 
ref.  segédlelkész.  Petőfi  valószínűleg  már  az  előbbi  helyeken 
ismerkedett  meg  vele,  mint  tanult  fiatalemberrel,  ki 
az  Életképekbe  is  irogatott. 

LXXW.  Arany  Jánoshoz.  Petőfi,  —„mint  a  nép  legfana- 

ticusabb  barátja"  —  kétségkívül  joggal  vágyott  arra,  hogy  az 
első  népképviseleti  országgyűlésen  mint  a  nép  képviselője 
jelen  legyen.  De  akkori  költeményeiben  már  oly  erős 
kifejezést  adott  köztársasági  érzelmeinek,  hogy  ez  sokat 
ártott  neki  a  föllépésnél.  Követválasztása  történetét  külön- 
ben teljes  világításba  állítják  a  Bankos  Károlyhoz  és  Bacsó 
Jánoshoz  írt  magán  s  a  köv.  fejezet  nyílt  levelei.  —  Arany 
győztes  ellenfele  Toperczer  Ödön  biharmegyei  főjegyző  lett 
—  „akkor"  mint  Arany  megjegyzi  —  „érdemes  szabadelvű 
ember",  kire  leginkább  a  vidék  oláh  lakossága  szavazott, 
Szalonta  leginkább  Aranyra. 

LXXV.  Heckenast  Gusztávhoz.  Először:  Irodalomtört. 
Közi.  1904.  507.  1.  Eredeti  kézirata  a  bécsi  udv.  könyvtár- 
ban :  Autographen-Sammlung.  —  Nyáry  Pálnak  említett 
arczképe   az   Életképek    1848.  II.  k.  4.  sz.-ban  jelent  meg. 

LXXVI.  Bankos  Károlyhoz.  Először :  Vasárnapi  Újság, 

1890.  27.  sz.  Az  eredeti  kézírat  hasonmása  :  Ország-Világ, 

1891.  32.  sz.  —  Ugyané  tárgyra  vonatkozólag  1.  alább  a 
LXXXVIII.  és  a  Nyilt  levelek  közt  az  V.  sz. 

LXXVII.  Arany  Jánoshoz.  Emich  100  pfrtja  —  az  Élet- 
képek szerkesztéseért  járt  neki  (Jókaival).  —  Az  Aranytól 
vett  kölcsönre  ez  megjegyzi :  „Daczára  tréfáinak,  a  108 
pengőt  legelső  alkalommal  sietett  megfizetni ;  általában 
igen  lelkiismeretes  volt  ilyen  esetekben."  (Arany:  Hátra- 
hagyott Iratai.  Ili.  163    4.  1.) 

LXXVIII.  Bacsó  Jánoshoz.  Először :  Irodalomtört.  Közi. 
1898.  113—5. 1.  Az  eredeti  kézirat  hasonmása  az  Irodalom- 
tört. Közi.  id.  h.  A  levél  tartalmát  v.  ö.  a  Bankos  Károlyhoz 
intézett  LXXXVI.  sz.  levéllel.  —  Szeles,  Nagy  Károly  segédje. 

LXXIX.  Arany  Jánoshoz.  —  „Rá  kilencz  embert  ..." 
t.  i.  a  minisztereket,  kiknek  működésével  már  hónapok 
óta  nem  volt  megelégedve.  Ekkori  hangulatát,  elkeseredését 
legjobban  mutatja  az  Apostol  ez.  túlzottan  színezett  anarchi- 
kus elbeszélő  költeménye,  melynek  hősében  több  tekintet- 
ben magát  rajzolta.  Elkeseredett  hangulatára  vonatkozólag 
1.  a  köv.  LXXX.  sz.  levelet  is. 

LXXX.  Bankos  Károlyhoz.  Először:  Vasárnapi  Újság, 
1877.  febr.  4.  —  „Onnan  alulról ..."  A  czímzett  t.  i.  ekkor 
mint  nemzetőr  az  óverbászi  táborban  volt,  oda  küldi  e 
levelet  is.  Bankos  K.  onnét  már  két  levelet  küldött,  melye- 
ket Petőfi  kiadott  az  Életképekben.  Mészáros  Lázár  hadügy- 
miniszterről 1.  még  a  következő  levelet. 

LXXXI.  Özv,  Jókainéhoz.  Először  itt  jelenik  meg  nyom- 
tatásban. Eredeti  kézirata  a  Petőfi-társaság  birtokában.  — 
Petőfi  1846.  elején  azt  írta  Kecskeméthy  Aurélnak  (1.  a 
XXÍ.  sz.  lev.),  hogy  Jókai  iránt  baráti  és  testvéri  szeretettel 
viseltetik,  —  „vagy  talán  mind  a  kettőnél  több,  amit  iránta 
érez".  Valóban  a  legjobb  egyetértésben  éltek  1848.  derekáig; 
együtt  rendezték  márcz.  15-ikén  a  sajtó  felszabadítását,  ápr. 
30.  óta  együtt  szerkesztették  az  Életképeket,  együtt  lelkesed- 
tek az  ifjú  Magyarországért,  ha  Jókai  mérsékeltebb  volt  is 
a  legradikálisabb  érzelmű  Petőfinél.  Ez  a  meleg  barátság 
akkor  kezdett  hűlni,  mikor  Jókai  el  akarta  venni  Laborfalvy 
Rózát,  az  ünnepelt  színésznőt.  Petőfi  ezt  sehogy  sem  tudta 
helyeselni,  s  mivel  Jókait  nem  tudta  lebeszélni  tervéről, 
megírta  anyjának  (ez  a  levele  elveszeti),  aki  sietve  jött  le  fia 
megmentésére.  Jókai  azonban,  ki  Petőfi  lángszellemének  fölé- 
nyét s  atyáskodó  rendelkezéseit  eddig  mindenben  követte, 
szívügyében  senkinek  sem  engedett.  (Jókai  később  magaleírta 
házassága  történetét.)  Jún.  12-ig  együtt  lakott  Petőfiékkel, 
ekkor  más  lakásba  költözött  s  aug.  29-én  mégis  nőül  vette 
Laborfalvy  Rózát.  Időközben  más  is  történt,  ami  a  szakadást 
teljessé  tette.  Aug.  21-én  megtörtént  a  képviselőházi  szava- 
zás a  magyar  ezredek  német  nyelve  ügyében  s  mivel 
Vörösmarty  is  a  kormánynyal  szavazott,  Petőfi  ekkori 
izgatott  és  elkeseredett  hangulatában  őt  nagyon  elitélő 
költeményt  írt,  melynek  kiadását  ellenezték  barátai,  de 
midőn  Jókai  esküvője  miatt  távol  volt,  mégis  kiadta  az 
Életképekben.  Jókai  szerkesztői  nyilatkozatban  rosszalását 
fejezte  ki  Petőfi  eljárása  ellen,  mire  ez  —  szemére  hányván 
Jókainak  mindazt,  mit  eddig  érte  tett  —  nyíltan  felmondta 
a  barátságot  s  kijelentette,  hogy  szerződése  lejártával  meg- 

válik  az  Életképektől  is.  Ez  a  sértődött  haragtól  izzó  nyilat- 
kozat :  Első  és  ütosó  felszólalásom  egy  igen  piszkos  dologban 
czím  alatt  az  Életképek  1848.  szeptember  10-iki  számában 
jelent  meg  (megjelent  Összes  Müvei  vegyes  III.  63.  1.  is), 
tartalma,  hangja  egészen  egyez  a  Jókai  anyjához  írt  levélével, 
de  ezen  inkább  a  keserűség  érzik,  hogy  legjobb  barátjában 
így  csalódott.  Hogy  tulajdon  anyja  előtt  nyilatkozik  így 
„rossz  fiáról",  azt  a  házasság  ügyében  folyt  levelezésök  s 
egyező  érzelmük  magyarázza.  Ezentúl  csak  egyszer  talál- 
koztak még  :  a  Budavár  bevételének  örömére  tartott  lakomán, 
ahol  Petőfi  szólította  meg,  aztán  szó  nélkül  elváltak  — 
örökre.  (V.  ö.  a  Nyilt  levelek  VI.  sz.) 

LXXXII.  Ötvös  Mihályhoz,  Először:  Szamos,  1882. 
nov.  19.  Az  eredeti  kézirat  egykorú  s  Petőfi  által  hitelesített 
másolata  (Szatmár  város  levéltárában),  ahhoz  a  levélhez  volt 
mellékelve,  melyet  Kiss  Gedeon,  a  szatmármegyei  nemzet- 
őrség vezetője  intézett  Békéssy  Károly  városi  főjegyzőhöz. 
A  hitelesítő  utóirat  egyúttal  lelkes  felszólítás  fegyverre- 
kelésre. (L.  ezt  Petőfi  Összes  Müvei,  vegyes  III.  569.  1 ) 
V.  ö.  Tábori  levelek  I.  sz. 

LXXXIII.  Arany  Jánoshoz.  Petőfi  századosi  kinevezése 
1848.  okt.  15-én  kelt  s  16-án  közöltetett  hivatalosan  —  Arany 
—  mint  maga  megjegyzi  —  akkor  nem  mehetett  Debreczenbe. 

LXXXIV.  Orlai  Petrics  Somához.  Orlai  ekkor  Pesten 
volt.  Csak  anyjáról  ír,  mert  atyja  mint  egy  szabad  csapat 
zászlótartója  Jellacsics  ellen  táborba  vonult.  L.  A  vén 
zászlótarló  ez.  költeményét. 

LXXXV.  Arany  Jánoshoz.  „Jobb  lesz  neki  Szalontán 
a  kuczkóban."  Arany  csendes-békés  természetétől  s  szelíd 
lelkületétől  semmi  sem  állt  távolabb  mint  a  katonáskodás, 
de  mégsem  kerülhette  el,  hogy  necsak  tollal,  hanem  fegy- 
verrel is  szolgálja  a  veszedelemben  forgó  hazát.  „Köznemzetőr 
minőségben"  a  szalontai  nemzetőrökkel  két  heti  szolgálatra 
lement  Aradra,  hogy  a  császáriak  kezében  levő  várat  körül- 
zárni segítsenek.  Itt,  az  aradi  táborban  kapta  meg  Petőfi 
utóbbi  két  levelét  s  innét  írt  neki  Debreczenbe. 

16* 

LXXXVI.  Orlai  Petrics  Somához.  György  Petőfinek 
többször  elcsapott  szolgája.  —  „A  vén  zászlótartó"  az 
Életképek  nov.  19.  számában  jelent  meg. 

LXXXVII.  Arany  Jánoshoz.  Petőfi  felesége  lebetegedés 
előtt  volt  s  nyilván  ezért  kért  januárig  szabadságot  (I.  az 
erre  való  czélzást  a  következő  levélben  is)  smeg  sem 
várva  kérvénye  elintézését  (1.  a  XCI.  sz.  lev.),  elutazott 
Erdődre,  ami  miatt  később  sok  kellemetlensége  lett. 

LXXXVlll.  Arany  Jánoshoz.  „Hősök  virága  .  .  ."  Arany 
nov.  18-án  került  haza  az  aradi  kirándulásról  s  mindjárt 
másnap  megírta  Petőfinek,  mily  hősiesen  hallgatták  az  aradi 
piaczon  a  várbeliek  ágyúzását.  Erre  vonatkoznak  a  beve- 
zető sorok. 

LXXXIX.  Orlai  Petrics  Somához.  Arra  nézve,  milyen 
lelkiismeretes  és  pontos  volt  Petőfi  adósságai  lefizetésében, 
1.  a  XLI.  és  LVIII.  sz.  leveleket  s  a  hozzájuk  írott  jegyzeteket. 

XC.  Arany  Jánoshoz.  Aranyék  a  hívásra  csakugyan 
bementek  Debreczenbe,  hol  Petőfi  felesége  szüleivel  egy 
házban  lakott  „békességben,  bár  nem  minden  panasz 
nélkül".  Decz.  10-én  értek  haza  s  így  a  fiú  keresztelőjén 
(1.  XCII.  lev.)     nem  lehettek  jelen. 

XCI.  Orlai  Petrics  Somához.  V  .  .  .  =  alkalmasint  a 
rossz-fizető  Vas  Gereben,  kinek  késedelmes  fizetése  míalt 
Arany  is  többször  panaszkodik. 

XCII.  Arany  Jánoshoz.  Petőfi  Zoltán  1848.  decz.  15-én 
született  s  1870.  nov.  5-én  halt  meg. 

XCIII.  Arany  Jánoshoz.  „Wíndischgraetz  elcsípett 
Pesten  ..."  Arany  decz.  végén  Pesten  járt  nejével,  s  így  az 
előbbi  levelet  is  csak  hazatértök  után  kapták  meg.  —  Petőfi 
családjának  elszállítására  az  1849.  januári  nagy  hidegben 
egyelőre  gondolni  sem  lehetett  s  mivel  neki  az  erdélyi 
táborba  kellett  sietnie  (jan.  20.  körül),  egyelőre  Vörös- 
martyéknál  hagyta  őket.  (L.  a  XCV.  sz.  levelet.) 

XCIV.  Kossuth  Lajoshoz.  Először:  Magyar  Sálon, 
1887  márcz.  Eredeti  kézirata  a  Nemzeti  Múzeum  levél- 
tárában (Vörös  Antal-féle  gyűjtemény).  Hasonmása  a  Magyar 

Sálon  id.  h.  -  A  levél  eleje  azt  mutatja,  hogy  Petőfi  már  előbb 
írt,  vagy  személyesen  beszélt  ez  ügyben  Kossuthtal.  Vetter 
tábornokkal,  mint  a  hadügyminiszter  helyettesével,  minden- 
esetre engedély  nélkül  való  távozása.mint  súlyos  fegyelem- 
sértés miatt  volt  baja.  Azt  a  kérését,  hogy  Bem  táborába 
tegyék  át,  teljesítették  (1.  XCV.  1.),  a  többiről  nem  tudunk. 

XCV.  Arany  Jánoshoz.  Arany  időközben  három  levelet 
is  írt  Debreczenbe,  tudatva,  hogy  betegek  voltak,  azért 
nem  mehettek  be,  de  tőlük  telhetőleg  szívesen  látják  P.  család- 
ját, míg  „a  vész  őket  is  el  nem  sodorja".  Petőfi  csak  most 
felelhetett  Arany  leveleire.  (L.  alább  a  XCVII.  lev.) 

XCVI.  Mészáros  Lázárhoz.  Először:  Közlöny,  1849. 
febr.  18.  Maga  M.  L.  tétette  közzé  e  megjegyzéssel :  ,jE.  3139. 
Hogy  minő  levéllel  tiszteltetett  meg  a  hadügyminisz- 
térium, azt  ezennel  minden  commentár  nélkül  a  nyilvá- 
nosságnak átadja."  Petőfi  ezért  írta  Mészáros  ellen  a 
Nyakravaló  ez.  gúnyversét,  mely  a  Márczius  Tizenötödiké-ben 
febr.  20,)  nyomtatásban  is  megjelent.  A  hadügyminisztérium 
febr.  21-én  elfogadta  Petőfi  lemondását.  Csernátony,  a 
M.  T.  szerkesztőtársa,  a  vers  közlése  miatt  kilépvén  a 
szerkesztőségből,  nyilatkozatában  mindkét  félnek  tárgyi- 
lagosan kiméri  az  igazságot :  Mészáros  hallgatag  elnézhette 
volna  a  szeszélyes  költőnek  a  szabályellenes  öltözködést, 
viszont  Petőfinek  mint  tisztnek  jó  példával  kellett  volna  a 
fegyelem-szabályok  megtartásában  elöljárnia. 

XCVII.  Arany  Jánoshoz.  E  levél  következtében  Aranyné 
azonnal  fölment  Debreczenbe  s  magával  hozta  Petőfi  nejét, 
kis  fiát  s  ennek  dajkáját,  akik  aztán  ott  is  maradtak,  míg 
Petőfi  katonáskodott  L.  CV.  és  CIX. 

XCVIII.  Arany  Jánoshoz.  Tartalma  összefügg  az  előbbi 
levéllel.  Egyebekre  nézve  1.  a  Tábori  levelekéi. 

XCIX.  Arany  Jánoshoz.  Petőfi  és  neje  Pestre  mentek, 
de  a  kis  fiú  és  dajkája  továbbra  is  Aranyéknál  maradtak 
(az  itt  történtekről  1.  a  CII.  sz.  lev.),  „Verd  a  vasat  .  .  ." 
Arany  később  el  is  nyerte  a  miniszteri  fogalmazóságot,  de 
nem  volt  köszönet  benne. 

C.  és  Cl.  Klapka  György  tábornokhoz.  Először :  Magyar 
Sálon,  1885.  okt.  V.  ö.  alább  a  Bemhez  írott  franczia 
levéllel,  melyben  Petőfi  szószerint  közli  a  közte  és  Klapka 
közt  lefolyt  párbeszédet.  Klapka  máj.  3-án  érkezett  Deb- 
reczenbe,  hogy  Görgeyt  a  hadügyminiszterségben  helyet- 
tesítse, s  6-án  vette  át  Mészárostól  a  minisztérium  ideiglenes 
vezetését.  Az  összeütközés  oka  az  a  bizalmas  jelentés, 
melyet  Bem  a  „honvédelmi  bizottmány"-nak  küldött  (való- 
színűleg franczia  nyelven),  s  melyet  Petőfi  magyarra  fordítva 
kiadott  a  kolozsvári  Honvéd  ez.  lap  1849.  ápr.  28-iki 
számában.  Ebben  Bem  leírva  Temesvár  elleni  terveit,  ezek 
meghiúsultáért  az  engedetlen  Vécsey  tábornokot  teszi  felelőssé 
s  letételét  kéri.  A  máj.  5-én  Debreczenbe  ért  Petőfitől 
Klapka  számonkérte  a  Vécseyre  nagy  mértékben  sértő 
jelentés  közzétételét.  Folytatását  1.  a  Bemhez  írott  levelekben. 

CII.  Arany  Jánoshoz.  „Sem  apám,  sem  anyám  többé!" 
Atyja  márcz.  21-én  halt  meg  58  éves  korában.  V.  ö.  Szüleim 
halálára  ez.  költeményével.  —  Petőfi  lemondását  a  had- 
ügyminiszter  csak  jún.  28-án   fogadta  el. 

Cin.  Bem  József  tábornagyhoz.  Először:  Vasárnapi  Újság 
1875.23.  sz.  Szász  Károly  fordításával  együtt.  —„Parceque  Von 
m'ordonna. "  A  következmények  is  azt  mutatták,  hogy  Petőfi 
Bem  parancsából  közölte  a  jelentést.  Midőn  ugyanis  Vécsey 
tábornok  becsülete  megsértéseért  elégtételt  követelt,  Bem 
Ó-Orsováról  1849.  máj.  16.  kelettel  rövid  nyilatkozatot  tett 
közzé  a  hivatalos  Közlönyben,  melyben  kijelenti,  hogy  „az 
abban  kimondott  vád  félreértéseken  alapszik,  annálfogva 
nem  történtnek  tekintendő" ;  arról  egy  szót  sem  szól,  hogy 
híre  s  tudta  nélkül  történt  volna  a  jelentés  közzététele ;  de 
nem  is  történhetett,  különben  Petőfi  nem  állította  s  nem 
írta  volna,  hogy  a  tábornok  rendeletére  tette  közzé.  —  A 
levél  többi  részére  nézve  1.  a  Cl.  sz.  levelet  és  a  hozzáírt 
jegyzetet.  —  A  2-ik  levél  (CIV.  sz.)  csak  töredék.  Petőfi 
magán-szorgalomból  tanult  meg  az  utóbbi  négy  év  alatt 
francziául  is,  angolul  is.  Franczia  fogalmazásaiban  több 
nyelvtani   és   helyesírási    hiba    van,    de    mentsége,    hogy 

sietve,  a  legnagyobb  lelki  szenvedések  között  írta  vala- 
mennyit ;  mégis  ezen  a  nyelven  írt,  —  s  gondolatait  nemcsak 
értelmesen,  de  jellemzetesen  tudta  kifejezni,  —  mert  Bem 
magyarul  nem  tudott,  németül  pedig  nem  szeretett  beszélni. 
Mindkét  levél  eredeti  kézirata  a  Nemzeti  Múzeum  Petőfi- 
szekrényében.  Bem  József  1795.  szül.  s  1850.  Aleppóban 
halt  meg. 

CV.  Arany  Jánoshoz.  Petőfi  ismételt  lemondása  folytán 
katonatiszti  s  már  előbb  szerkesztői  jövedelmétől  is  el- 
esvén, a  temetési  és  utazási  költségek  miatt  is  nagyon 
szorult  helyzetbe  jutott;  csak  ez  kényszerítette  rá,  hogy  a 
Bemtől  kapott  paripát  eladatta,  hogy  —  kenyeret  vegyen  rajta. 

CVI.  Szemere  Bertalanhoz.  Először:  Vasárnapi  Újság, 
1869.  52.  sz.  Az  eredeti  fogalmazvány  a  Nemzeti  Múzeum 
Petőfi-szekrényében.  A  levélhez  A  honvéd  ez.  költemény 
volt  mellékelve.  (L.  erre  vonatk.  a  köv.  levelet  is.) 

CVIl.  Telegdi  Lajoshoz.  Először:  A  Hon,  1882.  máj.  13. 
Eredeti  kézirata  a  Petőfi-társaság  birtokában. 

CVIII.  Bem  József  tábornagyhoz.  Először:  Vasárnapi  Újság 
1875.  23.  sz.  fordításban  is.  Eredetije  a  Nemzeti  Múzeum 
Petőfi-szekrényében.  —  Mr.  Kurz  =  Bem  tábornagy  titkára 
volt.  —  Újra  szolgálatba  állását  1.  a  CXI.  levélben. 

CIX.  Arany  Jánoshoz.  Aranyt  Petőfivel,  Vas  Gerebennel 
s  Egressy  Gáborral  együtt  szintén  magához  hívatta  Kossuth, 
de  Arany  júl.  1-én  —  arra  a  hírre,  hogy  az  orosz 
Debreczennél  van  —  haza  sietett  családjához;  ezért  írta 
meg  neki  Petőfi  a  következő  napok  eseményeit.  Július  első 
napjaiban  az  orosz  seregek  közeledésének  hírére  ép  olyan 
általános  menekülés  képét  nyújtotta  a  főváros,  mint  január 
első  napjaiban,  midőn  Windischgraetz  közeledett  Budához. 
„E  békés  magányba  ..."  t.  i.  Mező-Berénybe,  hol  Orlai 
Petrics  S.  szülei  laktak. 

CX.  Petőfi  Sándornéhoz.  Először:  Vasárnapi  Újság, 
1875.  1.  sz.  —  Egressy  Gábor  följegyzései  szerint  (Török- 
országi Napló,  1849—50.  Pest,  1851.)  Peiőfi  júl.  19-én 
éppen  kocsira  akart  ülni  nejével,  hogy  Damjanicsot  Aradon 

meglátogassa,  midőn  kocsi  állt  meg  szállása  előtt  s  Egressy 
és  Kiss  Sándor,  Bem  hadsegéde  s  most  tábori  futára 
szálltak  ki  abból.  Kiss  újra  hítta  Bem  nevében,  hogy 
menjen  velők  a  táborba.  S  egy  óra  múlva  indultak  Arad 
helyett  Nagyváradra  s  onnét  Kolozsváron  át  júl.  22-én 
Tordára;  családját  itt  a  ref.  papra  bízván,  a  férfiak  Bem 
fölkeresésére  indultak. 

CXI.  Petőfi  Sándornéhoz.  Először:  Vasárnapi  Újság, 
1875.  1.  sz.  —  Két  előbbeni  levele  közül  csak  a  CX.  szám 
érkezett  meg  nejéhez,  a  második  elveszett.  —  „Fészket 
rakni  akaró  fecskék  ..."  Petőfi  nemcsak  a  vidék  szép- 
sége, hanem  a  derék,  vitéz  s  romlatlan  székely  nép  miatt 
—  mint  Egressy  O.  mondja  (id.  h.),  —  komolyan  gondolt 
arra,  hogy  a  háború  befejeztével  ide  fog  költözni  család- 
jával. A  székely  nép  magasztalását  1.  költeményeiben  is.  — 
Bem  arra  a  hírre,  hogy  az  orosz  sereg  Segesvárra  ért, 
30-án  eléje  indult  s  júl.  31-én  déltájban  a  kétszerannyi 
ellenséggel  megvívta  a  végzetes  csatát,  melyből  Bem  maga 
is  alig  tudott  visszamenekülni  Maros- Vásárhelyre,  —  Petőfi 
pedig  a  menekülés  közben  örökre  eltűnt. 


II.  Nyilt  leveleK. 

I.  Egy  szó  Tarczy  Lajos  úrhoz.  Petőfi  Verseinek  első 
kiadásáról  van  szó,  melynek  hat  példánya  átadására  (mind 
a  Képző  Társulat  tagjaié)  az  éppen  Pesten  időző  Tarczyt 
kérte  fel ;  de  ez  szállásán  feledte  a  Verseket  s  ezek  utóbb 
elvesztek.  Az  előfizetők  erről  nem  tudtak,  s  egyikök  durván 
megtámadta  Petőfit,  egyenesen  „rút  csalás"-nak  bélyegezvén 
eljárását  a  könyv  el  nem  küldése  miatt. 

II.  Nyilt  levél  Vahot  Imréhez.  Hirlapi  Méh  czím  alatt 
az  Életképekben  lapszemle  szokott  megjelenni,  1845.  első 
felében  Garay  Jánostól.  —  „Hol  engemet  annyian  szeret- 
nek ..."  első  felvidéki  útjára  vonatkozik,  mely  alkalom- 
mal,   mint  Uti  jegyzeteiben  híven  leírja,  mindenütt  tüntető 

barátsággal  fogadták,  költeményeit  ismerték  és  énekelték, 
sőt  —  Adorján  Boldizsár  közbenjárására  —  Gömörben 
táblabíróvá  is  kinevezték.  (Hasonló  kitüntetés  érte  1847-ben 
Nógrádmegyében.) 

III.  A  kis-kunokhoz.  Petőfi  ezt  a  szózatot  külön- 
nyomatokban osztotta  ki  a  nép  közt,  midőn  1848.  június 
elején  beutazta  a  szabadszállási  kerületet.  Hangja  közvet- 
lenségénél fogva  olyan,  mintha  az  egyszerűbb  néphez 
elmondásra  lett  volna  szánva.  Túlságos  őszintesége  azon- 
ban csak  újabb  alkalmat  szolgáltatott  azoknak,  kik  politikai 
költeményeiben  nyilatkozó  radikális  gondolkodását  úgyis 
felhasználták  ellene.  A  választás  körülményeiről  1.  még  a 
LXX[.,  LXXIII.,  LXXIV.,  LXXVI.,  LXXVIII.  sz.  magán- 
leveleit  s  IV.   sz.   nyilt  levelét. 

IV.  Nyilt  levél  a  szabadszállásiakhoz.  Először,  úgy 
mint  a  III.  számút,  külön  íven,  barátai  által  osztatta  szét  a 
nép  között.  A  jún.  15-iki  választást  leírja  maga  Petőfi  egy 
Nyilatkozatban,  mely  jún.  19-én  jelent  meg  (1.  Összes 
Müvei,  vegyes  III.)  s  kiegészíti  ezt  Bankos  Károly  barátjának 
nyilatkozata.  A  lapok  is  a  legnagyobb  felháborodással  tár- 
gyalták a  szabadszállási  botrányos  választást,  melylyel  — 
úgymond  az  egyik  —  „a  népképviseleti  intézmény  a  szabad- 
szállási kerületben  sárba  tiportatott".  Jún.  20.  körül  egy 
küldöttség  panaszszal  jött  fel  s  Petőfi  vezette  Deák  F. 
igazságügyminiszter  elé  s  amint  összeült  a  képviselőház, 
bizottságot  küldött  ki  az  ügy  megvizsgálására,  de  a  bekö- 
vetkezett   zavarok    miatt    aztán    abban    maradt    minden. 

V.  A  nemzetgyűlési  követekhez  Először  külön  lapokon, 
melyeket  Petőfi  július  7-én  az  ülés  előtt  osztatott  szét  a 
követek  közt.  A  czikkek  következtében  támadt  párbaj-ügyet 
1.  a  Magán-levelek  közt    LXXVIII.  sz.  a. 

VI.  Válasz  Vörösmartynak.  Előzményeit  1.  a  Magán- 
levelek közt  a  LXXX.  sz.  s  a  hozzájuk  írt  jegyz. 

III.  Tábori   leveleK. 

í.  Levél  a  Pesti  Hírlap  szerkesztőjéhez.  Midőn  Jellacsics 
elbizakodottan  közeledett  a  főváros  felé  (még  a  pákozdi 
ütközet  előtt)  Kossuth  a  képviselőház  szept.  24-iki  ülésén 
bejelentette,  hogy  azonnal  indul  az  Alföldre,  hogy  fölkelésre 
szólítsa  a  magyar  népet.  Hasonló  vállalkozásra  szólított 
másokat  is ;  így  nyert  kiküldetést  a  Székelyföldre  Petőfi  is, 
ki  még  az  nap  (szept.  24.)  elindult  Erdődre  s  nejét  itt  hagyván, 
maga  Erdély  felé  ment,  de  az  oláh  lázadás  miatt  csak 
Nagy-Bányáig  juthatott.  Egyebekre  v.  ö.  az  Ötvös  Mihály 
alispánhoz  írt  levéllel.  (Magán- levelek  LXXXII.  sz.) 

II.  Levél  a  képviselőházhoz.  V,  ö,  hasonló  irányú  második 
kérelmével,  melyet  Szemere  Bertalan  miniszterelnökhöz 
intézett.  (Magán-levelek  CVI.  sz.) 

III  -  IV.  Levelek  a  Közlöny  szerkesztőjéhez.  Petőfi  —  mint 
Magán-leveleiben  láttuk  (XCIII  és  XCIV.  sz.)  áttétetvén  magát 
Bem  hadosztályához,  január  utolsó  napjaiban  (25—30). 
közt)  indult  Erdélybe ;  Szelindeknél  találkozván  a  sereggel, 
ettől  kezdve  résztvesz  annak  öt  véres  csatájában  (Szelindek, 
Vízakna,  Szászsebes,  Szászváros  s  az  utóbbi  két  város  közt) 
s  a  vele  járó  minden  fáradalomban.  Febr.  8-án  mint  futár 
Debreczenbe  küldetett,  ezért  kelt  itt  a  IV.  sz.  levél.  Petőfi  bár 
leveleiben  nem  említi,  maga  is  vitézül  harczolt  s  nemcsak 
|3átorságának,  hanem  Bem  és  környezetének  nem  csekély 
aggodalmára,  vakmerőségének  is  többször  jelét  adta.  E  vitéz- 
ségeért kapta  a  katonai  érdemrendet,  melynek  megható 
átadásáról    az  V-ik  levél  végén  szól. 

V.  „Mint  egyszerű  közember  mentem  hozzá"  t.  i.  Bem- 
hez, mert  a  nyakravaló-ügy  miatt  (1.  a  Magán-levelek  XCVI. 
XCVII.  sz  s  a  hozzáírt  jegyz.)  lemondott  rangjáról.  Február 
23-án  azonban  már  újra  visszaindult,  de  betegeskedése  miatt 
egy  ideig  Kolozsvárt  kellett  maradnia  s  így  csak  márcz.  első 
napjaiban  érkezett  Bem  seregéhez.  Bem  nemcsak  előbbi 
rangját  adta  vissza,  hanem  hadsegédévé  tette  s  a  vitézi 
érdemrenddel   is   feldíszítette    (ápr.   9-én    kelt    hivatalos 

értesítésével),  később  pedig  (máj  3-án)  őrnagygyá  nevezte 
ki ;  ezt  még  meg  sem  erősítette  a  kormány,  midőn  Klapkával 
való  összeütközése  miatt  (1.  a  Magán-levelek  C.  Cl.  CIII. 
CV.  sz.)  P.  arról  ismételve  lemondott. 

VI.  „Ezek  —  csodagyermekek"  t.  i  a  székelyek,  kiknek 
dicsőítésére  írta  ugyancsak  Karánsebesen  (ahol  levele 
is  kelt)  A  székelyek  ez.  költeményét.  Az  erdélyi  had- 
járatra vonatkoznak  még  a  Négy  nap  dörgött  az  ágyú. 
Csatában,  Bizony  mondom,  hogy  győz  most  a  magyar, 
Az  erdélyi  hadsereg.  Ki  gondolná,  ki  mondaná  s  a  Vajda- 
Hunyadon  czímüek,  mely  utóbbiban  új  Hunyadiként  dicsőíti 
a  hazamentő  Bem  tábornagyot. 

VII.  „Ismét  lemondtam  ..."  1.  a  Klapkához  és  Bemhez 
írt  magán-leveleit  s  a  hozzájuk   írt  jegyzeteket. 


TARTALOM. 


Bevezetés.  Dr.  Badics  Ferencztöl 

Petőfi  levelei: 

I.  Hagán-leveleK. 

I.  Csörföly  Lajoshoz  (1838.  nov.  1.)     . 

II.  Nagy  Imréhez  (1840.  ápr.  30.)    .     . 

III.  Bajza  Józsefhez  (1842.  máj.  5.)   .     . 

IV.  Szeberényi  Lajoshoz  (1842.  júl.  7.)  . 
V.  Szeberényi  Lajoshoz  (1842.  nov.  2.) 

VI.  Szeberényi  Lajoshoz  (1843.  márcz.  5.) 

VII.  Bajza  Józsefhez  (1843.  márcz.  14.)  . 
VIII.  Frankenburg  Adolfhoz  (1843.  ápr.  10.) 

IX.  Bajza  Józsefhez  (1843.  jún.  1.)    .     . 

X.  Bajza  Józsefhez  (1843.  jún.  3.)    .     . 

XI.  Szeberényi  Lajoshoz  (i843.  júl.  21.) 

XII.  Orlai  Petrics  Somához  (1843.  okt.  e 

XIII.  Bajza  Józsefhez  (1843.  nov.  28.  . 

XIV.  Nagy  Ignáczhoz  (1843.  nov.  28.) 

XV.  Tarkányi  Bélához  (1844.  febr.)    . 

XVI.  Pákh  Alberthez  (1844.  ápr.  15.)  . 
XVII.  Tarkányi  Bélához  (1844.  ápr.  28.) 

XVIII.  Dömök  Elekhez  (1844.  okt.  20.  táján.) 

XIX.  Degré  Alajoshoz  (1845.  febr.)     .     . 

XX.  A  Pákh-nővérekhez  (1845.  jún.  24.) 

XXÍ.  Kecskeméthy  Aurélhoz  (1846.  jan.) 

XXII.  Várady  Antalhoz  (1846.  okt.  28.)      . 

XXIII.  Urházy  Györgyhöz  (1846.  nov.)  .     . 

XXIV.  Bernát  Gáspárhoz  (1846?)     .     .     . 
XXV.  Várady  Antalhoz  (1846.  decz.)    .     . 


lején) 


11 


31 
33 

35 
35 
38 
40 
42 
44 
45 
46 
48 
51 
51 
54 
55 
56 
58 
60 
62 
62 
63 
64 
65 
66 
67 


254 


XXVI   Orlai  Petrics  Somához  (1846.  decz.  26 
XXVIl.  Kovács  Pálhoz  (1846.  decz.  végén.) 
XXVIIJ^Gróf  Teleki  Sándorhoz  (1846.  decz   29, 
/"XXÍXj  Arany  Jánoshoz  (1847.  febr.  4.)  . 
XXX.  Gróf  Teleki  Sándorhoz  (1847.  febr.  5.) 
XXXI.  Kovács  Pálhoz  (1847.  febr.  16.)  .     . 

XXXII.  Kovács  Pálhoz  (1847.  febr.  18.)  .     . 

XXXIII.  Arany  Jánoshoz  (1847.  febr.  23.)      . 

XXXIV.  Sass  Károlyhoz  (1847.  márcz.  12.)   . 
XXXV.  Arany  Jánoshoz  (1847.  márcz.  31.)  . 

XXXVl.  Kovács  Pálhoz  (1847.  ápr.  1.)     .     . 
XXXVn.  Térey  Marihoz  (1847.  ápr.  6.)     .     . 
XXXVIII.  Kubinyi  Rudolfhoz  (1847.  ápr.  10.)  . 
XXXIX.  Sass  Károlyhoz  (1847.  ápr.  20.)  .     . 
XL.  Orlai  Petrics  Somához  (1847.  ápr.  24.) 
XLl.  Kubinyi  Rudolfhoz  (1847.  máj.  4.)    . 
XLII.  Pap  Zsigmondhoz  (1847.  máj.  28.)  . 
XLIII.  Sass  Károlyhoz  (1847.  jún.  8.)    .     . 
XLIV.  Arany  Jánoshoz  (1847.  jún.  18.)  .     . 
XLV.  Kovács  Pálhoz  (1847.  jún.  19.)    .     . 
XLVl.  Arany  Jánoshoz  (1847.  júl.  5.)     .     . 
XLVII.  Lisznyai  Kálmánhoz  (1847.  júl.  17.) 
XLVIII.  Pap  Zsigmondhoz  (1847.  júl.  21.)     . 
XLIX.  Kovács  Pálhoz  (1847.  júl.  22.)     . 
L.  Luby  Zsigmondhoz  (1847.  júl.  31.) 
Ll.  Arany  Jánoshoz  (1847.  aug.  6.)    • 
LII.  Luby  Zsigmondhoz  (1847.  aug.  8) 
LÍIÍ.  Kovács  Pálhoz  (1847.  aug.  10.)  . 
LIV.  Arany  Jánoshoz  (1847.  aug.  17.) 
LV.  Várady  Antalhoz  (1847.  aug.  26.) 
LVl.  Arany  Jánoshoz  (1847.  szept.  9.  [aug.  29 
LVII.  Arany  Jánoshoz  (1847.  szept.  17.)    . 
LVIII.  Kubinyi  Rudolfhoz  (1847.  szept.  17.; 
LIX.  Bernát  Gáspárhoz  (1847.  szept.  30.) 
LX.  Kovács  Pálhoz  (1847.  okt.  11.)    .     . 
LXl.  Orlai  Petrics  Somához  (1847.  nov.  17.) 


]) 


67 

69 

69 

70 

72 

73 

74 

75 

80 

80 

.85 

86 

86 

87 

88 

90 

91 

91 

92 

94 

95 

96 

96 

97 

98 

99 

102 

103 

105 

108 

109 

112 

112 

113 

115 

116 


255 


3.) 


LXII.  Tyrolerhez  (1847.  nov.  24.)    .     .     . 
LXIII.  Arany  Jánoshoz  (1847.  decz  3.)  .     . 
LXIV.  Arany  Jánoshoz  (1848.  jan.  2.)    .     . 
LXV.  Adorján  Boldizsárhoz  (1848.  jan.  6.) 
LXVl.  Arany  Jánoshoz  (1848.  jan.  29.)  .     . 
LXVII.  Arany  Jánoshoz  (1848.  febr.  10.)      . 
LXVIII.  Arany  Jánoshoz  (1848.  márcz.  21.)  . 
LXIX.  Arany  Jánoshoz  (1848.  ápr.  18.) 
LXX.  Arany  Jánoshoz  (1848   máj.  5.)  .     . 
LXXI.  Bankos  Károlyhoz  (1848.  máj.  25.)  . 
LXXII.  Arany  Jánoshoz  (1848.  jún.  21.)      . 
LXXIII.  Bacsó  Jánoshoz  (1848.  jún.  30.)  .     . 
LXXIV.  Arany  Jánoshoz  (1848.  júl.  1.)    .     . 
LXXV.  Heckenast  Gusztávhoz  (1848.  júl. 
LXXVI.  Bankos  Károlyhoz  (1848.  júl,  9.) 
LXXVII.  Arany  Jánoshoz  (1848.  júl.  14.)  . 
LXXVIII.  Bacsó  Jánoshoz  (1848.  júl.  16.)  . 
LXXIX.  Arany  Jánoshoz  (1848.  aug.  16.)  . 
LXXX.  Bankos  Károlyhoz  (1848.  aug.  18.) 
LXXXI.  Özv.  Jókainéhoz  (1848.  szept.  6.) 
LXXXII.  Ötvös  Mihályhoz,    Szatmármegye    alispán- 
jához (1848.  szept.  30.)     .... 
LXXXIII.  Arany  Jánoshoz  (1848.  okt.  18.)  .     . 
LXXXiV.  Orlai  Petrics  Somához  (1848.  okt.  18.) 
LXXXV.  Arany  Jánoshoz  (1848   okt.  31.)  .     . 
LXXXVI.  Orlai  Petrics  Somához  (1848.  nov.  3.) 
LXXXVII.  Arany  Jánoshoz  (1848.  nov.  15.)      . 
LXXXVIII.  Arany  Jánoshoz  (1848.  nov.  22.)      . 
LXXXIX.  Orlai  Petrics  Somához  (1848.  nov.  22.) 
XC.  Arany  Jánoshoz  (1848.  decz.  1.)  .     .     . 
XCl.  Orlai  Petrics  Somához  (1848.  decz.  12 
XCIl.  Arany  Jánoshoz  (1848.  decz.  15.)     . 
XCIII.  Arany  Jánoshoz  (1849.  jan.  7.)    .     . 
XCIV.  Kossuth  Lajoshoz  (1849.  jan.  13.)    . 
XCV.  Arany  Jánoshoz  (1849.  febr.  14.)     . 
XCVI.  Mészáros  Lázárhoz  (1849.  febr.  17.) 


117 
117 
119 
122 
123 
126 
129 
130 
133 
135 
136 
137 
138 
141 
i41 
144 
146 
149 
151 
152 

154 
156 
157 
158 
159 
160 
161 
162 
162 
164 
165 
166 
168 
170 
171 


256 


XCVII.  Arany  Jánoshoz  (1849.  febr.  22.)      .     .     .172 

XCVIIÍ.  Arany  Jánoshoz  (1849.  ápr.  21.)  ....    173 

XCIX.  Arany  Jánoshoz  (1849.  máj.  6.)  .     ...     .    174 

C.  Klapka  György  tábornokhoz  (1849.  máj.  6.)  175 

Cl.  Klapka  György  tábornokhoz  (1849.  máj.  8.)  175 

CII.  Arany  Jánoshoz  (1849.  máj.  17.)  ....    178 

cm.  Bem  József  tábornagyhoz  (1849.  máj.  17.)  .    179 

CIV.  Bem  József  tábornagyhoz  (1849.  máj.  végén)  183 

CV.  Arany  Jánoshoz  (1849.  máj.  27)     ...    184 

CVI.  Szemere  Bertalanhoz  (1849.  jún.)    .     .     .    185 

CVII.  Telegdi  Lajoshoz  (1849.  jún.  18.)    ...    186 

CVIIÍ.  Bem  József  tábornagyhoz  (1849.  jún.  20.)  .    187 

CIX.  Arany  Jánoshoz  (1849.  júl.  11.)  .     .     .     .    189 

CX.  Petőfi  Sándornéhoz  (1849.  júl.  22.)  ...    190 

CXI.  Petőfi  Sándornéhoz  (1849.  júl.  29.)  ...    191 


II.  Nyilt  leveleK. 

I.  Egy  szó  Tarczy  Lajos  úrhoz  (1845.  máj.  8.)  197 

Nyilt   levél  Vahot   Imréhez  (1845.  jún.  19.)  198 

kis-kunokhoz  (1848.  jún.) 200 

yilt  levél  a  szabadszállásiakhoz  (1848.  jún.)  205 

nemzetgyűlési  követekhez  (1848.  júl.  9.)  208 

Válasz  Vörösmartynak  (1848.  szept.  8.)    .  209 


III.  Tábori  leveleK. 

I.  Levél  a  Pesti  Hirlap  szerkesztőjéhez  (1848. 

október  1.) 215 

íl  Levél  a  képviselőházhoz  (1848.  decz.  8.)  .    216 
;\1II.  Levél    a    Közlöny    szerkesztőjéhez    (1849. 

A^v'    febr.  3.) 217 

.  218 
.  221 
.  224 
.  225 
.    227 


IV.  Ugyanahhoz  (1849.  febr.  15.) 

V.  Ugyanahhoz  (1849.  ápr.  11.)  . 

VI.  Ugyanahhoz  (1849.  ápr.  17.)  . 
VII.  Ugyanahhoz  (1849.  jún.  11.)  . 

Jegyzetek.  Dr.  Badics  Ferencztől  .     .     . 


0  -^ 


BINiMriui  v&wi.     .juLO  í  f^f* 


PLEASE  DO  NOT  REMOVE 
CARDS  OR  SLIPS  FROM  THIS  POCKET 

UNIVERSiTY  OF  TORONTO  LIBRARY 


PH 

3303 
83 
1910 


